Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
រកស៊ីចៀសមិនផុតពីភ្ញៀវខឹង អ្នកលក់់សាកក្បួន៣នេះ ភ្ញៀវប្តូរពីខឹង មកពេញចិត្តវិញ	https://business-cambodia.com/articles/un-happy-costumer-solution	នៅក្នុងឆាកជំនួញ មិនថាអាជីវកម្មរបស់អ្នក ជាអាជីវកម្ម ខ្នាតតូចឬក៏ធំនោះទេ ការជួបភ្ញៀវពិបាកគឺចៀសមិនផុតឡើយ បើភ្ញៀវមិនខឹងរឿងនេះទេ ក៏ខឹងរឿងនោះដែរ ហើយវាក៏មិនខុសអ្វីពីជីវិតយើងសព្វថ្ងៃនោះដែរ យើងធ្វើខាងអ្វីនឹងរមែងជួបឧបសគ្គ និងកំហុសខាងហ្នឹង។ ប៉ុន្តែគ្រប់បញ្ហានិងឧបសគ្គទាំងអស់នោះតែងបង្រៀនយើងនៅមេរៀនល្អៗ ដោយអ្នកខ្លាំងប្រយុទ្ធជាមួយនឹងដំណោះស្រាយ អ្នកខ្សោយតបតដោយការបោះបង់។ ទាក់ទងនឹងព្យុះភ្លៀងជាមួយភ្ញៀវនេះដែរ ថ្ងៃនេះ Business Cambodia សូមលើកយកគន្លឹះសំខាន់៣មកចែករំលែកប្រិយមិត្តទាំងអស់គ្នាដោយប្តូរពីភ្ញៀវខឹងទៅជាពេញចិត្តវិញ។ ដោយក្នុងនោះរួមមាន៖ ១. បង្វែរអារម្មណ៍អតិថិជន ស្របពេលអតិថិជនកំពុងមានអារម្មណ៍មិនល្អ ក្នុងនាមជាអ្នកលក់ដាច់ខាតត្រូវតែជាអ្នកលក់ដែលមានអារម្មណ៍ល្អ ដោយតបតជាមួយក្តីស្រលាញ់ និងក្តីមេត្តាទៅកាន់ភ្ញៀវ ហើយបង្វែរចិត្តគាត់ឱ្យត្រជាក់មកវិញ បើអាចបញ្ចុះតម្លៃជូនគាត់បានយើងបញ្ចុះ ហើយបើអាចថែមបានយើងថែមជូនគាត់ កុំខ្លាចខាតឱ្យសោះ នោះគាត់នឹងភ្លេចអស់រាល់សេចក្តីខឹងក្រោធមកកាន់យើង។ ទន្ទឹមនឹងនេះដែរនៅក្នុងវិច្ចនានុក្រមជំនួញ «គ្មានការចាញ់ឈ្នះណាមួយនៅក្នុងជំនួញទេ » ត្រង់ចំណុចនេះមានន័យថា ពេលដែលជួបភ្ញៀវដែលពិបាក រឿងដំបូងដែលយើងត្រូវធ្វើគឺការមិនខឹងតបវិញ និងជ្រៀសវៀងរាល់ការតឹងសសៃរកទាំងឡាយ។ ដូច្នេះប្រសិនបើយើងប្រើពាក្យសម្តីធំតូចដាក់ភ្ញៀវ អ្នកដែលខាតប្រយោជន៍គឺយើង ព្រោះភ្ញៀវនឹងមានអារម្មណ៍មិនពេញចិត្ត ហើយគេនិងប្រាប់សាច់ញាតិបងប្អូនគេបន្តទៀត មិនឱ្យប្រើសេវាកម្មរបស់យើងបន្តទៀត។ ២. ទំនួលខុសត្រូវ មិនថាអ្នកកំពុងធ្វើការងារអ្វី ឬរកស៊ីអ្វីនោះទេ ទំនួលខុសត្រូវពិតជាមានតម្លៃណាស់។ មនុស្សម្នាក់បើចង់ឱ្យគេគោរពលុះត្រាតែ មនុស្សម្នាក់នោះជាមនុស្សមានគុណតម្លៃ ហើយអាជីវកម្មមួយអាចឱ្យភ្ញៀវស្រលាញ់បាន លុះត្រាតែអាជីវកម្មនោះប្រកបដោយទំនួលខុសត្រូវ។ ឧទាហរណ៍ជាក់ស្តែង អ្នកជាអ្នកលក់កាហ្វេ ហើយអ្នកបានធ្វើខុសពីអ្វីដែរអតិថិជនកម្មង់ ដូច្នេះអ្នកត្រូវប្រញាប់ធ្វើថ្មីជូនគាត់វិញភ្លាមៗ នោះអតិថិជននឹងមានអារម្មណ៍ថា យើងជាអ្នកលក់ដែលមានទំនួលខុសត្រូវខ្ពស់ រហូតអាចធ្វើឱ្យគាត់ប្តូរពីចិត្តខឹងច្រឡោតមកត្រជាក់វិញ។ ៣. គោរពតាមយោបល់របស់ភ្ញៀវ អ្នកលក់ត្រូវប្រកាន់ពាក្យមួយថា “ផ្តល់នៅសេវាកម្មអតិថិជនដែលល្អឥតខ្ចោះ” ដោយផ្តល់ឱ្យភ្ញៀវ នៅអារម្មណ៍មួយថា ភ្ញៀវចូលមកទីនេះ ប្រៀបបានជាការចូលមកកាន់ផ្ទះរបស់ខ្លួនអញ្ចឹងដែរ។ ដូច្នេះហើយនៅពេលដែលអ្នកជួបភ្ញៀវពូកែខឹង ពូកែរករឿង រឿងដែលអ្នកលក់ត្រូវធ្វើនោះ គឺស្តាប់គាត់ ហើយនៅពេលដែលយើងស្តាប់គាត់ គាត់នឹងគិតថាយើងគោរពគាត់ ហើយពេលយើងគោរពគាត់ នាំឱ្យមានទំនាក់ទំនង ហើយនៅពេលដែលមានទំនាក់ទំនងនោះហើយ ធ្វើឱ្យគាត់បើកចិត្តទិញ ហើយស្រលាញ់យើងលើសដើម៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T04:53:25.371Z", "category": "កំពូលអ្នកលក់", "views": 623, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មិនចាញ់ព្រលានពោធិ៍ចិនតុង ខណៈព្រលានសៀមរាបថ្មីនឹងអាចឲ្យយន្ដហោះខ្នាតយក្ស ២ នេះចុះចតបានដូចគ្នា	https://business-cambodia.com/articles/new-siem-reap-airport-will-allow-these-two-giant-	ទីបំផុតអាកាសយានដ្ឋានអន្តជាតិសៀមរាប-អង្គរ ដែលជាសមិទ្ធផលហេដ្ឋារចនសម្ព័ន្ធដ៏ថ្មីស្រឡាងមួយទៀតរបស់កម្ពុជា បានបើកឲ្យដំណើរការសាកសល្បងជាផ្លូវការហើយ ខណៈព្រលានអន្តរជាតិមួយនេះមិន ចាញ់ព្រលានយន្តហោះពោធិ៍ចិនតុងនោះ ដោយព្រលាននេះអាចទទួលយន្តហោះធុនមធ្យមនិងធំបានដូចជា Airbus 350 Airbus 330 ឬ Being 787-900។   ទន្ទឹមនិងនោះដែរ កាលពីពេលថ្មីកន្លងទៅតាមរយៈ រដ្ឋលេខាធិការដ្ឋានអាកាសចរស៊ីវិល មុនបើកសាកល្បងជាផ្លូវព្រលានយន្តហោះអន្តរជាតិសៀមរាប-អង្គធ្លាប់ ធ្វើការតេស្តសាកល្បងលើប្រតិបត្តិការនេះដោយទទួលជើងហោះហើរក្នុងស្រុកចំនួន២រួចមកហើយទី ១. ក្រុមហ៊ុនអាកាសចរណ៍ Sky Angkor Airlines ហោះចេញពីរាជធានីភ្នំពេញ មកកាន់ខេត្តសៀមរាប, និង ទី២. ក្រុមហ៊ុនអាកាសចរណ៍ Cambodia Airways ហោះចេញពីរាជធានីភ្នំពេញ ទៅកាន់ខេត្តព្រះសីហនុ និងមកកាន់ខេត្តសៀមរាប ព្រមទាំងជើងហោះហើរអន្តរជាតិចំនួន១ គឺក្រុមហ៊ុនអាកាសចរណ៍ China Eastern ហោះចេញពីទីក្រុងគុនមីង ប្រទេសចិន មកកាន់ខេត្តសៀមរាប។   សូមជម្រាបផងដែរថា អាកាសយាន្តដ្ឋានថ្មីនេះ មានចំណតសម្រាប់ចតអាកាសយានចំនួន ៣៨ ចំណត និងអាចទទួលអ្នកដំណើរតាមផ្លូវអាកាស បាន៧លាននាក់ក្នុងមួយឆ្នាំ សម្រាប់ឆ្នាំ២០២៣ និងឈានទៅទទួលអ្នកដំណើរបាន១២លាននាក់ក្នុងមួយឆ្នាំចាប់ពី២០៤០។   គួររំលឹកឡើងវិញថា អាកាសយានដ្ឋានអន្តរជាតិសៀមរាបអង្គរ បានចាប់ផ្តើមសាងសង់កាលពីខែមីនា ឆ្នាំ២០២០ ដោយក្រុមហ៊ុន Angkor International Airport Investment (Cambodia) Co.,Ltd (AIAI) លើផ្ទៃដី ៧០០ ហិកតា មានទីតាំងស្ថិតនៅក្នុងភូមិក្រៀលពង ឃុំពពេល និងភូមិប្រវ៉ាល ឃុំតាយ៉ែក ស្រុកសូទ្រនិគម ខេត្តចំណាយទឹកប្រាក់វិនិយោគប្រមាណជាង ១០០០ លានដុល្លារ ដែលជាការវិនិយោគ BOT ក្នុងរយៈពេល ៥៥ ឆ្នាំ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T04:40:02.869Z", "category": "អចលនទ្រព្យ", "views": 677, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
លឿនៗ! ក្រុមហ៊ុនអាកាសចរណ៍ AirAsia ផ្តល់សំបុត្រយន្តហោះឥតគិតថ្លៃ សម្រាប់អ្នកទៅលេង៣ប្រទេសនេះ	https://business-cambodia.com/articles/air-asia-tiket	ឱកាសល្អសម្រាប់អ្នកចូលចិត្តហោះហើរបានមកដល់ហើយ ដោយក្រុមហ៊ុន AirAsia បានធ្វើការប្រកាសនៅលើផេកផ្លូវការរបស់ខ្លួនអំពីលក្ខខណ្ឌហោះហើរ ដោយឥតគិតថ្លៃសំបុត្រ សម្រាប់ការហោះហើរត្រង់ទៅកាន់ ៣ ប្រទេសរួមមាន កូឡាឡាំពួរ បាងកក និង ហ្សាកាតា ។   យោងតាមផេកផ្លូវការដដែលបានឱ្យដឹងទៀតថា ការផ្ដល់ជូនសំបុត្រឥតគិតថ្លៃនេះនឹងត្រូវផ្តល់ជូនសម្រាប់ការកក់នៅថ្ងៃទី ១៦ ខែតុលា រហូតដល់ថ្ងៃទី ២៥ ខែតុលា ចំពោះការជើងហោះហើរដែលធ្វើដំណើរចាប់ពីថ្ងៃទី ៤ មីនា ឆ្នាំ ២០២៤ រហូតដល់ថ្ងៃទី ១៩ មីនា ឆ្នាំ ២០២៥។បន្ថែមពីនេះខាងក្រុមហ៊ុន AirAsia ក៏មានការបញ្ចុះតម្លៃរហូតដល់ 30% លើសេវាធានារ៉ាប់រងការពន្យារម៉ោងហោះហើរផងដែរ។     គូសបញ្ជាក់ផងដែរថា សម្រាប់ការធ្វើប្រូម៉ូសិននេះ AirAisia មិនគិតថ្លៃសំបុត្រនោះទេ យ៉ាងណាអតិថិជនត្រូវចំណាយទៅលើពន្ធអាកាសយាន្តដ្ឋាន និង ថ្លៃផ្សេងៗទៀត ដោយសំបុត្រអាចមានតម្លៃធូរចាប់ពី ៤៦ ដុល្លារទៅ។ សម្រាប់អ្នកត្រូវការកក់អាចធ្វើការចូលតាមតំណរលីងនេះ៖ https://air.asia/3cZJK	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T04:15:23.300Z", "category": "ព័ត៌មានថ្មីៗ", "views": 3136, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំបូងគេនៅតំបន់អាស៊ី! អ្នកឧកញ៉ា សួរ វីរៈ ច្នៃឡានក្រុងចាស់ៗ ទៅជាសណ្ឋាគារទំនើប នៅខេត្តកំពង់ស្ពឺ	https://business-cambodia.com/articles/he-sou-virak-bus-creative-hotel-	អគ្គនាយកក្រុមហ៊ុនដឹកជញ្ចូនចាស់វស្សា វិរៈប៊ុនថាំ អ្នកឧកញ៉ា សួរ វីរៈ បានកែច្នៃរថយន្តក្រុងចាស់ៗ ឱ្យក្លាយទៅជាបន្ទប់គេងបែបទំនើប ក្នុងឡានក្រុងដែលមានឈ្មោះថា Hotel Bus ដំបូងគេបង្អស់នៅតំបន់អាស៊ីក្នុងឧទ្យានបោះតង់គីរីរម្យ នាខេត្តកំពង់ស្ពឺ។ នេះបើតាមការបង្ហាះឱ្យដឹងពីគេហទំព័រផ្លូវការរបស់អ្នកឧកញ្ញ៉ា កាលពីថ្ងៃទី១២ ខែ តុលា ឆ្នាំ២០២៣។     អ្នកឧកញ្ញ៉ាបានលើកឡើងថាកាលពី១២ឆ្នាំមុនក្រុមហ៊ុនវីរ:ប៊ុនថាំ ជាក្រុមហ៊ុនដំបូងគេបង្អស់ដែលលោកបានបង្កើតរថយន្តភ្ជាប់ជាមួយគ្រែគេង ដោយបានដាក់ឈ្មោះថា (Hotel Bus)សំរាប់ផ្តល់សេវាកម្មដឹកជញ្ជួនអតិថិជនពេលរាត្រី ហើយអភិវឌ្ឍន៏រហូតមកដល់ថ្ងៃនេះ។   យ៉ាងណាមិញនាពេលបច្ចុប្បន្ននេះអ្នកឧកញ្ញ៉ាបានសម្រេចចិត្តកែប្រែឡានក្រុងចាស់ៗអោយក្លាយទៅជាបន្ទប់គេងបែបទំនើបដោយឱ្យឈ្មោះថា Hotel Bus ដដែល។ ការច្នៃប្រឌិតរូបរាងថ្មីនេះអ្នកឧកញ៉ាបានបញ្ជាក់ថាគឺសម្រាប់អតិថិជនដែលតែងតែគាំទ្រមកស្នាក់នៅរីស៊តរបស់អ្នកឧកញ៉ាផ្ទាល់ ដែលជា បន្ទប់គេងទំនើប បែបឡានក្រុងដំបូងគេបង្អស់នៅតំបន់អាស៊ី។           គួរជម្រាបផងដែរថាអ្នកឧកញ៉ា សួរ វីរៈ គឺជាស្ថាបនិកនិងជាអគ្គនាយកក្រុមហ៊ុន វីរៈប៊ុនថាំ អេចប្រេស ដែលត្រូវបានប្រជាជនខ្មែរភាគច្រើនស្គាល់ថាជា ក្រុមហ៊ុនដឹកជញ្ជូនអ្នកដំណើរ និងបញ្ញើអីវ៉ាន់ឈានមុខគេមួយនៅកម្ពុជា ដែលធ្លាប់បានវិវត្តខ្លួនពីក្រុមហ៊ុនតូច រហូតពង្រីកខ្លួនបាន៨៥១សាខានៅទូទាំងប្រទេសខ្មែរ ថៃ និងវៀតណាម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T04:10:29.337Z", "category": "ភាពជាអ្នកដឹកនាំ", "views": 5900, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកជំនាញលើកឡើងថា ដី ២ តំបន់នេះនៅភ្នំពេញកំពុងមានភាពល្អខ្លាំងសម្រាប់ការសង់លំនៅឋាន	https://business-cambodia.com/articles/good-residential-land-in-phnom-penh	ដីសម្រាប់សាងសង់លំនៅឋានគឺមានតម្រូវការច្រើននៅក្នុងរាជធានីភ្នំពេញ ដោយសារបច្ចុប្បន្នជាកន្លែងប្រមូលផ្ដុំដោយមនុស្សរស់នៅច្រើន ពោលគិតត្រឹមឆ្នាំ ២០២៣ នេះគឺមានជាង ២ លាននាក់ឯណោះ។ យ៉ាងណានៅក្នុងខណ្ឌ ១៤ នៃរាជធានីភ្នំពេញ ទីតាំងដីសម្រាប់ការសាងសង់លំនៅឋានគឺមានចំណុចពិសេសរៀងៗខ្ខួន។   ទាក់ទិននឹងទីតាំងដីសម្រាប់សាងសង់លំនៅឋាននៅភ្នំពេញនេះដែរ លោក សន សៀន ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានលើកឡើងថា ដីនៅខណ្ឌចំនួនពីរ រួមមាន ខណ្ឌបឹងកេងកង១ និងខណ្ឌទួលគោក គឺមានភាពអំណោយផលខ្លាំងសម្រាប់ពេលបច្ចុប្បន្ន។ ដោយសារទីតាំងទាំង ២ នេះមានការអភិវឌ្ឍហេដ្ឋារចនាសម្ព័ន្ធធំៗជាច្រើន។ ប៉ុន្ដែសម្រាប់ដីនៅបឹងកេងកង១ ហាក់មានតម្លៃថ្លៃខ្លាំងបើធៀបនឹងតំបន់ទួលគោក ឬតំបន់ផ្សេង។    ថ្លែងប្រាប់ Business Cambodia លោក សន សៀប បានបញ្ជាក់យ៉ាងដូច្នេះថា «ភ្នំពេញទីតាំងល្អបច្ចុប្បន្នមាន ២ សម្រាប់លំនៅឋាន មាននៅបឹងកេងកង និងនៅទួលគោក ប៉ុន្ដែដីដែលទិញធ្វើលំនៅឋាន បឹងកេងកង១ ថ្លៃហើយឥឡូវ ទិញធ្វើលំនៅឋាន អត់ចំណេញទេ ខាតច្រើនណាស់។ អ៊ីចឹងភាគច្រើនគេមកយកទួលគោក។ ដោយសារទួលគោក ហេដ្ឋារចនាសម្ព័ន្ធ ផ្លូវធំៗ ទឹកអត់លិច ប្រព័ន្ធលូល្អ ភ្លើងគ្រប់ មានអ៊ីធឺណេតគ្រប់គ្រាន់ ធ្វើដំណើរទៅណាក៏ស្រួល»។   ប្រធានសមាគមរូបនេះបន្ដថា ដីដែលល្អត្រូវមានទីតាំង ៥ ល្អគឺ៖ ទី១, ទីតាំងតំណភ្ជាប់, ទី២ ទីតាំងអភិវឌ្ឍន៍ហេដ្ឋារចនាសម្ព័ន្ធ, ទី៣, ទីតាំងសុវត្ថិភាព, ទី៤, ទីតាំងងាយស្រួលរស់នៅ និងទី៥, ទីតាំងដែលជាទិសដៅអភិវឌ្ឍន៍របស់រាជរដ្ឋាភិបាល។ ទីតាំងតំណភ្ជាប់ដូចនៅទួលគោកគឺនៅជិតកន្លែងដឹកជញ្ចូនជាច្រើនដូចជាព្រលានយន្ដហោះ សានីយរថភ្លើង ហើយខ្សែរថយន្ដក្រុងក៏មាន ការបើកឡាន ឬជិះម៉ូតូក៏ស្រួល និងមានសុវត្ថិភាពបើធៀបនឹងទីតាំងផ្សេង។   ហើយជាពិសេសគឺការអភិវឌ្ឍហេដ្ឋារចនាសម្ព័ន្ធល្អ និងជាទីតាំងដែលថ្ងៃក្រោយទៅនឹងមានការវិនិយោគកែប្រែប្រើប្រាស់ដីហ្នឹងឲ្យទៅជាតំបន់ពាណិជ្ជកម្មដូចបឹងកេងកងអ៊ីចឹងដែរ ដោយបច្ចុប្បន្នគឺមានកើនឡើងនូវអគារខុនដូ អគារការិយាល័យ មានហាងទំនិញ ភោជនីយដ្ឋាន ខណៈតម្លៃក៏កើនឡើងដែរ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T03:40:52.493Z", "category": "អចលនទ្រព្យ", "views": 3159, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញ៖ រឿងធំៗ៣នេះ ជាមេរោគធ្វើឲ្យយើងមិនអាចផ្ដោតលើការងារ និងត្រូវកម្ចាត់ចោលជាបន្ទាន់	https://business-cambodia.com/articles/ben-willmott-tell-lost-focus	ដាំអ្វីដុះហ្នឹង ដាំពូជខ្ជីខ្ជាដុះផ្លែផ្កាគ្មានគុណភាព ប្រៀបដូចការផ្តោតអារម្មណ៍លើការងារយ៉ាងដូច្នោះដែរ។ ប្រសិនបើអ្នកមិនអាចផ្តោតអារម្មណ៍បានទេ នោះការងារនឹងគ្មានប្រសិទ្ធភាព ធ្វើបានតិចតួច ឬមិនអាចសម្រេចអ្វីបានទាល់តែសោះ។ ដោយមើលពីឃើញបញ្ហារសើបនេះលោក Ben Willmott អ្នកជំនាញគ្រប់គ្រងគម្រោង និងផលិភាពការងារ បានប្រាប់រឿងធំៗ៣ ជាមេរោគធ្វើឲ្យយើងពិបាកផ្ដោតលើការងារ និងដំណោះស្រាយដូចខាងក្រោម៖   ១/. លេងបណ្តាញសង្គមច្រើនលើសលប់   លោក Ben Willmott បានលើកឡើងថា៖ «ស្មាតហ្វូន ថេប្លេត ឧបករណ៍ទាំងនេះកំពុងនាំយើងចូលទៅក្នុងពិភពប្រព័ន្ធផ្សព្វផ្សាយសង្គមយ៉ាងឆាប់រហ័ស ខណៈតាមការសិក្សាមនុស្សចូលប្រើប្រព័ន្ធផ្សព្វផ្សាយសង្គមច្រើនជាង ១២ម៉ោងក្នុងមួយថ្ងៃ»។ យើងបានខ្ជះខ្ជាយពេលវេលា និងទទួលព័ត៌មានរប៉ាតរប៉ាយច្រើនលើសលប់ ជាហេតុនាំឲ្យពិបាកផ្តោតអារម្មណ៍លើការងារណាស់។   ជាដំណោះស្រាយអ្នកគួររៀបចំកិច្ចការ និងពេលវេលាឲ្យបានត្រឹមត្រូវឡើងវិញ។ ការងារដែលត្រូវការថាមពលគិតច្រើន ទាមទារការច្នៃប្រឌិតខ្លះៗ ដូចជាការឆ្លើយអ៊ីមែល ការជម្រះឯកសារ ត្រូវចេះបែងចែកពេលវេលាឲ្យច្បាស់ ហើយគិតថាគួរធ្វើមួយណាមុនទុកមួយណាបន្ទាប់។   ២/. ការប្រជុំច្រើនពេក   អ្នកជំនាញខាងលើបានឲ្យដឹងយ៉ាងដូច្នេះថា៖ «ក្រុមហ៊ុនជាច្រើនចំណាយពេលមួយថ្ងៃរបស់ពួកគេក្នុងការប្រជុំការងារ ហើយមិនធ្វើអ្វីផ្សេងទៀតឡើយ។ ការស្រាវជ្រាវបានបង្ហាញថា ការប្រជុំច្រើនពេកមិនល្អសម្រាប់ខួរក្បាលទេ វាបណ្តាលឲ្យមានការថយចុះ ផលិតភាពការងារ»។ ដូច្នេះជំនួសឲ្យការប្រជុំច្រើន អ្នកគួរកាត់បន្ថយឲ្យនៅសល់តិចតួចបំផុតតាមដែលអាចធ្វើបាន ហើយយកពេលដែលសោះសល់នោះទៅផ្តោតលើលទ្ធផល និងកិច្ចការប្រចាំថ្ងៃរបស់អ្នកវិញទើបជារឿងប្រសើរ។   ៣/. អ្នកមិនចូលចិត្តអ្វីដែលអ្នកកំពុងធ្វើ   ហេតុផលដែលមនុស្សភាគច្រើនតែងណែនាំឱ្យធ្វើអ្វីដែលអ្នកចាប់អារម្មណ៍ ព្រោះអ្នកអាចផ្តោតអារម្មណ៍បានខ្ពស់ និងល្អបំផុត។ លោក Ben Willmott បាននិយាយថា៖ «នៅពេលអ្នកធ្វើការងារដែលមិននាំមកនូវសេចក្តីរីករាយដល់ខ្លួនឯង វាពិបាកដាក់ចិត្ត និងគំនិតទៅក្នុងជីវិតការងាររបស់អ្នកណាស់។ ដូច្នេះជាដំណោះស្រាយអ្នកត្រូវរកឲ្យឃើញថាអ្នកធ្វើវាដើម្បីអ្វី? ហេតុអ្វីបានជាអ្នកធ្វើវា?»។   យ៉ាងណាមិញ សមត្ថភាពក្នុងការផ្តោតអារម្មណ៍គឺជាកត្តាលិករចង្អុលបង្ហាញពីលទ្ធផលប្រចាំថ្ងៃ ហើយលទ្ធផលប្រចាំថ្ងៃគឺជាចៅក្រមកំណត់ជោគវាសនាអនាគតរបស់មនុស្សម្នាក់ៗ។ ម្ល៉ោះហើយចង់ផ្តោតអារម្មណ៍ឲ្យបានល្អ អ្នកត្រូវកម្ចាត់មេរោគធំៗទាំងបីខាងលើគឺ ការលេងបណ្តាញសង្គមច្រើនលើសលប់ ការប្រជុំច្រើនពេក និង ការមិនចូលចិត្តអ្វីដែលខ្លួនកំពុងធ្វើ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ទំនាក់ទំនងតាមរយៈ៖ Facebook Page: Kan Dara ឬ Telegram: 0964997366	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T03:26:18.178Z", "category": "ភាពជាអ្នកដឹកនាំ", "views": 763, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដំបូងគេនៅខ្មែរ! លោកឈុន វីរៈ ចង់បង្កើតរោងចក្រផលិតគ្រឿងសង្ហារឹមធំ១នៅខ្មែរដើម្បីនាំចេញទៅទីផ្សារអឺរ៉ុប	https://business-cambodia.com/articles/v-teak	លោកឈុន វីរៈ បច្ចុប្បន្ននេះត្រូវបានគេស្គាល់ថាជា ម្ចាស់សិប្បកម្មវីធីក ខេមបូឌា ដោយលោកបានដាំដើមម៉ៃសាក់លើផ្ទៃដីជាង ១០០ហិកតា នៅលើទឹកដីខេត្តរតនៈគិរី មិនតែប៉ុណ្ណោះដើមម៉ៃសាក់នេះផងដែរ លោកអាចច្នៃចេញជារបស់ប្រើប្រាស់ជាច្រើនដូចជា ការរៀបចំដេគ័រផ្ទះ រីស៊ត គ្រឿងសង្ហារឹម និងឧបករណ៍ប្រើប្រាស់ក្នុងគេហដ្ឋានជាច្រើនទៀតផងដែរ។ នៅក្នុងបទសម្ភាសន៍ជាមួយក្រុមការងារចាបក្រហម លោកឈុន វីរៈ ដែលជាម្ចាស់សិប្បកម្មវីធីក ខេមបូឌា បានបង្ហើបឱ្យដឹងថា ក្រោយពីខំតស៊ូ ដាំដើមម៉ៃសាក់នេះអស់រយៈពេលជាង ២០ឆ្នាំនៅលើទឹកដីខេត្តរតនៈគិរី ក្តីស្រមៃមួយទៀតគឺលោកមានគោលបំណងកែប្រែសិប្បកម្មរបស់លោកទៅជារោងចក្រគ្រឿងសង្ហារឹមដ៏ធំមួយនៅក្នុងទីផ្សារស្រុកខ្មែរ ដើម្បីនាំចេញផលិតផលដែលច្នៃចេញពីដើមម៉ៃសាក់ទៅទីផ្សារប្រទេសអឺរ៉ុប។ ម្ចាស់សិប្បកម្មវីធីក ខេមបូឌា បាននិយាយបន្តទៀតថា ចំពោះគោលបំណងដែលលោកចង់ធ្វើរោងចក្រគ្រឿងសង្ហារឹមនេះគឺត្រូវការទុនច្រើនណាស់ ដោយសារតែត្រូវទិញម៉ាស៊ីនទំនើបៗជាច្រើនដើម្បីយកមកផលិត។ សម្រាប់មូលហេតុដែលលោកមើលឃើញថា យើងគួរតែមានរោងចក្រផលិតគ្រឿងសង្ហារឹមខ្លួនឯងនេះ មូលហេតុទី១ ប្រសិនជាយើងនៅតែផលិតបែបសិប្បកម្មគឺថ្លៃដើមថ្លៃខ្លាំង ពិបាកប្រកួតប្រជែងជាមួយគេហើយទីផ្សារធំជាងគេដែលលោកមើលឃើញនោះគឺទីផ្សារនៅខាងប៉ែកអឺរ៉ុប ដូច្នេះប្រសិនជាយើងនៅតែធ្វើដោយដៃគឺការផលិតមានពុំសូវបានចំនួនច្រើនឡើយ។ លោកវីរៈ បានបន្ថែមទៀតថា ជាធម្មតានៅពេលដែលយើងផលិតអ្វីមួយដែលបានចំនួនច្រើននោះថ្លៃដើមប្រាកដជាថោកអញ្ចឹងបើយើងមានទុនច្រើនក្នុងការទិញឧបករណ៍យកមកផលិតពីដើមម៉ៃសាក់នេះ ប្រាកដជាអាចទាញចំណូលបានច្រើនពីការនាំចេញជាក់ជាមិនខានឡើយ។ តួយ៉ាងដូចជា ប្រទេសវៀតណាមជាដើម គ្រាន់តែនាំចេញដើមម៉ៃសាក់នេះទៅខាងប៉ែកអឺរ៉ុប គឺអាចទាញចំណូលបានខ្ពស់ពាន់លានដុល្លារឯណោះ។ លោកឈុន វីរៈ ដែលជាម្ចាស់សិប្បកម្មវីធីក ខេមបូឌា មានក្តីសង្ឃឹមយ៉ាងមុតមាំថា នៅថ្ងៃណាមួយលោកនឹងអាចសម្រេចគោលបំណងខ្លួនឯងដោយអាចប្រែពីសិប្បកម្មធម្មតាក្លាយទៅជារោងចក្រផលិតគ្រឿងសង្ហារឹមដ៏ធំមួយនៅទីផ្សារស្រុកខ្មែរគឺនៅលើទឹកដីខេត្តរតនៈគិរីតែម្តង ដើម្បីនាំចេញបានលក់ទៅកាន់ទីផ្សារប៉ែកអឺរ៉ុប។ លើសពីនេះទៅទៀត លោកឈុន វីរៈ ក៏បានលើកទឹកចិត្តឱ្យប្រជាជនខ្មែរដែលមានដីទំនេរ គួរកុំទុកចោលអីអាចនាំគ្នាមកដាំដើមម៉ៃសាក់បានពីព្រោះដើមឈើនេះមានអត្ថបទប្រយោជន៍ច្រើនណាស់ ហើយចំពោះបងប្អូនដែលចង់ដាំតែមិនទាន់ចេះពីបច្ចេកទេសថែទាំឬមានចម្ងល់គឺលោកជួយប្រឹក្សាយោប់បានទាំងអស់ ដោយបងប្អូនទាំងអស់គ្នាអាចធ្វើការទំនាក់ទំនងទំនងទៅកាន់លេខទូរស័ព្ទ 093 973 131 / 016 536 333 ឬតាមរយៈហ្វេសប៊ុកផេក វី.ធិក-ខេមបូឌា។ គួរបញ្ជាក់ផងដែរថា ក្រុមហ៊ុន វី.ធិក-ខេមបូឌា នឹងមានវត្តមាននៅក្នុងពិព័រណ៍មុខរបរ២០២៣ ដែលធ្វើឡើងរយ:ពេល២ថ្ងៃជាប់គ្នា គឺនៅថ្ងៃទី០២-០៣ ខែធ្នូ ឆ្នាំ២០២៣ ក្នុងសាលាតិចណូនៅក្នុងពិពរណ៍នេះដែរ លោកនឹងមានផលិតផលល្អៗ ធ្វើពីឈើម៉ៃសាក់ សម្រាប់អតិថិជនរបស់គាត់ ជាច្រើនទៀត កុំភ្លេចទៅមើលស្ដង់គាត់ផងណា៕ ទស្សនាវីដេអូពេញ នៅលីងខាងក្រោមនេះ៖	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T03:16:03.120Z", "category": "ចាប់ផ្តើមអាជីវកម្ម", "views": 154, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រើសត្រូវជីវិតជោគជ័យ៥០%! ក្បួនរើសប្រពន្ធ របស់រាជបុត្រសម្បូរស្នេហ៍ ព្រុយណេ មើលលើចំណុចពិសេស៣នេះ	https://business-cambodia.com/articles/abdul-mateen-king-wife	ព្រះរាជបុត្រព្រុយណេ Abdul Mateen ដែលមហាជន ពិសេសនារីៗជុំវិញពិភពលោកមានការចាប់អារម្មណ៍ខ្លាំងមកលើទ្រង់ដោយសារសមត្ថភាព និងរូបសម្បត្ដិដ៏ស្រស់សង្ហា ឥឡូវបានកំណត់ថ្ងៃរៀបអភិសេករួចរាល់ហើយ ដែលនឹងប្រារព្ធឡើងនាថ្ងៃទីទី០៧ ខែមករា ឆ្នាំ២០២៤។ នេះបើយោងតាមការឲ្យដឹងពីទីភ្នាក់ងារសារព័ត៌មាន South China Morning Post។     យ៉ាងណាមិញ បើយើងក្រឡេកមកមើលសាវតាកូនក្រមុំរបស់ព្រះអង្គវិញ គឺកញ្ញា Anisha Rosnah Adam នាងមានចំណុចពិសេសធំៗ៣ ដូចខាងក្រោម៖     ១/. ជាកូនអភិជន និងមានកម្រិតសិក្សាខ្ពស់៖ Anisha Rosnah Adam គឺជាចៅស្រីទីប្រឹក្សាពិសេសរបស់ស្ដេចស៊ុលតង់ Hassanal Bolkiah។ នាងត្រូវបានគេរាយការណ៍ថា បានបញ្ចប់ការសិក្សានៅសាកលវិទ្យាល័យ University of Bath ដែលជាសាលាមានកេរ្តិ៍ឈ្មោះល្បីល្បាញមួយក្នុងចក្រភពអង់គ្លេស។   ២/. មានសមត្ថភាពគ្រប់គ្រងជំនួញ៖ Anisha Rosnah Adam ជាម្ចាស់យីហោម៉ាកសម្លៀកបំពាក់ឈ្មោះ Silk Collective។ ក្រៅពីនេះនាងក៏បានបើកក្រុមហ៊ុនទេសចរណ៍ឈ្មោះ Authentirary ជាមួយមិត្តជិតស្និទ្ធម្នាក់ផងដែរ។ បងប្រុសរបស់នាងឈ្មោះ Danial Deen Isa Kabelic ត្រូវជាមិត្ដជិតស្និទ្ធរបស់ព្រះរាជបុត្រ Abdul Mateen តែម្ដង។   ៣/. ពូកែធ្វើម្ហូប៖ បន្ថែមពីលើចំណេះដឹង និងសមត្ថភាពគ្រប់គ្រងជំនួញ Anisha Rosnah Adam ក៏ជានារីម្នាក់ដែលស្រលាញ់ និងចូលចិត្តការធ្វើម្ហូប រួមទាំងមានគណនីផ្លូវការសម្រាប់បង្ហោះពីវីឌីអូធ្វើម្ហូបអាហារក្នុងបណ្តាញសង្គមថែមទៀតផង។   ម្ល៉ោះហើយ ដោយសារអត្ដចរិតហ្មត់ចត់ និងទេពកោសល្យដ៏ប៉ិនប្រសប់របស់ Anisha Rosnah Adam ធ្វើឲ្យគេជឿជាក់ថាវាជាហេតុផលដែលនាងអាចឆក់យកបេះដូងរបស់ព្រះរាជបុត្រព្រុយណេ Abdul Mateen បាន និងត្រូវរៀបអភិសេកជាមួយគ្នាក្នុងរយៈពេល ១០ថ្ងៃពេញ នាពេលដ៏ខ្លីខាងមុខនេះ៕     អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T02:58:46.236Z", "category": "ភាពជាអ្នកដឹកនាំ", "views": 6872, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដំណឹងល្អ! បើកថ្ងៃទី១ ព្រលានយន្តហោះសៀមរាបថ្មី នឹងទទួលបានភ្ញៀវទេសចរចិនជាង ៣០០នាក់	https://business-cambodia.com/articles/siem-reap-news-airport-and-tourism-from-china	នៅព្រឹកថ្ងៃទី ១៦ ខែតុលា ឆ្នាំ ២០២៣ អាកាសយានដ្ឋានអន្តរជាតិថ្មី ខេត្តសៀមរាបបានបើកឱ្យប្រើប្រាស់ជាលើកដំបូង ហើយនឹងទទួលជើងហោះហើរពាណិជ្ជកម្មដំបូងគេបង្អស់ហោះចុះចត នាំភ្ញៀវទេសចរណ៍ចិន ប្រមាណជាង ៣០០នាក់ មកទស្សនាអង្គរវត្តខ្មែរ។ នេះបើយោងតាមការចុះផ្សាយរបស់ក្រសួងព័ត៌មាន។   បន្ទាប់ពីអាកាសយានដ្ឋានអន្តរជាតិសៀមរាបចាស់ត្រូវបានបិទទ្វារនៅថ្ងៃទី១៥ ខែតុលាឆ្នាំ ២០២៣ វេលាម៉ោង ១២:00យប់ ខេត្តសៀមរាបនឹងប្រើប្រាស់អាកាសយានដ្ឋានអន្តរជាតិថ្មីវិញដែលមានចម្ងាយពីប្រាសាទអង្គរវត្តប្រមាណ ៤០ គីទ្បូម៉ែត្រនិង ៥១គីទ្បូម៉ែត្រពីក្រុងសៀមរាបវិញ។   អាកាសយានដ្ឋានអន្តរជាតិថ្មីនេះមានទីតាំងស្ថិតនៅក្នុងឃុំតាយ៉ែក ស្រុកសូទ្រនិគម វិនិយោគដោយវិនិយោគគិនចិនលើផ្ទៃដី ៧០០ហិកតា ដែលចំណាយទឹកប្រាក់វិនិយោគប្រមាណជាង ១០០០ លានដុល្លារ ដែលជាការវិនិយោគBOT ក្នុងរយៈពេល៥៥ ឆ្នាំ។   សម្រាប់សមិទ្ធិផលប្រវត្តិសាស្រ្តថ្មីគឺក្រោមគំនិតផ្តួចផ្តើមឡើងដោយ សម្តេចអគ្គមហាសេនាបតីតេជោហ៊ុន សែន អតីតនាយករដ្ឋមន្ត្រីនៃព្រះរាជាណាចក្រកម្ពុជា ដែលជាសមិទ្ធផលនៃកិច្ចសហប្រតិបត្តិការដ៏សំខាន់ រវាងកម្ពុជានិងចិន។   គួរជម្រាបផងដែរថាអាកាសយន្តហោះអន្តរជាតិចាស់បានបើកដំណើរការដំបូងក្នុងឆ្នាំ ១៩៣២ ក្នុងសម័យអាណានិគមបារាំងមកម្ល៉េះ ហើយបើកដំណើរការទ្បើងវិញម្តងទៀតក្នុងឆ្នាំ ២០០៦៕       អត្ថបទបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T01:45:50.795Z", "category": "ព័ត៌មានថ្មីៗ", "views": 349, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
សូមប្រយ័ត្ន! មានករណីផ្ញើរតំណ Link ថ្មីបន្លំខ្លួនជាក្រុមហ៊ុន Facebook ដើម្បីឱ្យចុចលួ.ចយកទិន្នន័យអ្នកប្រើ	https://business-cambodia.com/articles/please-becareful	យោងតាមសេចក្តីជូនដំណឹងរបស់នាយកដ្ឋានប្រឆាំងបទល្មើសបច្ចេកវិទ្យាបានឱ្យដឹងថា ថ្មីៗនេះមាន Scam Alert ថ្មីមួយបានផ្ញើរតំណភ្ជាប់ក្លែងក្លាយ(Phishing Link) ជាទម្រង់បោកប្រាស់ ដែលបន្លំខ្លួនជាក្រុមហ៊ុនMeta (Facebook )ដើម្បីឱ្យយើងចុចតំណភ្ជាប់ណាមួយហើយលួចយកនូវព័ត៌មានរបស់យើង និងឈានទៅដល់ការគ្រប់គ្រងទំព័រហ្វេសបុករបស់យើងបាន។     គួរបញ្ជាក់ផងដែរថា កន្លងមកក៏មាន Scam Alert ជាច្រើនផ្សេងៗគ្នា ដែលបានបន្លំឱ្យអ្នកប្រើប្រាស់ចុចចូលហើយបំពេញព័ត៌មានផ្ទាល់ខ្លួន ហេតុនេះមុននឹងបងប្អូនបំពេញព័ត៌មានផ្ទាល់ខ្លួនណាមួយសូមពិនិត្យមើលឱ្យបានត្រឹមត្រូវនឹងចៀសវាងដាច់ខាតការចុចចូលបំពេញព័ត៌មានរបស់ខ្លួនទៅតាមតំណលីងដែលមិនមានប្រភពច្បាស់លាស់ដែលនាំឱ្យជនអនាមិកចូលគ្រប់គ្រងគណនីផ្ទាល់ខ្លួនរបស់យើងបាន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T01:32:23.464Z", "category": "ព័ត៌មានថ្មីៗ", "views": 389, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មេធំធនាគារធំបំផុតអាមេរិកព្រមានថាជម្លោះអ៊ីស្រាអែលនិងប៉ាឡេស្ទីនអាចនឹងធ្វើឲ្យពិភពលោកជួបពេលវេលាគ្រោះថ្នាក់បំផុត	https://business-cambodia.com/articles/jamie-dimon-said-world-face-dangerous-time	ពិភពលោកកំពុងតែជួបបញ្ហាសេដ្ឋកិច្ចធ្លាក់ចុះដោយសារបញ្ហាសង្រ្គាមរវាងរុស្ស៊ីនិងអ៊ុយក្រែន ហើយពេលនេះក៏កើតមានបញ្ហាជម្លោះរវាងប្រទេសអ៊ីស្រាអែលនិងប៉ាឡេស្ទីនបានក្លាយជាបន្ទុកមួយតង់ទៀតនៅលើសេដ្ឋកិច្ចសកល។ ជុំវិញបញ្ហាជម្លោះរវាងអ៊ីស្រាអែលនិងប៉ាឡេស្ទីន លោក Jamie Dimon ប្រធាននាយកប្រតិបត្តិធនាគារ JPMorgan Chase ដែលជាធនាគារធំបំផុតរបស់អាមេរិកបានចេញមុខព្រមានថាបញ្ហាជម្លោះរវាងអ៊ីស្រាអែលនិងប៉ាឡេស្ទីនអាចនឹងធ្វើឲ្យពិភពលោកជួបពេលវេលាដ៏គ្រោះថ្នាក់បំផុតនៅប៉ុន្មានទសវត្សចុងក្រោយនេះ។   បើយោងតាមការចុះផ្សាយរបស់ CNBC  លោក Jamie Dimon បានឲ្យដឹងថា បញ្ហាសង្រ្គាមរវាងរុស្ស៊ីនិងអ៊ុយក្រែននៅតែបន្តគួបផ្សំនឹងបញ្ហាជម្លោះរវាងអ៊ីស្រាអែលនិងប៉ាឡេស្ទីននិងជៈឥទ្ធិពលដល់ទីផ្សារថាមពលនិងម្ហូបអាហារ  ការធ្វើជំនួញសកលក៏ដូចជាទំនាក់ទំនងភូមិសាស្រ្តសកល។   ជុំវិញបញ្ហាដែលលោក Jamie Dimon បានលើកឡើងខាងលើ អ្នកជំនាញមួយចំនួនក៏បានព្រមានថាបញ្ហាជម្លោះរវាងអ៊ីស្រាអែលនិងប៉ាឡេស្ទីននឹងធ្វើឲ្យទីផ្សារប្រេងឡើងថ្លៃខ្លាំង ជាពិសេសនៅពេលដែលប្រទេសអ៊ីរ៉ង់និងប្រទេសផ្គត់ផ្គង់ប្រេងសំខាន់ៗផ្សេងទៀតលូកដៃចូលនៅក្នុងជម្លោះមួយនេះ។   តាមពិតទៅលោក Jamie Dimon ធ្លាប់ព្រមានម្ដងហើយម្ដងទៀតក្នុងរយៈពេល១៨ខែចុងក្រោយនេះថាសេដ្ឋកិច្ចសកលនិងជួបបញ្ហាធំពីការដំឡើងការប្រាក់និងបញ្ហានៃការកើនឡើងអតិផរណានិងបញ្ហាតានតឹងនៃភូមិសាស្រ្តនយោបាយ។     ជាក់ស្ដែងកាលពីដើមខែតុលានេះលោកបានព្រមានថាបើអាមេរិកដំឡើងការប្រាក់រហូតដល់៧%គឺអាចនឹងធ្វើឲ្យតម្រូវការអ្នកប្រើប្រាស់លើទំនិញនិងសេវាកម្មក៏ដូចជាសកម្មភាពអាជីវកម្មនិងការវិនិយោគមានការថយចុះច្រើនដែលបណ្ដាលឲ្យសេដ្ឋកិច្ចរបស់អាមេរិកមានកំណើនយឺត ពោលគឺផលអាក្រក់នៅមានច្រើនអាចនិយាយបានថាសេដ្ឋកិច្ចនឹងជាប់គាំងជាមួយនឹងការប្រាក់ខ្ពស់បែបនេះ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-16T00:36:36.546Z", "category": "ហិរញ្ញវត្ថុ", "views": 2268, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! អ្នកវិនិយោគចិនជាង ៥០ ក្រុមហ៊ុន ស្វែងរកឱកាសវិនិយោគនៅកម្ពុជាពិសេសខេត្ដ-ក្រុង ៣នេះ	https://business-cambodia.com/articles/54-campanies	ប្រតិភូធុរជនចិនដែលតំណាងឱ្យក្រុមហ៊ុនធំៗចំនួន៥៤ មកពីក្រុងស៊ិនជិន ខេត្តក្វាងទុង មានការចាប់អារម្មណ៍លើការវិនិយោគវិស័យទេសចរណ៍នៅប្រទេសកម្ពុជា ពិសេសនៅរាជធានីភ្នំពេញ ខេត្តព្រះសីហនុ និងខេត្តសៀមរាប។   យោងតាមការដកស្រង់ពីទូរទស្សន៍ជាតិកម្ពុជា បានឲ្យដឹងថា ការបង្ហាញបំណងវិនិយោគនេះធ្វើឡើងក្នុងឱកាសគណៈប្រតិភូចិនខាងលើ ដឹកនាំដោយលោក វ៉ង សឺ (WANG Shi) ប្រធានមូលនិធិសម្រាប់កិច្ចសហប្រតិបត្តិការអន្តរជាតិក្រុងស៊ិនជិន ជួបពិភាក្សាជាមួយឯកឧត្តម សុខ សូកេន រដ្ឋមន្រ្ដីក្រសួងទេសចរណ៍ កាលពីរសៀលថ្ងៃទី១១ ខែតុលា ឆ្នាំ២០២៣ ដើម្បីស្វែងយល់អំពីសក្ដានុពលនានាសម្រាប់កិច្ចសហប្រតិបត្តិការជាក់ស្តែង សំដៅរួមចំណែកជាមួយរាជរដ្ឋាភិបាលកម្ពុជាក្នុងការជំរុញវិស័យទេសចរណ៍ និងលើកកម្ពស់ជីវភាពរស់នៅរបស់ប្រជាជនកម្ពុជា។     លោក វ៉ង សឺ និងប្រតិភូធុរជនចិនមកពីក្រុងស៉ិនជិន បានលើកឡើងថា ពួកគេមានការចាប់អារម្មណ៍លើការវិនិយោគវិស័យទេសចរណ៍នៅប្រទេសកម្ពុជា ពិសេសនៅរាជធានីភ្នំពេញ ខេត្តព្រះសីហនុ ក៏ដូចជាខេត្តសៀមរាប ខណៈដែលប្រតិភូធុរជនចិននេះក៏បានធ្វើទស្សនកិច្ចស្វែងយល់នៅតាមគោលដៅទាំងនេះច្រើនថ្ងៃមកដែរ។   ប្រធានមូលនិធិខាងលើបានបញ្ជាក់ថា គំនិតដែលចង់មកធ្វើធុរកិច្ច វិនិយោគ និងបង្កើតកិច្ចសហប្រតិបត្តិការនៅកម្ពុជានេះ គឺបានផុសចេញឡើងតាមរយៈដំណើរទស្សនកិច្ចរបស់សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ដែលបានធ្វើទស្សនកិច្ចនៅប្រទេសចិន កាលពីអំឡុងខែកញ្ញា ឆ្នាំ២០២៣ កន្លងទៅ ដោយក្នុងនោះសម្ដេចធិបតីនាយរដ្ឋមន្ត្រីបានបំផុសទាក់ទាញអ្នកវិនិយោគ និងធុរជននៅប្រទេសចិនមកស្វែងរកឱកាសវិនិយោគនៅប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T08:47:44.491Z", "category": "អចលនទ្រព្យ", "views": 2491, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានតែទូរស័ព្ទ១រៀនបានគ្រប់មុខ! មកស្គាល់ App មួយមានបង្រៀនហ្វ្រីជាង ៥ពាន់មេរៀន	https://business-cambodia.com/articles/study-with-app	ត្រូវប៉ាន់សម្រាប់បងប្អូនដែលកំពុងតែចង់រៀនជំនាញចំណូលខ្ពស់ ដោយមិនបាច់ចំណាយលុយច្រើន មិនពិបាកជិះទៅរៀននៅសាលាផ្ទាល់ ព្រោះពេលនេះបងប្អូនអាចរៀនជំនាញចំណូលខ្ពស់ទាំងនោះបានតាម App មួយឈ្មោះថា “TVET E-Learning” ជាអេបមានបង្រៀនជំនាញហ្វ្រីៗជាច្រើនមុខជំនាញមានដូចជា៖ជំនាញឌីហ្សាញ ស្ថាបត្យកម្ម/វិស្វកម្ម ជំនាញអគ្តិសនី ជំនាញបច្ចេកទេសជួសជុលរថយន្ត និងជំនាញបរិក្ខាត្រជាក់ជាដើម ដែលសុទ្ធសឹងតែជាជំនាញមានទីផ្សារការងារខ្ពស់នាពេលបច្ចុប្បន្ននិងទៅអនាគត។   នៅក្នុង App មួយនេះមានរៀបចំជាមេរៀនទៅតាមផ្នែកនីមួយៗងាយស្រួលបំផុតសម្រាប់បងប្អូនធ្វើសិក្សាស្វែងយល់និងរៀនសូត្រដោយខ្លួនឯងផ្ទាល់។ហើយមេរៀនដែលមាននៅក្នុង App ត្រូវបានដាក់បញ្ចូលដោយគ្រឹះស្ថានធំៗចំនួន ៦០ មកពី ២៤ ខេត្តក្រុងក្នុងប្រទេសកម្ពុជា ដែលសុទ្ធសឹងតែជាគ្រឹះស្ថានដែលមានបទពិសោធន៍យូរឆ្នាំនៅក្នុងការបណ្តុះបណ្តាលើជំនាញបច្ចេកទេស។     ចំពោះមេរៀនដែលមាននៅក្នុង App “TVET E-Learning” មានមេរៀនសរុបរហូតដល់ទៅជាង ៤ពាន់មេរៀន ដែលមានបែងចែកទៅតាមជំនាញនីមួយៗដែលបងប្អូនចង់ធ្វើការសិក្សាស្វែងយល់។ បន្ថែមពីនេះទៅទៀតរាល់មេរៀននីមួយៗតែងមានវីដេអូននៃការបង្រៀន ពន្យល់ពីលោកគ្រូ អ្នកគ្រូទៅតាមមុខជំនាញនីមួយៗថែមទៀតផង។លើសពីនេះទៅទៀតក្រៅពីការសិក្សាឥតគិតថ្លៃ រៀនចប់មានការងារល្អធ្វើ បងប្អូនក៏អាចទទួលបានឱកាសទទួលបានអាហារូបករណ៍តាមគ្រឹះស្ថានដែលមាននៅក្នុង App នោះផងដែរ។     គួរបញ្ជាក់ផងដែរថា បច្ចុប្បន្ន App នេះមានអ្នកយកប្រើប្រាស់ប្រមាណជា ១ម៉ឺននាក់ហើយ ។ ហេតុនេះសម្រាប់បងប្អូនដែលមានបំណងចង់សិក្សាជំនាញបន្ថែមហ្វ្រីៗដោយឥតគិតថ្លៃ អាចធ្វើការដោនឡូតអេប “TVET E-Learning” បាន។ ព្រោះមានបង្រៀននូវមេរៀនជំនាញចំណូលខ្ពស់ជាច្រើន ដែលនេះជាឱកាសធំមួយចំពោះអ្នកដែលស្រឡាញ់ការសិក្សាប៉ុន្តែពុំមានលទ្ធភាពគ្រប់គ្រាន់ក្នុងការចំណាយ អាចធ្វើការចុះឈ្មោះរៀនតាមអនឡាញជាមួយ “TVET E-Learning” បានដោយសេរី និង ឥតគិតថ្លៃ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T06:40:31.619Z", "category": "ចាប់ផ្តើមអាជីវកម្ម", "views": 1104, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មានលុយកុំចេះតែទិញ! ស្វែងយល់កត្តាទាំង ៥ នេះសិន មុនសម្រេចចិត្តទិញខុនដូ បើមិនចង់ខកចិត្ដ	https://business-cambodia.com/articles/5tips-for-buying-a-condo-	នៅពេលដែលលោកអ្នកមានលុយគ្រប់គ្រាន់ហើយចង់រស់នៅបែបស្ងប់ស្ងាត់និងចង់រស់នៅបែបផាសសុកភាពការរស់នៅ Condo គឺជាជម្រើសទីមួយ។ ជាទូទៅខុនដូ ធម្មតាមានតម្លៃសមរម្យជាងផ្ទះ ហើយភាគច្រើនគឺនៅក្នុងក្រុង។ យោងតាមការដកស្រង់ចេញពីគេហទំព័  Bankrate បានប្រាប់ពីកត្ដាមួួយចំនួនមុនទិញ Condo លោកអ្នកគួរស្វែងយល់កត្តាមួយចំនួន ៥ នេះសិនមុនសម្រេចចិត្តទិញដើម្បីកុំឲ្យមានការខកចិត្ដពេលទិញរួច៖   ១. ទីតាំង   ការរើសទីតាំងគឺជាកត្តាចម្បង ដូច្ចេះត្រូវពិនិត្យមើលថាតើទីតាំងនៃអគារដែលលោកអ្នកពេញចិត្តអាចនិងមានបញ្ហទៅថ្ងៃមុខឬយ៉ាងណា ឬនៅពេលមានគ្រោះថ្នាក់ផ្សេងតើវា ងាយស្រួលឱ្យឡានសង្រ្គោះ ចូលទៅកាន់កន្លែងរស់នៅរបស់លោកអ្នកបានដែរឬទេ ត្រូវមើលទៀតថានៅទីនោះមានផ្សារទំនើប ហើយនៅជិតកន្លែងធ្វើការរបស់លោកអ្នកឬអត់? ការពិចារណាលើកត្តាទាំងនេះនឹងអនុញ្ញាតឱ្យអ្នករស់នៅកាន់តែមានផាសុកភាពបន្ទាប់ពីការទិញ។   ២. គ្រឿងបរិក្ខារ   គ្រឿងបរិក្ខារគឺជារបស់បន្ថែមដែលមនុស្សចូលចិត្តខ្លាំងណាស់។ ឧទាហរណ៍នៃគ្រឿងបរិក្ខាររួមមាន កន្លែងហាត់ប្រាណ  អាងហែលទឹក បន្ទប់ទទួលភ្ញៀវ  ចំណតសម្រាប់ភ្ញៀវ ប្រព័ន្ធសុវត្តិភាពផ្សេងៗ។ ពិចារណាលើបរិក្ខាររបស់អគារថា តើអ្នកនឹងប្រើប្រាស់វាឱ្យបានល្អដែរឬទេ? ជាទូទៅ គ្រឿងបរិក្ខារកាន់តែច្រើន តម្លៃខុនដូកាន់តែខ្ពស់ ដូច្នេះសូមពិចារណាផងដែរ។   ៣. ច្បាប់ក្នុងការរស់នៅ   ការរស់នៅខុនដូ ជាទូទៅមិនមានសេរីភាពដូចការរស់នៅផ្ទះធម្មតានោះទេ។ ការរស់នៅគឺមានច្បាប់ទម្លាប់ត្រឹមត្រូវ ដូចជាការរឹតបណ្ដឹងទៅសត្វចិញ្ចឹម សណ្ដាប់ធ្លាប់ជាដើម។ ឧទាហរណ៍ លោកអ្នកអាចត្រូវបានអនុញ្ញាតឱ្យចិញ្ចឹមតែសត្វតូចៗតែប៉ុណ្ណោះ ហើយCondoខ្លះគឺអាចនឹងត្រូវបានហាមឃាត់ទាំងស្រុង។ មួយវិញទៀតលោកអ្នកក៏ប្រហែលជាមិនអនុញ្ញាតឱ្យជួសជុលឡើងវិញដោយគ្មានការអនុញ្ញាតដែរ។ ដូច្នេះអ្នកត្រូវស្វែងយល់អំពីច្បាប់ទាំងនេះជាមុនសិន ថាអាចទទួលបានដែរឬអត់ ពេលរស់នៅ។   ៤. កំណត់ថវិការបស់ខ្លួនឯង   អ្នកត្រូវតែកំណត់ថវិកាដើម្បីធានាថាអ្នកមិនហួសពីសមត្ថភាពហិរញ្ញវត្ថុរបស់អ្នក។ បើមិនដូច្នេះទេ អ្នកនឹងត្រូវជំពាក់បំណុលគេដោយមិនដឹងខ្លួន។   ការកំណត់ថវិការបស់អ្នកមិនមែនជាការកំណត់ដោយឡែកពីការបង់រំលោះនោះទេ។ គិតអំពីថ្លៃសេវាផ្សេងទៀតដែលអ្នកនឹងត្រូវបង់ផងដែរ ដូចជាការធានារ៉ាប់រង ថ្លៃចុះឈ្មោះ ថ្លៃប្រចាំខែ វិក្កយបត្រអគ្គិសនី និងផ្សេងៗទៀត។ មុនពេលចុះហត្ថលេខាលើកិច្ចសន្យា ត្រូវប្រាកដថាអ្នកអាចរ៉ាប់រងការបង់ប្រាក់បន្ថែមទាំងនេះបាន។   ៥. ប្រភេទ Unit របស់Condo   នេះជាចំណុចសំខាន់ចុងក្រោយផងដែរ ដែលត្រូវពិនិត្យ។ មាន Unit Condo ជាច្រើនប្រភេទដែលអ្នកអាចជ្រើសរើសបាន ដោយយូនីតប្រភេទស្ទូឌីយ៉ូ គឺជាប្រភេទបន្ទប់ធម្មតា ដែលមានតម្លៃសមរម្យបំផុតសម្រាប់អ្នកទិញដំបូង ។ Studio room ជាបន្ទប់លក្ខណៈរួមដែលមាន កន្លែងទទួលទានអាហារ ផ្ទះបាយ និងបន្ទប់គេង ។ Condo នេះមានទំហំតូច និងមានតម្លៃសមរម្យបំផុតក្នុងចំណោមប្រភេទ Condo ទាំងអស់។ Unit ប្រភេទស្ទូឌីយោគឺល្អឥតខ្ចោះសម្រាប់អ្នកដែលចង់បានកន្លែងដែលមានថ្លៃថែទាំទាប ថ្លៃសេវាសមាគម និងសេវាផ្សេងៗជាដើម៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T05:59:37.956Z", "category": "អចលនទ្រព្យ", "views": 196, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ចង់បានលុយចាយ ត្រូវរកការងារធ្វើ! ក្រុមហ៊ុនជាង១០០ ផ្តល់ឱកាសការងារជិត ២ម៉ឺនកន្លែងដល់សិស្ស-និស្សិត	https://business-cambodia.com/articles/company-100	យោងតាមការចុះផ្សាយនៅលើហ្វេសប៊ុកផេកផ្លូវការរបស់ National Employment Agency បានឱ្យដឹងថា នៅក្នុងខែវិច្ឆិកាខាងមុខនេះ នឹងមានមហាព្រឹត្តិការណ៍ការងារដ៏ធំប្រចាំឆ្នាំដោយមានឱកាសការងារយ៉ាងសំបូរបែបចំនួនជាង ២ម៉ឺនកន្លែងពីក្រុមហ៊ុន រោចចក្រ និងសហគ្រាសធំៗចំនួន ១៥០។ ពិព័រណ៍ការងារ និងផលិតភាពជាតិឆ្នាំ២០២៣ នេះនឹងត្រូវរៀបចំរយៈពេលពីរថ្ងៃ គឺថ្ងៃទី១០-១១ ខែវិច្ឆិកា ឆ្នាំ២០២៣ ខាងមុខនេះ នៅអគារពិព័រណ៍កោះពេជ្រ ហើយត្រូវបានសហការរៀបចំ ដោយទីភ្នាក់ងារជាតិមុខរបរ និងការងារ (NEA) នៃក្រសួងការងារ និង បណ្តុះបណ្តាលវិជ្ជាជីវៈ សហភាពសហព័ន្ធយុវជនកម្ពុជា (UYFC) សមាគមវាយនភណ្ឌ សម្លៀកបំពាក់ ស្បែកជើង និងផលិតផល ធ្វើដំណើរនៅកម្ពុជា (TAFTAC) អង្គការអន្តរជាតិខាងការងារ (ILO) និង អង្គការភីផលអីននិត (People in Need Cambodia) និងគាំទ្រដោយដៃគូពាក់ព័ន្ធជាច្រើនទៀត។ ដូច្នេះហើយ អ្នកដែលចង់បានការងារធ្វើកុំភ្លេចត្រៀម CV អោយបានច្រើន ដើម្បីចូលរួមដាក់ពាក្យ និងសម្ភាសការងារភ្លាមៗ និង ចូលរួមក្នុងសិក្ខាសាលាអំពីការលើកកម្ពស់ផលិតភាពដែលនឹងចូលរួមធ្វើបទបង្ហាញដោយវាគ្មិនជំនាញ នាថ្ងៃទី១០-១១ ខែវិច្ឆិកា ខាងមុខនេះ ចាប់ពីម៉ោង ៨ ព្រឹក ដល់ ៨ យប់ នៅអាគារពិព័រណ៌កោះពេជ្រ។ ទំនាក់ទំនងព័ត៌មានលំអិត៖ 077 232378 / 016 786655(Telegram) ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T05:05:33.276Z", "category": "ចាប់ផ្តើមអាជីវកម្ម", "views": 155, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
កុំឱ្យខកជើង! នេះជាទីតាំងនិងឯកសារដែលត្រូវមាន ពេលបាត់អត្តសញ្ញាណប័ណ្ណ ឬផុតកំណត់ហើយចង់ធ្វើថ្មី	https://business-cambodia.com/articles/place-id-card	សម្រាប់បងប្អូនដែលបាត់អត្តសញ្ញាណប័ណ្ណ ឬ ផុតកំណត់ហើយចង់ធ្វើថ្មី អាចទៅធ្វើបាននៅ នៅប៉ុស្តិ៍នគរបាលរដ្ឋបាលឃុំ សង្កាត់ ឬ អធិការដ្ឋាននគរបាលក្រុង ស្រុក ខណ្ឌ ឬ ស្នងការដ្ឋាននគរបាលរាជធានី ខេត្ត ឬ នៅនាយកដ្ឋានអត្តសញ្ញាណប័ណ្ណសញ្ជាតិខ្មែរ ឬ នៅសាខាអត្តសញ្ញាណប័ណ្ណផ្សារទំនើប AEON2។ ចំពោះការស្នើសុំផ្តល់ថ្មី ប្តូរ ទុតិយតា ឬកែតម្រូវ សាមីខ្លួនត្រូវមានអាយុយ៉ាងតិច ១៥ឆ្នាំ ត្រូវមានវត្តមានដោយផ្ទាល់ ដើម្បីបំពេញបែបបទ និងមានភ្ជាប់ឯកសារមួយចំនួនដូចខាងក្រោម៖ ក.ឯកសារដែលត្រូវមាន ១.ករណីសុំផ្តល់ថ្មី ត្រូវមានឯកសារ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត ដែលចេញដោយមន្ត្រីអត្រានុកូលដ្ឋាន ឃុំ សង្កាត់ ឬ ចេញដោយសាលាក្រុង ស្រុក ខណ្ឌ ដែលបានចុះបញ្ជី ឬចេញដោយនាយកដ្ឋានអត្រានុកូលដ្ឋាន សៀវភៅស្នាក់នៅ ឬសៀវភៅគ្រួសារ (ច្បាប់ដើម ឬច្បាប់ចម្លងមានបញ្ជាក់ត្រឹមត្រូវតាមច្បាប់ដើម)    ២.ករណីផុត ឬជិតផុតសុពលភាព ត្រូវមានឯកសារ អត្តសញ្ញាណប័ណ្ណសញ្ជាតិខ្មែរដែលផុតសុពលភាព ឬមុនផុតសុពលភាពយ៉ាងច្រើន៩០ថ្ងៃ ឯកសារសំអាងផ្សេងៗ ករណីមានការកែតម្រូវទិន្នន័យក្នុងអត្តសញ្ញាណប័ណ្ណសញ្ជាតិខ្មែរ ឧទាហរណ៍ដូចជាអាសយដ្ឋាន ជាដើមដែលត្រូវភ្ជាប់ជាមួយសៀវភៅស្នាក់នៅ។    ៣.ករណីបាត់ ត្រូវស្នើសុំទុតិយតា និងមានឯកសារ ៖ ពាក្យបណ្តឹងបាត់ និងពាក្យស្នើសុំទុតិយតា ពីប៉ុស្តិ៍នគរបាលរដ្ឋបាល    ៤.ករណីខូច ៖ ត្រូវមានអត្តសញ្ញាណប័ណ្ណសញ្ជាតិខ្មែរដែលខូច    ៥.ករណីកែតម្រូវ ត្រូវមានឯកសារ អត្តសញ្ញាណប័ណ្ណសញ្ជាតិខ្មែរដែលខុសទិន្នន័យ សេចក្តីចម្លងសំបុត្រកំណើត ឬ សេចក្តីចម្លងសំបុត្របញ្ជាក់កំណើត សៀវភៅស្នាក់នៅ និងសៀវភៅគ្រួសារ និងឯកសារថតចម្លងដែលមានបញ្ជាក់ត្រឹមត្រូវតាមច្បាប់ដើម ករណីខ្លះទាមទារឯកសារគល់បញ្ជីអត្រានុកូលដ្ឋាន សេចក្តីសម្រេចកែតម្រូវ ចេញដោយមន្ត្រីអត្រានុកូលដ្ឋានថ្នាក់ជាតិ ឬសេចក្តីសម្រេចរបស់តុលាការ ដែលមានការទទួលស្គាល់ឱ្យកែតម្រូវពីនាយកដ្ឋានអត្រានុកូលដ្ឋាន។ល។ ខ.ទីតាំងផ្តល់សេវា អត្តសញ្ញាណប័ណ្ណសញ្ជាតិខ្មែរអាចធ្វើនៅប៉ុស្តិ៍នគរបាលរដ្ឋបាលឃុំ សង្កាត់ ឬ អធិការដ្ឋាននគរបាលក្រុង ស្រុក ខណ្ឌ ឬ ស្នងការដ្ឋាននគរបាលរាជធានី ខេត្ត ឬ នៅនាយកដ្ឋានអត្តសញ្ញាណប័ណ្ណសញ្ជាតិខ្មែរ ឬ នៅសាខាអត្តសញ្ញាណប័ណ្ណផ្សារទំនើប AEON2 ។ សាខាអត្តសញ្ញាណប័ណ្ណផ្សារទំនើប AEON2 មានបម្រើសេវាថ្ងៃសៅរ៍ និងអាទិត្យ លើកលែងតែថ្ងៃបុណ្យជាតិ។ អត្តសញ្ញាណប័ណ្ណសញ្ជាតិខ្មែរមិនអាចថតធ្វើលើសពីមួយដងទេ ក្នុងករណីបាត់ ឬ ខូច លោកអ្នកអាចដាក់ពាក្យបណ្តឹង និងស្នើសុំទុតិយតាបាន។ ករណីហួសសុពលភាព សាមីខ្លួនត្រូវទៅបំពេញបែបបទថតធ្វើថ្មី។ សម្រាប់ព័ត៌មានបន្ថែម សូមDownload កម្មវិធី GDI eServices ឬ ទាក់ទងលេខ ១២៧១ / ០១៧ ៨៩៨៩១៥ រៀងរាល់ម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T04:18:13.438Z", "category": "ព័ត៌មានថ្មីៗ", "views": 578, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឯកឧត្ដម ស៊ុន ចាន់ថុល បង្ហាញគម្រោងអាទិភាពធំៗចំនួន ៦ ដែលរដ្ឋកំពុងយកចិត្ដទុកដាក់ក្នុងការសាងសង់	https://business-cambodia.com/articles/six-projects-in-cambodia	នៅប៉ុន្មានឆ្នាំចុងក្រោយនេះ រាជរដ្ឋាភិបាលបានយកចិត្ដទុកដាក់យ៉ាងខ្លាំងនៅក្នុងការអភិវឌ្ឍហេដ្ឋារចនាសម្ព័ន្ធផ្សេងៗដើម្បីជួយសម្រួលដល់ការរស់នៅ និងធ្វើដំណើររបស់ប្រជាពលរដ្ឋ និងដើម្បីទាក់ទាញអ្នកវិនិយោគជាដើម។ ហើយបច្ចុប្បន្ននេះមានគម្រោងជាច្រើនបានកំពុងសាងសង់ ខណៈគម្រោងមួយចំនួនទៀតបាននិងកំពុងសិក្សា និងស្ថិតនៅក្នុងគម្រោងអទិភាពសម្រាប់ការសាងសង់ខាងពេលខាងមុខផងដែរ។     យ៉ាងណាកាលពីថ្ងៃទី១១ ខែតុលា ឆ្នាំ២០២៣ កន្លងទៅនេះ  ឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ក្រុមប្រឹក្សាអភិវឌ្ឍន៍កម្ពុជា ក្នុងជំនួបពិភាក្សាការងារជាមួយលោកស្រី Zhong Jie ទីប្រឹក្សាសេដ្ឋកិច្ច និងពាណិជ្ជកម្មអមស្ថានទូតចិន ប្រចាំនៅប្រទេសកម្ពុជា ឯកឧត្ដមក៏បានលើកឡើងពីគម្រោងអទិភាពចំនួន ៦ ខែស្ថិតនៅក្នុងការសាងសង់រាជរដ្ឋាភិបាលក្នុងនោះរួមមាន៖   ១. គម្រោងអភិវឌ្ឍន៍ផ្លូវនាវាចរណ៍ និងប្រព័ន្ធភស្ដុភារកម្មទន្លេបាសាក់ “ព្រែកជីកហ្វូណនតេជោ”   ២. គម្រោងសាងសង់ផ្លូវល្បឿនលឿនភ្នំពេញ-សៀមរាប-ប៉ោយប៉ែត   ៣. គម្រោងសាងសង់ផ្លូវរថភ្លើងល្បឿនលឿនភ្នំពេញក្រុងព្រះសីហនុ   ៤. គម្រោងសាងសង់ផ្លូវរថភ្លើងតភ្ជាប់ពីព្រលានយន្តហោះថ្មីខេត្តសៀមរាបទៅក្រុងសៀមរាប   ៥. គ្រោងសិក្សាលើហេដ្ឋានរចនាសម្ព័ន្ធរថភ្លើងដឹកជញ្ជូនក្នុងរាជធានីភ្នំពេញជាប្រភេទ Metro, Automated Guideway Transit ឬប្រភេទ Monorail ៦. គម្រោងច្រករបៀងមច្ឆានិងអង្ករ ក៏ជាគម្រោងអាទិភាពសំខាន់របស់រាជរដ្ឋាភិបាលសម្រាប់នីតិកាលទី៧នេះផងដែរ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T03:40:00.797Z", "category": "អចលនទ្រព្យ", "views": 2347, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
នាយកដ្ឋានប្រឆាំងបទល្មើសបច្ចេកវិទ្យា បង្ហាញ Link ភ្ជាប់គ្រោះ.ថ្នាក់ថ្មី អាចធ្វើឱ្យអ្នកចុចបាត់លុ.យពីកុងមិនដឹងខ្លួន	https://business-cambodia.com/articles/fake-link	យោងតាមសេចក្តីជូនដំណឹងរបស់ នាយកដ្ឋានប្រឆាំងបទល្មើសបច្ចេកវិទ្យា បានបង្ហាញនូវតំណភ្ជាប់ក្លែងក្លាយថ្មីមួយឈ្មោះ “Khmer Tinh” ដែលបងប្អូនប្រជាពលរដ្ឋត្រូវប្រុងប្រយ័ត្ន ដែលតំណលីងនេះបានក្លែងបន្លំតាមរយៈការទិញទំនិញតាមអនឡាញ (តម្លៃទាបដើម្បីទាក់ទាញ) ដោយផ្តល់នូវតំណភ្ជាប់បោកបញ្ឆោត (Phishing Link) និងបង្គាប់ឱ្យទាញយករួចតម្លើងកម្មវិធី (គ្មានប្រភពច្បាស់លាស់) ដើម្បីបញ្ឆោតការទិញទំនិញតាមអនឡាញពីជនអនាមិក។     ហើយកម្មវិធីនេះ បានបង្កប់មេរោគ (Malware) ដែលអាចឱ្យជនអនាមិកចូលទៅគ្រប់គ្រង ឃ្លាំមើលទិន្នន័យសំខាន់ពេលកំពុងប្រើប្រាស់ក្នុងទូរស័ព្ទដៃរបស់អ្នកយើង។ក្រោយមកជនអនាមិកបានទិន្នន័យ និងសិទ្ធិគ្រប់គ្រងហើយ ជនអនាមិកនឹងធ្វើការគ្រប់គ្រងកម្មវិធីសំខាន់ៗនិង អាចវេរប្រាក់ចេញពីគណនីធនាគារក្នុងកម្មវិធីទូរស័ព្ទដៃរបស់យើងដោយមិនដឹងខ្លួន។   អាស្រ័យដូចបានបញ្ជាក់ខាងលើ សូមមេត្តាប្រុងប្រយ័ត្នចំពោះករណីបោកបញ្ឆោតនេះ សូមកុំចុចតំណភ្ជាប់តម្លើងកម្មវិធីផ្សេងៗដែលមិនមានប្រភពច្បាស់លាស់ឬតំណភ្ជាប់ណាមួយដែលឱ្យបំពេញនូវព័ត៌មានផ្ទាល់ខ្លួន ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T03:34:35.182Z", "category": "ព័ត៌មានថ្មីៗ", "views": 6429, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឈប់ឆ្ងល់ទៀត! បុគ្គលិក៣ប្រភេទនេះ ទោះខំធ្វើការដល់ស្លា.ប់ ក៏មេមិនដំឡើងប្រា.ក់ខែឱ្យដែរ	https://business-cambodia.com/articles/low-performance-employee	របៀបធ្វើការរបស់មនុស្សម្នាក់ៗមានលក្ខណៈសម្បត្តិផ្សេងគ្នា ទៅតាមកាតព្វកិច្ចដែលខ្លួនបំពេញ។ ដោយឡែក ស្របពេលបុគ្គលលិកខ្លះបន្តជោគជ័យជាហូរហៀរ កើនប្រាក់ខែ ឡើងតួនាទី បុគ្គលិកខ្លះទៀតធ្វើការយូរឆ្នាំដែរ តែប្រាក់ខែមិនសូវជាឡើងដូចគេសោះ។   ជុំវិញរឿងនេះ អាចបណ្តាលមកពីកត្តាធំៗ ៣ ដែលជាមូលហេតុនាំឲ្យបុគ្គលិកមួយចំនួន ថ្នាក់លើមិនងាយដំឡើងប្រាក់ខែឲ្យ៖   ១/. ឥរិយាបទមិនល្អ   កន្លែងការងារជាធម្មតាខ្លាចណាស់ប៉ះចំបុគ្គលិកមានគំនិតអាត្មានិយម ឆាប់ឆេវឆាវ មិនសូវចុះសម្រុងជាមួយក្រុមការងារ ទាញយកតែប្រយោជន៍ផ្ទាល់ខ្លួនជាធំ។ បុគ្គលបែបនេះមិនត្រឹមតែថ្នាក់លើមិនជួយជ្រោមជ្រែងទេ សូម្បីតែអ្នកធ្វើការជាមួយក៏មិនសូវជាហ៊ាននៅជិតស្និតដែរ។ ម្យ៉ាងវិញទៀត កាលណាបើមានអត្តចរិតមិនល្អហើយ ទង្វើរក្នុងកិច្ចការងារប្រចាំក៏ប្រែប្រួលទៅតាមភាពមិនមានទំនួលខុសត្រូវរបស់បុគ្គលនេះដែរ។   ២/. មិនអភិវឌ្ឍខ្លួន   បុគ្គលិកមិនព្រមរីកចម្រើន មិនបើកចិត្តឱ្យទូលាយដើម្បីទទួលយកគំនិតល្អពីអ្នកដទៃ តើធ្វើយ៉ាងណា មានសមត្ថភាពគ្រប់គ្រាន់ដើម្បីឱ្យថ្នាក់លើសម្លឹងឃើញ និងផ្តល់ឱកាស ដំឡើងតួនាទី ប្រាក់ខែឲ្យទៅ។ «ជីវិត គឺជាការរៀនសូត្រ» ហើយត្រូវអនុវត្តរហូតដើម្បីទទួលបានបទពិសោធន៍ថ្មីៗ បើអ្នកនៅទ្រឹងដដែលពីមួយថ្ងៃទៅមួយថ្ងៃ ធ្វើដូចម្ដេចក្លាយជាបុគ្គលិកលេចធ្លោក្នុងក្រុមហ៊ុនបានទៅ។ មិនពង្រឹងសមត្ថភាព មិនពង្រីកចំណេះ ទោះធ្វើការ១០ឆ្នាំទៀតក៏មុខងារអ្នកនៅតំណែងដដែលដែរ។   ៣/. មិនគោរពតាមគោលការណ៍កន្លែងការងារ   គ្រប់កន្លែងធ្វើការសុទ្ធតែមានច្បាប់ការងារ បើបុគ្គលិកមិនធ្វើតាមគោលការណ៍ប្រាកដជាត្រូវពិន័យរបស់ក្រុមហ៊ុនមិនខាន។ ម្យ៉ាងទៀត បុគ្គលិកដែលមិនសូវគោរពតាមច្បាប់នេះ មិនត្រឹមត្រូវពិន័យក្រុមហ៊ុននោះទេ ថ្នាក់លើក៏មិនពេញចិត្ត រហូតអាចឈានដល់ដំណាក់កាលបញ្ឈប់ពីការងារក៏មាន។ ដូច្នេះហើយបុគ្គលិកប្រភេទនេះ គេគិតខ្លាំងណាស់មុនរើសយកមកបម្រើការនៅស្ថាប័នរបស់គេ ថាតើអាចបំពេញតាមបទបញ្ជាដែលបានកំណត់ដែរឬទេ? ដោយហេតុនេះហើយ ទើបស្ថាប័ននីមួយៗតែងមានកុងត្រាជាមួយបុគ្គលិកថ្មីចំនួន៣ខែ ដើម្បីសាកល្បងពីសមត្ថភាព ក៏ដូចជាការតស៊ូរបស់ពួកគេជាមួយការងារនោះ។   យ៉ាងណាមិញ ប្រាក់ខែនៅតិច ចំណូលនៅទាបបង្ហាញថាសមត្ថភាពយើងមានបញ្ហា ក្រៅពីច្រកផ្លូវធំៗខាងលើ ចូលផ្ដោតសំខាន់បំផុតទៅលើ ការអភិវឌ្ឍខ្លួន និងការកសាងខ្លួនឯងឱ្យខ្លាំងលើសមុន។ ចង់ឲ្យចំណូលកើន ១គុណនឹង១០ ឬ ៣០០ដុល្លារ ឡើងដល់ ៣០០០ដុល្លារ អ្នកត្រូវធ្វើខ្លួនឲ្យសាកសមនឹងទទួលបានវា ដូចពាក្យលោក Jim Rohn ដែលជាសហគ្រិនជនជាតិអាមេរិក ជាអ្នកនិពន្ធនិងជាអ្នកលើកទឹកចិត្តមួយរូបដ៏ល្បីល្បាញបាននិយាយថា៖ «ចំនួនលុយ និងតួនាទីដែលអ្នកមាន ពុំអាចលើសពីសមត្ថភាពរបស់អ្នកឡើយ»៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T03:29:26.494Z", "category": "ភាពជាអ្នកដឹកនាំ", "views": 13295, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ដើរត្រូវលុ.យកើន! គ្រឹះចាំបាច់៧ជំហាន ត្រូវធ្វើតាមលំដាប់ ទើបអាចគេចផុតពីបំណុ.ល កសាងទ្រ.ព្យយូរអង្វេង	https://business-cambodia.com/articles/7-foundation-money-tips	ដំណើររបស់ជីវិតមនុស្សគ្រប់រូបត្រូវបានផ្សារភ្ជាប់ទៅនឹងតម្រូវការហិរញ្ញវត្ថុ។ ដោយសារតែការរស់នៅប្រចាំថ្ងៃសុទ្ធតែត្រូវចំណាយលុយ ទើបតម្រូវឱ្យគ្រប់គ្នាខិតខំធ្វើការដោយចំណាយទាំងកម្លាំងកាយចិត្ត ទាំងពេលវេលាផ្ទាល់ខ្លួន ដើម្បីបង្កើតប្រាក់ចំណូលទុកដោះស្រាយជីវភាព។   ទន្ទឹមនឹងនេះដែរ អ្នកជំនាញផ្នែកហិរញ្ញវត្ថុរបស់សហរដ្ឋអាមេរិក លោក Dave Ramsey បានបង្ហើបនូវគ្រឹះហិរញ្ញវត្ថុ៧ជំហាន ដែលលោកអ្នកត្រូវធ្វើតាមលំដាប់ ទើបអាចជួយឱ្យឆាប់រួចផុតពីបញ្ហាលុយកាក់ ព្រមទាំងរកលុយឆាប់សល់ថែមទៀតផង។   ជំហានទី១៖ សន្សំឱ្យបាន ១,០០០ដុល្លារ ទុកសម្រាប់ការចំណាយបន្ទាន់ផ្សេងៗ។ ចំណុចនេះមានន័យថា មិនថាអ្នកមានចំណូលតិចឬច្រើន អ្នកត្រូវតែដាក់គោលដៅសន្សំឱ្យបាន ១,០០០ដុល្លារ ហើយរក្សាកញ្ចប់លុយនោះទុក កុំដកចាយផ្ដេសផ្ដាសរហូតដល់មានតម្រូវការចាំបាច់បំផុត។ តម្រូវការចាំបាច់គឺសំដៅលើរឿងបន្ទាន់ ដូចជាមានជំងឺត្រូវព្យាបាល ឬគ្រោះថ្នាក់ផ្សេងៗជាដើម។ ជាក់ស្ដែងរបស់ដែលអ្នកស្រលាញ់ពេញចិត្តចង់ទិញទុកប្រើ មិនមែនជាតម្រូវការសំខាន់នោះទេ សូមកុំច្រឡំដកលុយសន្សំទៅទិញឱ្យសោះណា។   ជំហានទី២៖ ផ្ដាច់បំណុលឱ្យអស់ (លើកលែងបំណុលទិញផ្ទះ) ដោយប្រើប្រាស់ក្បួនដុំព្រិល (Debt snowball)។ ដើម្បីប្រើក្បួនដុំព្រិល លោកអ្នកត្រូវចាប់ផ្ដើមពីការកត់ត្រារាល់បំណុលទាំងអស់ដែលអ្នកមាន ដោយរៀបតាមលំដាប់ពីការប្រាក់ខ្ពស់ជាងគេ មកការប្រាក់ទាបបំផុត។ បន្ទាប់មកខំប្រឹងរកចំណូលបន្ថែម និងចាប់ផ្ដើមសងពីបំណុលដែលមានការប្រាក់ខ្ពស់ជាងគេមុន ហើយនៅក្នុងចំណោមបំណុលដែលមានការប្រាក់ខ្ពស់នោះ លោកអ្នកអាចសងពីបំណុលទាបជាងគេមុន (ក្នុងករណីមានម្ចាស់បំណុលការប្រាក់ខ្ពស់លើសពី២នាក់)។   ការប្រើក្បួនដុំព្រិល អាចជួយឱ្យលោកអ្នកមានឱកាសផ្ដោតលើការខំប្រឹងដោះបំណុលម្ដងមួយៗ ដោយមិនមានអារម្មណ៍តានតឹង ឬរញ៉េរញ៉ៃជាមួយនឹងបំណុលច្រើនក្នុងពេលតែមួយ។ វាអាចជួយឱ្យសម្ពាធកាន់តែស្រាល ប៉ុន្តែអាចនឹងពិបាកប្រសិនបើចរចារជាមួយនឹងម្ចាស់បំណុលមិនបាន ព្រោះថាក្បួននេះតម្រូវឱ្យលោកអ្នកចរចារនឹងម្ចាស់បំណុលសុំពេលផ្ដាច់កម្ចីម្ដងមួយៗ។ សូមបញ្ជាក់ផងដែរថា ក្បួនដុំព្រិលមិនសក្តិសមសម្រាប់ការផ្ដាច់កម្ចីទិញផ្ទះឡើយ។   ជំហានទី៣៖ សន្សំលុយទុកសម្រាប់ការចំណាយប្រចាំខែ ឱ្យបានយ៉ាងតិច ៣ទៅ៦ខែ។ តាមដានការចំណាយប្រចាំខែ ដើម្បីរកតួលេខជាក់ស្ដែងណាមួយដែលអ្នកត្រូវការក្នុងមួយខែៗ។ បន្ទាប់មកបង្កើតកញ្ចប់លុយសន្សំសម្រាប់ត្រៀមចំណាយឱ្យបានយ៉ាងតិច៣ខែ។ លុយនេះអាចជួយការពារអ្នកពេលដែលអាសន្នមកដល់ ដូចជាបាត់បង់ការងារ បាត់បង់លទ្ធភាពបង្កើតលុយ ឬផ្អាកដំណើរការអាជីវកម្មជាដើម។ មានកញ្ចប់សន្សំនេះ អ្នកអាចដោះស្រាយបញ្ហាបានយ៉ាងហោចណាស់៣ខែ ទោះបីជាគ្មានចំណូលសោះក៏អ្នកមិនធ្លាក់ក្នុងវិបត្តិបំណុលដែរ។   ជំហានទី៤៖ ដកលុយ ១៥%នៃចំណូលប្រចាំខែសរុបដែលអ្នករកបាន យកទៅវិនិយោគសម្រាប់គម្រោងរយៈពេលវែង។ ក្នុងការវិនិយោគអ្នកជំនាញលើកទឹកចិត្តឱ្យគិតពីអនាគតឱ្យបានវែងឆ្ងាយ ពុំគួរផ្ដោតតែការចំណេញរយៈពេលខ្លីឡើយ។ លុយដែលដកទៅវិនិយោគ គឺគេទុកសម្រាប់បេះផ្លែផ្កានៅពេលដែលចូលនិវត្តន៍ ឬចាស់ធ្វើការលែងកើតជាដើម។   ជំហានទី៥៖ សន្សំលុយទុកឱ្យកូនរៀននៅសាកលវិទ្យាល័យ។ រឿងមួយនេះអ្នកគួរគិតមុនពេលមានកូន និងចាប់ផ្ដើមសន្សំតាំងពីមុនកូនកើត រហូតដល់កូនធំ។ អ្នកមិនគួរបណ្ដោយទៅតាមពេលវេលាមិនគិតគូរ រហូតដល់កូនធំត្រូវរៀនបន្តបែរជាថាគ្មានលុយនោះទេ។ ចំណេះដឹងជារឿងសំខាន់ណាស់ ដូច្នេះក្នុងនាមជាឪពុកម្ដាយ អ្នកគួរតែមានកញ្ចប់សន្សំសម្រាប់កូនៗគ្រប់គ្នាទើបមិនភ័យពេលចាស់ត្រូវត្រូវធ្វើការរកលុយឱ្យកូនរៀនទាំងលំហាកទៀត។   ជំហានទី៦៖ ផ្ដាច់បំណុលទិញផ្ទះឱ្យបានឆាប់បំផុតតាមដែលអាចធ្វើទៅបាន។ ក្រោយពេលដែលអ្នកបានត្រៀមកញ្ចប់លុយសម្រាប់រឿងគ្រប់យ៉ាងរួចរាល់ វាក៏ដល់ពេលដែលអ្នកត្រូវផ្ដោតលើបំណុលផ្ទះវិញម្ដង។ មានន័យថាអ្នកគួរលៃរកផ្លូវបង្កើនចំណូល យកមកផ្ដាច់បំណុលផ្ទះឱ្យបានលឿន ព្រោះថាវាជាបំណុលធំ ត្រូវគិតគូរឱ្យបានមុនអាយុដែលអ្នកធ្វើការលែងកើត ទើបពេលចាស់ទៅអ្នកមិនវេទនារឿងលុយ។   ជំហានទី៧៖ ចុងក្រោយគឺខំបង្កើតទ្រព្យសម្បត្តិឱ្យបានច្រើន និងធ្វើការចែករំលែកអំពើសប្បុរសឱ្យបានច្រើន។ ជីវិតមួយនេះគ្រាន់តែជាដំណើរកំសាន្តដ៏ខ្លីមកកាន់ផែនដីតែប៉ុណ្ណោះ ដូច្នេះហើយយើងគួរតែចំណាយពេលដ៏ខ្លីនេះ បំពេញបេសកម្មឱ្យបានល្អ ធ្វើរឿងណាល្អៗឱ្យបានច្រើន ទើបដំណើរមួយនេះមានន័យគ្រប់គ្រាន់៕     អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T03:11:09.386Z", "category": "ហិរញ្ញវត្ថុ", "views": 436, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចង់ទិញផ្ទះ! ទំនេរចុងសប្ដាហ៍ អាចដើរមើលគម្រោងបុរីគ្រាក់ៗទាំង៤ នេះបានខណៈកំពុងមានប្រជាប្រិយភាពខ្លាំង	https://business-cambodia.com/articles/borey-in-cambodia-	បច្ចុប្បន្នគម្រោងបុរីធំៗជាច្រើននៅស្រុកខ្មែរកំពុងសម្រុកទៅមុខយ៉ាងមមាញឹក ខណៈគម្រោងបុរីខ្លះកំពុងឈរជើងយ៉ាងរឹងមាំនិងពង្រីកខ្លួនជាច្រើនគម្រោងទៅតាមតំបន់សំខាន់នានា ដូចជាតំបន់ជ្រោយចង្វារ តំបន់ផ្លូវជាតិលេខ6A និងតំបន់ផ្លូវ៦០ម៉ែត្រជាដើម។ ហើយថ្ងៃនេះ Business Cambodia នឹងលើកយកគម្រោងបុរីគ្រាក់ៗចំនួន ៤ ដែលល្បីល្បាយក្នុងស្រុកខ្មែរ និងកំពុងសម្រុកទៅមុខរាល់ថ្ងៃ៖ ១. បុរីប៉េង ហួត បុរីប៉ែង ហួត គឺ ជាក្រុមហ៊ុនបុត្រសម្ព័ន្ធចម្បងមួយរបស់ ក្រុមហ៊ុន ប៉េង ហួត គ្រុប បានមានវត្តមាននៅលើទីផ្សារអចលនទ្រព្យរបស់ប្រទេសកម្ពុជាប្រមាណ១៧ ឆ្នាំមកហើយ។ គម្រោងដំបូងគេដែលបុរី ប៉េង ហួត បានបង្កើតឡើងគឺមានឈ្មោះថា ប៉េង ហួត ភូមិន្ទ ដែលមានទីតាំងនៅតាមបណ្តោយផ្លូវលេខ 598 សង្កាត់ភ្នំពេញថ្មី ខណ្ឌសែនសុខ បង្កើតឡើងនៅក្នុងឆ្នាំ២០០៥ និងជាគម្រោងដែលមានប្រភេទផ្ទះល្វែង និងវីឡាកូនកាត់។ បច្ចុប្បន្នគម្រោងដែលល្បីល្បាញជាងគេគឺ គម្រោង ហ្គ្រេនស្តាផ្លាទីម (បឹងស្នោរ) មានទីតាំងស្ថិតនៅតាមបណ្តោយ ផ្លូវជាតិលេខ ១នឹងមានចម្ងាយប្រមាណ ២ គីឡូម៉ែត្រពីស្ពានព្រះមុន្នីវង្ស។ប្រសិនបើលោកអ្នកចង់ដឹងព័ត៌មានបន្ថែមអាចទៅ អគារលេខ៩ ការិយាល័យ ប៉េង ហួត គ្រុប ហ្គ្រេនស្តាផ្លាទីនីម ផ្លូវជាតិលេខ១ សង្កាត់និរោធ ខណ្ឌច្បារអំពៅ រាជធានីភ្នំពេញ ឬទំនាក់ទំនងតាមលេខ ០១៦/០១៧ ៩៨ ៥៩៦ ៧៨៩។     ២. បុរីជីប ម៉ុង លែន ជីប ម៉ុង លែន គឹជាក្រុមហ៊ុនអភិវឌ្ឍន៍ អចលនទ្រព្យ លំដាប់កំពូលនៅក្នុងស្រុកខ្មែរ។ ខណៈគម្រោងដំបូងគេបង្អស់របស់ជីបម៉ុង គឺផាត លែន សែនសុខ គម្រោងនេះត្រូវបានបញ្ជប់យ៉ាងជោគជ័យ និងបានប្រគល់ជូន អតិថិជនតាំងពីឆ្នាំ២០១៧ មកម្លេះស។ បច្ចុប្បន្ននេះ នៅមានគម្រោងចំនួន៩ ទៀត ដែលស្ថិតនៅ ក្រោមការសាងសង់នៅឡើយ ដោយក្នុងនោះរួមមាន៖ គម្រោង លែនម៉ាក ២៧១, គម្រោងលែន ម៉ាក ៦០ ម៉ែត្រ, គម្រោង ផាក លែន ៥៩៨, គម្រោង ផាក លែន ធី ខេ, គម្រោង ផាក លែន ខុនដូ ធីខេ, គម្រោង ផាក លែន ៦អា, គម្រោង ផាក លែន ៥០ម៉ែត្រ, ផាក លែន ពោធិ៍ចិនតុង និង គម្រោង លែន រីច ចំការដូង ផងដែរ។ប្រសិនបើលោកអ្នកចង់ដឹងព័ត៌មានបន្ថែមអាចទៅកាន់ទីតាំង អគារ ១៣៧ មហាវិថី ម៉ៅសេទុង សង្កាត់បឹងកេងកង៣ ខណ្ឌចំការមន រាជធានីភ្នំពេញ ឬ ទំនាក់ទំនងតាមលេខ ០២៣ ២១៨ ០៦០។     ៣. បុរី មេគ្គលែន បុរីមេគង្គលែន ជាគម្រោងអភិវឌ្ឍន៍លំនៅឋាន ដែឡមានទីតាំងស្ថិតនៅកន្នុងសង្កាត់ ជ្រោយចង្វារ ខណ្ឌជ្រោយ ចង្វារ រាជធានីភ្នំពេញ ក្បែរពហុកីឡានដ្ឋានជាតិមរតកតេជោ វិមានឈ្នះ ឈ្នះ និងក្លឹបវាយកូនហ្គោល Garden City ផងដែរ។ បុរីមេគង្គលែន មានលំនៅឋានចំនួនប្រាំប្រភេទគឺ វីឡាស្តេច វីឡាឃ្វីន វីឡាភ្លោះ វីឡាភ្ជាប់ និងផ្ទះលក់ទំនិញ ដែលមានបរិយាកាសស្និទ្ធស្នាលនឹងបរិស្ថាន ដើម្បីបំពេញតម្រូវការទំនើបរបស់អ្នករស់នៅ។ យូនីតលំនៅឋាននីមួយៗនៅក្នុងបុរីមេគង្គលែន មានទំហំធំទូលាយ និងទំនើប សំដៅជាពិសេសទៅលើវណ្ណៈកណ្តាលដែលកំពុងកើនឡើងនៅកម្ពុជា។ បង្កើតឡើងដោយក្រុមហ៊ុន Mekong Land Development គម្រោងនេះគ្រោងនឹងបញ្ចប់នៅឆ្នាំ ២០២២។ ប្រសិនបើលោកអ្នកចង់ដឹងព័ត៌មានបន្ថែមអាចទៅកាន់ទីតាំង ការិយាល័យកណ្តាល 02-04, ផ្លូវជាតិលេខ 6A, សង្កាត់ព្រែកលៀប ភ្នំពេញ ឬទំនាក់ទំនងតាមលេខ ០៦១ ៩៥៥ ៩៩៩។     ៤. Blue Diamond   បុរី Blue Diamond ជាបុរីអភិវឌ្ឍន៍ក្នុងខណ្ឌជ្រោយចង្វារ រាជធានីភ្នំពេញ។ បុរីនេះមានទីតាំងនៅភាគឦសាននៃរាជធានីភ្នំពេញ និងនៅជិតពហុកីឡដ្ឋានជាតិមរតកតេជោ វិមានឈ្នះឈ្នះ និងក្លឹបវាយកូនហ្គោល Garden City ។ តំបន់នេះមានការអភិវឌ្ឍន៍អចលនទ្រព្យថ្មីៗជាច្រើន រួមមាន ហេដ្ឋារចនាសម្ព័ន្ធផ្លូវក្រវ៉ាត់ក្រុងភ្នំពេញ បុរី ការអភិវឌ្ឍឧស្សាហកម្ម និងដីឡូតិ៍។ បុរីនេះផ្តោតពិសេសទៅលើប្រជាជនកម្ពុជាដែលមានជីវភាពមធ្យម ដោយផ្តល់នូវគុណភាពនៃសំណង់ និងការរចនាយ៉ាងល្អនៅក្នុងបរិយាកាសប្រកបដោយផាសុកភាព និងបរិស្ថានដែលសមស្របទៅនឹងតម្រូវការសហសម័យរបស់អ្នករស់នៅ។ការអភិវឌ្ឍន៍មាន ៥ ប្រភេទ វីឡាឃ្វីន វីឡាព្រីនស៍ វីឡាភ្លោះ ផ្ទះលក់ទំនិញ ផ្ទះជួល។ ការអភិវឌ្ឍអចលនទ្រព្យត្រូវបានរចនាឱ្យមានលក្ខណៈទូលាយ និងទំនើបសម្រាប់ការរស់នៅបែបស្តង់ដារ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T03:08:25.109Z", "category": "អចលនទ្រព្យ", "views": 1135, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
កុំលេងសើចឲ្យសោះ! មូលហេតុធំ១នេះ នាំមនុស្សភាគច្រើន ធ្លាក់ក្នុងរណ្តៅជំងឺបាក់ទឹកចិត្ត នាពេលបច្ចុប្បន្ន	https://business-cambodia.com/articles/materialism-causes-depression	ការបាក់ទឹកចិត្ត គឺជាជំងឺម្យ៉ាងមានឥទ្ធិពលបំផុតទៅលើសតិស្មារតី ដែលអាចធ្វើឲ្យមនុស្សមួយចំនួនធ្លាក់ទៅក្នុងស្ថានភាពអាក្រក់ ឬឈានដល់ការបញ្ចប់ជីវិតខ្លួនឯងទៀតក៏មាន។ ជាទូទៅ ជំងឺនេះកើតមានចំពោះមនុស្សគ្រប់វ័យដែលមានសមត្ថភាពទទួលដឹងអារម្មណ៍រំញោចទៅដល់សតិនិងសុភវិនិច្ឆ័យពីមជ្ឈដ្ឋានខាងក្រៅ។ យ៉ាងណាមិញ ជំងឺបាក់ចិត្តអាចកើតឡើងតាមទម្រង់មានច្រើនរូបភាពទៅតាមស្ថានភាពជាក់ស្តែងដែលអ្នកជំងឺជួបប្រទះដូចជា បញ្ហាគ្រួសារ បញ្ហាជីវិត វិបត្តិហិរញ្ញវត្ថុ សង្គម ឬជំងឺប្រចាំកាយជាដើម រួមទាំងកត្តាមជ្ឈដ្ឋានខាងក្រៅក៏ជាផ្នែកមួយនាំឲ្យកើតមានជំងឺផ្លូវចិត្តផងដែរ។ ក្នុងនោះ បើយើងក្រឡេកមកមើលសង្គមបច្ចុប្បន្ន និងយោងតាមការសិក្សារបស់ Valley Oaks Health បានបង្ហាញថា អ្នកដែលមានជំងឺបាក់ទឹកចិត្តភាគច្រើនកើតឡើងចំពោះយុវវ័យ និងមនុស្សដែលស្ថិតនៅក្នុងវ័យកណ្តាល ដែលមូលហេតុចម្បងនាំឲ្យកើតមានជំងឺនេះគឺបណ្តាលមកពី កត្តាសម្ភារនិយម។ ជាធម្មតា សម័យយុគបច្ចេកវិទ្យាមនុស្សចូលចិត្តរស់នៅក្នុងភាពស៊ីវិល័យ និងភាពសម្បូរបែប ព្យាយាមធ្វើខ្លួនដើរឲ្យទាន់សម័យកាល និងក្រសែភ្នែកសង្គម។ ពេលខ្លះដើម្បីតែភាពឡូយឆាយទាំងនោះ ពួកគេបានចំណាយលើសពីសមត្ថភាព ដែលជាកត្តាជំរុញមួយនាំឲ្យធ្លាក់ក្នុងភាពស្មុគស្មាញ និងស្ថានភាពអាក្រក់ទៅៗ ហើយអាចនឹងឈានដល់ការមិនអាចធ្វើឲ្យជីវិតរបស់ខ្លួនមានភាពប្រសើរឡើងវិញក៏ថាបាន។   បន្ថែមពីនេះ វាមិនត្រឹមមានផលប៉ះពាល់ដល់បុគ្គលខ្លួនឯងផ្ទាល់ប៉ុណ្ណោះទេ វាថែមទាំងមានឥទ្ធិភពដល់មនុស្សជុំវិញខ្លួនទៀតផង។ ជាពិសេសគឺយុវជនតែម្តង ការដែលស្ថិតក្នុងវ័យក្រោម៣០ឆ្នាំ គឺជាវ័យមួយកំពុងស្ថិតក្នុងបន្ទុកគ្រួសារ រួមទាំងងាយទទួលរងនូវឥទ្ធិពលនៃមជ្ឈដ្ឋានខាងក្រៅខ្លាំងណាស់ ទាំងរូបភាពវិជ្ជមាន និងអវិជ្ជមាន។ ប៉ុន្តែបើផ្ទុករឿងអវិជ្ជមានច្រើន និងមិនចេះគ្រប់គ្រងអារម្មណ៍ខ្លួនបានល្អ ពួកគេនឹងជួបប្រទះបញ្ហាស្មុគស្មាញប៉ះពាល់ដល់សតិអារម្មណ៍ អាចឈានដល់ការប្រព្រឹត្តសកម្មភាពមិនគប្បីចំពោះខ្លួនឯង និងមនុស្សជុំវិញខ្លួន។   តាមការរៀបរាប់ខាងលើសបញ្ជាក់ឲ្យឃើញថា ជំងឺនេះពិតជាកាចសាហាវណាស់ វាមានសមត្ថភាពអាចសម្លាប់មនុស្សដោយគ្មានឈាម។ ហើយដើម្បីអាចបង្ការជំងឺនេះមិនឲ្យកើតឡើងបាន វាតម្រូវឲ្យអ្នកចេះគ្រប់គ្រងអារម្មណ៍របស់ខ្លួនឯងឲ្យមានសណ្តាប់ធ្នាប់ និងចេះអប់រំចិត្តឲ្យបានត្រឹមត្រូវ។ ក្នុងករណីប្រសិនបើមានជំងឺនេះកើតឡើងហើយ អ្នកត្រូវប្រញាប់ទៅព្យាបាល និងពិគ្រោះយោបល់ជាមួយអ្នកជំនាញ ចៀសវាងការធ្លាក់ទៅក្នុងស្ថានភាពកាន់តែធ្ងន់ធ្ងរទៅៗ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T02:46:39.122Z", "category": "ភាពជាអ្នកដឹកនាំ", "views": 249, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ការលក់ជាចំណុចស្លា.ប់រស់របស់អាជីវកម្ម! អ្នកជំនាញ បង្ហើបពីក្បួនលក់៣ ដែលប្រើបានផលច្រើន	https://business-cambodia.com/articles/sale-bus-iness-tip	មែនទែនទៅ ជីវកម្មមួយអាចមានដង្ហើមដកឬក៏អត់គឺគេមើលពីរបៀបនៃការលក់របស់អាជីវកម្មនោះ ព្រោះបើការលក់ល្អនឹងនាំមកនូវម៉ូយ តែបើលក់អន់វិញមិនយូរទេអាជីវកម្មនោះនឹងស្លា.ប់។ ទាក់ទងទៅនឹងបញ្ហានេះ លោក សំ កុសល បានបង្ហើបគន្លឹះក៏ដូចជាក្បួនលក់៣ ដែលប្រើបានផលច្រើន។ ដោយក្នុងនោះរួមមាន៖ ក្បួនអំបៅ៖ ត្រង់ចំណុចនេះលោកបានលើកឡើងថា “នៅពេលណាដែលសួនយើងមានផ្កាច្រើន មានទឹកច្រើន មានលម្អងច្រើន នៅពេលនោះមេអំបៅនឹងស្គាល់សួនរបស់យើងកាន់តែច្រើន”។ លោកបានបន្តទៀតថា ក្នុងអាជីវកម្មដូចគ្នា ដើម្បីថែសួនបានល្អ យើងត្រូវមានយីហោមួយដ៏ទាក់ទាញ ជាជីហោដែលមានសាច់រឿងនៅក្នុងហ្នឹង ហើយចេះបញ្ចូលអារម្មណ៍នៅក្នុងហ្នឹងផងដែរ។ ហើយចំណុចមួយទៀតដែលលោកបានបន្ថែមនោះគឺ ផលិតផលឬសេវាកម្មរបស់យើងត្រូវតែមានចំណុចពិសេស ពោលខុសពីគេ ឡូយជាងគេ ហើយល្អជាងគេ ហើយភ្ញៀវត្រូវការ ពេលនោះមេអំបៅពិតជាហោះមកហើយ។ ក្បួនមេដែក៖ យុទ្ធសាស្រ្តនេះខុសត្រង់ទីមួយត្រង់ថា ទី១ ផ្តោតសំខាន់ទៅលើផលិតផល តែយុទ្ធសាស្រ្តមេដែកគឺផ្តោតសំខាន់លើខ្លួនឯង ពោលជាអ្នកមានមានគំនិត ជាអ្នកគិត ធ្វើយ៉ាងណាឱ្យអាជីវកម្មទាន់សម័យការ មានគំនិតអាប់ឌែតថ្មីជាប្រចាំ។ មួយវិញទៀតអ្នកត្រូវធ្វើខ្លួនជាកំពូលអ្នកលក់ កុំធ្វើអ្នកលក់ធម្មតា បើកំពុងលក់កាហ្វេ ត្រូវបណ្តុះជំនាញឱ្យខ្លាំង បើជាអ្នកឡេត្រូវធ្វើជាកំពូលអ្នលក់ឡេ បើអ្នកធ្វើធម្មតា កុំសង្ឃឹមថាអាចលក់ដាច់ខ្លាំងឱ្យសោះ ហើយពេលយើងដល់កំពូលហើយនោះយើងនឹងក្លាយជាមេដែកស្របភ្ញៀវហើយ។ ដូច្នេះអ្នកត្រូវជួបភ្ញៀវឱ្យខ្លាំងជាងមុន ជំនាញនិយាយឱ្យពូកែរជាងមុន ពោលគ្រប់ជំនាញទាំងអស់ត្រូវតែខ្លាំងជាងមុន។ ក្បួនជប់សាច់រឿងរបស់យីហោ ៖ ត្រង់ចំណុចនេះលោក សំ កុសល ក៏ធ្លាប់បានលើឡើងដែរនៅក្នុងវីដេអូ យូធ្យូ ប្រមាណជា ៣នាទី ទាក់ទងទៅនឹងការបង្កើតសាច់រឿងឱ្យយីហោខ្លួនឯង មានន័យថាចង់ធ្វើជាអ្នកលក់ពូកែ និងលក់ដាច់ជាងមុន ទាំងអស់គ្នាត្រូវតែស្គាល់ខ្លួនឯង និងយីហោខ្លួនឯងឱ្យច្បាស់ជាងភ្ញៀវ ជាពិសេសនោះគឺសាច់រឿងរបស់យីហោផ្ទាល់ទាញភ្ញៀវឱ្យស្គាល់ពីយីហោ និងដើរចូលហាងកាន់តែច្រើនឡើង ។ ឧទាហរណ៍ជាក់ស្តែងដូចជា យីហោម៉ាត Walmart  មូលហេតុដែលយីហោមួយនេះលក់ដាច់ ហើយមានប្រជាជនអាមេរិកស្ទើរតែ៩៥ភាគរយស្គាល់នោះ គឺដោយសារតែយីហោមួយនេះ មានសាច់រឿងច្រើន សាច់រឿងទីមួយនោះគឺ ទំនិញទាំងអស់នៅក្នុងហាងលក់ក្នុងតម្លៃធូរថ្លៃ សាច់រឿងទីពីរនោះជាយីហោម៉ាតដែលឈរជើងលើទីផ្សារបានយូរ សាច់រឿងទីបីទិញទំនិញបោះដុំ និងប្រើបច្ចេកវិទ្យាក្នុងការគ្រប់គ្រង ទាំងនេះសុទ្ធសឹងតែជាសាច់រឿងរបស់យីហោ ដែលអ្នករកស៊ី គួរតែមាននៅក្នុងដៃឱ្យបានច្រើន ទើបអាចជម្រុញការលក់បានកាន់តែច្រើន និងមានអ្នកស្គាល់ជាងមុន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T02:44:59.537Z", "category": "កំពូលអ្នកលក់", "views": 195, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ព្រឹត្តិការណ៍ការប្រណាំងកង់ និងរត់ពាក់កណ្តាលម៉ារ៉ាតុងសម្រាប់មន្ទីរពេទ្យកុមារគន្ធបុប្ផា លើកទី៨ លើភ្នំបូកគោ	https://business-cambodia.com/articles/8th-kantha-bopha-children-s-hospital-cycling-and-half-marathon-event-on-bokor-mountain-	ខេត្តកំពត-ថ្ងៃទី២៨-២៩ ខែតុលា ឆ្នាំ២០២៣, គឺជាថ្ងៃនៃព្រឹត្តិការណ៍ការប្រណាំងកង់ និងរត់ពាក់កណ្តាលម៉ារ៉ាតុងសម្រាប់មន្ទីរពេទ្យកុមារគន្ធបុប្ផា លើកទី៨ លើភ្នំបូកគោ ។ កម្មវិធីនេះ ត្រូវបានរៀបចំឡើងដោយសណ្ឋាគារ ឋានសួគ៌ សុខា ដែលជាកម្មវិធីសប្បុរសធម៌ប្រចាំឆ្នាំ។ ទឹកប្រាក់ដែលទទួលបានពីព្រឹត្តិការណ៍នេះ នឹងត្រូវបរិច្ចាគជូនទៅមន្ទីរពេទ្យកុមារគន្ធបុប្ផា។   ព្រឹត្តិការណ៍ការនេះរួមមានកម្មវិធីសប្បាយៗជាច្រើន ក្នុងនោះក៏មានកម្មវិធីកម្សាន្ត នារាត្រីថ្ងៃទី២៨ ដូចជាការប្រគំតន្រ្តី ផ្ទាល់រួមនិងស្តង់លក់អាហារ និងភេសជ្ជៈនៅបរិវេណខាងក្រៅសណ្ឋាគារ ក្រោមរាត្រីដ៏សែនមនោរម្យ និងសម្រាប់អ្នកចូលរួមដែលត្រៀមរត់ប្រណាំងពាក់កណ្តាលម៉ារ៉ាតុងនៅព្រឹកថ្ងៃទី២៩ខែតុលា ឆ្នាំ២០២៣ផងដែរ។ ការរត់ពាក់កណ្តាលម៉ារ៉ាតុងរួមមាន៖ចម្ងាយ 21គីឡូម៉ែត្រ 10គីឡូម៉ែត្រ 5គីឡូម៉ែត្រ និងការរត់បែបកម្សាន្ត3គីឡូម៉ែត្រ ព្រមទាំង ការប្រណាំងកង់32គីឡូម៉ែត្រ ដែលជាឱកាសដ៏ល្អឥតខ្ចោះ ដើម្បីបង្កើតនូវអនុស្សាវរីយ៍ដែលមិនអាចបំភ្លេចបានជាមួយមិត្តភក្តិ និងក្រុមគ្រួសាររបស់លោកអ្នក។ ការចូលរួមក្នុងព្រឹត្តិការណ៍នេះមិនត្រឹមតែ   ផ្តល់នូវភាពសប្បាយរីករាយ និងសុខភាពប៉ុណ្ណោះទេ ប៉ុន្តែថែមទាំងជួយគាំទ្រដល់សកម្មភាពសប្បុរសធម៌ដ៏មានអត្ថន័យថែមទៀតផង។  ភ្ញៀវចូលរួមអាចជ្រើសរើសក្នុងការស្នាក់នៅសណ្ឋាគារប្រណីត ឋានសួគ៌ សុខា ឬសណ្ឋាគារ ឡឺ បូកគោ ផាឡេស ជាមួយនឹងការផ្តល់ជូនតម្លៃពិសេស ឬទទួលយកបទពិសោធន៍ពីការបោះតង់ផងដែរ។ កម្មវិធីនេះ នឹងប្រារព្ធឡើងនៅលើភ្នំបូកគោ ស្ថិតក្នុងខេត្តកំពត ដែលជាគោលដៅទេសចរណ៍ប្រវត្តិសាស្រ្តដ៏ល្បីល្បាញនៅក្នុងប្រទេសកម្ពុជា ជាមួយនឹងទេសភាពដ៏ស្រស់ត្រកាល និងតំបន់ទេសចរជាច្រើន ដែលអ្នកចូលរួមអាចស្វែងយល់ និងកម្សាន្តជាមួយនឹងការផ្សងព្រេងផ្សេងៗ។ ចុះឈ្មោះចូលរួមចាប់ពីថ្ងៃនេះ រហូតដល់ ថ្ងៃទី២៥ តុលា ២០២៣ចុះឈ្មោះតាមរយៈ \| Register Via:ទូរស័ព្ទ \| Mobile: 097 561 61 16តេលេក្រាម \| Telegram: 081 61 61 21ចុះឈ្មោះអនឡាន \| Online Register: http://bokormarathon.com.kh/register.phpឬតាមគេហៈទំព័រ \| Website: www.bokormarathon.com.kh/ www.bokormarathon.com.kh (http://bokormarathon.com.kh/register.php)Preah Monivong Bokor Marathon - RegisterThe Bokor Marathon is a half marathon and bike race held annually on Bokor Mountain in Kampot province, Cambodia. The event is organized by Sokha Hotels and Resorts and proceeds are donated to Kantha Bopha Children's Hospital. The half marathon course starts at the Bokor Palace Hotel and winds its way through the lush rainforest and past the abandoned French colonial buildings on Bokor Mountain. The race is open to both international and local participants and there are awards for the top finishers in each category. In addition to the half marathon, there is also a 10K race, a 5K race, and a fun run. There is also a bike race for cyclists of all levels. The Bokor Marathon is a great opportunity to experience the beauty of Bokor Mountain and to support a good cause. The event is well-organized and the atmosphere is festive. If you are looking for a challenging and rewarding race, the Bokor Marathon is a great option.	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T02:22:49.603Z", "category": "PR", "views": 116, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ខំធ្វើការយូរដែរសល់តែបំណុ.ល! ឫសគល់ធំៗទាំងនេះហើយ ដែលបំផ្លាញលុ.យរបស់អ្នកដោយមិនដឹងខ្លួន	https://business-cambodia.com/articles/4-thing-destoy-your-money	បើយើងក្រឡេកមកមើលសង្គមនាពេលបច្ចុប្បន្នយើងឃើញថា មនុស្សភាគច្រើនបាននឹងកំពុងខិតខំប្រឹងប្រែងធ្វើការស្ទើរតែគ្មានពេលសម្រាកឲ្យបានគ្រប់គ្រាន់ក្នុងគោលបំណងចង់ទាញប្រាក់ចំណូលឲ្យបានច្រើនតាមលទ្ធភាពដែលខ្លួនអាចធ្វើបានដោយប្រាថ្នាចង់មានជីវភាពមួយល្អប្រសើរដែលពុំមានបញ្ហារឿងលុយកាក់។ ប៉ុន្តែតាមភាពជាក់ស្តែងវាមិនដូច្នោះនោះទេ ពួកគេមួយចំនួនធំមិនត្រឹមតែមិនអាចទទួលបានអ្វីដែលខ្លួនប៉ងប្រាថ្នានោះទេ ថែមទាំងជាប់បំណុលគេថែមទៀតផង។   ជុំវិញរឿងនេះ Business Cambodia សូមលើកបង្ហាញពីឫសគល់ធំៗ ៤យ៉ាង ដែលបំផ្លាញលុយរបស់អ្នកដោយមិនដឹងខ្លួន បើទោះបីជាអ្នករកចំណូលបានច្រើនប៉ុណ្ណាក៏ដោយក៏នៅតែមានភាពលំបាកខាងផ្នែកហិរញ្ញវត្ថុដដែល ដែលឬសគល់ទាំងនោះរួមមានដូចខាងក្រោម៖   ១. ពុំមានផែនការហិរញ្ញវត្ថុច្បាស់លាស់៖ មានមនុស្សតិចតួចណាស់ដែលបានរៀបចំផែនការហិរញ្ញវត្ថុឲ្យបានត្រឹមត្រូវ និងមានភាពច្បាស់លាស់សម្រាប់កញ្ចប់ថវិការបស់ខ្លួន។ យ៉ាងណាមិញ ផែនការហិរញ្ញវត្ថុពិតជាមានសារសំខាន់ណាស់ក្នុងការគ្រប់គ្រងលំហូរចរន្តសាច់ប្រាក់ និងគ្រប់គ្រងការចំណាយប្រកបដោយសណ្តាប់ធ្នាប់ភាព។ មិនតែប៉ុណ្ណោះវាក៏ជាផ្នែកមួយដែលជួយយើងក្នុងការសម្រេចនៅគោលដៅដែលយើងចង់បានឲ្យក្លាយទៅជាការពិតក្នុងរយៈពេលដ៏ច្បាស់លាស់មួយ។ ប្រសិនបើអ្នកពុំមានផែនការហិរញ្ញវត្ថុទេនោះ អ្នកនឹងរស់នៅក្នុងភាពវិលវល់ មិនមានភាពច្បាស់លាស់ចំពោះហិរញ្ញវត្ថុខ្លួនឯង មានប៉ុន្មានចាយប៉ុនហ្នឹងជាក់ជាមិនខាត។   ២. ចាយតាមចំណង់៖ មនុស្សដែលមានវ័យកណ្តាល និងយុវវ័យ ជាក្រុមមនុស្សដែលចូលចិត្តធ្វើការចំណាយតាមចំណង់ មិនចេះគ្រប់គ្រងអារម្មណ៍របស់ខ្លួនឯងឲ្យបានល្អក្នុងការចាយវាយ។ ពួកគេចង់បានអ្វី ឬនឹកឃើញអ្វីភ្លាមក៏សម្រេចចិត្តដកលុយចេញពីហោប៉ៅទិញរបស់នោះភ្លាមដោយពុំបានគិតឲ្យបានល្អិតល្អន់ជាមុននោះទេ។ មិនតែប៉ុណ្ណោះ ពួកគេបែងចែកមិនដាច់រវាងតម្រូវការពិតប្រាកដ និងការចង់បាន ជាហេតុធ្វើឲ្យពួកគេចាយវាយខ្ចះខ្ជាយនិងមិនចំគោលដៅ។   ៣. ប្រើប្រាស់សេវាបង់រំលោះលើសពីសមត្ថភាពខ្លួន៖ ដូចយើងបានដឹងរួចមកហើយថានាពេលបច្ចុប្បន្ននេះដើម្បីបង្កភាពងាយស្រួលដល់អតិថិជន និងអាចឈរជើងក្នុងទីផ្សារប្រកួតប្រជែងខ្លាំង មានក្រុមហ៊ុនជាច្រើនបានបង្កើតនូវសេវាកម្មបង់រំលោះ ឬបង់ជាដំណាក់កាលក្នុងគោលបំណងជួយសម្រួលដល់អតិថិជនដែលពុំមានលទ្ធភាពបង់ផ្តាច់។ ទន្ទឹមនឹងភាពវិជ្ជមានវាក៏ជះផលអវិជ្ជមានដល់អ្នកដែលធ្វើការសម្រេចចិត្តប្រើប្រាស់សេវាបង់រំលោះដែលលើសពីសមត្ថភាពរបស់ខ្លួនដើម្បីទិញរបស់ដែលខ្លួនចង់បានផងដែរ ហើយវាជាមូលហេតុមួយដែលធ្វើឲ្យពួកគេផុងខ្លួនទៅក្នុងរណ្តៅនៃបំណុល។   យ៉ាងណាមិញ មានមនុស្សមិនតិចទេដែលកំពុងស្ថិតនៅក្នុងស្ថានភាពបែបនេះដូចជាយុវវ័យ និងមនុស្សវ័យកណ្តាលជាពិសេស អ្នកដែលកំពុងបម្រើការងារក្នុងក្រុមហ៊ុន ឬស្ថាប័នផ្សេងៗ។ កត្តាដែលនាំឲ្យពួកគេធ្លាក់ក្នុងសភាពបែបនេះគឺអាចបណ្តាលមកពី ការគ្រប់គ្រងចំណងមិនបានល្អ និងមិនបានត្រួតពិនិត្យពីសុខភាពហិរញ្ញវត្ថុរបស់ខ្លួនឲ្យត្រឹមត្រូវ។   ៤. ធ្វើការដើម្បីតែលុយ៖ ជាការពិត មនុស្សមួយចំនួនធ្វើការដោយសម្លឹងឃើញតែគុណសម្បត្តិម្យ៉ាងប៉ុណ្ណោះហើយគុណសម្បត្តិនោះគឺជា លុយនេះឯង។ ពួកគេយល់ថាដើម្បីអាចរកលុយបានច្រើន និងក្លាយទៅជាអ្នកមាន ត្រូវតែខិតខំធ្វើការឲ្យខ្លាំងដូចជាការថែមម៉ោងការងារជាដើម។ ការយល់ឃើញបែបនេះ វាមិនត្រឹមត្រូវទាំងស្រុងនោះទេ ការលក់ពេលវេលានិងកម្លាំងកាយ មិនអាចឲ្យអ្នកក្លាយជាអ្នកមានបានឡើយ ហើយវាថែមទាំងបំផ្លាញសុខភាពរបស់អ្នកជារៀងរាល់ថ្ងៃថែមទៀតផង។ បន្ថែមពីនេះទៅទៀតនោះ ទោះបីជាអ្នករកលុយបានច្រើនប៉ុណ្ណាក៏ដោយ ប្រសិនបើអ្នកមិនចេះគ្រប់គ្រងនិងប្រើប្រាស់ឲ្យបានត្រឹមត្រូវទេនោះ អ្នកពិបាកនឹងរំដោះខ្លួនចេញពីទាសករនៃលុយណាស់៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T02:16:55.772Z", "category": "ហិរញ្ញវត្ថុ", "views": 2371, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ការរក្សាសុវត្ថិភាពនៅលើអ៊ីនធឺណិត គឺជារឿងដ៏សំខាន់សម្រាប់អាជីវកម្មក៏ដូចជាសម្រាប់អ្នកប្រើប្រាស់ទូទៅក្នុងប្រទេសកម្ពុជា	https://business-cambodia.com/articles/ezecom-1	«ការរក្សាសុវត្ថិភាពលើអ៊ីនធឺណិតបានក្លាយទៅជាតម្រូវការដ៏ចាំបាច់សម្រាប់អ្នកប្រើប្រាស់អ៊ីនធឺណិតនាពេលបច្ចុប្បន្ននេះ» បានបញ្ជាក់ដោយ Ezecom ដែលជាក្រុមហ៊ុនផ្តត់ផ្គង់សេវាអ៊ីនធឺណិតឈានមុខគេនៅកម្ពុជា។ ដោយសារមានការទទួលស្គាល់នូវការកើនឡើងតម្រូវសម្រាប់ដំណោះស្រាយអ៊ីនធឺណិតដែលមានសុវត្ថិភាព ទាំងក្រុមហ៊ុនអាជីវកម្ម និងអ្នកប្រើប្រាស់ទូទៅរីករាយក្នុងការចំណាយក្នុងការរក្សាសុវត្ថិភាពអ៊ីនធឺណិតរបស់ពួកគេ។ ផលវិបាកដ៏ធំធេងនៃការបែកធ្លាយទិន្នន័យ និងការវាយប្រហារតាមអ៊ីនធឺណិតមានដូចជា បាត់បង់ទិន្នន័យ ខាតពេលវេលា ខូចកេរ្តិ៍ឈ្មោះ និងការរំខានដល់ការប្រើប្រាស់អ៊ិនធឺណិតជាដើម បានជម្រុញឱ្យក្រុមហ៊ុន និងបុគ្គលនានាផ្តល់អាទិភាពដល់សុវត្ថិភាពអ៊ីនធឺណិត។  ស្របតាមនិន្នាការដែលកំពុងកើនឡើងនេះ Ezecom មានសេចក្តីសោមនស្សរីករាយក្នុងការប្រកាសពីភាពជាដៃគូអន្តរជាតិថ្មីរបស់ខ្លួនជាមួយ Nexusguard ដែលជាក្រុមហ៊ុនសន្តិសុខអ៊ីនធឺណិតឈានមុខគេដែលមានឯកទេសក្នុងការការពារ និងកាត់បន្ថយ ការរំខានឬបង្អាក់ដំណើរការនៃបណ្តាញ(DDoS)។ការវាយប្រហារក្នុងទម្រង់ DDoS គឺជាការបង្អាក់ដំណើរការគេហទំព័រដោយការធ្វើឱ្យអ៊ិនធឺណិតមិនដំណើរការដោយសារមានសំណើរច្រើនលើសលប់ពេក ធ្វើអោយប្រព័ន្ធមិនអាចឆ្លើយតបបាន និងរារាំងការប្រើប្រាស់ត្រឹមត្រូវលើគេហទំព័រនោះ។   Nexusguard មានទីស្នាក់ការកណ្តាលនៅក្នុងប្រទេសសិង្ហបុរី ហើយមានការិយាល័យធំៗនៅសហរដ្ឋអាមេរិក និងហុងកុង បានផ្តល់ជូននូវដំណោះស្រាយទំនើបៗដែលតាមដានលំហូរនៃការប្រើប្រាស់បណ្តាញអតិថិជន ដោយផ្តល់នូវការព្រមានកម្រិតខ្ពស់នៃការវាយប្រហារដែលអាចកើតមានរហូតដល់ស្រទាប់ – 7 នៃបណ្តាញ។ ក្រុមហ៊ុន នឹងមានវិធានការឆ្លើយតបភ្លាមៗដោយកាត់បន្ថយនៅពេលមានការប្រើប្រាស់បណ្តាញលើសពីកម្រិតនៃការកំណត់ទុកជាមុនក្នុងពេលវេលាជាក់លាក់ណាមួយ។  លោកស្រី Yuni Lee Heathcote អគ្គនាយិកាក្រុមហ៊ុន  Ezecom មានប្រសាសន៍ថា «ការវាយប្រហារតាមអ៊ីនធឺណិតគឺជានិន្នាការកំពុងកើនឡើង ហើយនៅពេលដែលអាជីវកម្មកំពុងវិវត្តទៅជាឌីជីថល វាមានសារៈសំខាន់កាន់តែខ្លាំងឡើងសម្រាប់អ្នកដឹកនាំអាជីវកម្មក្នុងការផ្តល់អាទិភាពដល់ការការពារសន្តិសុខតាមអ៊ីនធឺណិត»។ «នៅ Ezecom យើងចង់ឱ្យអតិថិជនរបស់យើងទាំងអស់មានភាពរីករាយ មិនបារម្ភនៅពេលប្រើប្រាស់សេវាកម្មរបស់យើង ហើយនេះជាមូលហេតុដែលយើងស្វែងរក និងនាំយកដំណោះស្រាយប្រកបដោយប្រសិទ្ធភាពបំផុតសម្រាប់ជាប្រយោជន៍ដល់អតិថិជនរបស់យើង។ ហើយបើនិយាយអំពីសុវត្ថិភាព Nexusguard ផ្តល់នូវដំណោះស្រាយដែលល្អបំផុត។"  ដំណោះស្រាយរបស់ Nexusguard ត្រូវបានរចនាឡើងដើម្បីស្វែងរក និងកាត់បន្ថយការវាយប្រហារ DDoS ក្នុងពេលវេលាជាក់ស្តែង ដោយមានប្រសិទ្ធភាពការពារនៃការរំខានការប្រើប្រាស់បណ្តាញ និងដាច់សេវាកម្ម។ ដោយប្រើប្រាស់បច្ចេកវិទ្យាខ្ពស់ក្នុងការស្វែងរក និងកាត់បន្ថយ ក៏ដូចជាឧបករណ៍ឆ្លាតវៃក្នុងការកំណត់ការគំរាមកំហែង Nexusguard នៅតែនាំមុខគេក្នុងការគ្រប់គ្រងការគំរាមកំហែងដែលកំពុងកើតមាន។  លោក Juniman Kasman, CTO Nexusguard មានប្រសាសន៍ថា «យើងពិតជារំភើបក្នុងការនាំយកសេវាកម្មការពារ ការវាយប្រហារក្នុងទម្រង់ DDoS របស់យើងមកកាន់ប្រទេសកម្ពុជា" ។ "ការស្រាវជ្រាវបានបង្ហាញពីការកើនឡើងគួរឱ្យកត់សម្គាល់នៃចំនួនការវាយប្រហារក្នុងទម្រង់ DDoS ពីមួយឆ្នាំទៅមួយឆ្នាំ ដោយសារតែឧក្រិដ្ឋជនតាមអ៊ីនធឺណិត និងពួក Hacker កាន់តែមានភាពប៉ិនប្រសប់ក្នុងការកំណត់គោលដៅលើវេទិកា ទិន្នន័យ និងប្រព័ន្ធផ្ទុកទិន្នន័យដែលមានមូលដ្ឋានលើក្លោដ។ យើងរំពឹងទុកថាការវាយប្រហារទាំងនេះនឹងបន្តកើតមាន ដោយកម្ពុជាជាកន្លែងក្តៅគគុកសម្រាប់សកម្មភាពបែបនេះ»។  តាមរបាយការណ៍ស្រាវជ្រាវរបស់ Nexusguard ថ្មីៗនេះបានបង្ហាញពីការកើនឡើងចំនួន 115.1% នៅក្នុងចំនួនសរុបនៃការវាយប្រហារក្នុងទម្រង់ DDoS ទូទាំងពិភពលោកបើប្រៀបធៀបទៅនឹងឆ្នាំ 2021។ ទិន្នន័យនេះក៏បានបង្ហាញថាអ្នកវាយប្រហារតាមអ៊ីនធឺណិតផ្តោតកាន់តែខ្លាំងលើវេទិកា   មូលដ្ឋានទិន្នន័យអនឡាញ និងមូលដ្ឋានទិន្នន័យនៅក្លោដដែលមាននៅជាមួយក្រុមហ៊ុនផ្តល់សេវាអ៊ីនធឺណិត (ISPs) ។ នៅពេលដែលស្ថាប័នបន្តផ្ទេរការងាររបស់ពួកគាត់ទៅកាន់ក្លោដ ផលប៉ះពាល់នៃការវាយប្រហារទាំងនេះកាន់តែខ្លាំងឡើងក្លាយជាលក្ខណៈសកល។  "នៅ Ezecom យើងតែងតែឈានមុខជានិច្ចដើម្បីនាំអតិថិជនរបស់យើងនូវបច្ចេកវិទ្យាចុងក្រោយបំផុត  និងកម្មវិធីឌីជីថល ដើម្បីផ្តល់ជូនយអតិថិជនរបស់យើងនូវអ្វីដែលល្អបំផុត និងសុវត្ថិភាពខ្ពស់បំផុតដើម្បីឱ្យពួកគាត់អាចដំណើរការអាជីវកម្មរបស់ពួកគាត់  និងបន្តសកម្មភាពប្រចាំថ្ងៃដោយស្ងប់ចិត្ត ដែលស្របតាមចក្ខុវិស័យរបស់យើងលើការឆ្ពោះទៅរក Techco space បន្ថែមដោយ លោកស្រី Yuni Lee Heathcote។ នេះជាមូលហេតុដែលយើងខិតខំឥតឈប់ឈរដើម្បីនាំយកកម្មវិធី«ល្អបំផុត» ដូចជា Nexusguard មកកម្ពុជាដើម្បីជាប្រយោជន៍ដល់អតិថិជនទាំងអស់របស់យើង។  Ezecom នឹងចាប់ផ្តើមបើកដំណើរការដាក់លក់ ដំណោះស្រាយ Nexusguard DDoS Protection នៅចុងខែវិច្ឆិកា ជាមួយនឹងការដាក់ចេញជាបឋម ដើម្បីដោះស្រាយការកើនឡើងនៃការព្រួយបារម្ភអំពីសុវត្ថិភាពតាមអ៊ីនធឺណិតនៅក្នុងប្រទេសកម្ពុជា។ អតិថិជន Ezecom ដែលចាប់អារម្មណ៍លើការកែលម្អសុវត្ថិភាពរបស់ពួកគាត់តាមអ៊ីនធឺណិត ឬនៅក្នុងការការពារ DDoS អាចទាក់ទង Ezecom តាមរយៈ https://sl.ezecom.com.kh/ddos-protection ។Ezecom នឹងរៀបចំសិក្ខាសាលា និងព្រឹត្តិការណ៍នានាដែលប្រកាសពីភាពជាដៃគូអន្តរជាតិថ្មីៗនៅក្នុងសប្តាហ៍ខាងមុខនេះ។	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T02:13:07.786Z", "category": "PR", "views": 67, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ភាពទាក់ទាញថ្មីៗរបស់អង្គរវ៉ាយដ៍ឡាយហ្វ៍ & អឹឃ្វារៀម ផ្ទះឧរង្គសត្វ ជាសក្ខីកម្មនៃកិច្ចការសង្គ្រោះ និងកិច្ចការអភិរក្សសត្វព្រៃ	https://business-cambodia.com/articles/angkor-white-life-and-equator-the-ongsat-house	សៀមរាប ថ្ងៃទី១១ ខែតុលា ឆ្នាំ២០២៣ អង្គរវ៉ាយដ៍ឡាយហ្វ៍ & អឹឃ្វារៀម មានមោទនភាពប្រកាស់សម្ពោធបើកដាក់អោយដំណើរការ ផ្ទះឧរង្គសត្វ ដែលជាការទាក់ទាញថ្មីបំផុតមួយ ក្រៅពីអាងត្រីលម្អរ និងសួនសត្វ និងដែលជាជម្រកសម្រាប់ចំបួរវង្សត្រកូលសត្វកម្រស្នាក់នៅ និងទទួលការថែទាំ។ សំណង់ថ្មីនេះបង្ហាញច្បាស់ពីសក្ខីកម្មនៃការប្តេជ្ញាចិត្តឥតងាករេរបស់គម្រោង ជុំវិញកិច្ចខំប្រឹងប្រែងសង្គ្រោះ និងអភិរក្សសត្វក្នុងប្រទេសកម្ពុជា និងក្នុងបណ្តាប្រទេសនានាលើសកលលោក។ តាំងនៅលើផ្ទៃដីដ៏ខៀវស្រងាត់ នៃអង្គរវ៉ាយដ៍ឡាយហ្វ៍ & អឹឃ្វារៀម ផ្ទះឧរង្គសត្វ ផ្តល់ជូនដល់ភ្ញៀវទេសចរណ៍ នូវឪកាសវិសេសវិសាលដើម្បីស្វែងយល់អំពីពិភពគួរជាទីទាក់ទាញនៃឧរង្គសត្វ ត្រង់នេះហើយដែលជាចំណុចផ្សព្វផ្សាយ អំពីតម្រូវការយ៉ាងច្រើនសម្រាប់បំពេញកិច្ចការអភិរក្សពួកគេ។ ជាមួយនឹងប្រភេទសត្វល្មូនចំនួន ២៨ ប្រភេទខុសៗពីគ្នា នាំចូលពីបណ្តាប្រទេសជុំវិញ អាស៊ីអាគ្នេយ៍ ទីតាំងបន្ថែមថ្មីនេះនឹងបង្កប់ជូននូវបទពិសោធន៍អប់រំមួយសម្រាប់ទស្សនាចរគ្រប់វ័យ។ មួយក្នុងចំណោមគោលដៅសំខាន់ៗនៃ ផ្ទះឧរង្គសត្វ គឺការបំភ្លឺឲ្យកាន់តែច្បាស់អំពីសារសំខាន់ នៃកិច្ចការសង្គ្រោះ និងការស្តារនីតិសម្បទានៃជីវិតសត្វព្រៃ។ ភាគច្រើននៃសត្វល្មូនក្នុង ផ្ទះឧរង្គសត្វ នេះ ត្រូវបានសង្គ្រោះពីការជួញដូរខុសច្បាប់ ពីស្ថានភាពគ្រោះថ្នាក់ ឬរងរបួសក្នុងព្រៃ។ តាមរយះការផ្តល់អោយពួកគេនូវ បរិស្ថានមួយ ដែលមានលក្ខណះធម្មជាតិ និងសុវត្តិភាព អង្គរវ៉ាយដ៍ឡាយហ្វ៍ & អឹឃ្វារៀម ផ្តោតលើការផ្សព្វផ្សាយស្តីអំពីការគំរាមកំហែង នានា ដែលពួកល្មូនដ៏អស្ចារ្យទាំងនេះកំពុងប្រឈម ហើយញ៉ុំងភ្ញៀវទេសចរណ៍អោយចូលរួមចំណាត់ការក្នុងកិច្ចការការពារ ទីជម្រករបស់ពួកគេ។ ចូរយើងរួមគ្នាប្រែក្លាយអនាគតមួយដោយមនុស្ស និងសត្វអាចរួមរស់ជាមួយគ្នាដោយសុខដុមរមនា ជាភពធម្មជាតិអច្ឆរយះ ដ៏គួរឲ្យស្រឡាញ់សម្រាប់មនុស្សម្នាជំនាន់ក្រោយៗ “សម្រង់ប្រសាស្រ្ត លោក ម៉េង ហ៊ាង ប្រធានក្រុមហ៊ុន អង្គរវ៉ាយដ៍ឡាយហ្វ៍ & អឹឃ្វារៀម”។ តាមរយះការដាក់តាំងបង្ហាញ តាមរយះកម្មវិធីអប់រំ អន្តរកម្ម និង តាមការធ្វើបទបង្ហាញនានាដោយអ្នកជំនាញ យើងសង្ឃឹមថានឹងបញ្ជ្រាបចូលនូវខ្លឹមសារអស្ចារ្យ និងការស្រឡាញ់ដល់សត្វល្មូន ហើយបញ្ជាក់បន្ថែមអំពីសេចក្តីត្រូវការសម្រាប់កិច្ចការអភិរក្សរបស់ពួកគេ ដូចអ្វីដែលយើងកំពុងធ្វើ ជាមួយ រមណីយដ្ឋានសេវាកម្មចម្រុះ អង្គរវ៉ាយដ៍ឡាយហ្វ៍ & អឹឃ្វារៀម កំរិតអន្តរជាតិ របស់យើង បច្ចុប្បន្ន។ ផ្ទះឧរង្គសត្វមានមោទនភាពជាមួយនឹងជម្រកសត្វយ៉ាងច្រើនដែលមានការតុបតែងយ៉ាងប្រណិត ហើយដែលត្រាប់តាមជម្រកសត្វធម្មជាតិពិតៗ ដើម្បីធានាបាននូវសុខុមាលភាព និងការពេញចិត្តរបស់ពួកគេ។ ភ្ញៀវទេសចរណ៍ អាចអង្កេត មើលរាល់អំបូរនៃចំបួរវង្ស ដែលកំពុងត្រូវរក្សាទុក ក្នុងនោះរួមមាន អណ្តើកហ្លួងដ៏អស្ចារ្យ ក្រពើត្រី ពស់ពព្លាក់ខៀវកន្ទុយក្រហម-ត្នោត ពស់វែករនាម ពស់ថ្នាន់ស្រកាហូល ខ្យាដំរី អាពីង និងនៅមានច្រើនទៀត។ លើសពីនេះ ផ្ទះឧរង្គសត្វ នឹងផ្តល់ជូននូវវគ្គអន្តរកម្មជាច្រើនទៀត ដែលភ្ញៀវទេសចរណ៍អាចរៀនសូត្របានអំពីការបន្សាំខ្លួនប្លែកៗ ឥរិយាបទ មុខងាអេកូសាស្ត្រ នៃភាពអស្ចារ្យរបស់សត្វល្មូនទាំងនេះ។   ព្រឹត្តិការណ៍នេះទទួលបានកិត្តិយសក្រោមអធិបតីភាពរបស់ ឯកឧត្តម សុខ ថុល អភិបាលរងខេត្តសៀមរាប ដែលជាតំណាងដ៏ខ្ពង់ខ្ពស់របស់ ឯកឧត្តម ប្រាក់ សោភ័ណ អភិបាល នៃគណៈអភិបាលខេត្តសៀមរាប ក្នុងនោះដែរ ឯកឧត្តម ក៏បានបង្ហាញនូវការគាំទ្រឥតងាករ៉េរហូតមក។ ឯកឧត្តម សុខ ថុល មានកិត្តិស័ព្ទឧត្តុងឧត្តមតាមរយះការប្តេជ្ញាចិត្តរបស់ឯកឧត្តម លើកិច្ចការការពារបរិស្ថាន ផ្តោតលើសារះសំខាន់នៃការផ្តួចផ្តើម ក្នុងការលើកកំពស់កិច្ចការអភិរក្សជីវិតសត្វព្រៃ។ សេចក្តីថ្លែងសុន្ទរកថាក្នុងពិធីបើកសម្ពោធផ្ទះល្មូន ឯកឧត្តមបានសម្តែងការកោតសរសើរលើការខិតខំប្រឹងប្រែងរបស់ អង្គរវ៉ាយដ៍ឡាយហ្វ៍ & អឹឃ្វារៀម។ យោងតាមសម្រង់ដើមរបស់ឯកឧត្តមបានបញ្ចាក់ថា ៖ ខ្ញុំសូមគោរពកោតសរសើរដល់ក្រុមហ៊ុន  អង្គរវ៉ាយដ៍ឡាយហ្វ៍ & អឹឃ្វារៀម ចំពោះការចូលរួមចំណែកដ៏មានសារៈសំខាន់លើការងារថែរក្សាការពារ ជីវចំរុះ របស់ប្រទេសកម្ពុជា និងបានជះឥទ្ធិពលជាវិជ្ជមានដល់សេដ្ឋកិច្ចសង្គមសម្រាប់ខេត្តសៀមរាប តាមរយះការផ្តល់ឪកាសការងារ និងការទាក់ទាញភ្ញៀវទេសចរណ៍។ ពិធីសម្ពោធ ផ្ទះឧរង្គសត្វ ថ្ងៃនេះគឺជាថ្ងៃកំណត់ត្រាព្រឹត្តិការណ៍សំខាន់មួយទៀត ក្នុងកិច្ចខិតខំប្រឹងប្រែងឥតឈប់ឈរ របស់ អង្គរវ៉ាយដ៍ឡាយហ្វ៍ & អឹឃ្វារៀម ដើម្បីផ្សព្វផ្សាយអំពីបរិស្ថាន និងកិច្ចការអភិរក្ស។ ការទាក់ទាញ ទស្សនិកជនដោយភាពស្រស់ស្អាត និងសារះសំខាន់របស់សត្វល្មូន ក្រុមហ៊ុនយើងផ្តោតលើការទទួលខុសត្រូវយ៉ាងធំធេងចំពោះកិច្ចការអភរិក្សមរតកធម្មជាតិដ៏ផូរផង់នៃភពផែនដី។ ទស្សនា ផ្ទះឧរង្គសត្វ របស់ អង្គរវ៉ាយដ៍ឡាយហ្វ៍ & អឹឃ្វារៀម ហើយចាប់ផ្តើមដំណើរទស្សនាចរណ៍ដ៏ទាក់ទាញមួយ ចូលទៅក្នុងពិភពនៃសត្វល្មូន គឺជាទីដែលមានការអប់រំអំពីកិច្ចការអភិរក្ស។ បើមានចម្ងល់សូមទាក់ទង Messaging Apps: Phone Number: +85581502555 Telegram: https://t.me/AWA168aa WhatsApp: https://wa.me/message/AXPINUH6GOQ6G1 Line: https://line.me/ti/p/-DCJMOf4WA Viber: +85581502555 Kakao Talk: +85581502555   Social Media Channels Facebook: https://www.facebook.com/AWASRPark?mibextid=LQQJ4d Instagram: https://www.instagram.com/wildlifeaquarium   Tiktok: https://www.tiktok.com/@angkorwildlifeaquarium?_t=8feMrDVlEuY LinkedIn: https://www.linkedin.com/in/an gkor-wildlife-aquarium-b57417248/ Website: www.awa-sr.com   អំពីអង្គរវ៉ាយដ៍ឡាយហ្វ៍ & អឹឃ្វារៀម ស្វាគមន៍មកកាន់ អង្គរវ៉ាយដ៍ឡាយហ្វ៍ & អឹឃ្វារៀម ជាទីដែលធម្មជាតិមានជីវិតពិតៗ ជាទស្សនីយភាពគួរឱ្យភ្ញាក់ផ្អើល និងជម្រកសត្វដ៏ជាទីទាក់ទាញ ជាច្រកទ្វារទៅកាន់បទពិសោធលំដាប់អន្តរជាតិ ជាភាពអស្ចារ្យនៃធម្មជាតិដែលមានជីវិតពិតៗ។  បង្កប់ខ្លួនអ្នកចូលទៅក្នុងភាពអស្ចារ្យនៃសួនត្រីលម្អរ ជាឋានសួរគាក្រោមទឹកដែលកំពុងរង់ចាំអ្នក។ ទស្សនាចំបួរពង្សនៃអំបូរត្រីទឹកប្រៃដ៏ទាក់ទាញ រាប់ចាប់ពីត្រីកម្រ រហូតដល់មច្ឆាជាតិនានាក្នុងដែនសមុទ្រ។ មានអាងត្រីដ៏ស្រស់ស្អាត់ចំនួនពីរ ដែលមានផ្ទុកត្រីចម្រុះពីប្រភពទឹកសាប និងប្រភពទឹកប្រៃ មកពីតំបន់អាស៊ីអាគ្នេយ៍។ ដំណើរឆ្ពោះទៅកាន់សួនសត្វព្រៃ និងចាប់ផ្តើមនូវទស្សនាចរណ៍ដ៏រំភើបមួយឆ្លងកាត់ប្រពន្ធ័អេកូសាស្រ្តចម្រុះ នឹងបានប្រទះឃើញសត្វព្រៃដ៏អស្ចារ្យមកពីគ្រប់ទិសទីនៃពិភពលោក។ សម្រាប់ដំណើរផ្សងព្រេងឥតដែនកំណត់ ផ្ទះសត្វល្មូនយើងខ្ញុំនឹងផ្តល់ជូននូវឪកាសចូលទៅជិតបំផុតជាមួយនិងភាពអស្ចារ្យនៃសត្វល្មូនគួរអោយជក់ចិត្ត។ ចូលរួមជាមួយយើងខ្ញុំ ដ្បិតយើងនឹងបញ្ឆេះការចង់ដឹងចង់ឃើញ ការអភិរក្ស  និងបង្កើតបាននូវអានុស្សាវរីយ៍ជាច្រើនដែលមិនអាចបំភ្លេចបាន ក្នុងបេះដូងនៃអង្គរ។ សូមត្រៀមទទួលសេចក្តីរំភើបរបស់អ្នកក្នុងពេលឆាប់ៗ។	{ "spider_name": "businesscambodia", "scrape_at": "2025-06-14_19:40:16", "date_created": "2023-10-12T01:38:47.019Z", "category": "PR", "views": 893, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ប្រាក់ខែ២០០-៣០០$ មិនច្រើនទេ តែបើចាយតាមច្រកទាំង៥នេះ លែងជួបបញ្ហាលុយ ហើយលុយកាន់តែកើន	https://business-cambodia.com/articles/how-to-manage-your-money-if-you-have-low-income	បច្ចុប្បន្នប្រាក់ខែ២០០ទៅ៣០០ដុល្លារគឺមិនច្រើននោះទេ ខណៈការចំណាយក្នុងការរស់នៅកាន់តែច្រើនជាងមុនស្របពេលពិភពលោកជួបវិបត្តិអតិផរណាកើនឡើង។ ដូច្នេះបើប្រាក់ខែអ្នកមិនបានច្រើន ហើយមិនចេះចាត់ចែងទៀតនោះ អ្នកច្បាស់ជាជួបបញ្ហាលុយកាក់មិនខាន។ ជុំវិញការចាត់ចែងលុយនេះដែរ ថ្ងៃនេះ Business Cambodia សូមចែករំលែកនូវរបៀបចាយលុយសម្រាប់អ្នកដែលមានប្រាក់ខែ២០០ទៅ៣០០ដុល្លារ ដើម្បីចាយលុយមានប្រសិទ្ធភាព មានសេរីភាពហើយលុយអ្នកកាន់តែកើន។   ១. កញ្ចប់សន្សំឬវិនិយោគ ១០%នៃចំណូល បើអ្នកមានប្រាក់ចំណូល ២០០ទៅ៣០០ដុល្លារបច្ចុប្បន្ន មានន័យថាអ្នកមិនមានប្រាក់ចំណូលច្រើននោះប៉ុន្ដែអ្នកនៅតែអាចចាត់ចែងសន្សំនិងវិនិយោគតាមលទ្ធភាពបាន។ ដូច្នេះបើចង់សល់លុយអ្នកត្រូវដាច់ខាតត្រូវដក់១០%នៃចំណូលសរុបសម្រាប់សន្សំប្រចាំខែ។ អ្នកបើមានចំណូល២០០ អ្នកអាចសន្សំបាន ២០ដុល្លារ បើមានចំណូល៣០០ អាចសន្សំបាន ៣០ដុល្លារក្នុងមួយខែដែរ។   ២. កញ្ចប់ចំណាយលើតម្រូវការចាំបាច់ ៦០%នៃចំណូល   នេះជាផ្នែកសំខាន់ដែលអ្នកត្រូវដកលុយភាគច្រើននៃប្រាក់ចំណូលសរុបមកចំណាយលើវា ព្រោះនៅក្នុងជីវិតរស់នៅប្រចាំថ្ងៃ មនុស្សមានតម្រូវជាការច្រើនដូចជា អាហារហូបចុក សំលៀកបំពាក់ ការស្នាក់នៅ និងការធ្វើដំណើរទៅធ្វើការជាដើម។ ទោះវាជាតម្រូវការចាំបាច់ក៏ដោយក៏អ្នកត្រូវតែដាក់វិន័យចំពោះខ្លួនឯងថាត្រូវតែចាយទៅតាមចំនួនដែលបានកំណត់ប្រចាំខែ។ ឧទាហរណ៍ បើអ្នកមានប្រាក់ខែ ៣០០ដុល្លារ អ្នកត្រូវដក៦០% ស្មើ១៨០ដុល្លារសម្រាប់ចំណាយលើតម្រូវការចាំបាច់នេះ។   ៣. កញ្ចប់សម្រាប់កម្សាន្ត ១០% នៃចំណូល បើអ្នករស់នៅក្នុងជីវិតដោយគ្មានការកម្សាន្តនោះទេ ជីវិតអ្នកអាចពោពេញទៅដោយភាពស្មុគស្មាញ តានតឹងជាមិនខានឡើយ។ ដូច្នេះក្នុងមួយខែ អ្នកត្រូវមានកញ្ចប់លុយ១០%នៃសម្រាប់ចំណាយលើការកម្សាន្តនានា ដូចជួបជុំមិត្តភក្តិ ដើរលេងកម្សាន្តជាដើម។ ត្រង់នេះខ្ញុំចង់សង្កត់ធ្ងន់ថា មនុស្សមួយចំនួនរកលុយមិនងាយសល់គឺដោយសារពួកគេ ចំណាយលើការកម្សាន្តសប្បាយជាច្រើនពេក។ អញ្ចឹងបើអ្នកមិនកំណត់ការចាយលើការកម្សាន្តនេះទេ អ្នកនឹងចាយលុយអស់ច្រើនណាស់។   ៤. កញ្ចប់វិនិយោគលើចំណេះដឹង ២០%នៃចំណូល គេថាចំណេះដឹងគឺជាឃ្លាំងនៃទ្រព្យរបស់មនុស្សដែលមិនចេះរីងស្ងួតឡើយ ដូច្នេះបើអ្នកចង់ផ្លាស់ប្ដូរស្ថានភាពជីវិតឆ្ពោះទៅរកភាពមានបាន អ្នកចំបាច់ត្រូវដុសខាតចំណេះដឹងនិងជំនាញរបស់អ្នកជានិច្ច។ ដូច្នេះរាល់ចំណូលប្រចាំខែដែលអ្នករកបាន អ្នកគួរតែដកយ៉ាងតិច២០% សម្រាប់ចំណាយដើម្បីពង្រីកចំណេះដឹង ដូចជាចំណាយលើការទិញសៀវភៅអាន ចំណាយលើការសិក្សាឬអភិវឌ្ឍនជំនាញផ្សេងៗទៀតនិងចូលរួមក្នុងវគ្គបណ្ដុះបណ្ដាលដើម្បីស្រូបយកចំណេះដឹង ហើយចំណេះធ្វើឲ្យអ្នករកលុយបានកាន់តែច្រើនថែមទៀត។    ៥. បង្កើនចំណូលបន្ថែម  មានមនុស្សមិនតិចទេដែលតែងតែរអ៊ូថាប្រាក់ខែតិច មានតម្រូវការច្រើនដូច្នេះពួកគាត់ពិបាកក្នុងការចាត់ចែងលុយកាក់ជាពិសេសពិបាកដកសន្សំតែម្ដង។ ក្នុងករណនីដែលបងប្អូនចំណូលតិច ពិបាកក្នុងការចាត់ចែងលុយ រឿងសំខាន់ដែលបងប្អូនត្រូវធ្វើគឺបង្កើនចំណូលខ្លួនឯងឲ្យកាន់តែច្រើន។   ដើម្បីអាចបង្កើនចំណូលបាន យើងអាចចាប់ផ្ដើមពីប្រឹងប្រែងធ្វើការឲ្យខ្លាំង។ ជាការពិតណាស់ បើអ្នកមានគំនិតធ្វើការតែតាមប្រាក់ខែ ចំណូលអ្នកមិនងាយកើនឡើយ។ អ្នកត្រូវចាំថាមុននឹងថៅកែក្រុមហ៊ុនគេតំឡើងប្រាក់ខែឬផ្ដល់នូវប្រាក់លើទឹកចិត្តបន្ថែម គេមើលទៅលើលទ្ធភាពការងារ ដូច្នេះត្រូវធ្វើការឲ្យខ្លាំងអ្នកនឹងមានឱកាសកើនចំណូលតាមរយៈការឡើងប្រាក់ខែ ឡើងតំណែងនិងប្រាក់លើកទឹកចិត្តផ្សេងៗទៀត។   ក្រៅពីបង្កើនចំណូលនៅកន្លែងធ្វើការ អ្នកក៏អាចបង្កើនចំណូលក្រៅម៉ោងផងដែរ។ ត្រង់នេះទាមទារឲ្យអ្នកវិនិយោគលើខ្លួនឯងឲ្យបានច្រើនតាមរយៈរៀនជំនាញដែលអាចបង្កើតចំណូលបន្ថែមបាន។ បច្ចុប្បន្នគឺជាសម័យសេដ្ឋកិច្ចឌីជីថល ដូច្នេះអ្នកអាចរកចំណូលបានច្រើនប្រភពណាស់នៅលើអនឡាញ ដូចជាធ្វើវីដេអូដាក់ YouTube, បង្កើតផេកនិងលក់ផលិតផលលើអនឡាញជាដើម។   គួរបញ្ជាក់ផងដែរថាទាំងប៉ុន្មានចំណុចខាងលើគឺជារបៀបក្នុងការកំណត់ខ្ទង់ចំណាយប្រចាំខែដើម្បីឲ្យអ្នកទាំងអស់គ្នាមានវិន័យក៏ដូចជាទម្លាប់ក្នុងការចាយលុយឲ្យមានប្រសិទ្ធភាព។ កាលណាអ្នកមានវិន័យក្នុងការចាយលុយមានន័យថាអ្នកអាចគ្រប់គ្រងលុយបានល្អ ហើយធ្វើឲ្យអ្នកអាចសល់លុយដើម្បីបំពេញតម្រូវការនៃគោលដៅហិរញ្ញវត្ថុធំៗក្នុងជីវិត ដូចជាទុនសម្រាប់រកស៊ីនិងវិនិយគ ឬវិនិយោគទិញផ្ទះជាដើម៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T09:17:08.936Z", "category": "ហិរញ្ញវត្ថុ", "views": 1468, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
សោកស្តាយ! ឈរជើងលើទីផ្សារជាង៨ឆ្នាំ ក្រុមហ៊ុនផលិតរថយន្តអគ្គិសនី១របស់ចិន ប្រកាសសុំក្ស័យធនហើយ	https://business-cambodia.com/articles/company-wm-motor	ក្រុមហ៊ុនផលិតរថយន្តអគ្គិសនីមួយរបស់ចិនគឺ WM Motor បានប្រកាសដាក់ពាក្យសុំក្ស័យធនជាសាធារណៈកាលពីថ្ងៃអង្គារ៍ម្សិលមិញនេះ ក្រោយពីបានឈរជើងនៅលើទីផ្សាររយៈពេលជាង ៨ឆ្នាំកន្លងទៅ។ បើតាមប្រភព Asia Nikkei បានឱ្យដឹងថា ក្រុមហ៊ុន WM Motor បានបង្កើតឡើងក្នុងឆ្នាំ ២០១៥ ដោយលោក Freeman Shen ជាអតីតសមាជិកក្រុមប្រឹក្សាភិបាលនៅក្រុមហ៊ុនផលិតរថយន្តមួយនៅប្រទេសចិន មិនតែប៉ុណ្ណោះចំពោះក្រុមហ៊ុន WM Motor នេះដែរ ក៏ធ្លាប់ត្រូវបានគេសរសើរថាជាអ្នកប្រកួតប្រជែងជាមួយ Tesla ផងដែរ។ សម្រាប់មូលហេតុដែលធ្វើឱ្យ ក្រុមហ៊ុនផលិតរថយន្តអគ្គិសនី WM Motor បានប្រកាសដាក់ពាក្យសុំក្ស័យធននេះ គឺមកពីការដាក់លក់រថយន្តអគ្គិសនីថ្មីៗបានធ្លាក់ចុះជារៀងរាល់ឆ្នាំ និងជួបបញ្ហាកង្វះខាតធនធានក្នុងការផលិតហើយបញ្ហាទាំងអស់នេះក៏បណ្តាលពីហេតុផលទីផ្សារផងដែរ ដោយសារតែពេលនេះការផលិតផលរថយន្តអគ្គិសនីមានការប្រកួតប្រជែងខ្លាំងនៅលើទីផ្សារពិភពលោក។ លើសពីនេះទៅទៀត ក្រុមហ៊ុន WM Motor ក៏មានបញ្ហាផ្នែកហិរញ្ញវត្ថុដោយសារតែជំងឺរាតត្បាតកូវីដ១៩ ដែលជាទីផ្សារមូលធនធ្លាក់ចុះ និងការកើនឡើងតម្លៃវត្ថុធាតុដើមដែលនាំឱ្យមានការលំបាកក្នុងប្រតិបត្តិការបែបនេះទើបក្រុមហ៊ុនសម្រេចដាក់ពាក្យសុំក្ស័យធនជាសាធារណៈ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T09:11:59.629Z", "category": "ចាប់ផ្តើមអាជីវកម្ម", "views": 8247, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ដីមានចំណុចពិសេស ៥ នេះ គឺជាដីលេខ១ដែលអ្នកវិនិយោគទិញហើយមិនស្ដាយលុយ	https://business-cambodia.com/articles/good-land	ការវិនិយោគដីធ្លី ទីតាំងគឺជាចំណុចស្លាប់រស់ដែលអ្នកវិនិយោគត្រូវតែគិតគូរឲ្យបានល្អិតល្អន់ ព្រោះថាដី ឡើងថ្លៃឬក៏អត់គឺអាស្រ័យលើទីតាំងនេះឯង។ ប្រសិនបើអ្នកជ្រើសរើសបានទីតាំងល្អ នោះឱកាសការទាញផលចំណេញពីដីគឺមានច្រើន ប៉ុន្ដែបើខុសអាចនឹងពិបាកឡើងថ្លៃ ឬកប់លុយចោលក៏ថាបាន។   យ៉ាងណាទាក់ទងនឹងទីតាំងដីនេះដែរ លោក សន សៀប ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានលើកឡើងថាដីដែលស្ថិតនៅទីតាំងដូចជា៖ ទីតាំងដំណរភ្ជាប់, ទីតាំងអភិវឌ្ឍន៍ហេដ្ឋារចនាសម្ព័ន្ធ, ទីតាំងសុវត្ថិភាព, ទីតាំងងាយស្រួលរស់នៅ និងទីតាំងដែលជាទិសដៅអភិវឌ្ឍន៍របស់រាជរដ្ឋាភិបាល គឺជាដីដែលល្អបំផុតសម្រាប់ការវិនិយោគ ឬអាចចាត់ទុកបានជាដីលេខ១ផងដែរ។     ថ្លែងប្រាប់ Business Cambodia លោកបានមានប្រសាសន៍យ៉ាងដូច្នេះថា “ដីដែលល្អត្រូវមានទីតាំង ៥ ដែលល្អ ទី១ ទីតាំងភ្ជាប់ទៅនឹងបណ្ដាញដឹកជញ្ជូនសារណៈដូចជានៅជិតព្រលានយន្ដហោះ ស្ថានីរថភ្លើង ខ្សែរថយន្ដក្រុងក៏មាន បើកឡាន និងម៉ូតូ ក៏ស្រួល។   មួយទៀតសុវត្ថិភាព ទីតាំងសុវត្ថិភាពគឺអត់បារម្ភពីចោរកម្ម ធៀបជាមួយទីតាំងផ្សេង ហើយមានការអភិវឌ្ឍហេដ្ឋារចនាសម្ព័ន្ធល្អ ជាទីតាំងដែលថ្ងៃក្រោយទៅមានការវិនិយោគកែប្រែដីហ្នឹងឲ្យទៅជាពាណិជ្ជកម្មដូចជាតំបន់បឹងកេងកងអ៊ីចឹង ដែលឥលូវមានខុនដូ អគារការិយាល័យ ភោជនីយដ្ឋាន អ៊ីចឹងតម្លៃក៏កើនឡើងដែរ។   ហើយនឹងចុងក្រោយគឺទីតាំងដែលមានភាពងាយស្រួល។ ឧទាហរណ៍ យើងចង់ទៅទិញអីវ៉ាន់ស្រួល ជាពិសេសការប្រើប្រាស់ប្រចាំថ្ងៃរបស់យើង ដូចជាទិញទំនិញ បន្លែ ត្រី ម្ហូបអាហារ ទៅធ្វើកន្លែងធ្វើការ កូនទៅសាលា”៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T09:04:04.205Z", "category": "អចលនទ្រព្យ", "views": 152, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លាហើយ! នេះជាថ្ងៃដែលព្រលានយន្ដហោះអន្ដរជាតិសៀមរាបចាស់ត្រូវបិទ ក្រោយបង្ហាញវត្ដមានជិត ១០០ឆ្នាំ	https://business-cambodia.com/articles/closing-siem-reap-international-airport	ក្រោយបង្ហាញវត្ដមានជិត ១០០ ឆ្នាំ ព្រលានយន្ដហោះអន្តរជាតិសៀមរាបចាស់ នឹងត្រូវបិទជាស្ថាពរនៅម៉ោង ០០នាទីយប់ ថ្ងៃទី១៦ ខែតុលា ឆ្នាំ២០២៣ ខាងមុខនេះហើយ។ នេះបើតាមការលើកឡើងពីមន្ត្រីជាន់ខ្ពស់អាកាសចរណ៍ស៊ីវិល។   តាមដកស្រង់ពីមន្ទីរព័ត៌មានខេត្ដសៀមរាប នៅថ្ងៃទី១១ ខែតុលានេះ ឯកឧត្ដម ប៊ុន រដ្ឋា នាយកអាកាសយានដ្ឋានអន្ដរជាតិសៀមរាប និងជាទីប្រឹក្សារដ្ឋលេខាធិការដ្ឋានអាសចរណ៍ស៊ីវិល បានបញ្ជាក់ថា ព្រលានយន្ដហោះអន្ដរជាតិសៀមរាប ស្ថិតនៅក្រុងសៀមរាប បានចាប់បើកដំណើរការដំបូងក្នុងឆ្នាំ១៩៣២ ក្នុងសម័យអណានិគមបារំាង និងបានកែលម្អស្ថានភាពសំណង់ក្នុងសម័យសង្គមរាស្ត្រនិយមឆ្នាំ១៩៥៥ ហើយនៅឆ្នាំ១៩៧០ ព្រលាននេះបានបិទទ្វារដោយសារសង្គមស៊ីវិលនៅកម្ពុជា ហើយបើកដំណើរការទ្បើងវិញម្តងទៀតក្នុងឆ្នាំ២០០៦។   ព្រលានយន្ដហោះអន្ដរជាតិសៀមរាបចាស់នេះ មានទីតាំងតូច និងជិតប្រាសាទអង្គរវត្ដ ដែលមិនអាចចុះចតយន្ដហោះធំៗបាន នឹងបិទការហោះហើរជាផ្លូវការចាប់ពីម៉ោង០០នាទីយប់ថ្ងៃទី១៦ ខែតុលខាងមុខនេះ ខណៈអាកាសយានដ្ឋានអន្ដរជាតិសៀមរាប-អង្គរថ្មី ជាសមិទ្ធិផលដ៍ធំបំផុតមិនធ្លាប់មាននៅកម្បុជា។   យ៉ាងណាទន្ទឹមនឹងការបិទព្រលានយន្ដហោះចាស់នេះដែរ ព្រលានយន្ដហោះអន្ដរជាតិសៀមរាប-អង្គរ ដែលជាព្រលានថ្មី ក៏នឹងត្រូវបានចាប់ផ្ដើមបើកជើងហោះជាផ្លូវការនៅថ្ងៃតែមួយផងដែរ។ ខណៈដែលព្រលាននេះត្រូវបានវិនិយោគទឹកប្រាក់ចំនួន ១.១០០លានដុល្លារអាមេរិក មានចំណតសម្រាប់ចតអាកាសយានចំនួន៣៨ ចំណតមានសមត្ថភាពទទួលអ្នកដំណើរតាមផ្លូវអាកាសបាន ៧លាននាក់ ក្នុងឆ្នាំ២០២៤ និង១២លាននាក់ ក្នុងឆ្នាំ២០៤០ខាងមុខ ហើយមានសមត្ថភាពផ្ទុកទំនិញតាមផ្លូវអាកាសបាន ចំនួន១០.០០០តោន ក្នុងឆ្នាំ២០២៤ និង ២៦.០០០តោន ក្នុងឆ្នាំ២០៤០ខាងមុខ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T08:52:43.643Z", "category": "អចលនទ្រព្យ", "views": 1831, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានផលិតផលល្អ ចង់ដាក់នៅផ្សារទំនើបនិងម៉ាត ក៏អាចដាក់បានឱ្យតែគ្រប់លក្ខខណ្ឌទាំង ៤ ចំណុចនេះ	https://business-cambodia.com/articles/item-in-supermarket	បច្ចុប្បន្នមានផលិតផលខ្មែរជាច្រើនបាននឹងកំពុងតែបោះជំហានយ៉ាងលេចធ្លោទៅក្នុងម៉ាត និងផ្សារទំនើបធំៗ ដែលមានទាំងសម្ភារប្រើប្រាស់ ក៏ដូចជាគ្រឿងបរិភោគផ្សេងៗជាច្រើនទៀត។ហើយក្នុងនោះដែរក៏នៅមានផលិតផលខ្មែរមួយចំនួនទៀតនៅមិនទាន់បានឈានទៅដល់ចំណុចមួយនោះនៅឡើយដែរ នេះអាចមកពីអាជីវកម្មរបស់គាត់នៅមិនទាន់ត្រឹមត្រូវទៅតាមការចង់បានរបស់ផ្សារទំនើបក៏ដូចជាម៉ាត។ហេតុនេះហើយនៅក្នុងថ្ងៃនេះ Business Cambodia សូមធ្វើការលើកយកនូវចំណុច ៤សំខាន់ៗ ដែលជួយឱ្យផលិតផលខ្មែរអាចមានឱកាសចូលលក់នៅក្នុងម៉ាត និងផ្សារទំនើបបានយ៉ាងងាយស្រួលបំផុត ចំណុចទាំងនោះរួមមាន ៖   ១.រៀបចំឱ្យត្រូវស្តង់ដារ   ភាពចាំបាច់បំផុតដែលអាចធ្វើឱ្យផលិតផលមានការគាំទ្រ និងមានការប្រើប្រាស់ច្រើនបំផុតនោះគឺការរៀបចំឱ្យត្រឹមត្រូវទៅតាមស្តង់ដារ ជាពិសេសប្រសិនបើមានបំណងចង់យកទៅដាក់ក្នុងម៉ាត និងផ្សារទំនើបរឹតតែត្រូវការ ភាពឥតខ្ចោះនៃការផលិត ទាំងគ្រឿងផ្សំ ការវេចខ្ចប់ ក៏ដូចជារស់ជាតិជាដើម សុទ្ធតែត្រូវការឱ្យមានការរៀបចំយ៉ាងត្រឹមត្រូវ នោះទើបអាចមានឱកាសច្រើនដើម្បីដាក់លក់នៅតាមកន្លែងធំៗបាន។ហេតុនេះបើបងប្អូនដែលមានបំណងផលិតដើម្បីសម្រាប់ការដាក់លក់នៅតាមកន្លែងធំៗគួរតែគិតគូរទៅលើចំណុចនេះឱ្យបានច្រើនបន្តិចទើបជាការប្រសើរ។     ២.ចុះបញ្ជីពាក់ព័ន្ធឱ្យត្រឹមត្រូវ   ក្រោយពីការរៀបចំឱ្យត្រូវតាមស្តង់ដារហើយនោះ ដើម្បីឱ្យអាជីវកម្មមួយអាចឈរជើងបានយូរ និងស្របទៅតាមផ្លូវច្បាប់នៃព្រះរាជាណាចក្រកម្ពុជា គឺត្រូវតែមានការចុះបញ្ជីនៅក្រសួងពាក់ព័ន្ធឱ្យបានត្រឹមត្រូវ ដែលមានដូចជា ក្រសួងពាណិជ្ជកម្ម ក្រសួងបរិស្ថាន ក្រសួងសុខាភិបាល និងក្រសួងពាក់ព័ន្ធមួយចំនួនទៀត។ត្រង់ចំណុចនេះចង់បញ្ជាក់ម្ចាស់អាជីវកម្មឱ្យបានដឹងផងដែរថា ដើម្បីឱ្យផលិតផលយើងអាចបោះជំហានទៅទីខ្ពស់បានទាំងការលក់នៅផ្សារទំនើបធំៗហើយនោះ ប្រសិនបើយើងមានការចុះបញ្ជីបានត្រឹមត្រូវវាអាចជាឱកាសក្នុងការនាំផលិតផលបងប្អូនទៅក្រៅប្រទេសថែមទៀតផង។   ៣.ពន្យល់ពីគោលបំណងនៃផលិតផល   ដំណាក់កាលនេះជាដំណាក់ការចរចា ម្ចាស់ផលិតផលចាំបាច់ត្រូវពន្យល់ពីគោលបំណងទៅកាន់ផ្សារទំនើបជាចាំបាច់ ដោយត្រូវបង្ហាញឱ្យឃើញថាផលិតផលនេះនឹងផ្តល់ផលប្រយោជន៍អ្វីសម្រាប់អ្នកប្រើប្រាស់ ក៏ដូចជាចូលរួមចំណែកអ្វីខ្លះទៅដល់សង្គម ដូចជាការផ្តលើការងារសម្រាប់ប្រជាជនតាមសហគមន៍ ការលើកស្ទួយផលិតផលជាតិ ការគាំទ្រឱ្យមានភាពច្នៃប្រឌិតក្នុងសង្គម ក៏ដូចជាលើកកម្ពស់ឱ្យមានសគ្រិនភាពក្នុងប្រទសឱ្យកាន់តែមានភាពប្រសើរឡើងជាដើម។ ការផលិតរបស់បាន មិនមែនគ្រាន់ផលិតឱ្យតែបានៗនោះទេ ប៉ុន្តែបើយើងចង់ឈរបានរឹងមាំ និងមានទីផ្សារច្រើន ត្រូវតែជាមនុស្សដែលពូកែចចានោះទើបមានឱកាសខ្ពស់ក្នុងការប្រកួតប្រជែងនៅលើទីផ្សារ ជាពិសេសការលក់នៅផ្សារទំនើប។     ៤.សិក្សាពីការចង់បានរបស់ផ្សារទំនើបនិងម៉ាត   ការចាំបាច់មួយទៀតនោះគឺ ការសិក្សាពីតម្រូវការ និងការចង់បានរបស់ដៃគូសហការរបស់យើង ដែលជាផ្សារទំនើប និងម៉ាតផ្ទាល់តែម្តង។បើយើងគ្រាន់តែចង់លក់ឱ្យបានៗហើយទៅចរចាឱ្យតែរួច ដោយមិនបានគិតពីភាពចង់បានរបស់ដៃគូក៏មិនកើតដែរ ព្រោះវាជាការចរចាដែលខុសគោលដៅ ហេតុនេះបើបងប្អូនមានបំណងចង់យកផលិតផល ឬទំនិញដែលផលិតបានទៅលក់ក្នុងផ្សារទំនើបបាន គឺត្រូវតែសិក្សាឱ្យបានច្បាស់ពីតម្រូវការ ការចង់បាន និងល័ក្ខខណ្ឌមួយចំនួនពីដៃគូសហការជាមុនសិន៕   អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T08:50:51.821Z", "category": "ចាប់ផ្តើមអាជីវកម្ម", "views": 110, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធម្មតាៗតែខ្លឹម! មកដឹងក្បួនផុស៤ស្នៀតលើហ្វេសប៊ុក ជួយឱ្យការលក់កើនឡើង ភ្ញៀវទិញទាំងញញឹម	https://business-cambodia.com/articles/four-tip-for-sale-produce	ក្នុងយុគសម័យឌីជីថលនេះ ការមិនចេះប្រើប្រាស់ Facebook ប្រៀបបាននឹងការរកស៊ី មិនដឹងទីផ្សារអញ្ចឹងដែរ ព្រោះបច្ចុប្បន្នមនុស្សភាគច្រើនទំនាក់ទំនងគ្នាតាមរយៈវា មិនថាជាការកម្សាន្ត ការផ្សាយពាណិជ្ជកម្មជាដើម ហេតុនេះហើយទើបថ្ងៃនេះ យើងនឹងនាំប្អូនឱ្យចេះផ្សាព្វផ្សាយតាមរយៈបណ្តាញសង្គមមួយនេះ ដែលវាអាចទាញភ្ញៀវស្គាល់កាន់តែច្រើនឡើងពីមួយថ្ងៃទៅមួយថ្ងៃ។ ១. ប្រើរូបថតច្រើនជាងមួយ៖ ការបង្ហោះរូបភាពច្រើន ប្រៀបដូចជាអ្នកបង្ហាញនៅជម្រើសច្រើនទៅពួកគេផងដែរ។ មួយវិញទៀតក្នុងករណីអ្នកលក់សម្លៀកបំពាក់ អ្នកអាចបង្ហោះរូបភាពរបស់របរសំលៀកបំពាក់នៅលើផ្ទៃខាងក្រោយពណ៌ស ដើម្បីឱ្យរូបភាពរបស់អ្នកកាន់តែច្បាស់ និងទាក់ទាញ និងស្រស់ស្អាតជាងមុន ហើយវាកាន់តែស្អាតថែមទៀតប្រសិនបើអ្នកតារាម៉ូដែលពាក់វាទៀតនោះ។ ២. បង្កើតប័ណ្ណបញ្ចុះតម្លៃ៖ ការបញ្ចុះតម្លៃលើបណ្តាញសង្គមគឺជាវិធីសាស្រ្តមួយដំណើរការល្អមែនទែន ដោយអ្នកត្រូវកំណត់ចំនួនគូប៉ុងដែលត្រូវចែកជូនឱ្យច្បាស់លាស់ (ឧទាហរណ៍សម្រាប់អ្នកស៊ែរ៥០នាក់ដំបូង នឹងទទួលបានការបញ្ចុះតម្លៃ ៥០%!") ក្នុងរយៈពេលកំណត់ណាមួយ ("ការលក់ ៤៨ ម៉ោងចាប់ផ្តើមឥឡូវនេះ!") ដែលការធ្វើបែបនេះនឹងជំរុញឱ្យអតិថិជនមានសកម្មភាពទិញរហ័ស។ ៣. រួមបញ្ចូលការពិនិត្យអតិថិជន៖ ការសួរមតិពីអតិថិជនរបស់អ្នក និងការវាយតម្លៃនៃផលិតផលរបស់អ្នក វាជួយបង្កើតភាពជឿជាក់នៃគេហទំព័ររបស់អ្នក ដោយអ្នកអាចដាក់សញ្ញាផ្កាយដើម្បីជាការសម្គាល់ សម្រាប់ផ្កាយ១មានន័យថាមិនល្អ ២)គ្រាន់បើជាងលេខ១ ៣)ល្អ ៤)ល្អណាស់ ៥)ល្អឥតខ្ចោះ។ នៅពេលដែលអ្នកធ្វើបែបនេះ អ្នកមិនត្រូវតែអាចដឹងអំពីចំណុចខ្សោយ និងចំណុចខ្លាំងខ្លួនឯងប៉ុណ្ណោះទេ វាថែមទាំងធ្វើឱ្យភ្ញៀវកាន់តែទុកចិត្តអ្នកកាន់តែខ្លាំងថែមទៀត។ ៤. បន្ថែមរូបភាព ឬវីដេអូជាការបង្ហាញផលិតផល៖ វានឹងជួយអតិថិជនឱ្យ ស្រមៃមើលផលិតផលរបស់អ្នកជា ផ្នែកមួយនៃជីវិតរបស់ពួកគេ។	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T08:50:33.071Z", "category": "កំពូលអ្នកលក់", "views": 200, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អ្នកចង់ទិញដីគួរដឹង! នេះជាតម្លៃដីក្នុងសង្កាត់ទាំង ៨ នៃខណ្ឌកំបូលសម្រាប់ឆ្នាំ២០២៣	https://business-cambodia.com/articles/land-price-khan-kamboul	ខណ្ឌកំបូលស្ថិតនៅភាគខាងលិចនៃរាជធានីភ្នំពេញ  ជាខណ្ឌដែលបង្កើតក្រោយគេបង្អស់ក្នុងចំណោមបណ្ដាខណ្ឌទាំង១៤នៅរាជធានីភ្នំពេញ ដូច្នេះ ខណ្ឌនេះ ត្រូវបានចាត់ទុកថាជាខណ្ឌកូនពៅនៅក្នុងរាជធានីភ្នំពេញនាពេលបច្ចុប្បន្ន។ ខណ្ឌនេះ គឺជាតំបន់ដែលមានការអភិវឌ្ឍន៍ឥតឈប់ឈរ ជាពិសេសគឺវិស័យលំនៅឋាន វិស័យពាណិជ្ជកម្ម និងអនុវិស័យឧស្សាហកម្មដែលធ្វើឱ្យតម្លៃដីកើនឡើង។   យោងតាមការវាយតម្លៃដោយ សមាគមអ្នកវាយតម្លៃ និងភ្នាក់ងារអចលនៈវត្ថុកម្ពុជា ឬហៅកាត់ថា CVEA បានបង្ហាញថា តម្លៃដីធ្លីនៅក្នុងខណ្ឌកំបូល  ដោយតម្លៃដីនៅក្នុងខណ្ឌនេះមានដូចតទៅ៖   សង្កាត់កំបូល៖ តម្លៃដីនៅជាប់ផ្លូវធំមានចន្លោះពី ២៥០ ដុល្លារទៅ ១,៨០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៦០ ដុល្លារទៅ ២០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់កន្ទោក៖ តម្លៃដីនៅជាប់ផ្លូវធំមានចន្លោះពី ៣០០ ដុល្លារទៅ ១,៨០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៨០ ដុល្លារទៅ ២៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ឪឡោក៖ តម្លៃដីនៅជាប់ផ្លូវធំមានចន្លោះពី ៦០ ដុល្លារទៅ ១៥០ ដុល្លារក្នុងមួយម៉ែត្រការ៉េ និងតម្លៃចន្លោះពី ៤០ ដុល្លារទៅ ១០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ស្នោរ៖ តម្លៃដីនៅជាប់ផ្លូវធំមានចន្លោះពី ១២០ ដុល្លារទៅ ៣០០ ដុល្លារក្នុងមួយម៉ែត្រការ៉េ និងតម្លៃចន្លោះពី ៦០ ដុល្លារទៅ ១២០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ភ្លើងឆេះរទេះ៖ តម្លៃដីនៅជាប់ផ្លូវធំមានចន្លោះពី ១៩០ ដុល្លារទៅ ៦០០ ដុល្លារក្នុងមួយម៉ែត្រការ៉េ និងតម្លៃចន្លោះពី ១០០ ដុល្លារទៅ ២០០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់បឹងធំ៖ តម្លៃដីនៅជាប់ផ្លូវធំមានចន្លោះពី ៨០ ដុល្លារទៅ ២៥០ ដុល្លារក្នុងមួយម៉ែត្រការ៉េ និងតម្លៃចន្លោះពី ៥០ ដុល្លារទៅ ១៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ។   សង្កាត់ប្រទះឡាង៖ តម្លៃដីនៅជាប់ផ្លូវធំមានចន្លោះពី ៥០ ដុល្លារទៅ ២៨០ ដុល្លារក្នុងមួយម៉ែត្រការ៉េ និងតម្លៃចន្លោះពី ៣០ ដុល្លារទៅ ១៥០ ដុល្លារអាមេរិកក្នុងមួយម៉ែត្រការ៉េសម្រាប់តំបន់នៅតាមបណ្ដោយផ្លូវតូចៗ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T08:49:36.314Z", "category": "អចលនទ្រព្យ", "views": 1156, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
សមាគមធនាគារនៅកម្ពុជា ព្រមា.នចំៗឱ្យប្រជាជនប្រយ័ត្ន ករណីឆបោ.កពេលទិញអីវ៉ាន់អនឡាញ	https://business-cambodia.com/articles/abc-warns-about-cybersecurity-alert	នៅថ្ងៃទី១០ ខែតុលា ឆ្នាំ២០២៣ សមាគមធនាគារនៅកម្ពុជា (The Association of Banks In Cambodia ហៅកាត់ថា ABC) បានចេញផ្សាយនូវសេចក្ដីជូនដំណឹង មួយនៅលើផេកផ្លូវការ ស្ដីអំពីសុវត្ថិភាពអ៊ីនធឺណិត ក្រោមប្រធានបទ ការក្លែងបន្លំតាមរយៈកម្មវិធីទិញទំនិញតាមទូរស័ព្ទ។   នៅក្នុងសេចក្ដីជូនដំណឹងនោះ ABC បានលើកឡើងដោយក្ដីបារម្ភ ជុំវិញការកើនឡើងនៃករណីក្លែងបន្លំតាមរយៈកម្មវិធីទិញទំនិញតាមទូរស័ព្ទ ដែលបង្កផលប៉ះពាល់ជាអវិជ្ជមានជាខ្លាំងទៅដល់អ្នកប្រើប្រាស់។ ABC បានបញ្ជាក់ដែរថា ជនខិលខូចបានធ្វើការឆបោកតាមរយៈរូបភាពដូចជា ធ្វើការផ្សព្វផ្សាយកម្មវិធីដែលមានមេរោគនៅលើគេហទំព័រដែលស្រដៀងហ្នឹងកម្មវិធីផ្លូវការ ក្នុងគោលបំណងទាក់ទាញអ្នកប្រើប្រាស់ស្មាតហ្វូនឱ្យទាញយកកម្មវិធីទាំងនោះទៅប្រើប្រាស់។   ជាទូទៅនៅពេលដែលកម្មវិធីក្លែងក្លាយទាំងនោះត្រូវបានដំឡើងរួចរាល់ ជនខិលខូចទាំងនោះនឹងទទួលបានសិទ្ធិពេញលេញក្នុងការកាន់កាប់ឧបករណ៍របស់អ្នកប្រើប្រាស់ និងធ្វើសកម្មភាពក្លែងបន្លំរួមទាំងការចម្លងព័ត៌មានសម្ងាត់សំខាន់ៗ ហើយថែមទាំងប្រើប្រាស់គណនីរបស់ម្ចាស់ឧបករណ៍ទាក់ទងទៅកាន់បងប្អូនញាតិមិត្ត ដើម្បីបោកយកលុយជាដើម។   ដោយមើលឃើញពីផលវិបាកនៃបញ្ហាខាងលើនេះ សមាគមធនាគារនៅកម្ពុជា បានណែនាំឱ្យប្រជាជនគ្រប់រូបបង្កើនការប្រុងប្រយ័ត្នខ្ពស់នៅពេលទាញយកកម្មវិធីណាមួយពីអ៊ីនធឺណិត។ ដើម្បីរក្សាសុវត្ថិភាព ABC ក៏បានប្រាប់ឱ្យអនុវត្តតាមជំហានងាយៗទាំង៣ខាងក្រោមនេះ៖   ១. ដំឡើងតែកម្មវិធីណាដែលមានលក្ខណៈផ្លូវការ និងមានវិធានការសុវត្ថិភាពតឹងរឹង (ដំឡើងតាម Google Play store, Apple App store, Huawei Gallery)។ ប្រសិនបើករណីអ្នកបានជ្រុលដំឡើងកម្មវិធីដែលមានមេរោគហើយ ត្រូវប្រញាប់លុបវាចោលជាបន្ទាន់!   ២. កុំផ្ដល់សិទ្ធិចូលដំណើរការប្រព័ន្ធ Full Admin ទៅក្នុងកម្មវិធីណាមួយដែលមាននៅក្នុងទូរស័ព្ទដៃរបស់អ្នក។ បើអាចចូលទៅកំណត់នៅក្នុង Accessibility នៅក្នុង Setting របស់ទូរស័ព្ទដៃរបស់អ្នកឱ្យហើយកាន់តែល្អ។   ៣. ធ្វើការ Update ប្រព័ន្ធប្រតិបត្តិការ (OS) នៅលើទូរស័ព្ទរបស់អ្នកជាប្រចាំឱ្យទៅជាកំណែចុងក្រោយ ដើម្បីការពារឧបករណ៍របស់អ្នកពីការគំរាមកំហែងដែលអាចនឹងកើតឡើង៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T08:15:44.973Z", "category": "ហិរញ្ញវត្ថុ", "views": 237, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រើសដៃគូត្រូវហើយ! បើប្តីប្រពន្ធ ចេះសួរគ្នានូវ៣សំណួរធំៗនេះ គ្រួសារនឹងកាន់តែមានសុភមង្គល	https://business-cambodia.com/articles/3-question-to-have-a-beautiful-family	នៅក្នុងជីវិតគ្រួសារពេលខ្លះដោយសារដោយសារតែបន្ទុកនិងទំនួលខុសត្រូវជាច្រើន ដែលអាចធ្វើឱ្យដៃគូខ្លះ មិនសូវមានពេល មិនសូវស្និតស្នាលជាដើម។ ក្នុងផ្ទះក្រៅពីតម្រូវការទ្រព្យសម្បត្តិ មុខរបរ ប្រាក់ចំណូល ជីវិតគ្រួសារកុំខ្វះក្តីស្រឡាញ់និងការលើកទឹកចិត្តគ្នាឱ្យសោះ។ ដូច្នេះខាងក្រោមនេះគឺជាសំណួរសំខាន់ធំៗ៣ដែលគួរសួរទៅកាន់ដៃគូដើម្បីឱ្យគ្រួសារកាន់តែមានសុភមង្គល៖   ១. ជីវិតពួកយើងកំពុងខ្វះខាតអ្វី?   គ្មានអ្វីសុទ្ធតែបានដូចចិត្តយើងទាំងអស់ទេក្នុងជីវិតនេះ ហេតុដូចនេះហើយចំណុចខ្វះខាតតែងតែមាន ហើយចំណុចខ្វះខាតខ្លះជាតម្រូវការដែលចាំបាច់ និងចំណុចខ្វះខាតខ្លះគ្រាន់តែជាចំណង់ដែលមិនចេះស្កប់ស្កល់ប៉ុណ្ណោះ។   ដូច្នេះហើយក្នុងជីវិតគ្រួសារបងប្អូនមិនត្រូវមើលតែចំណុចមិនល្អរបស់ដៃគូសងគ្នាទេ តែគួរតែមើលពីចំណុចដែលខ្វះខាតរបស់អ្នកទាំងពីរតែម្តង បើកចិត្តស្តាប់គ្នា ព្រមទទួលស្គាល់ចំណុចខ្វះខាត ហើយកែប្រែ និងប្រឹងប្រែងបំពេញបន្ថែមឱ្យបានល្អជាងមុន។   ២.  ខ្ញុំមានបង្កើតកំហុសអចតនាណាមួយទេ?   ជីវិតជាប្ដីប្រពន្ធ មិនមែនជាគូសត្រូវដែលអង្គុយចាំតែចាប់កំហុស រិះគន់ចំណុចខ្វះខាត ឬស្ដីបន្ទោសឱ្យគ្នានោះទេ។ ប៉ុន្តែដៃគូ ត្រូវចេះរកចំណុចខ្វះខាតឬលើសលស់ណាមួយមកនិយាយគ្នាឱ្យបានដឹងរឿង ខុសក៏ប្រាប់ដោយល្អរួចធ្វើការចូលរួមកែលម្អគ្នាទៅវិញទៅមក ត្រូវក៏សរសើរដោយពិតចិត្ត នោះទើបអាចកសាងនូវសុភមង្គលនៅក្នុងគ្រួសាររបស់ខ្លួនបាន។   ៣.តើមានអ្វីដែលខ្ញុំអាចជួយបានទេ?   មានរឿងខ្លះគឺត្រូវការជំនួយដោយមិនបាច់ស្នើសុំនោះទេ ដូច្នេះហើយប្រសិនបើដៃគូម្ខាងមានភាពមិនប្រក្រតីណាមួយអ្នកគួរចំណាយពេលបន្តិច សួរគ្នាថាតើមានអ្វីអាចឱ្យជួយបានឬទេ ឬក៏ព្រមស្តាប់នូវបញ្ហារបស់ដៃគូម្ខាងទៀត ហើយនឹងផ្តល់ជំនួយដល់គ្នាទៅវិញទៅមក។   នៅក្នុងជីវិតជាក់ស្ដែង មិនខ្វល់ថាអ្នកទទួលជោគជ័យក្នុងអាជីពការងារ ឬមុខជំនួញខ្លាំងប៉ុណ្ណានោះទេ ប្រសិនបើជីវិតគូអ្នកបរាជ័យហើយនោះ អ្នកក៏នឹងបាត់បង់នូវសុភមង្គលដ៏ធំផងដែរ។ មូយវិញទៀតបើយោងតាមការសិក្សាស្រាវជ្រាវដែលចេញផ្សាយដោយអ្នកស្រាវជ្រាវនៅសាកលវិទ្យាល័យ Carnegie Mellon បានអោយដឹងថាបុគ្គលដែលមានស្វាមី ឬភរិយាចេះគាំទ្រលើកទឹកចិត្តគ្នាទៅវិញទៅមកគឺ ពួកគេអាចមានឱកាសទទួលបានជោគជ័យខ្ពស់ជាងបុគ្គលធម្មតា៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T08:14:30.486Z", "category": "ភាពជាអ្នកដឹកនាំ", "views": 2411, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំឲ្យអ្នកលក់បន្លំ! ចង់ទៅទិញឬលក់មាសនៅហាង នេះគឺជារឿងធំ២អ្នកគួរធ្វើ បើមិនចង់ឲ្យម្ចាស់ហាងមាសបន្លំនិងកេងចំណេញ	https://business-cambodia.com/articles/things-to-know-before-you-buy-gold-at-shops	មាសគឺជារបស់មួយដែលពលរដ្ឋខ្មែរនិយមចូលចត្តទិញព្រោះវាជាទ្រព្យសុវត្ថិភាពទុកដោះស្រាយបញ្ហាពេលមានតម្រូវការលុយបន្ទាន់។ មិនតែប៉ុណ្ណោះបងប្អូនខ្មែរចូលចិត្តទិញមាសទុកព្រោះវាជាក្បួនសន្សំលុយរបស់ពួកគាត់ ជាពិសេសការទិញវាទុកក៏ជាការវិនិយោគផងដែរ ដោយទិញពេលមាសធ្លាក់ថ្លៃចាំលក់វិញពេលវាឡើងថ្លៃដើម្បីបានចំណេញ។   យ៉ាងណាមិញអ្នកត្រូវដឹងរឿងរ៉ាវមួយចំនួនមុននឹងទៅដល់ហាងមាសដើម្បីទិញឬលក់មាស។ ខាងក្រោមនេះគឺជារឿងធំៗ២អ្នកត្រូវដឹង មុនទៅទិញឬលក់មាសតាមបណ្ដាហាងមាសចៀសវាងត្រូវបានម្ចាស់ហាងមាសបន្លំចង់កេងចំណេញដែលភាសាសាមញ្ញថាលក់កោរ។   ១. ជ្រើសរើសហាងមាសដែលអ្នកទុកចិត្ត មុននឹងទៅទិញឬលក់មាស ការជ្រើសរើសហាងមាសឲ្យបានត្រឹមត្រូវគឺជារឿងសំខាន់មែនទែនដើម្បីចៀសវាងម្ចាស់ហាងលក់កោរឬអ្នកលក់មាសឲ្យម្ចាស់ហាងទាបពេកក្រោមតម្លៃហាងឆេងទូទៅ។ ដើម្បីជ្រើសរើសហាងមាសដែលអ្នកគួរទុកចិត្ត អ្នកអាចសួរមិត្តភក្ដិ សាច់ញាតិ ដែលធ្លាប់មានបទពិសោធន៍ទិញមាសថាតើមានហាងមាសណាខ្លះដែលយើងអាចគួរទុកចិត្តបាន។   ក្រៅពីសួរគេសួរឯងហើយនោះ អ្នកអាចស្រាវជ្រាវលើបណ្ដាញសង្គមដូចជាហ្វេសប៊ុក Tik Tok និងបណ្ដាញសង្គមផ្សេងទៀតដើម្បីដឹងថាតើហាងមាសណាខ្លះដែលល្បីនិងមានប្រជាជនគាំទ្រច្រើន។ ហាងមាសដែលមានកេរ្តិ៍ឈ្មោះល្បីនិងមានអ្នកគាំទ្រច្រើនគឺពួកគាត់រកស៊ីស្មោះត្រង់មិនបន្លំអតិថិជនដូច្នេះហើយទើបធ្វើឲ្យហាងពួកគាត់មានការគាំទ្រច្រើន។   ២. ទៅហាងមាសដែលបង្ហាញហាងឆេងច្បាស់ៗ  កន្លែងលក់មាសនៅតាមផ្សារទូទៅ អ្នកលក់មួយចំនួនតូចគឺជាអ្នកដែលខិលខូច បន្លំចង់កេងចំណេញពីប្រជាជនពលរដ្ឋទៅទិញឬលក់មាស។ អ្នកលក់មួយចំនួនខូចត្រង់ថាកន្លែងលក់មាសរបស់គាត់មិនបានដាក់បង្ហាញពីតម្លៃហាងឆេងមាសប្រចាំថ្ងៃឲ្យពលរដ្ឋបានដឹងថាតើថ្ងៃនេះហាងឆេងមាសតម្លៃប៉ុន្មាននោះទេពោលគឺហាងឆេងមាសស្ថិតនៅលើបបូរមាត់ពួកគាត់។ ដូច្នេះបើអ្នកឃើញអ្នកលក់មាសបែបនេះអ្នកមិនគួរចូលទៅទិញឬលក់មាសនៅកន្លែងពួកគាត់ឡើយព្រោះពួកគាត់រកស៊ីមិនស្មោះត្រង់នោះទេ។   ត្រង់នេះដែរ ពេលបងប្អូនទៅដល់ហាង អ្នកលក់មាសអាចសួរបងប្អូនថាតើបងប្អូនមកទិញឬមកលក់មាស។ បើអ្នកឆ្លើយថាមកទិញមាសនោះគេប្រាប់ថាហាងឆេងថ្លៃព្រោះគេចង់លក់តម្លៃកប់ពពកបានចំណេញច្រើន។ យ៉ាងណាមិញបើអ្នកឆ្លើយថាមកលក់នោះអ្នកគេនឹងឆ្លើយថាហាងឆេងថ្ងៃនេះធ្លាក់ថ្លៃខ្លាំងព្រោះគេចង់ទិញមាសពីអ្នកក្នុងតម្លៃធូថ្លៃ។   អ្វីដែលបានរៀបរាប់ខាងលើនេះគឺមានអ្នកខិលខូចមួយចំនួនតូចតែប៉ុណ្ណោះដែលរកស៊ីមិនស្មោះត្រង់ជាមួយអតិថិជន។ តែម្ចាស់ហាងមាសដែលគេស្មោះត្រង់គឺគេនៅតែស្មោះត្រង់ដូច្នេះហើយទើបពួកគាត់ទទួលបានការគាំទ្រច្រើនពីអតិថិជន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T07:39:19.631Z", "category": "ហិរញ្ញវត្ថុ", "views": 1022, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ត្រឹមពេល២ខែ នៅចិនមានក្រុមហ៊ុនអចលនទ្រព្យធំៗ៤ហើយ ដែលជួបវិប.ត្តិបំណុ.ល សងគេលែងទាន់	https://business-cambodia.com/articles/china-property-company-problem	ទីផ្សារអចលនទ្រព្យរបស់ប្រទេសចិន កំពុងបន្តស្ថិតនៅក្នុងបញ្ហា ជាហេតុធ្វើឱ្យក្រុមហ៊ុនអភិវឌ្ឍន៍អចលនទ្រព្យជាច្រើនត្រូវរងនូវវិបត្តិហិរញ្ញវត្ថុ ខណៈចំណូលធ្លាក់ចុះ គ្មានលទ្ធភាពទប់ទល់នឹងចំណាយ។ បើគិតចាប់ពីខែសីហា ឆ្នាំ២០២៣ មក គេឃើញថា មានក្រុមហ៊ុនអភិវឌ្ឍន៍អចលនទ្រព្យធំៗ៤ហើយ ដែលមានបន្ទុកបំណុលធ្ងន់ពិបាកនឹងដោះស្រាយ៖   ១. ក្រុមហ៊ុន Evergrande៖ ជាក្រុមហ៊ុនអចលនទ្រព្យធំបំផុតទី២របស់ចិនបានដាក់ពាក្យស្នើសុំការពារពីការក្ស័យធនជំពូកទី១៥ទៅកាន់តុលាការអាមេរិកខណៈបំណុលរបស់ខ្លួនឡើងដល់ជាង៣០០ពាន់លានដុល្លារជាក្រុមហ៊ុនអភិវឌ្ឍន៍អចលនទ្រព្យដែលបំណុលជាប់ខ្លួនច្រើនបំផុតក្នុងលោក។ នៅក្នុងដំណើរការដាក់ពាក្យការពារក្ស័យធននោះ Evergrande បានស្នើទៅកាន់ម្ចាស់បំណុលសុំឱកាសរៀបចំរចនាសម្ព័ន្ធបំណុលក្រៅប្រទេសឡើងវិញចំនួន ៣១.៧ពាន់លានដុល្លារ។ ប៉ុន្តែ Evergrande បានធ្វើឱ្យម្ចាស់ប័ណ្ណបំណុលបាត់បង់ទំនុកចិត្តយ៉ាងខ្លាំង បន្ទាប់ពីពេលដែលថ្នាក់ដឹកនាំក្រុមហ៊ុនត្រូវបានប៉ូលិសតាមស៊ើបអង្កេត។     ២. ក្រុមហ៊ុន Sunac៖ គិតត្រឹមខែសីហា ឆ្នាំ២០២៣ គឺជាក្រុមហ៊ុនអភិវឌ្ឍន៍អចលនទ្រព្យធំបំផុតទី១០របស់ប្រទេសចិន ប៉ុន្តែកាលពីឆ្នាំ២០២២ ក្រុមហ៊ុនមួយនេះ ជាប់ចំណាត់ថ្នាក់ទី៣ ជាក្រុមហ៊ុនវាតទីលើវិស័យអចលនទ្រព្យធំបំផុតរបស់ចិន។ ក្រុមហ៊ុននេះ បានដាក់ពាក្យសុំសិទ្ធិការពារក្ស័យធនទៅកាន់តុលាការអាមេរិក ជាមួយនឹងបន្ទុកបំណុលសរុបចំនួន ១ពាន់ពាន់លានយន់ (១៣៧.៦ពាន់លានដុល្លារ) ទន្ទឹមនឹងនោះការលក់ក៏បានបន្តធ្លាក់ចុះរហូតដល់ទៅ ៥០% ។     ៣. ក្រុមហ៊ុន Sino Ocean៖ គឺជាក្រុមហ៊ុនអភិវឌ្ឍន៍អចលនទ្រព្យ កំពូលមួយក្នុងចំណោមអ្នកអភិវឌ្ឍន៍អចលនទ្រព្យកំពូលទាំង ២០ របស់ប្រទេសចិន។ នៅខែកញ្ញា ឆ្នាំ២០២៣ ក្រុមហ៊ុនមួយនេះ បានប្រកាសថាខ្លួនលែងមានលទ្ធភាពទូទាត់ថ្លៃមូលបត្របំណុលឱ្យទៅម្ចាស់ប័ណ្ណបំណុលនៅលើផ្សារហ៊ុនទៀតហើយ។ គិតត្រឹមខែមិថុនា បំណុលសរុបរបស់ក្រុមហ៊ុន Sino Ocean បានឈានដល់ជិត ៦០ពាន់លានយន់ (ប្រហែល ៨.៤ ពាន់លានដុល្លារ)។     ៤. ក្រុមហ៊ុន Country Garden៖ នៅថ្ងៃទី១០ ខែតុលា ឆ្នាំ២០២៣ ក្រុមហ៊ុន Country Garden បានប្រកាសចំៗថា ខ្លួនលែងមានលទ្ធភាពសងបំណុលទៅកាន់ម្ចាស់បំណុលទៀតទេ។ មុនពេលប្រកាសបែបនេះ Country Garden បានខកខាតក្នុងការទូទាត់បំណុលចំនួន ៤៧០លានដុល្លារហុងកុង (ប្រហែល ៦០លានដុល្លារ)។ ប្រភពពី Financial Times បានឱ្យដឹងដែរថា Country Garden កំពុងជាប់បំណុលសរុបប្រមាណជាង ២០០ពាន់លានដុល្លារ៕     អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T05:15:35.821Z", "category": "ហិរញ្ញវត្ថុ", "views": 257, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អ្នកជំនាញ ផ្តាំថា បើយុវជនធ្វើរឿងធំៗ៤នេះមិនទាន់បានទេ ពិបាកសម្រេចកិច្ចការធំដុំណាស់	https://business-cambodia.com/articles/how-to-archived-big-dream-	អ្នកជំនាញបង្វឹកភាពជាអ្នកដឹកនាំលោក Jonh C Maxwell បានឱ្យដឹងថាយុវជនត្រូវធ្វើរឿងធំៗទាំង៤នេះឱ្យបាន ដើម្បីធ្វើការផ្លាស់ប្តូរខ្លួនឯង ឱ្យក្លាយជាមនុស្សពូកែជាងមុន មានបទពិសោធន៍ជាងមុន និងអាចសម្រេចបានរឿងធំដុំណាមួយក្នុងជីវិត ៖   ១. កែទម្លាប់ដែលធ្វើឱ្យខ្លួនឯងជួបបញ្ហា   មនុស្សណាក៏មានទម្លាប់មិនល្អដែរ ប៉ុន្តែត្រូវចេះកែទម្លាប់និងអាប្បកិរិយាមិនល្អដែលធ្វើឱ្យខ្លួនឯងជួបបញ្ហាមិនល្អដដែលៗណាមួយឱ្យបានឆាប់បំផុត។ ត្រូវចេះបង្ខំ ខ្លួនឯងឱ្យខិតខំប្រឹងប្រែងស្វែងរកគ្រប់វិធី ដើម្បីកែប្រែបញ្ហាឬទម្លាប់អាក្រក់ណាមួយ ឱ្យទៅជាឱកាសចាប់យកលទ្ធផលល្អ ជាជាងមនុស្សដែលមិនចេះអើពើនឹងទម្លាប់មិនល្អដែលបំផ្លាញជីវិតខ្លួនឯង។   ២. ត្រូវចេះ រំភើបនឹងជោគជ័យរបស់អ្នកដទៃ   ត្រូវធ្វើជាមនុស្សដែលចេះ រំភើបនឹងជោគជ័យរបស់អ្នកដទៃ មើលពីគេហើយរៀនពីគេ ដើម្បីយកមកជំរុញទឹកចិត្តខ្លួនឯងឱ្យប្រឹងប្រែងធ្វើការជាងមុន ស្រឡាញ់អ្វីដែលខ្លួនឯងមានជាងមុន។   ការជំរុញទឹកចិត្តអាចកើតមានពីបទពិសោធន៍របស់អ្នកដទៃអាចមានដូចជាកំហុស ការសម្រេចចិត្ត  ភាពបរាជ័យ ផ្លូវកសាងជីវិត នោះនឹងធ្វើឱ្យអ្នករីកចម្រើនលឿនជាងមិនបើកចិត្តមើលពីភាពជោគជ័យឬភាពបរាជ័យរបស់អ្នកដទៃ។   ៣. ចេះប្រើចំណង់   ត្រូវចេះធ្វើជាមនុស្សដែលប្រើចំណង់បញ្ចេញសមត្ថភាព ព្រោះសមត្ថភាពរបស់យើងមិនអាចចេញមកអស់ពីក្នុងខ្លួនឡើយ ប្រសិនបើយើងគ្មានចំណង់។ ដូច្នេះត្រូវចេះស្វែងរកចំណង់ដ៏ត្រឹមត្រូវរបស់ខ្លួនឯងឱ្យឃើញ ហើយអនុវត្តសកម្មភាពឱ្យច្រើននិង ព្យាយាមធ្វើការងារឱ្យបានល្អនិង មានលទ្ធផលជាងមុន ព្រោះលទ្ធផលកើតចេញពីចំណង់ សកម្មភាព និងការខិតខំប្រឹងប្រែង។   ៤. មនុស្សចេះប្រើឱកាស   មនុស្សឆ្លាតគឺជាមនុស្សដែលអាចប្រើឱកាស ដើម្បីឱ្យមានភាពរីកចម្រើនជានិច្ច អ្នកនឹងផ្លាស់ប្តូរពីមួយកម្រិតទៅមួយកម្រិតនៅពេលដែលអ្នកចេះប្រើប្រាស់ឱកាសដែលអ្នកដទៃផ្តល់ឱ្យនិងអាចមានសមត្ថភាពបង្កើតឱកាសឱ្យខ្លួនឯងរីកចម្រើនក្នុងវិស័យណាមួយដែលខ្លួនកំពុងរៀនឬធ្វើការជាដើម។ យ៉ាងណាមិញចំណុចតូចៗខាងលើនេះគឺពិតជាចាំបាច់ណាស់សម្រាប់ធ្វើឱ្យខ្លួនឯងរីកចម្រើន បើធ្វើមិនបានទេពិបាកធ្វើឱ្យយើងមិនអាចសម្រេចកិច្ចការធំបានទេ។   គួរជម្រាបផងដែរថាលោក Jonh C Maxwell គឹជាអ្នកនិពន្ធជនជាតិអាមេរិកម្នាក់ល្បីល្បាញលើជំនាញភាពជាអ្នកដឹកនាំ កែប្រែផ្នត់គំនិត និងជួយឱ្យមនុស្សរីកចម្រើន សៀវភៅរបស់លោកអាចលក់ដាច់រាប់លានក្បាល បកប្រែរាប់សិបភាសារួមមានទាំងខ្មែរយើងផងដែរ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T05:05:07.697Z", "category": "ភាពជាអ្នកដឹកនាំ", "views": 275, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តម្លៃប្រេងសាំងមុនភ្ជុំ! ក្រសួង បញ្ចេញតម្លៃប្រេងសាំងឱ្យលក់ជូនប្រជាជនពីថ្ងៃទី១១ ដល់ទី២០ ខែតុលា	https://business-cambodia.com/articles/pchum-ben-gasolina	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២0 ខែតុលា ឆ្នាំ២០២៣ នឹងត្រូវលក់នៅក្នុងតម្លៃ ៤.៣០០ រៀល/ក្នុង១លីត្រសម្រាប់សាំងធម្មតា EA92  និង ៤,៦៥០ រៀល/ក្នុង១លីត្រ សម្រាប់ប្រេងម៉ាស៊ូត។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺចុះថ្លៃ ២៥០រៀល ចំណែកម៉ាស៊ូតវិញគឺចុះថ្លៃចំនួន ២០០រៀល ។ ខណៈដែលតម្លៃប្រេងសាំងចាស់មានតម្លៃ ៤.៥៥០ រៀល/ក្នុង១លីត្រ ហើយចំពោះប្រេងម៉ាស៊ូតវិញមានតម្លៃ ៤,៨៥០ រៀល/ក្នុង១លីត្រ។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី១១ ដល់ថ្ងៃទី២០ ខែតុលា ឆ្នាំ ២០២៣ គឺត្រូវលក់ក្នុងតម្លៃ ៤,៥៦៨ រៀល/លីត្រ សម្រាប់សាំងធម្មតា និងតម្លៃ ៤,៩១៨ រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T04:47:44.622Z", "category": "ព័ត៌មានថ្មីៗ", "views": 5162, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
កូរ៉េខាងត្បូងបន្តពង្រឹងវិស័យធំៗ៤ នៅកម្ពុជាដើម្បីជម្រុញឱ្យកម្ពុជាក្លាយជាប្រទេសចំណូលមធ្យមកម្រិតខ្ពស់នៅឆ្នាំ២០៣០	https://business-cambodia.com/articles/korea-and-khmer	ថ្លែងក្នុងជំនួបសម្តែងការគួរសមជាមួយឯកឧត្តម សុខ ចិន្តាសោភា ឧបនាយករដ្ឋមន្ត្រី និងរដ្ឋមន្ត្រីការបរទេស និងសហប្រតិបត្តិការអន្តរជាតិ ឯកឧត្តម Park Jung Wook ឯកអគ្គរដ្ឋទូតនៃសាធារណរដ្ឋកូរ៉េប្រចាំប្រទេសកម្ពុជាបានបង្ហាញឆន្ទៈបន្តសហប្រតិបត្តិការយ៉ាងជិតស្និតជាមួយកម្ពុជាក្នុងវិស័យធំៗចំនួន ៤ រួមមាន ៖ វិស័យកសិកម្ម វិស័យឧស្សាហកម្ម ការពារជាតិ និង បច្ចេកវិទ្យាកម្រិតខ្ពស់ ដើម្បីជម្រុញឱ្យកម្ពុជាអាចសម្រេចបានក្លាយទៅជាប្រទេសដែលមានចំណូលមធ្យមកម្រិតខ្ពស់នៅត្រឹមឆ្នាំ ២០៣០ ខាងមុខ។     ក្នុងជំនួបដដែលនោះ ភាគីទាំងពីរបានសម្តែងការពេញចិត្តចំពោះទំនាក់ទំនងមិត្តភាពរវាងកម្ពុជា និងសាធារណរដ្ឋកូរ៉េ ដែលបានឆ្លុះបញ្ចាំងតាមរយៈការផ្លាស់ប្តូរទស្សនកិច្ចជាន់ខ្ពស់ញឹកញាប់ ការចុះហត្ថលេខាលើកិច្ចព្រមព្រៀងមួយចំនួន រួមមានកិច្ចព្រមព្រៀងពាណិជ្ជកម្មសេរីរវាងកម្ពុជា-សាធារណរដ្ឋកូរ៉េ និងកិច្ចព្រមព្រៀងស្តីពីការចៀសវាងការយកពន្ធត្រួតគ្នា ព្រមទាំងកិច្ចសហប្រតិបត្តិការទ្វេភាគីប្រកបដោយផ្លែផ្កាលើវិស័យជាច្រើនទៀត។   បន្ថែមពីលើនេះ ឯកឧត្តមនាយករដ្ឋមន្រ្តី សុខ ចិន្តាសោភា បានថ្លែងអំណរគុណសាធារណរដ្ឋកូរ៉េ សម្រាប់កិច្ចសហប្រតិបត្តិការអភិវឌ្ឍ រួមទាំងការជួយឧបត្ថម្ភក្នុងវិស័យអប់រំ និង ការទទួលយកពលករកម្ពុជាទៅបម្រើការងារក្នុងចំនួនយ៉ាងច្រើន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T04:32:15.482Z", "category": "ចាប់ផ្តើមអាជីវកម្ម", "views": 207, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លក់លាងឃ្លាំង! ក្រុមហ៊ុនលក់រថយន្ត១ ប្រកាសលក់ឡាន SOUEAST ចាប់ពីឆ្នាំ ២០១៩ដល់២០២១ តម្លៃជាង១ម៉ឺន$	https://business-cambodia.com/articles/souest-2019-to-2021	ដំណឹងល្អសម្រាប់ប្រិយមិត្តដែលតែងតែគាំទ្ររថយន្ត SOUEAST ឬបងប្អូនដែលមានសមាជិកគ្រួសារច្រើន ហើយចង់រកឡានធំអាចជិះជាលក្ខណៈគ្រួសារបានយ៉ាងងាយស្រួល ជាមួយតម្លៃធូរ ខណៈពេលនេះ ក្រុមហ៊ុនលក់រថយន្ត១កន្លែងនៅកម្ពុជាបានប្រកាសលក់រថយន្តបញ្ចុះតម្លៃលើម៉ូឌែល SOUEAST ក្នុងតម្លៃជាង១ម៉ឺនដុល្លារតែ។ យោងតាមការចុះផ្សាយនៅលើកផេកផ្លូវការ Auto Mall កាលពីពេលកន្លងទៅនេះបានឱ្យដឹងថា សម្រាប់បងប្អូនមានតម្រូវការរថយន្តសម្រាប់ប្រើប្រាស់ ឥឡូវនេះក្រុមហ៊ុនត្រូវការលក់លាងស្តុកសម្រាប់ម៉ូឌែល SOUEAST លក់ចេញត្រឹមតែ1x,xxx$ ខណៈរថយន្តម៉ូឌែលនេះ ត្រូវបានរចនាឡើងដោយយកចិត្តទុកដាក់លើភាពងាយស្រួល និង សុវត្ថិភាពរបស់អ្នកប្រើប្រាស់ជាច្រើន។ ចំពោះការបញ្ចុះតម្លៃនេះដែរ ក្រុមហ៊ុនមានការផ្តល់ជូនសម្រាប់តែរថយន្តមួយទឹិកស្លាកលេខSOUEAST តែប៉ុណ្ណោះពោលចាប់ពីស៊េរីឆ្នាំ ២០១៩ ដល់ឆ្នាំ ២០២១ ដោយគ្រប់រថយន្តទាំងអស់សុទ្ធតែមានសភាពថ្មី ជាមួយគីឡូម៉ែត្រតិចទាំងអស់។ គួរជម្រាបផងដែរថា ប្រសិនជាប្រិយមិត្តចាប់អារម្មណ៍អាចធ្វើការទំនាក់ទំនងតាមរយៈទូរសព្ទលេខ011 794 479 (Cellcard)  និងមួយខ្សែរទៀត 010 970 888 (Smart)  ឬប្រិយមិត្តអាចទៅដល់ទីតាំងផ្ទាល់ ដែលមានអាសយដ្ឋានស្ថិតនៅ កែងស្តុបវត្តនាគវ័ន មហាវិថីសហព័ន្ធរុស្សុី សង្កាត់ផ្សាដេប៉ូទី១ រាជធានីភ្នំពេញ Google Map: https://goo.gl/maps/Pj1GKthoGXSQFQG17៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T03:54:09.009Z", "category": "កំពូលអ្នកលក់", "views": 5053, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
វៀតណាមប្រមូលពន្ធបានជាង ២៤០លា.ន$ ត្រឹមរយៈពេល៩ខែ ពីក្រុមហ៊ុនវេទិកាឌីជីថល	https://business-cambodia.com/articles/digital-platforms-tax-in-veitnam	ត្រឹមរយៈពេល៩ខែ អគ្គនាយកដ្ឋានពន្ធដារវៀតណាម ប្រមូលពន្ធបាន ៥.៨ទ្រីលានដុង ស្មើនឹង ២៤១.៧លានដុល្លារ ពីបណ្តាក្រុមហ៊ុនវេទិការឌីជីថល (Digital Platforms) ចំនួន ៦៧ រួមមានទាំងក្រុមហ៊ុនយក្ស Meta, Google, TikTok និង Microsoft ជាដើម។ នេះបើយោងតាមការឲ្យដឹងពីទីភ្នាក់ងារសារព័ត៌មាន VnExpress ចេញផ្សាយនាថ្ងៃទី១០ ខែតុលា ឆ្នាំ២០២៣។   តាមរបាយការណ៍ដ្ឋានពន្ធដារវៀតណាម បានបង្ហាញថា ក្នុងឆ្នាំ២០២៣ ចំនួនលុយពន្ធពីក្រុមហ៊ុនវេទិកាឌីជីថលបានកើនឡើង ៩៨.៣ លានដុល្លារ បើធៀបនឹងឆ្នាំ២០២២ ក្នុងរយៈពេលដូចគ្នា ដែលមានត្រឹម ៣.៥ទ្រីលានដុង ស្មើនឹង ១៤៣.៤លានដុល្លារប៉ុណ្ណោះ។   ក្នុងនោះ អគ្គនាយកដ្ឋានពន្ធដារវៀតណាម បានថ្លែងថា ខ្លួននឹងជំរុញអ្នកផ្តល់សេវាបរទេសផ្សេងទៀត ដែលមិនទាន់បានប្រកាសបង់ពន្ធ និងធ្វើឱ្យប្រសើរឡើងសម្រាប់ព័ត៌មានអេឡិចត្រូនិករបស់ខ្លួន ដើម្បីសម្រួលដល់ការទូទាត់តាមប្រព័ន្ធអ៊ីនធឺណិត។   គួរជម្រាបផងដែរថា ការប្រមូលពន្ធសរុបក្នុងរយៈពេល៩ខែដំបូងរបស់ប្រទេសវៀតណាមមានចំនួនសរុប ១,០៥០ទ្រីលានដុង ស្មើនឹងជាង ៤៣ពាន់លានដុល្លារ ពោលធ្លាក់ចុះ ៥% បើធៀបនឹងរយៈពេលដូចគ្នា កាលពីឆ្នាំមុន ខណៈដែលពន្ធលើប្រេងឆៅបានធ្លាក់ចុះ ២០% មកនៅត្រឹម ៤៦ទ្រីលានដុង ស្មើនឹងជាង ១.៨ពាន់លានដុល្លារ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T03:45:30.318Z", "category": "ភាពជាអ្នកដឹកនាំ", "views": 144, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លុយពិបាករកណាស់! អ្នកជំនាញបង្ហើបថា មុនយកលុយទាំងម៉ឺនៗទិញផ្ទះ កុំរំលងឯកសារ៤ នេះឲ្យសោះ	https://business-cambodia.com/articles/befor-buy-house-do-not-skip-these-4-documents	បច្ចុប្បន្ននេះ គ្មានអ្វីដែលអាចរកបានដោយងាយស្រួលនោះទេ ទម្រាំរកលុយបានម្នាក់ៗប្រឹងប្រែងធ្វើការទាំងយប់ទាំងថ្ងៃ ដាច់បាយដាច់ទឹក។ ទន្ទឹមនិងរកលុយដោយលំបាក មនុស្សម្នាក់សុទ្ធតែត្រូវការលំនៅឋានសមរម្យមួយ សម្រាប់គ្រួសារ។ ខណៈបច្ចុប្បន្នលំនៅឋានក្នុងបុរី មានការពេញនិយមខ្លាំង ពីសំណាក់ប្រជាជនខ្មែរ។ ប៉ុន្តែបងប្អូនត្រូវដឹងថា មិនមែនគម្រោងបុរីទាំងអស់ សុទ្ធតែដូចគ្នានោះទេ មានគម្រោងខ្លះក៏ស្របច្បាប់ រីឯគម្រោងខ្លះទៀត ក៏មិនស្របច្បាប់ដែរ។     ទាក់ទងភាពស្របច្បាប់ឬមិនស្របច្បាប់ ក្នុងនោះដែរ លោក សេន ណាក់ ជា អនុប្រធាន គណៈកម្មាធិការផ្សព្វផ្សាយ ពិគ្រោះយោបល់ អភិវឌ្ឍន៍ដីធ្លី និង សំណង់ នៅសមាគមសហព័ន្ធ អភិវឌ្ឍន៍ដីធ្លី និង សំណង់កម្ពុជា និង ជា ប្រធានទីផ្សារ នៅ ក្រុមហ៊ុន លី សមស័ក្ត រៀល អ៊ីស្ទេត បានលើកឡើងថា ថា មុនយកលុយទាំងម៉ឺនៗទិញផ្ទះ កុំរំលងឯកសារ៤ សិន៖ ១. ការចុះបញ្ជីក្រុមហ៊ុន   ត្រង់ចំណុចនេះ បងប្អូនកុំស្ទាក់ស្ទើក្នុងការស្នើសុំពិនិត្យលិខិតចុះបញ្ជីក្រុមហ៊ុន ពីអ្នកអភិវឌ្ឍ។ បងប្អូនត្រូវសួររកលិខិតចុះបញ្ជីក្រុមហ៊ុន ដើម្បីប្រាកដថា ក្រុមហ៊ុនអភិវឌ្ឍន៍នោះ អាចធ្វើអាជីវកម្មស្របច្បាប់បាន។   ២. អាជ្ញាបណ្ណសាងសង់   ក្រុមហ៊ុនសំណង់សម្រាប់បុរីបានឆ្លងកាត់ការពិនិត្យយ៉ាងហ្មត់ចត់ពីក្រសួងគ្រប់គ្រងដីធ្លី ។ រាល់គម្រោងបុរី ត្រូវតែដាក់ពាក្យស្នើអជ្ញាប័ណ្ណសាងសង់ដើម្បីធានាថាការសាងសង់លំនៅឋាន និងហេដ្ឋារចនាសម្ព័ន្ធ ប្រកបដោយស្តង់ដារគុណភាពគ្រប់គ្រាន់ មានស្ថេរភាព និងមានសេវាកម្មចាំបាច់គ្រប់គ្រាន់នៅក្នុងគម្រោងទាំងមូល ។   ដូច្នេះនៅពេលដែលក្រសួងបានត្រួតពិនិត្យកត្តាទាំងនេះត្រឹមត្រូវហើយ ក្រសួងនឹងចេញ អាជ្ញាប័ណ្ណដល់ក្រុមហ៊ុនសំណង់នោះ ។ អ៊ីចឹងបងប្អូនត្រូវស្នើសុំមើលអជ្ញាប័ណ្ណនេះមុនពេល អ្នកចុះហត្ថលេខាលើកិច្ចព្រមព្រៀងណាមួយ ។   ៣.អាជ្ញាបណ្ណបុរី   ក្រសួងសេដ្ឋកិច្ច និងហិរញ្ញវត្ថុបានចេញអាជ្ញាប័ណ្ណដល់គម្រោងបុរី នៅពេលគ្រប់យ៉ាងពិនិត្យឃើញថា មានភាពត្រឹមត្រូវ ។ នេះមានន័យថា អ្នកអភិវឌ្ឍបានបំពេញគ្រប់លក្ខខណ្ឌស្របតាមការកំណត់ររបស់ រដ្ឋទាក់ទងនឹងគុណភាព ការរចនាប្លង់ ថវិការ ផែនការលក់ និងឯកសារពាក់ព័ន្ធមួយចំនួន ។   មុនពេលចេញអាជ្ញាប័ណ្ណសម្រាប់គម្រោងអភិវឌ្ឍន៍ណាមួយ ក្រសួងវាយតម្លៃដោយពឹងផ្អែកលើបញ្ជី វាយតម្លៃរបស់ខ្លួនដើម្បីពិនិត្យមើលថាតើការអភិវឌ្ឍនេះមានប្រភពចំណូលច្បាស់លាស់ ដើមទុនគ្រប់គ្រាន់ ទ្រព្យតម្កល់ ប្លង់រឹង និងទ្រព្យសកម្មផ្សេងៗទៀត ដែលគាំទ្រដល់ការវិនិយោគរបស់ពួកគេដែលឬទេ ។   ៤. ប្លង់របស់បុរី   ប្លង់រឹងរបស់គម្រោងបុរីមាន២ប្រភេទដាច់ពីគ្នា។ ទី១គឺប្លង់រឹងមេ របស់គម្រោងទាំងមូល។ ទី២ប្លង់រឹងនៃក្បាលដី ដែលបានកាត់បំបែករួចសម្រាប់ផ្ទះនីមួយៗ នៅក្នុងគម្រោង។ នៅពេលអ្នកទិញ គម្រោងនេះ ប្លង់ដែលបំបែករួច នឹងត្រូវផ្ទេរជាកម្មសិទ្ធិរបស់អ្នក៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T03:26:39.398Z", "category": "អចលនទ្រព្យ", "views": 858, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អតីតបុគ្គលិកជាន់ខ្ពស់ X ម្នាក់ ទម្លាយចរិតក្រៅឆាក របស់មហាសេដ្ឋីលេខ១ Elon Musk តាមពិតបែបនេះសោះ	https://business-cambodia.com/articles/yoel-roth-talk-about-elon-musk	លោក Yoel Roth អតីតប្រធានផ្នែកសន្តិសុខនៃក្រុមហ៊ុន X (Twitter) បានចេញមុខទម្លាយពីចរិតពិតរបស់មហាសេដ្ឋីលេខ១ Elon Musk ក្រោយដាក់ពាក្យលាឈប់ពីការងារ។ នេះបើយោងតាមការឲ្យដឹងពីទីភ្នាក់ងារសារព័ត៌មាន Mashable India នាថ្ងៃទី១០ ខែតុលា ឆ្នាំ២០២៣។     លោក Yoel Roth បានអះអាងថា Elon Musk មានអត្តចរិត ២ ពេលបំពេញការងារមិនថាតូចក្តីធំក្តី។ ទី១ ពេលខ្លះលោកជាមនុស្សមានហេតុផល កំប្លែង និងគួរឲ្យគោរព រីឯទី២ ពេលខ្លះគួរឲ្យធុញទ្រាំ និងជាមនុស្សចូលចិត្តបញ្ជាបុគ្គលិក ដោយគ្មានហេតុផល។   ជាក់ស្តែង មានគ្រាមួយលោក Elon Musk បានបញ្ជារូបលោក ទៅសុំទិន្នន័យរបស់អ្នកប្រើប្រាស់ពីក្រុមហ៊ុន Apple ខណៈលោកមានភាពស្រឡាំងកាំង ព្រោះថា Apple ច្បាស់ជាមិនយល់ព្រមសហការ ជាមួយបុគ្គលិកថ្នាក់កណ្ដាលដូចលោក ហើយពួកគេរឹតតែមិនព្រមចែករំលែកទិន្នន័យ ដែលទាក់ទងនឹងឯកជនភាពអ្នកប្រើប្រាស់ថែមទៀត។ នេះបើតាមការបញ្ជាក់របស់អតីតប្រធានផ្នែកសន្តិសុខខាងលើ។     គួរជម្រាបផងដែរថា បន្ទាប់ពីក្លាយជាម្ចាស់ថ្មីរបស់ក្រុមហ៊ុន Twitter ភ្លាម មហាសេដ្ឋីលេខមួយលើពិភពលោក Elon Musk ចាប់ផ្ដើមបណ្ដេញបុគ្គលិករាប់ពាន់នាក់ និងថែមទាំងប្ដូរឈ្មោះក្រុមហ៊ុនបណ្ដាញសង្គមខ្នាតយក្សមួយនេះ ទៅជាក្រុមហ៊ុន X ខណៈលោកក៏ទទួលបានការរិះគន់យ៉ាងចាស់ដៃពីមហាជន ជុំវិញបញ្ហានេះផងដែរ៕     អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T02:48:38.130Z", "category": "ភាពជាអ្នកដឹកនាំ", "views": 1422, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កាន់តែងាយស្រួល J&T Express បានចាប់ដៃគូសហការជាមួយ Wingmarket	https://business-cambodia.com/articles/wingmarket-and-j-and-t-express	J&T Express គឺជាក្រុមហ៊ុនថ្មីមួយទៀតដែលចាប់ដៃគូសហការជាមួយ Wingmarket ដើម្បីផ្តល់ការដឹកជញ្ជូនឆាប់រហ័ស និងទៅគ្រប់ទីកន្លែងនៅក្នុងប្រទេសកម្ពុជា។ ថ្នាលឌីជីថល Wingmarket ដែលជាថ្នាលសម្រាប់ការបញ្ជាទិញតាមប្រព័ន្ធឌីជីថល និងខ្សែសង្វាក់ផ្គត់ផ្គង់ដោយឥតគិតថ្លៃសេវាពីក្រុមហ៊ុនវីង សម្រាប់ក្រុមហ៊ុនដែលជាសាជីវកម្ម ក្រុមហ៊ុនចែកចាយ ក្រុមហ៊ុនលក់ដុំ ក្រុមហ៊ុនលក់រាយ ព្រមទាំងសហគ្រាសធុនតូច និងមធ្យម បានចាប់ដៃគូជាមួយនឹងក្រុមហ៊ុន J&T Express ដែលជាក្រុមហ៊ុនផ្តល់សេវាកម្មដឹកជញ្ជូនឈានមុខគេរបស់កម្ពុជា ដើម្បីផ្តល់ជូននូវសេវាកម្មដឹកជញ្ជូនប្រកបភាពងាយស្រួលនៅទូទាំងប្រទេស សម្រាប់អ្នកប្រើប្រាស់ Wingmarket ។ J&T Express បានក្លាយជាដៃគូយុទ្ធសាស្ត្រថ្មីបំផុតមួយដែលផ្តល់សេវាដឹកជញ្ជូនដល់ Wingmarket ដើម្បីធ្វើឲ្យការដឹកជញ្ជូនដល់អតិថិជនកាន់តែប្រសើរឡើង។ លោក ម៉ានូ រ៉ាចាន់ អគ្គនាយកក្រុមហ៊ុន វីង បានមានប្រសាសន៍ថា៖ “Wingmarket គឺជាសេវាកម្មដំបូងគេបំផុតក្នុងប្រទេសកម្ពុជា ដែលបានអនុញ្ញាតឲ្យក្រុមហ៊ុនសាជីវកម្ម ព្រមទាំងសហគ្រាសធុនតូច និងមធ្យមទាំងអស់ទទួលបាននូវដំណោះស្រាយងាយស្រួលក្នុងការប្រើប្រាស់ព្រមទាំងឌីជីថលនូបនីយកម្មបណ្តាញចែកចាយដោយមិនចាំបាច់មានការវិនិយោគណាមួយ។ នៅក្រុមហ៊ុន វីង យើងខ្ញុំតែងតែខិតខំស្វែងរកមធ្យោបាយប្រកបដោយភាពច្នៃប្រឌិត ដើម្បីបម្រើដល់អតិថិជនឲ្យកាន់តែមានភាពប្រសើរឡើង។ តាមរយៈការចាប់ដៃគូជាមួយ J&T Express នាពេលនេះ យើងខ្ញុំអាចផ្តល់ជូននូវដំណោះស្រាយកាន់តែទូលំទូលាយជាងមុនមិនថាជាការបញ្ជាទិញ ការផ្តល់ហិរញ្ញប្បទាន ការទូទាត់ និងការដឹកជញ្ជូន ហើយទាំងអស់នេះមាននៅក្នុង Wingmarket ។ ភាពជាដៃគូនេះបានអនុញ្ញាតឲ្យ Wingmarket ផ្តល់ជូនក្រុមហ៊ុនសាជីវកម្ម ដៃគូចែកចាយ ព្រមទាំងសហគ្រាសធុនតូច និងមធ្យម នូវវិធីសាស្ត្រ ក៏ដូចជាមធ្យោបាយបែបឌីជីថលដែលងាយស្រួលប្រើប្រាស់ និងមានភាពរលូនក្នុងការដឹកជញ្ជូន។ អ្នកប្រើប្រាស់អាចជ្រើសរើសសេវាកម្មដឹកជញ្ជូនដោយផ្ទាល់នៅក្នុងថ្នាលនៃ ទំរង់អាជីវកម្មទៅកាន់អាជីវកម្មតាមប្រព័ន្ធអនឡាញ (B2B e-commerce) ដែលមានតម្លៃសមរម្យ និងប្រកបដោយទំនុកចិត្ត អាចពិនិត្យដំណើរការភ្លាមៗ។ លោក Hu Bin ដែលជាអគ្គនាយកនៃក្រុមហ៊ុន J&T Express បានលើកឡើងថា៖ "ភាពជាដៃគូជាមួយ Wingmarket នាពេលនេះ ជាការបញ្ជាក់នូវការប្តេជ្ញាចិត្តរបស់យើងខ្ញុំក្នុងការបំពេញនូវតម្រូវការរបស់អាជីវកម្មនៅក្នុងប្រទេសកម្ពុជា។ ជាមួយនឹងការផ្តល់សេវាកម្មដឹកជញ្ជូននៅក្នុង Wingmarket នេះ  យើងខ្ញុំផ្តល់ការគាំទ្រដល់អាជីវកម្មទាំងអស់ឲ្យទទួលបានអតិថិជនកាន់តែលឿនជាមុន និងប្រកបដោយប្រសិទ្ធភាព។" Wingmarket ផ្តល់ភាពងាយស្រួលក្នុងការប្រើប្រាស់ប្រព័ន្ធគ្រប់គ្រងសង្វាក់ផ្គត់ផ្គង់ ដោយធ្វើការផ្លាសប្តូរពីសេវាកម្មបែបប្រពៃណីសម្រាប់សហគ្រាសធុនតូច និងមធ្យម និងនាំអតិថិជនទៅកាន់យុគសម័យឌីជីថល។ ថ្នាលឌីជីថលនេះបង្កើនប្រសិទ្ធភាពក្នុងការគ្រប់គ្រងការបញ្ជាទិញ និងបង្ហាញពីតម្លាភាពចំពោះដំណើរការនៃសង្វាក់ផ្គត់ផ្គង់។ ដំណោះស្រាយនៃទូទាត់បែបឌីជីថលដែលភ្ជាប់មកជាមួយនេះ បានធ្វើឲ្យប្រសើរឡើងនូវការគ្រប់គ្រងសាច់ប្រាក់ និងការផ្តល់ហិរញ្ញប្បទានសង្វាក់ផ្គត់ផ្គង់ដោយផ្អែកលើប្រវត្តិប្រតិបត្តិការ។ នាពេលថ្មីៗកន្លងទៅនេះ Wingmarket ទើបតែទទួលបានការទទួលស្គាល់ជាកិត្តិយសសម្រាប់ “ពានរង្វាន់ភាពច្នៃប្រឌិតលើផលិតផលប្រចាំឆ្នាំ ២០២៣” (Product Innovation of the Year Award for 2023) ពីកម្មវិធីផ្តល់ពានរង្វាន់ហិរញ្ញប្បទានសហគ្រាសធុនតូច និងមធ្យម សកលលោក ឆ្នាំ២០២៣ (Global SME Finance Awards 2023) ដែលជាការបង្ហាញពីការប្តេជ្ញាចិត្តរបស់ថ្នាលឌីជីថលនេះ ក្នុងការជំរុញបច្ចេកវិទ្យា និងការផ្លាស់ប្តូរឥរិយាបទនៃទំរង់អាជីវកម្មទៅកាន់អាជីវកម្ម តាមប្រព័ន្ធអនឡាញ (B2B e-commerce)។ ពានរង្វាន់នេះជាការទទួលស្គាល់ចំពោះការយកចិត្តទុកដាក់របស់ Wingmarket ក្នុងការផ្តល់ការគាំទ្រដល់សហគ្រាសធុនតូច និងមធ្យម និងជំរុញដល់បរិយាបន្នហិរញ្ញវត្ថុនៅក្នុងសេដ្ឋកិច្ចឌីជីថល។ Wingmarket និង J&T Express មានការរំពឹងជាវិជ្ជមានសម្រាប់ការសហការនេះ។ ភាពជាដៃគូនេះបានបង្ហាញពីចក្ខុវិស័យរបស់ស្ថាប័នទាំង២ ក្នុងការផ្តល់នូវសេវាកម្មដ៏ល្អឥតខ្ចោះ និងងាយស្រួល ដោយជំរុញសេដ្ឋកិច្ចឌីជីថលរបស់ប្រទេសកម្ពុជាមានសន្ទុះទៅមុខ។ Wingmarket និង J&T Express ត្រៀមខ្លួនជាស្រេចដើម្បីធ្វើការផ្លាស់ប្តូរ ទំរង់អាជីវកម្មទៅកាន់អាជីវកម្មតាមប្រព័ន្ធអនឡាញ (B2B e-commerce) និងការដឹកជញ្ជូននៅក្នុងប្រទេសកម្ពុជា ។ ម្ចាស់អាជីវកម្មទាំងអស់ អាចធ្វើការទំនាក់ទំនងទៅកាន់ថ្នាលនៃចង្វាក់ផ្គត់ផ្គង់ឌីជីថលដែលប្រកបដោយភាពច្នៃប្រឌិតនេះដោយឥតគិតថ្លៃ តាមរយៈ Email៖ b2becommerce@wingbank.com.kh ឬទូរស័ព្ទលេខ៖ 078311 311៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T02:42:19.479Z", "category": "PR", "views": 139, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុន អាយជីត្រេឌីងគ្រុប បានចុះជួបសំណេះសំណាល និងបានប្រគល់នូវអំណោយសប្បុរសធម៌មួយចំនួនជូនដល់ អង្គការ គំនិត កុមារ	https://business-cambodia.com/articles/ig-trading-group-	នៅព្រឹកថ្ងៃទី១០ ខែតុលា ឆ្នាំ២០២៣ ក្រុមហ៊ុន អាយជីត្រេឌីងគ្រុប ជាក្រុមហ៊ុនចែកចាយទឹកដោះគោម្សៅ ទឹកដោះពពែ ដាណាឡាក់  និងសាប៊ូកូនក្មេងម៉ាកក្លិន  បានចុះសួរសុខទុក្ខ និងបានប្រគល់សម្ភារះមួយចំនួនដូចជា គ្រឿងឧបភោគបរិភោគ សម្លៀកបំពាក់ សម្ភារះសិក្សាទៅដល់ អង្គការ គំនិតកុមារ ។ នាឱកាសនោះ លោក ចន្ទ័ បញ្ញារិទ្ធ នាយកប្រតិបត្តិក្រុមហ៊ុនអាយជី ត្រេឌីងគ្រុប បានសម្តែងសេចក្តីសោមនស្សរីករាយដែលបានមកជួបសំណេះសំណាល និងនាំយកនូវអំណោយសប្បុរសធម៌មួយចំនួន មកចូលរួមចំណែកជួយឧបត្ថម្ភគាំទ្រដល់តម្រូវការជាមូលដ្ឋានរបស់កុមារ និងជនក្រខ្សត់នានាតាមរយៈអង្គការនេះ។ ទន្ទឹមនេះ លោកបានថ្លែងអំណរគុណដល់លោកស្រី និន បូផា នាយិកាប្រតិបត្តិ អង្គការគំនិតកុមារ ដែលបានលះបង់កម្លាំងកាយចិត្ត ធនធាន និងពេលវេលាផ្ទាល់ខ្លួនប្រកបដោយចិត្តសប្បុរសធម៌ក្នុងការបង្កើតអង្គការនេះឡើងតាំងពីឆ្នាំ២០០៣ មក ដោយបានជួយដល់កុមារកម្ពុជាជាច្រើននាក់ ឱ្យបានរៀនសូត្រ និងមានអនាគតល្អប្រសើរ។ លោកបានបន្ថែមទៀតថា ទស្សនៈវិស័យ និងគោលបំណងនៃកម្មវិធីសប្បុរសធម៌មួយនេះ គឺមានបំណងដើម្បីចូលរួមចំណែកជាមួយនឹងការចែកជូនដល់កុមារ និងគ្រួសារដែលរស់នៅក្នុងឡឥដ្ឋ ក្នុងការដោះស្រាយបញ្ហាផ្សេងៗរបស់កុមារដែលកំពុងជួបប្រទះនូវផលលំបាកសព្វថ្ងៃ។ ដូច្នេះក្រុមហ៊ុន បានធ្វើការបរិច្ចាគនូវសម្ភារសិក្សា និង គ្រឿងឧបភោគបរិភោគផ្សេងៗ មួយចំនួនទៅដល់មណ្ឌលនៃគំនិតកុមារ ដើម្បីយកទៅផ្គត់ផ្គង់ប្រើប្រាស់ប្រចាំថ្ងៃដូចពាក្យស្លោកមួយពោលថា "ចាស់យើង ថ្មីគេ" ។   ការជួយតាមរយះ សប្បុរសធម៌ - Help Thru Charity	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T02:38:27.816Z", "category": "PR", "views": 136, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
កាដូបុណ្យភ្ជុំ! CDC អនុម័តគម្រោងវិនិយោគចំនួន ៧ មានទុនសរុបជាង ៤០ លាន$	https://business-cambodia.com/articles/new-project-approved-by-cdc	នៅថ្ងៃទី១១ ខែតុលា ឆ្នាំ២០២៣ នេះ ក្រុមប្រឹក្សាអភិវឌ្ឍន៍កម្ពុជានៅកាត់ថា CDC បានអនុម័តគម្រោងថ្មីចំនួន ៧ ជូនដល់ក្រុមហ៊ុនដែលស្នើសុំវិនិយោគនៅកម្ពុជា។ ដោយគម្រោងទាំង ៧ នេះមានទុនវិនិយោគសរុប ៤០.៨ លានដុល្លារ និងអាចបង្កើតឱកាសការងារជូនប្រជាពលរដ្ឋជាង ១ ម៉ឺនកន្លែងផងដែរ។   យោងរបាយការណ៍ពី CDC គម្រោងដែលអនុម័តនេះ ត្រូវបានវិនិយោគដោយក្រុមហ៊ុនដូចខាងក្រោម៖   ១-ក្រុមហ៊ុន “DISHANG RUIHUASHENG (CAMBODIA) GARMENTS CO., LTD.” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិតាឡឹក ឃុំត្រពាំងវែង ស្រុកកណ្តាលស្ទឹង ខេត្តកណ្តាល ក្នុងទុនវិនិយោគប្រមាណ ៧,៥លានដុល្លារអាម៉េរិក និងអាចបង្កើតការងារបានចំនួន ១.៣៥៨កន្លែង។   ២-ក្រុមហ៊ុន “EVERGREEN SPORTING GOODS (CAMBODIA) CO., LTD.” គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅផ្លូវជាតិលេខ៤ ភូមិពងទឹក ឃុំដំណាក់អំពិល ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៧លានដុល្លារអាម៉េរិក និងអាចបង្កើតការងារបានចំនួន ២.១៦០កន្លែង។   ៣-ក្រុមហ៊ុន “KJ APPAREL (CAMBODIA) CO., LTD.” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៤ ប្លុក C ភូមិត្រពាំងក្រសាំង ឃុំបែកចាន ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ១.២០៨កន្លែង។   ៤-ក្រុមហ៊ុន “ASTI KNITWEAR CO., LTD.” គម្រោងបង្កើតរោងចក្រកាត់ដេរ និងចាក់សម្លៀកបំពាក់ ដែលមានទីតាំងវិនិយោគស្ថិតនៅអគាលេខ K9 ផ្លូវជាតិលេខ៤ ភូមិសង្គ្រោះជាតិ ឃុំត្រពាំងគង ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១.៧៧០កន្លែង។   ៥-ក្រុមហ៊ុន “IMAGE GARMENTS (CAMBODIA) CO., LTD.” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅក្នុងសួនឧស្សាហកម្មកាណាស៊ីធី អគារ 35 និង D37 ផ្លូវេងស្រេង ភូមិត្រពាំងថ្លឹង សង្កាត់ចោមចៅទី១ ខណ្ឌពោធិ៍សែនជ័យ រាជធានីភ្នំពេញ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១.៦៤៥កន្លែង។   ៦-ក្រុមហ៊ុន “STANDFORD TEXTILE INDUSTRIES CO., LTD.” គម្រោងបង្កើតរោងចក្រផលិតកាបូប ខ្សែបូ ខ្សែពួរ ខ្សែសុវត្ថិភាព និងខ្សែក្រវាត់ការពារសុវត្ថិភាពសម្រាប់សត្វចិញ្ចឹម ដែលមានទីតាំងវិនិយោគស្ថិតនៅគីឡូម៉ែត្រទី២៧ ផ្លូវជាតិលេខ៣ ភូមិក្រាំងទ្រា ឃុំព្រះនិព្វាន្ត ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ៧៥៨កន្លែង។   ៧-ក្រុមហ៊ុន “SIRIUS GEAR OUTDOOR PRODUCTS (CAMBODIA) COMPANY LIMITED” គម្រោងបង្កើតរោងចក្រផលិតកាបូប សម្ភារៈធ្វើដំណើរ កៅអី (ដែក-ក្រណាត់) តង់ សម្ភារៈក្នុងឡាន និងសម្ភារៈសត្វចិញ្ចឹម ដែលមានទីតាំងវិនិយោគស្ថិតនៅភូមិព្រៃចំការ ឃុំលំហាច ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ២.២០៨កន្លែង៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-11T02:18:06.925Z", "category": "អចលនទ្រព្យ", "views": 475, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ថែមលើប្រាក់ខែ! មន្ត្រីរាជការស៊ីវិលនឹងទទួលបានប្រាក់ឧបត្ថម្ភរបស់រាជរដ្ឋាភិបាល៥ម៉ឺនរៀលក្នុងឱកាសភ្ជុំបិណ្ឌ	https://business-cambodia.com/articles/governent-staff-to-get-extra-money-for-phchum-ben-day	បើយោងតាមសេចក្ដីប្រកាសរបស់ក្រសួងព័ត៌មានដែលបង្ហាញលិខិតប្រកាសក្រសួងមុខងារសាធារណៈបានឲ្យដឹងថា មន្ត្រីរាជការស៊ីវិល នឹងទទួលបានប្រាក់ឧបត្ថម្ភរបស់រាជរដ្ឋាភិបាល ចំនួនទឹកប្រាក់ ៥០ ០០០ រៀល (ប្រាំម៉ឺន) ក្នុងម្នាក់ នាឱកាសបុណ្យភ្ជុំបិណ្ឌប្រពៃណីជាតិ ដំណាលគ្នាជាមួយបៀវត្សខែតុលា» ។  បើយោងតាមសេចក្តីជូនដំណឹងស្តីពី «ការបើកផ្តល់ប្រាក់បៀវត្សជូនមន្ត្រីរាជការស៊ីវិលសម្រាប់ខែតុលា ឆ្នាំ២០២៣» របស់ក្រសួងមុខងារសាធារណៈបានឲ្យដឹងថាប្រាក់ប្រាក់ឧបត្ថម្ភនេះនឹងត្រូវរៀបចំផ្ដល់ជូនដំណាលគ្នាជាមួយនឹងការបើកប្រាក់ផ្ដល់ជូនប្រាក់បៀវត្សប្រចាំខែតុលាតែមួយលើកឲ្យដល់សាមីជនម្នាក់ៗ យ៉ាងយូរបំផុតត្រឹមថ្ងៃទី១២ខែតុលាឆ្នាំ២០២៣ និងរៀបចំបើកផ្ដល់ប្រាក់បៀវត្សលើកទី១សម្រាប់ខែវិច្ឆិកាឆ្នាំ២០២៣ ឲ្យបានមុនដំណាច់ខែតុលាឆ្នាំ២០២៣និងលើកទី២ឲ្យបានក្នុងសប្ដាហ៍ទី៣នៃខែវិច្ឆិកាឆ្នាំ២០២៣ជូនមន្រ្តីរាជការស៊ីវិល។ ដោយឡែកសម្រាប់ការបើកប្រាក់បៀវត្សខែធ្នូ សូមអនុវត្តតាមនិតីវិធីដែលបានកំណត់ជាធរមាន។   គួរបញ្ជាក់ផងដែរក្នុងឱកាសបុណ្យភ្ជុំបិណ្ឌក្រសួងការងារ និងបណ្ដុះបណ្ដាលវិជ្ជាជីវៈ បានចេញសេចក្ដីជូនដំណឹងស្ដីពី ការអនុវត្ដការឈប់សម្រាកក្នុងពិធីបុណ្យភ្ជុំបិណ្ឌនាពេលខាងមុខនេះ។ ដោយក្នុងនោះក្រសួងបានកំណត់ឲ្យកម្មករនិយោជិត ដែលធ្វើនៅរោងចក្រសហគ្រាសទាំងអស់ឈប់សម្រាកចំនួន ៣ ថ្ងៃ ដោយរាប់ចាប់ពីថ្ងៃទី១៣-១៤-១៥ ខែតុលា ឆ្នាំ២០២៣៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T10:22:00.794Z", "category": "ហិរញ្ញវត្ថុ", "views": 401, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ កាណាឌីយ៉ា ទទួលបានពានរង្វាន់ Asian Technology Excellence Awards ក្នុងផ្នែក Digital Banking	https://business-cambodia.com/articles/canadia-bank-wins-asian-technology-excellence-awards-in-digital-banking	ធនាគារ កាណាឌីយ៉ា ដែលជាធនាគារពាណិជ្ជដ៏ឈានមុខមួយក្នុងប្រទេសកម្ពុជា បានឈ្នះពានរង្វាន់ Cambodia Technology Excellence Award in Digital Banking នៅក្នុងកម្មវិធី Asian Technology Excellence Award ២០២៣ ពីស្ថាប័ន Asian Business Review ដែលជាស្ថាប័នព័ត៌មានវិភាគផ្នែកហិរញ្ញវត្ថុ និងអាជីវកម្ម ដ៏មានកិត្តិនាមមួយក្នុងទ្វីបអាស៊ី។ ពានរង្វាន់នេះបញ្ជាក់យ៉ាងច្បាស់អំពីឧត្តមភាពរបស់គម្រោងបរិវត្តកម្មឌីជីថលរបស់ធនាគារ កាណាឌីយ៉ា ដើម្បីប្រើប្រាស់បច្ចេកវិទ្យា និងនវានុវត្តដើម្បីនាំយកមកនូវផលិតផល និងសេវាកម្មធនាគារដ៏ល្អទៅកាន់អតិថិជនរបស់ខ្លួន។ ជាមួយនឹងវត្តមានក្នុងទីផ្សារហិរញ្ញវត្ថុរបស់ប្រទេសកម្ពុជាជាង៣២ឆ្នាំ ធនាគារ កាណាឌីយ៉ា តែងជាស្ថាប័នហិរញ្ញវត្ថុមួយដែលពោរពេញដោយស្ថេរភាព ភាពទំនួលទុកចិត្ត និងឧត្តមភាពធនាគារ។ ដើម្បីសម្របទៅតាមការវិវឌ្ឍរបស់ទិដ្ឋភាពហិរញ្ញវត្ថុក្នុងស្រុក និងពិភពលោក ក៏ដូចជាតម្រូវការរបស់អតិថិជន គម្រោងបរិវត្តកម្មឌីជីថលរបស់ធនាគារ បានបានបង្កើនល្បឿនរបស់ខ្លួននៅឆ្នាំ២០២០ ហើយបានដំណើរការពេញសមត្ថភាពចាប់តាំងពីឆ្នាំ២០២២។ ស្នូលនៃគម្រោងបរិវត្តកម្មឌីជីថលរបស់ ធនាគារ កាណាឌីយ៉ា គឺមានដូចជាការដាក់ឱ្យប្រើប្រាស់នូវកម្មវិធី Canadia Bank App ការពង្រីកនូវសាខា Smart Bank និងប្រព័ន្ធអេកូឌីជីថលពេញលេញសម្រាប់អាជីវកម្ម។ ដើម្បីធ្វើឱ្យអតិថិជនកាន់តែមានភាពងាយស្រួល កម្មវិធី Canadia Bank App បានដាក់សម្ភោធឱ្យប្រើប្រាស់ជាផ្លូវកាលពីខែកុម្ភៈ ឆ្នាំ២០២៣ ដើម្បីផ្តល់បទពិសោធន៍សេវាកម្មធនាគារតាមទូរស័ព្ទកាន់តែលឿន ងាយស្រួលប្រើប្រាស់ និងមានសុវត្ថិភាពខ្ពស់។ បន្ថែមទៀតផងដែរ ធនាគារ កាណាឌីយ៉ា បានពង្រឹងបទពិសោធន៍ធនាគារសម្រាប់អតិថិជន និងពង្រីកបណ្តាញសាខារបស់ Smart Banking Centers ដែលមានបំពាក់នូវគ្រឿងបរិក្ខារស្វ័យសេវាធនាគារប្រកបដោយបច្ចេកវិទ្យាឈានមុខ។ ចាប់តាំងពីខែតុលា ឆ្នាំ២០២២ សាខាធនាគារ កាណាឌីយ៉ា ចំនួន៧ទីតាំងត្រូវបានដាក់សម្ភោធឱ្យប្រើប្រាស់ជាផ្លូវការ រួមមាន សាខាសែនសុខ សាខាអ៊ីអន មានជ័យ សាខាអាយ អេហ្វ អិល សាខាស្ទឹងមានជ័យ សាខាទីស្នាក់ការកណ្តាល សាខាពោធិ៍សែនជ័យ និងសាខាមួយចំនួនទៀតដែលត្រៀមនឹងដាក់ដំណើរការឆាប់ៗ។ សម្រាប់ម្ចាស់អាជីវកម្ម និងអតិថិជនសាជីវកម្ម ធនាគារ កាណាឌីយ៉ា បានពង្រឹងនូវប្រព័ន្ធ សេវាកម្មធនាគារអ៊ីនធឺណេតសម្រាប់សាជីវកម្ម ត្រៀមដាក់ឱ្យប្រើប្រាស់នូវកម្មវិធី Merchant App និងផ្តល់នូវដំណោះស្រាយទូទាត់ប្រាក់ ដែលធ្វើឱ្យសហគ្រាសធុនតូច និងមធ្យម ពាណិជ្ជករ និងសាជីវកម្ម ដើម្បីបង្កើនភាពងាយស្រួលនៃប្រតិបត្តិការផ្ទៃក្នុង និងដំណើរការអាជីវកម្មរបស់ពួកគាត់កាន់តែមានប្រសិទ្ធភាព។ លោក Raymond Sia នាយកប្រតិបត្តិ និងក្រុមប្រឹក្សាភិបាល នៃធនាគារ កាណាឌីយ៉ា មានប្រសាសន៍ថា “យើងខ្ញុំមានសេចក្តីសោមន្សរីករាយណាស់ដែលត្រូវបានពានរង្វាន់ទទួលស្គាល់ពីគម្រោងបរិវត្តកម្មឌីជីថល និងការខិតខំប្រឹងប្រែងរបស់យើងទៅលើនវានុវត្តន៍ និងនាំយកនូវសេវាកម្មធនាគារដែលមានគុណភាពខ្ពស់មកកាន់អតិថិជនរបស់យើងខ្ញុំ។ ក្រៅពីស្ថាប័ន Asian Business Review យើងខ្ញុំក៏រីករាយជាខ្លាំងដែរ ដែលផ្នែកចំនួនបី រួមមាន ផ្នែកសេវាកម្មធនាគាររូបវន្តបុគ្គល ផ្នែកសេវាកម្មធនាគារសហគ្រាសធុនតូច និងមធ្យម និងផ្នែកសេវាកម្មធនាគារសាជីវកម្ម ក៏ត្រូវបានទទួលស្គាល់ និងឈ្នះពានរង្វាន់ពីសំណាក់ស្ថាប័នអន្តរជាតិជាច្រើនផងដែរ។ យើងខ្ញុំនឹងបន្តវិនិយោគទៅលើធនធានមនុស្ស និងបច្ចេកវិទ្យា ដើម្បីនាំយកមកនូវផលិតផល ដំណោះស្រាយ និងសេវាកម្មធនាគារ ប្រកបដោយគំនិតច្នៃប្រឌិត ដើម្បីបន្តជា “ដៃគូហិរញ្ញវត្ថុដ៏ល្អ” សម្រាប់អតិថិជន។ លោក Howard Lau, Chief Information Officer នៃធនាគារ កាណាឌីយ៉ា បានបង្ហាញសុទិដ្ឋិនិយមដូចគ្នាអំពីសមិទ្ធិផលដ៏ថ្មីនេះ។ លោកមានប្រសាសន៍ថា “គម្រោងបរិវត្តកម្មឌីជីថលរបស់យើង គឺជាការខិតខំបន្ត សម្របខ្លួន និងដំណើរទៅមុខដែលផ្តោតសំខាន់ទៅលើប្រយោជន៍របស់អតិថិជន។ គោលបំណងចម្បងរបស់យើងគឺ ដើម្បីបំពេញតម្រូវការហិរញ្ញវត្ថុរបស់អតិថិជនរបស់យើងខ្ញុំ តាមរយៈការផ្តល់ជូននូវផលិតផល និងសេវាកម្មទំនើបៗ ដែលបន្តវិវត្តទៅឱ្យកាន់តែប្រសើរនៅក្នុងវិស័យធនាគារ៕”   អំពីធនាគារ កាណាឌីយ៉ា ធនាគារ កាណាឌីយ៉ា គឺជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ក្នុងឆ្នាំ២០២២ ធនាគារ កាណាឌីយ៉ា ត្រូវបានស្ថាប័នអន្តរជាតិជាច្រើនទទួលស្គាល់ជាស្ថាប័នហិរញ្ញវត្ថុមួយដ៏ឆ្នើមក្នុងប្រទេសកម្ពុជា ដោយធនាគារទទួលបានពានរង្វាន់ដូចជា “Dream Company To Work For” ពី World HRD Congress ក៏ដូចជាពានរង្វាន់ “Best Managed Bank” ពី The Asian Banker ព្រមទាំងពានរង្វាន់ “Best Domestic Bank” និង “Best SME Bank” ក្នុងប្រទេសកម្ពុជា ពីស្ថាប័ន International Finance Awards និងពានរង្វាន់ “Best Domestic Bank” ពីស្ថាប័ន AsiaMoney ក្នុងឆ្នាំ២០២២។ ថ្មីៗនេះផងដែរ ធនាគារ កាណាឌីយ៉ា ក៏បានទទួលពានរង្វាន់ “Best SME Bank” ពីស្ថាប័ន Digital Banker ពានរង្វាន់ “Best Retail Bank” ពីស្ថាប័ន The Asian Banker និងពានរង្វាន់ “Best Corporate Bank” នៃប្រទេសកម្ពុជាសម្រាប់ឆ្នាំ២០២៣។ គិតត្រឹមឆ្នាំ២០២៣ ធនាគារ កាណាឌីយ៉ា មានសាខាចំនួន៦៨ ទូទាំងខេត្ត រាជធានី ក៏ដូចជាម៉ាស៊ីន ATM, CRM, VTM, SEM និងម៉ាស៊ីនស្វ័យសេវាធនាគារឌីជីថល ចំនួនជាង ៤០០ទីតាំង ទូទាំងប្រទេស។ ដើម្បីទទួលបានព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.canadiabank.com.kh ធនាគារ កាណាឌីយ៉ា ទទួលបានពានរង្វាន់ Asian Technology Excellence Awards ក្នុងផ្នែក Digital Banking ធនាគារ កាណាឌីយ៉ា ដែលជាធនាគារពាណិជ្ជដ៏ឈានមុខមួយក្នុងប្រទេសកម្ពុជា បានឈ្នះពានរង្វាន់ Cambodia Technology Excellence Award in Digital Banking នៅក្នុងកម្មវិធី Asian Technology Excellence Award ២០២៣ ពីស្ថាប័ន Asian Business Review ដែលជាស្ថាប័នព័ត៌មានវិភាគផ្នែកហិរញ្ញវត្ថុ និងអាជីវកម្ម ដ៏មានកិត្តិនាមមួយក្នុងទ្វីបអាស៊ី។ ពានរង្វាន់នេះបញ្ជាក់យ៉ាងច្បាស់អំពីឧត្តមភាពរបស់គម្រោងបរិវត្តកម្មឌីជីថលរបស់ធនាគារ កាណាឌីយ៉ា ដើម្បីប្រើប្រាស់បច្ចេកវិទ្យា និងនវានុវត្តដើម្បីនាំយកមកនូវផលិតផល និងសេវាកម្មធនាគារដ៏ល្អទៅកាន់អតិថិជនរបស់ខ្លួន។ ជាមួយនឹងវត្តមានក្នុងទីផ្សារហិរញ្ញវត្ថុរបស់ប្រទេសកម្ពុជាជាង៣២ឆ្នាំ ធនាគារ កាណាឌីយ៉ា តែងជាស្ថាប័នហិរញ្ញវត្ថុមួយដែលពោរពេញដោយស្ថេរភាព ភាពទំនួលទុកចិត្ត និងឧត្តមភាពធនាគារ។ ដើម្បីសម្របទៅតាមការវិវឌ្ឍរបស់ទិដ្ឋភាពហិរញ្ញវត្ថុក្នុងស្រុក និងពិភពលោក ក៏ដូចជាតម្រូវការរបស់អតិថិជន គម្រោងបរិវត្តកម្មឌីជីថលរបស់ធនាគារ បានបានបង្កើនល្បឿនរបស់ខ្លួននៅឆ្នាំ២០២០ ហើយបានដំណើរការពេញសមត្ថភាពចាប់តាំងពីឆ្នាំ២០២២។ ស្នូលនៃគម្រោងបរិវត្តកម្មឌីជីថលរបស់ ធនាគារ កាណាឌីយ៉ា គឺមានដូចជាការដាក់ឱ្យប្រើប្រាស់នូវកម្មវិធី Canadia Bank App ការពង្រីកនូវសាខា Smart Bank និងប្រព័ន្ធអេកូឌីជីថលពេញលេញសម្រាប់អាជីវកម្ម។ ដើម្បីធ្វើឱ្យអតិថិជនកាន់តែមានភាពងាយស្រួល កម្មវិធី Canadia Bank App បានដាក់សម្ភោធឱ្យប្រើប្រាស់ជាផ្លូវកាលពីខែកុម្ភៈ ឆ្នាំ២០២៣ ដើម្បីផ្តល់បទពិសោធន៍សេវាកម្មធនាគារតាមទូរស័ព្ទកាន់តែលឿន ងាយស្រួលប្រើប្រាស់ និងមានសុវត្ថិភាពខ្ពស់។ បន្ថែមទៀតផងដែរ ធនាគារ កាណាឌីយ៉ា បានពង្រឹងបទពិសោធន៍ធនាគារសម្រាប់អតិថិជន និងពង្រីកបណ្តាញសាខារបស់ Smart Banking Centers ដែលមានបំពាក់នូវគ្រឿងបរិក្ខារស្វ័យសេវាធនាគារប្រកបដោយបច្ចេកវិទ្យាឈានមុខ។ ចាប់តាំងពីខែតុលា ឆ្នាំ២០២២ សាខាធនាគារ កាណាឌីយ៉ា ចំនួន៧ទីតាំងត្រូវបានដាក់សម្ភោធឱ្យប្រើប្រាស់ជាផ្លូវការ រួមមាន សាខាសែនសុខ សាខាអ៊ីអន មានជ័យ សាខាអាយ អេហ្វ អិល សាខាស្ទឹងមានជ័យ សាខាទីស្នាក់ការកណ្តាល សាខាពោធិ៍សែនជ័យ និងសាខាមួយចំនួនទៀតដែលត្រៀមនឹងដាក់ដំណើរការឆាប់ៗ។ សម្រាប់ម្ចាស់អាជីវកម្ម និងអតិថិជនសាជីវកម្ម ធនាគារ កាណាឌីយ៉ា បានពង្រឹងនូវប្រព័ន្ធ សេវាកម្មធនាគារអ៊ីនធឺណេតសម្រាប់សាជីវកម្ម ត្រៀមដាក់ឱ្យប្រើប្រាស់នូវកម្មវិធី Merchant App និងផ្តល់នូវដំណោះស្រាយទូទាត់ប្រាក់ ដែលធ្វើឱ្យសហគ្រាសធុនតូច និងមធ្យម ពាណិជ្ជករ និងសាជីវកម្ម ដើម្បីបង្កើនភាពងាយស្រួលនៃប្រតិបត្តិការផ្ទៃក្នុង និងដំណើរការអាជីវកម្មរបស់ពួកគាត់កាន់តែមានប្រសិទ្ធភាព។ លោក Raymond Sia នាយកប្រតិបត្តិ និងក្រុមប្រឹក្សាភិបាល នៃធនាគារ កាណាឌីយ៉ា មានប្រសាសន៍ថា “យើងខ្ញុំមានសេចក្តីសោមន្សរីករាយណាស់ដែលត្រូវបានពានរង្វាន់ទទួលស្គាល់ពីគម្រោងបរិវត្តកម្មឌីជីថល និងការខិតខំប្រឹងប្រែងរបស់យើងទៅលើនវានុវត្តន៍ និងនាំយកនូវសេវាកម្មធនាគារដែលមានគុណភាពខ្ពស់មកកាន់អតិថិជនរបស់យើងខ្ញុំ។ ក្រៅពីស្ថាប័ន Asian Business Review យើងខ្ញុំក៏រីករាយជាខ្លាំងដែរ ដែលផ្នែកចំនួនបី រួមមាន ផ្នែកសេវាកម្មធនាគាររូបវន្តបុគ្គល ផ្នែកសេវាកម្មធនាគារសហគ្រាសធុនតូច និងមធ្យម និងផ្នែកសេវាកម្មធនាគារសាជីវកម្ម ក៏ត្រូវបានទទួលស្គាល់ និងឈ្នះពានរង្វាន់ពីសំណាក់ស្ថាប័នអន្តរជាតិជាច្រើនផងដែរ។ យើងខ្ញុំនឹងបន្តវិនិយោគទៅលើធនធានមនុស្ស និងបច្ចេកវិទ្យា ដើម្បីនាំយកមកនូវផលិតផល ដំណោះស្រាយ និងសេវាកម្មធនាគារ ប្រកបដោយគំនិតច្នៃប្រឌិត ដើម្បីបន្តជា “ដៃគូហិរញ្ញវត្ថុដ៏ល្អ” សម្រាប់អតិថិជន។ លោក Howard Lau, Chief Information Officer នៃធនាគារ កាណាឌីយ៉ា បានបង្ហាញសុទិដ្ឋិនិយមដូចគ្នាអំពីសមិទ្ធិផលដ៏ថ្មីនេះ។ លោកមានប្រសាសន៍ថា “គម្រោងបរិវត្តកម្មឌីជីថលរបស់យើង គឺជាការខិតខំបន្ត សម្របខ្លួន និងដំណើរទៅមុខដែលផ្តោតសំខាន់ទៅលើប្រយោជន៍របស់អតិថិជន។ គោលបំណងចម្បងរបស់យើងគឺ ដើម្បីបំពេញតម្រូវការហិរញ្ញវត្ថុរបស់អតិថិជនរបស់យើងខ្ញុំ តាមរយៈការផ្តល់ជូននូវផលិតផល និងសេវាកម្មទំនើបៗ ដែលបន្តវិវត្តទៅឱ្យកាន់តែប្រសើរនៅក្នុងវិស័យធនាគារ៕”   អំពីធនាគារ កាណាឌីយ៉ា ធនាគារ កាណាឌីយ៉ា គឺជាធនាគារពាណិជ្ជ ដ៏ឈានមុខគេមួយនៅក្នុងប្រទេសកម្ពុជា តាំងពីឆ្នាំ១៩៩១។ ក្នុងឆ្នាំ២០២២ ធនាគារ កាណាឌីយ៉ា ត្រូវបានស្ថាប័នអន្តរជាតិជាច្រើនទទួលស្គាល់ជាស្ថាប័នហិរញ្ញវត្ថុមួយដ៏ឆ្នើមក្នុងប្រទេសកម្ពុជា ដោយធនាគារទទួលបានពានរង្វាន់ដូចជា “Dream Company To Work For” ពី World HRD Congress ក៏ដូចជាពានរង្វាន់ “Best Managed Bank” ពី The Asian Banker ព្រមទាំងពានរង្វាន់ “Best Domestic Bank” និង “Best SME Bank” ក្នុងប្រទេសកម្ពុជា ពីស្ថាប័ន International Finance Awards និងពានរង្វាន់ “Best Domestic Bank” ពីស្ថាប័ន AsiaMoney ក្នុងឆ្នាំ២០២២។ ថ្មីៗនេះផងដែរ ធនាគារ កាណាឌីយ៉ា ក៏បានទទួលពានរង្វាន់ “Best SME Bank” ពីស្ថាប័ន Digital Banker ពានរង្វាន់ “Best Retail Bank” ពីស្ថាប័ន The Asian Banker និងពានរង្វាន់ “Best Corporate Bank” នៃប្រទេសកម្ពុជាសម្រាប់ឆ្នាំ២០២៣។ គិតត្រឹមឆ្នាំ២០២៣ ធនាគារ កាណាឌីយ៉ា មានសាខាចំនួន៦៨ ទូទាំងខេត្ត រាជធានី ក៏ដូចជាម៉ាស៊ីន ATM, CRM, VTM, SEM និងម៉ាស៊ីនស្វ័យសេវាធនាគារឌីជីថល ចំនួនជាង ៤០០ទីតាំង ទូទាំងប្រទេស។ ដើម្បីទទួលបានព័ត៌មានបន្ថែម សូមចូលទៅកាន់គេហទំព័ររបស់ពួកយើង: www.canadiabank.com.kh	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T10:05:09.849Z", "category": "PR", "views": 750, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ពិធីប្រកាសជាផ្លូវការ បង្ហាញភាពជាដៃគូសហការនិងការប្ដេជ្ញាចិត្តនៃក្រុមហ៊ុនខ្មែរទាំង៣ ក្នុងការលើកកម្ពស់ផលិតផលក្នុងស្រុកទៅកាន់ទីផ្សារទាំងក្នុងនិងក្រៅប្រទេស	https://business-cambodia.com/articles/he-official-announcement-ceremony-shows-the-partnership-and-commitment-of-the-three-	ភ្នំពេញ៖ នៅព្រឹកថ្ងៃទី០៩ ខែតុលា ឆ្នាំ២០២៣ ក្រុមហ៊ុន អាយជី ត្រេឌីង គ្រុប បានបំផុសនូវគោលគំនិតនៃការធ្វើការរួមគ្នា រវាងអ្នកផលិត (ក្រុមហ៊ុនខ្មែរហៅហូល និងហ៊ែលឃែរ) និងហាងជាដៃគូរសហការលក់រាយ( Baby Outlets) ក្នុងការជំរុញផលិតផលរបស់ខ្មែរគឺ សាប៊ូកូនក្មេងម៉ាក KLEN អោយមានលទ្ធភាពក្នុងការប្រកួតប្រជែងបានជាមួយនឹងផលិតផលនាំចូល ហើយនឹងឈានទៅរកការនាំមុខនៅក្នុងទីផ្សារ អោយស្របទៅតាមទស្សនៈមួយថា បើខ្មែររួមគ្នា នុះខ្មែរនឹងខ្លាំង។  លោក ចន្ទ័ បញ្ញារិទ្ធ នាយកប្រតិបត្តិក្រុមហ៊ុនអាយជី ត្រេឌីងគ្រុប បានមានប្រសាសន៍ថា “នេះជាការបើកទំព័រថ្មីមួយ ដែលក្រុមហ៊ុន អាយជី ត្រេឌីង គ្រុប បានទទួលនូវការសហការយ៉ាងជិតស្និទ ជាមួយអ្នកផលិតរបស់យើង ក្នុងការផលិតនូវផលិតផលមួយទៅតាមរូបមន្តរបស់ប្រទេសកូរ៉េ ដែលកំពុងតែទទួលបាននូវការគាំទ្រ ពីសំណាក់អ្នកប្រើប្រាស់ទូទៅ និងដៃគូរសហការចែកចាយរបស់យើង ក្នុងការជំរុញនិងផ្សព្វផ្សាយ ដើម្បីអោយអតិថិជនរបស់យើងបានស្គាល់ និងធ្វើការគាំទ្រដល់ផលិតផលក្នុងស្រុកមួយនេះ ដោយយើងសង្ឃឹមយ៉ាងមុតមាំថា នៅពេលយើងទាំងបីភាគីធ្វើការរួមគ្នា នុះអតិថិជនរបស់យើងនឹងផ្តល់នូវការជឿជាក់ហើយគាំទ្រផលិតផលក្នុងស្រុកបានកាន់តែខ្លាំង។ ខ្ញុំបាទសូមបញ្ជាក់ថា ទស្សនវិស័យនិងបេសកកម្មរបស់ ក្រុមហ៊ុនអាយជី ត្រេឌីងគ្រុប គឺនឹងធ្វើការសហការជាមួយនឹងផលិតករក្នុងស្រុក ដោយផ្អែកទៅលើកត្តាគុណភាពជាចំបង ក្នុងការជំរុញនិងផ្លាស់ប្តូរនូវផ្នត់គំនិតរបស់អតិថិជនរបស់យើង អោយងាកមករកនិងគាំទ្រនូវផលិតផលរបស់ខ្មែរ ហើយយើងប្តេជ្ញាថានឹងនាំផលិតផលក្នុងស្រុករបស់យើងទៅកាន់ទីផ្សារបរទេស ដើម្បីចូលរួមក្នុងការអភិវឌ្ឍន៍សេដ្ឋកិច្ចរបស់ជាតិយើង ក៏ដូចជាការលើកកម្ពស់ផលិតផលក្នុងស្រុកផងដែរ "។ លោកស្រី អ៊ិត រ៉ាណយ នាយិកាគ្រប់គ្រងទូទៅក្រុមហ៊ុនខ្មែរហៅហូល និងហ៊ែលឃែរដែលហៅកាត់ថា KHH បានបន្ថែមថា "ភាពជាដៃគូនេះគឺជាព្រឹត្តិការណ៍ដ៏សំខាន់មួយសម្រាប់ក្រុមហ៊ុនរបស់យើងទាំងបី ។ វានឹងអនុញ្ញាតឱ្យពួកយើងរួមបញ្ចូលគ្នានូវភាពខ្លាំងរបស់ពួកយើង ដើម្បីផ្តល់ជូនអតិថិជននូវផលិតផល និងសេវាកម្មកាន់តែប្រសើរឡើង។ ដោយការរួមបញ្ចូលគ្នានេះនឹងផ្តល់ជូនអតិថិជនរបស់ពួកយើងនូវផលិតផលដែលមានគុណភាព សុវត្ថិភាព ងាយស្រួលរកទិញបានគ្រប់ទីកន្លែង និងការទុកដាក់ប្រកបដោយស្តង់ដាខ្ពស់។  នាងខ្ញុំពិតជារំភើបណាស់ដែលបានចាប់ជាដៃគូរជាមួយក្រុមហ៊ុនបងៗទាំងពីរ ដែលពួកគាត់សុទ្ធតែជាអ្នកដឹកនាំ និងមានជំនាញនៅក្នុងវិស្ស័យចែកចាយផលិតផលទារកកុមារ ។ នាង  ខ្ញុំជឿជាក់ថាភាពជាដៃគូនេះនឹងក្លាយជាភាពជោគជ័យសម្រាប់ក្រុមហ៊ុនរបស់យើងទាំងបី ដោយសារយើងផ្តោតលើទស្សនៈរួមមួយក្នុងការផ្តល់ជូនដល់អតិថិជនរបស់ពួកយើងនូវបទពិសោធន៍ដ៏ល្អបំផុតតាមដែលយើងអាចធ្វើទៅបាន"។   លោកឡុង ពិសី អ្នកសម្របសម្រួលសហប្រតិបត្តិប្រចាំហាង បេប៊ីអោតឡេត ក៏បានបញ្ជាក់បន្ថែមផងដែរថា "ស្រឡាញ់ខ្មែរគាំទ្រផលិតផលខ្មែរ" នេះជាហេតុផលមួយដែលបេប៊ីអោតឡេត បានបើកទ្វារស្វាគមន៍ទទួលលក់បន្តនូវផលិតផល សាប៊ូកូនក្មេងម៉ាក KLEN។ សូមបញ្ជាក់ផងដែរថា បេប៊ីអោតឡេតជាហាងទំនិញឯកទេសទំនិញកុមារ ដែលផ្ដោតលើស្រ្តីមានផ្ទៃពោះ ទារក និងកុមារ អញ្ចឹងយើងត្រូវប្រាកដថាទំនិញនីមួយៗដែលយើងយកមកដាក់លក់ត្រូវតែមាន គុណភាព និងសុវត្ថិភាពដល់ពួកគាត់ ហើយមូលហេតុទី២ ដែលទទួលលក់បន្តនូវផលិតផល សាប៊ូកូនក្មេងម៉ាក KLEN ដោយសារតែសាប៊ូមួយនេះ ត្រូវបានទទួលស្គាល់គុណភាពពី ISO 9001:2015 ហើយអ្វីដែលពិសេសនុះ គឺថាផ្សំពីរូបមន្តសរីរាង្គ( គ្មានសារធាតុគីមី) ជំនួយស្បែក ឱ្យទន់ល្មឿយ និងការពារប្រតិកម្មអាឡែហ្ស៊ី។ សាប៊ូកក់សក់ និងដុសខ្លួនកូនក្មេងម៉ាក KLEN មាន២ពណ៌ (ដបពណ៌ផ្កាឈូក ក្លិនផ្កាសាគូរ៉ា និង ពណ៌ផ្ទៃមេឃ ក្លិនអូលីវ) ដែលផ្សំពីសារ៉ាយសមុទ្រស្ពីរ៉ូលីណា សម្បូរទៅដោយវីតាមីន E និងC សម្រាប់ជួយអោយសក់ដុះក្រាស និងលូតលាស់បានល្អ។ សាប៊ូលាងដបទឹកដោះម៉ាក KLEN ផលិតពីរូបមន្តធម្មជាតិ ១០០% ដែលកម្ចាត់មេរោគបានល្អបំផុត ប្រើបានជាមួយដបទឹកដោះគោ ក្បាលដោះ ក៏ដូចជារបស់របរ ប្រើប្រាស់ផ្សេងៗរបស់ទារក។ សាប៊ូកូនក្មេងម៉ាក KLEN ផ្តល់នូវក្តីស្រឡាញ់ដោយទំនុកចិត្ត	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T09:55:31.547Z", "category": "PR", "views": 100, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ម្ចាស់សិប្បកម្ម ថៃហុងកៀត ប្រាប់គន្លឹះពិសេស៥ ធ្វើឱ្យទឹកត្រីរូបបង្កងប៉ាកលក់ដាច់ពេញស្រុកខ្មែរ	https://business-cambodia.com/articles/thk-owner-shares-tips	បើនិយាយពីទឹកត្រី លោកអ្នកប្រហែលជាបានស្គាល់ និងធ្លាប់ទទួលទានជាប្រចាំនូវយីហោទឹកត្រីមួយប្រភេទ ដែលមានរូបបង្កងប៉ាកនៅលើសំបកដប ខណៈទឹកត្រីមួយនេះត្រូវបានផលិតឡើងដោយសិប្បកម្មថៃហុងកៀត ដែលបានបង្កើតឡើងនិងឈរជើងនៅក្នុងស្រុកខ្មែរតាំងពីឆ្នាំ១៩៨៨មកម្ល៉េះ។ តើមានឆ្ងល់ដែរទេថា តើម្ចាស់សិប្បកម្មមួយនេះមានយុទ្ធសាស្រ្តអ្វីខ្លះ ទើបអាចធ្វើឱ្យប្រជាជនស្ទើរពេញផ្ទៃប្រទេសកម្ពុជាសុទ្ធតែស្គាល់ទឹកត្រីរូបបង្កងប៉ាកបែបនេះ?   ឆ្លើយតបទៅនឹងសំណួរខាងលើ នៅក្នុងបទសម្ភាសន៍ជាមួយ Business Cambodia លោក ហុង តុង ដែលជាអគ្គនាយក និងជាម្ចាស់សិប្បកម្មផលិតទឹកត្រី ទឹកស៊ីអ៊ីវ ថៃហុងកៀត បានលើកឡើងថា មូលហេតុធំនៅពីក្រោយភាពលេចធ្លោររបស់ទឹកត្រីរូបបង្កងប៉ាក គឺដោយសារតែសិប្បកម្មថៃហុងកៀត យកចិត្តទុកដាក់ទៅលើយុទ្ធសាស្រ្តសំខាន់ៗចំនួន៥ ដូចតទៅ៖   ១. ពង្រឹងគុណភាពផលិតផល៖ ចំណុចសំខាន់នៃផលិតផលអាហារគឺរសជាតិឆ្ងាញ់។ ទឹកត្រីបង្កងប៉ាក ត្រូវបានផលិតឡើងតាមរូបមន្តបុរាណ មិនមែនជាការដាំទឹកប្រហុកធ្វើភ្លាមៗ ឬការលាយសារធាតុគីមី (គីមីចំណីអាហារ) ឡើយ។ លោកតុង បានបញ្ជាក់ថា ទឹកត្រីដែលថៃហុងកៀតចេញលក់នៅថ្ងៃនេះគឺជាផលិតផលដែលឆ្លងកាត់ការផលិតតាំងពីមួយឆ្នាំមុនឯណោះ ព្រោះគេត្រូវសង្កត់ត្រីដល់ទៅ១ឆ្នាំ ទើបអាចបន្សុទ្ធបាននូវទឹកត្រីដែលមានរសជាតិឆ្ងាញ់ពិសេសបែបនេះបាន។ ហើយនេះគឺជាចំណុចពិសេសមួយ ដែលទឹកត្រីរូបបង្កងប៉ាករបស់ថៃហុងកៀតមាន ខណៈសិប្បកម្មដទៃទៀតពិបាកនឹងប្រកួតប្រជែងរសជាតិឱ្យឆ្ញាញ់ដូចបាន។   ២. ស្គាល់ទីផ្សារ៖ ត្រង់ចំណុចនេះលោកតុងបានលើកឡើងថា ទីផ្សារយើងអាចលក់ដាច់បានដោយសារតែមានការទទួលស្គាល់ពីសំណាក់អតិថិជន។ ដូច្នេះហើយឱ្យតែយើងដឹងថាអ្នកប្រើប្រាស់គេត្រូវការអ្វី ហើយយើងបំពេញឱ្យគេបាន គឺយើងជោគជ័យមួយកម្រិតធំហើយ។   ៣. កំណត់តម្លៃឱ្យត្រូវជាមួយអតិថិជនគោលដៅ៖ តម្លៃទំនិញនៅលើទីផ្សារ មានការប្រកួតប្រជែងខ្លាំង ដូច្នេះយើងត្រូវចេះកំណត់តម្លៃឱ្យបានសមល្មម កុំទាបពេក ហើយក៏កុំខ្ពស់ពេក។ ត្រង់ចំណុចនេះលោកតុង បានបញ្ជាក់ថា សម្រាប់សិប្បកម្មថៃហុងកៀត គឺលោកព្យាយាមកាត់បន្ថយថ្លៃដើមជាច្រើនផ្នែក ដើម្បីទុកលុយផ្ដោតទៅលើរសជាតិទឹកត្រី និងរក្សាតម្លៃឱ្យនៅសមមាត្រជាមួយទីផ្សារ ព្រមទាំងរក្សារសជាតិឱ្យឆ្ងាញ់គ្មានថ្ងៃប្រែប្រួល។   ៤. ពាក្យថាស្ដង់ដារមានន័យថាសុវត្ថិភាព៖ ពាក្យថាផលិតផលមានស្ដង់ដារសម្រាប់លោកតុង មិនមែនជាទំនិញដែលមានការទទួលស្គាល់ពីច្រើនស្ថាប័នត្រួតពិនិត្យនោះទេ តែជាផលិតផលដែលស្របច្បាប់ និងអាចធានាសុវត្ថិភាពដល់អ្នកប្រើប្រាស់។ ជាក់ស្ដែងចំពោះទឹកត្រីរូបបង្កងប៉ាក លោកបានផលិតឡើងតម្រូវតាមច្បាប់ប្រទេសដែលកំណត់ ព្រមទាំងបំពេញតាមតម្រូវការរបស់អ្នកប្រើប្រាស់ ពោលគឺរសជាតិឆ្ងាញ់ មិនប៉ះពាល់ដល់សុខភាព។   លោកតុងបាននិយាយដោយសង្កត់ធ្ងន់ថា ផលិតផលមានស្ដង់ដាមិនមែនគ្រាន់តែជាផលិតផលដែលមានការវេចខ្ចប់ស្អាតទេ តែជាផលិតផលដែលអាចធានាសុវត្ថិភាពដល់អ្នកប្រើប្រាស់។ ដូច្នេះហើយទើបទឹកត្រីរូបបង្កងប៉ាកមិនមានដបស្អាតលើសគេ ឬមើលទៅទាក់ទាញលើសគេ ប៉ុន្តែជាដបដែលសិប្បកម្មថៃហុងកៀតផលិតដោយខ្លួនឯង ជាជ័រថ្មី ងាយស្រួលរក្សាទុកក្នុងទីក្ដៅដូចចង្ក្រានបាយ ហើយធានាសុវត្ថិភាពជូនអ្នកប្រើប្រាស់បាន។ លោកបញ្ជាក់ថា «ខ្ញុំមិនយកលុយទៅចំណាយលើសំបកក្រៅទេ ខ្ញុំទុកលុយផ្ដោតលើវត្ថុធាតុដើម ដើម្បីរក្សាគុណភាពនិងរសជាតិឆ្ងាញ់ជូនអ្នកប្រើប្រាស់»។   ៥. គ្មានដេប៉ូផ្ដាច់មុខ៖ តាំងពីបង្កើតឡើងរហូតមកដល់ពេលនេះ មានរយៈពេល៣៥ឆ្នាំហើយ សិប្បកម្មថៃហុងកៀតនៅតែមិនមានតេប៉ូផ្ដាច់មុខឡើយ។ លោកតុងប្រាប់ថា «ពួកយើងឱ្យតម្លៃអតិថិជនស្មើៗគ្នា អ្នកណាក៏អាចមកទិញទំនិញពីយើងក្នុងតម្លៃបោះដុំបានដែរ»។ ការធ្វើបែបនេះក៏ជាផ្ដល់ឱកាសជូនអ្នកដែលគ្មានការងារធ្វើ ដោយពួកគាត់មានតែរ៉ឺម៉កមួយ ក៏អាចមកទិញទឹកត្រីយកទៅដឹកលក់តាមភូមិបានដែរ។   ឆ្លៀតក្នុងឱកាសនេះ លោក ហុង តុង ក៏បានលើកឡើងចំពោះករណីដែលមានជនខិលខូចលួចក្លែងបន្លំផលិតផលទឹកត្រីរូបបង្កងប៉ាកនៅលើទីផ្សារផងដែរ។ លោកបានប្រាប់ Business Cambodia ថា ក្រោយពីដឹងថាមានអ្នកបង្កើតទឹកត្រីរូបបង្កងប៉ាកក្លែងក្លាយ លោកបានចាត់វិធានការស៊ើបអង្កេត និងចាប់បានជនឧក្រិដ្ឋនៅនឹងកន្លែងភ្លាមៗ។ លោកបានផ្ដាំទៅកាន់អតិថិជន ក៏ដូចជាបងប្អូនប្រជាពលរដ្ឋខ្មែរទាំងអស់គ្នាថា កុំមានការបារម្ភអី ត្បិតសិប្បកម្មថៃហុងកៀត ដាច់ខាតមិនបណ្ដោយឱ្យជនខិលខូចបន្លំអ្នកទាំងអស់គ្នាបានទេ ឱ្យតែមានពួកគាត់នឹងចាត់វិធានការច្បាប់ភ្លាមៗតែម្ដង។ ហើយខាងក្រោមនេះជារូបភាពគម្រូ ដែលអាចបែងចែករវាងផលិតផលពិត និងផលិតផលក្លែងក្លាយ៖ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T09:48:46.096Z", "category": "ហិរញ្ញវត្ថុ", "views": 684, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រថយន្តដំបូង! Ford ប្រកាសបញ្ចេញឡាន Pick Up ស៊េរីថ្មីប្រើអគ្គិសនីសុទ្ធ សាកថ្មម្តងជិះបាន៥០០Km ខណៈតម្លៃកប់	https://business-cambodia.com/articles/ev-ford-pick-up	សម្រាប់ប្រិយមិត្តដែលស្រលាញ់ចូលចិត្តរថយន្ត Pick Up ជាមួយការសន្សំសំចៃខ្ពស់ ត្រូវហើយ ខណៈពេលនេះ Ford បានបញ្ចេញនៅរថយន្ត Ford F-150 Lightning Flash របស់ខ្លួនជាលើកដំបូង អគ្គិសនីសុទ្ធ ដោយសាកភ្លើងមួយពេញជិះបានជិត៥១៥គីឡូម៉ែត្រ។ នេះបើយោងតាមការចុះផ្សាយលើគេហទំព័រ Ford កាលពីពេលថ្មីនេះផ្ទាល់។ តាមប្រភពដដែលបបានបង្ហើបទៀតថា ចំពោះតម្លៃវិញ រថយន្ត F-150 Lightning Pro សម្រាប់ការបញ្ជាទិញមានតម្លៃ ៤៩,៩៩៥ដុល្លារ។ F-150 Lightning XLT ជាមួយនឹងជួរស្តង់ដារសម្រាប់ការបញ្ជាទិញមានតម្លៃ ៥៧,៤៩៥ ដុល្លារ។ F-150 Lightning Flash ដែលមានជួរបន្ថែមនឹងមានសម្រាប់បញ្ជាទិញក្នុងតម្លៃ ៦៩,៩៩៥ដុល្លារ។ F-150 Lightning Lariat តម្លៃ ៧៧,៤៩៥ដុល្លារ, F-150 Lightning តម្លៃ ៨៩,៩៩៥ដុល្លារ និងម៉ូឌែលចុងក្រោយ F-150 Lightning Platinum Black ស៊េរីមានកំណត់ដែលតម្លៃបញ្ជាទិញមានតម្លៃ ៩៧,៩៩៧ ដុល្លារ។ ដោយលក្ខណៈពិសេសៗរបស់រថយន្តរួមមានដូចជា៖ នៅខាងក្នុង F-150 Lightning Flash អេក្រង់ LCD Capacitive Touchscreen ទំហំ 15.5 អ៊ីញ ដែលមានសមត្ថភាពអូស   B&O ® Sound System with HD Radio ™ រួមមាន 8 speaker និង subwoofer  ការចូលប្រើឆ្លាតវៃជាមួយនឹងការចាប់ផ្តើមដោយប៊ូតុងរុញ រួមមានការរកឃើញវិធីសាស្រ្ត និង SecuriCode ® ក្ដារចុចចូលដោយគ្មានគ្រាប់ចុច ផ្នែកខាងអ្នកបើកបរ បន្ទះសាកឥតខ្សែ  បច្ចេកវិទ្យាបន្ថែម កញ្ចប់បច្ចេកវិទ្យា Tow ដែលរួមមាន Pro Trailer Backup Assist, Trailer Brake Controller, Smart Hitch, On-Board Scales, Smart Trailer Tow Connection និង Trailer Reverse Guide។ Power Tailgate ជំហាន Tailgate ជាមួយនឹងផ្ទៃការងារ Tailgate ម៉ាស៊ីនបូមកំដៅ ដើម្បីបង្កើនប្រសិទ្ធភាពការប្រើប្រាស់ថាមពលរបស់រថយន្ត	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T09:44:54.935Z", "category": "កំពូលអ្នកលក់", "views": 2470, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
TADA បន្តបោះជំហានវិនិយោគដ៏រឹងមាំក្នុងប្រទេសកម្ពុជា ពេលនេះមានវត្តមាននៅខេត្តព្រះសីហនុយើងហើយ!	https://business-cambodia.com/articles/tada-arrived-shv	កម្មវិធីកក់ហៅកង់បីឬរថយន្តតាក់ស៊ីជិះ TADA ដែលបង្កើតឡើងដោយក្រុមហ៊ុន MVL TADA (CAMBODIA) CO., LTD. ជាក្រុមហ៊ុនបុត្រសម្ព័ន្ធរបស់ក្រុមហ៊ុនដែលមានមូលដ្ឋាននៅប្រទេសសិង្ហបុរី បានពង្រីកវិសាលភាពសេវាកម្មដោយសម្រេចដាក់ឱ្យដំណើរការជាផ្លូវការនៅខេត្តព្រះសីហនុមួយទៀតហើយ  បន្ទាប់ពីទទួលបានការគាំទ្រខ្លាំងពីអតិថិជននៅក្នុងរាជធានីភ្នំពេញ និងខេត្តសៀមរាប។ ដោយសម្លឹងឃើញពីសក្តានុពល ជាពិសេសការអភិវឌ្ឍវិស័យហេដ្ឋារចនាសម្ព័ន្ធនៅក្នុងខេត្តជាប់សមុទ្រមួយនេះ TADA បានសម្រេចបោះទុនវិនិយោគបន្ថែមក្នុងការពង្រីកដែនសេវាកម្មដោយផ្តល់ជូនអ្នកធ្វើដំណើរនូវបទពិសោធន៍ដ៏ល្អមួយតាមរយៈកម្មវិធីដែលងាយស្រួលប្រើប្រាស់បំផុត ការកក់ហៅជិះលឿនទាន់ចិត្ត តម្លៃពិសេសជាងគេ សន្សំសំចៃខ្ពស់ និងធ្វើដំណើរប្រកបដោយផាសុកភាព ទំនុកចិត្ត សុវត្ថិភាព។  អ្នកគ្រប់គ្រងប្រចាំប្រទេសរបស់ក្រុមហ៊ុន TADA  មានប្រសាសន៍ឱ្យដឹងថា «TADA មានមោទនភាពចំពោះសមិទ្ធផលជោគជ័យកន្លងមកដែលទទួលបានការគាំទ្រ និងទំនុកចិត្តខ្ពស់ពីអតិថិជនក្នុងការប្រើប្រាស់សេវាកម្មរបស់ TADA  ហើយយើងនឹងបន្តវិនិយោគក្នុងការពង្រីកវិសាលភាពឱ្យកាន់តែធំទូលំទូលាយទូទាំងប្រទេសកម្ពុជា ដើម្បីផ្តល់នូវសេវាកម្មដ៏ល្អបំផុតប្រកបដោយសុវត្ថិភាពសម្រាប់ប្រជាជនកម្ពុជា»។ ជាមួយនឹងការឈោងចាប់យកឱកាសនៃការវិនិយោគបន្ថែមរបស់ TADA នៅលើទឹកដីខេត្តព្រះសីហនុនេះ គឺបានបង្ហាញយ៉ាងច្បាស់ពីសញ្ញាណវិជ្ជមានរបស់ក្រុមហ៊ុនក្នុងការពង្រីកមហិច្ឆតាអភិវឌ្ឍខ្លួនមួយកម្រិតទៀត ស្របទៅតាមចក្ខុវិស័យ និងផែនការរយៈពេលវែងរបស់ក្រុមហ៊ុន។ ទន្ទឹមនឹងនេះដែរ វត្តមានរបស់ក្រុមហ៊ុន TADA នៅលើទឹកដីខេត្តដែលមានទេសភាពស្រស់ត្រកាលមួយនេះក៏អាចជួយសម្រួលមួយផ្នែកនៃមធ្យាបាយធ្វើដំណើរដល់ភ្ញៀវទេសចរដែលមកលំហែកំសាន្តទៅកាន់តំបន់ទេសចរណ៍ដ៏ទៃទៀតដែលនេះជាកតាលីករមួយជួយឱ្យមានសកម្មភាពទេសចរណ៍នៅក្នុងខេត្តទាំងមូល។  ក្រៅពីរាជធានី-ខេត្តទាំងបីនេះ TADA នឹងសិក្សាទៅលើការបោះទុនវិនិយោគបន្ថែម ដើម្បីពង្រីកទីផ្សារកាន់តែទូលំទូលាយនៅតាមបណ្តាខេត្តជាច្រើនទៀតនៅពេលអនាគតដ៏ខ្លីខាងមុខនេះ។ ស្របទៅតាមដំណើរវិវត្តន៍ទៅមុខឥតឈប់ឈរបែបនេះ ក្រុមហ៊ុន TADA បានក្លាយជាចំណែកមួយក្នុងការរុញឱ្យមានកំណើនសេដ្ឋកិច្ចកម្ពុជាគួរឱ្យកត់សម្គាល់នៅរយៈពេលប៉ុន្មានឆ្នាំចុងក្រោយនេះផងដែរ។  ចាប់តាំងពីក្រុមហ៊ុន TADA ចូលមកក្នុងទីផ្សារកម្ពុជានៅឆ្នាំ២០១៨មក ក្រុមហ៊ុនបានធ្វើប្រតិបត្តិការទៅលើសេវាកម្មកក់ហៅមធ្យោបាយធ្វើដំណើរ និងអាចទាក់ទាញអ្នកប្រើប្រាស់ជាច្រើននាក់ តាមរយៈការដាក់ដំណើរការកម្មវិធី Zero-commission ride-hailing app របស់ខ្លួន ពោលគឺក្រុមហ៊ុនមិនគិតកម្រៃជើងសាពីអ្នកបើកបរ មានន័យថាអ្នកបើកបរ TADA នឹងទទួលបានកម្រៃពេញ១០០ភាគរយនៃថ្លៃសេវាធ្វើដំណើររបស់អតិថិជនដែលនេះក៏ជាផ្នែកមួយក្នុងការលើកស្ទួយជីវភាពប្រជាជនកម្ពុជាមួយចំណែកផងដែរ។ គួរបញ្ជាក់ថា សម្រាប់អតិថិជនថ្មីនៅខេត្តព្រះសីហនុ លោកអ្នកគ្រាន់តែទាញយកកម្មវិធី TADA និងប្រើប្រាស់ប្រូម៉ូដកូដ “TADASHV” លោកអ្នកនឹងទទួលបានការជិះបញ្ចុះតម្លៃ ៤,០០០រៀល ចំនួន ៥ដង សម្រាប់ការធ្វើដំណើរទៅគ្រប់ទីកន្លែង៕ ឥឡូវនេះបងប្អូន! បានទាញយកកម្មវិធី TADA ហើយឬនៅ? ទាញយកឥឡូវនេះទាំងអស់គ្នា! Download TADA Now:  https://tada-rider.app.link/EfiodWETpBb អំពី TADA សម្រាប់ព័ត៌មានបន្ថែម សូមទំនាក់ទំនង៖https://www.facebook.com/TADAKHM  MVL TADA (CAMBODIA) Co., Ltd.  អាស័យដ្ឋាន ៖ ផ្លូវលេខ៥៩០ ភូមិទី១៣ សង្កាត់បឹងកក់២ ខណ្ឌទួលគោក រាជធានីភ្នំពេញ លេខទូរស័ព្ទទំនាក់ទំនង ៖ ០៨១ ៩៨៧ ៦៥៧/ ០៦១ ៩៨៧ ៦៥៨	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T09:20:17.038Z", "category": "PR", "views": 106, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy", "short_sentences" ] }
ដំណឹង! អ្នករកស៊ី និងធ្វើការក្នុងរបរទាំង ១៥ នេះនឹងកំណត់ជាសេដ្ឋកិច្ចក្រៅប្រព័ន្ធ	https://business-cambodia.com/articles/news-for-small-business	វិស័យនិងប្រភេទអាជីវកម្មចំនួន ១៥ ត្រូវបានរាជរដ្ឋាភិបាលចាត់ចូលជាសេដ្ឋកិច្ចក្រៅប្រព័ន្ធ ហើយទទួលបានការតាមដានយ៉ាងជាប់លាប់ដើម្បីធ្វើការពង្រឹងបន្ថែមជាមួយនឹងការទទួលបានអត្ថប្រយោជន៍ជាច្រើនពីរាជរដ្ឋាភិបាល ជាពិសេសផ្នែកពន្ធដារ។ នេះបើយោងតាមយុត្តិសាស្រ្តជាតិស្តីពីការអភិវឌ្ឍសេដ្ឋកិច្ចក្រៅប្រព័ន្ធឆ្នាំ ២០២៣ - ២០២៨ ដែលរៀបចំឡើងដោយ គណៈកម្មាធិការគោលនយោបាយសេដ្ឋកិច្ចនិងហិរញ្ញវត្ថុ ។   ក្នុងនោះអាជីវកម្មនិងការងារទាំង ១៥ ដែលត្រូវកំណត់ជាសេដ្ឋកិច្ចក្រៅប្រព័ន្ធរួមមាន ៖ លក់ដុំ លក់រាយ និងជួសជុល សេវាកម្មស្នាក់នៅនិងអាហារ សិប្បកម្ម សហគមន៍កសិកម្ម កម្មករសំណង់ អ្នកបម្រើសេវាកម្មភេសជ្ជៈ កម្សាន្ត និងម៉ាស្សា អ្នកកែសម្ផស្ស សាឡន និងជាងកាត់សក់ អ្នករត់ម៉ូតូឌុប ម៉ូតូកង់បី អ្នករត់ម៉ូតូដឹកទំនិញ និងអ្នករត់តាក់ស៊ី អាជីវកម្មលក់តាមផ្សារ សិល្បៈករ កីឡាករ អ្នកសារព័ត៌មាន អាជីវកម្មចល័តតាមកដងផ្លូវ អ្នកបម្រើសេវាតាមរោងចក្រ ពលករក្នុងវិស័យកសិកម្ម។   បន្ថែមពីនេះ ដើម្បីស្របតាមគោលដៅនិងអាទិភាពជាយុទ្ធសាស្រ្តជាតិនេះ សហគ្រាស និងអ្នកប្រកបអាជីវកម្មនិងធ្វើការងារ ដែលបានកំណត់ខាងលើ នឹងទទួលបានអត្ថប្រយោជន៍ផ្សេងៗ ប៉ុន្តែការផ្តល់អត្ថប្រយោជន៍ត្រូវមានលក្ខណវិនិច្ឆ័យនិងការវាយតម្លៃឱ្យបានត្រឹមត្រូវ ។ ក្នុងនោះ សហគ្រាស អ្នកប្រកបអាជីវកម្មនិងធ្វើការងារ ក្នុងចំណុចខាងលើ នឹងត្រូវចាត់ទុកជា បញ្ជីរស់ ដែលអាចធ្វើបច្ចុប្បន្នភាពបាន ដើម្បីពង្រីកឬពង្រួមវិសាលភាពប៉ុន្តែធ្វើបច្ចុប្បន្នកម្ម ត្រូវមានការកំណត់លក្ខណវិនិច្ឆ័យនិងការវាយតម្លៃឱ្យបានត្រឹមត្រូវ ជាពិសសលើទិដ្ឋភាពថវិកា៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T08:27:21.702Z", "category": "ព័ត៌មានថ្មីៗ", "views": 8343, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ទើបតែសម្ពោធផ្លូវដែកល្បឿនលឿនរត់ក្នុងស្រុក ពេលនេះឥណ្ឌូណេស៊ី គ្រោងហត្ថលេខាផ្លូវដែកតម្លៃជាង៥០០លាន$ទៅចិន	https://business-cambodia.com/articles/indonesia-expects-to-finalise-us-560-million-railway-loan-from-china-	កាលពីពេលថ្មីៗកន្លងទៅនេះប្រទេសឥណ្ឌូណេស៊ី ទើបតែសម្ពោធដាក់ឲ្យប្រើប្រាស់រថភ្លើងល្បឿនលឿនរបស់ខ្លួន ខណៈរថភ្លើងនេះគឺជារថភ្លើងល្បឿនលឿនដំបូងគេបង្អស់មិនធ្លាប់មាននៅអាស៊ីអាគ្នេយ៍ ពេលនេះប្រទេសមួយនេះត្រៀមចុះហត្ថលេខា ទទួលកម្ចីពីប្រទេសចិនប្រមាណ៥៦០លានដុល្លារដើម្បីតភ្ជាប់ទៅប្រទេសចិន។ នេះបើយោងតាមកាចុះផ្សាយរបស់សាព័ត៌មាន Business times ។ តាមប្រភពដដែលបានឲ្យដឹងថា ការចុះហត្ថលេខានេះនឹងធ្វើឡើងសប្តាហ៍ក្រោយនេះ ។ ខណៈប្រាប់កម្ចីទាំងនោះនិងយកមកសម្រាប់រ៉ាប់រងលើការចំណាយ ផ្សេងៗទាក់ទងនិងគម្រោងផ្លូវដែកល្បឿនលឿនដំបូងបង្អស់របស់ខ្លួន។   តាមរបាយការណ៍ រដ្ឋាភិបាលឥណ្ឌូនេស៊ី ឲ្យដឹងថា គម្រោងផ្លូវដែកនេះដែលទទួលសាងសង់ដោយសម្ព័ន្ធក្រុមហ៊ុនឥណ្ឌូនេស៊ី និងចិន នេះបានចំណាយលើសកញ្ចប់ថវិកាព្រាងទុកចំនួន១,២ពាន់លានដុល្លារអាមេរិក។   សោយឡែចំពោះប្រាក់កម្ចីថ្មីនេះគឺបន្ថែមពីលើប្រាក់កម្ចី៤,៥៥ពាន់លានដុល្លារអាមេរិក ក្នុងឆ្នាំ២០១៧ ដែលធនាគារអភិវឌ្ឍន៍ចិន (China Development Bank) បានអនុម័តផ្ដល់ឱ្យសម្ព័ន្ធក្រុមហ៊ុនខាងលើ។ ប្រាក់កម្ចីនោះមានរយៈពេលសងត្រលប់៤០ឆ្នាំជាមួយនឹងរយៈពេលអនុគ្រោះ (Grace Period) ១០ឆ្នាំ និងអត្រាការប្រាក់២%ក្នុងមួយឆ្នាំ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T08:15:57.778Z", "category": "អចលនទ្រព្យ", "views": 233, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
រៀនឥតគិតថ្លៃ! កន្លែង១នៅភ្នំពេញ កំពុងបើកបង្រៀនភាសាអង់គ្លេសជាមួយគ្រូមកពីសហរដ្ឋអាមេរិក	https://business-cambodia.com/articles/a-place-in-phnom-penh-is-teaching-english	ចំពោះសិស្សានុសិស្ស ដែលចង់រៀនភាសាអង់គ្លេសបន្ថែមតែពុំមានលុយសម្រាប់បង់ថ្លៃសិក្សា ឬសិស្សានុសិស្សមួយចំនួនទៀត ដែលចង់រៀនភាសាអង់គ្លេសជាមួយគ្រូជនជាតិដើមពេលនេះឱកាសល្អបាន ព្រោះមជ្ឈមណ្ឌលបណ្តុះបណ្តាលជំនាញ Skills Training Center កំពុងប្រកាសបើកវគ្គបង្រៀនចុងសប្តាហ៍ផងដែរ។ សម្រាប់វគ្គសិក្សាចុងសប្តាហ៍នេះដែរ គឺសិក្សាដោយផ្ទាល់ជាមួយក្រុមគ្រូៗដែលមកពីសហរដ្ឋអាមេរិករយៈពេល១សប្តាហ៍ ហើយសិស្សានុសិស្សទាំងអស់ក៏នឹងទទួលបានចំណេះដឹងផ្នែកភាសាអង់គ្លេស និងការសន្ទនា និងការសិក្សាជាក្រុមតាមកម្រឹតថ្នាក់ព្រមទាំងបានបង្កើតមិត្តភាពល្អៗផងដែរ។ សូមបញ្ជាក់ថា កម្មវិធីសិក្សាចុងសប្ដាហ៍ភាសាអង់គ្លេសនឹងធ្វើឡើងនៅថ្ងៃទី២៣ តុលា ដល់ ២៧ តុលា ឆ្នាំ២០២៣ វេនទីមួយ៖ វេលាម៉ោង ១៖៣០ថ្ងៃត្រង់ ដល់ ៣៖៣០រសៀល ចំណែកវេនទីពីរ៖ វេលាម៉ោង ៥៖៣០ល្ងាច ដល់ ៧៖៣០យប់។ ដូច្នេះ បើសិស្សានុសិស្សចង់សិក្សាអាចចុះឈ្មោះចូលរៀនដោយផ្ទាល់ នៅថ្ងៃទី២២ តុលា ២០២៣ ដែរមានទីតាំងជាប់ផ្សារស្ទឺងមានជ័យថ្មី ស្ថិតនៅក្នងក្រុមជុំនំជីវិតថ្មីកម្ពុជាវេលាម៉ោង ១៖០០ថ្ងៃត្រង់ ដល់ ៤៖០០រសៀល៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T08:03:30.267Z", "category": "ព័ត៌មានថ្មីៗ", "views": 955, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនមែនគ្រាន់តែសន្សំ! សេដ្ឋកិច្ចមិននឹងនរ ត្រូវផ្ដោតលើរឿងសំខាន់១នេះ ទើបគេចផុតបញ្ហាលុ.យកាក់	https://business-cambodia.com/articles/the-most-important-money-tip	ជាទូទៅអ្នកជំនាញហិរញ្ញវត្ថុភាគច្រើនសុទ្ធតែលើកឡើងថា ការសន្សំលុយគឺជារឿងចាំបាច់មួយដែលមនុស្សគ្រប់រូបត្រូវយកចិត្តទុកដាក់។ ប៉ុន្តែស្ថិតនៅក្នុងស្ថានភាពសេដ្ឋកិច្ចមិនសូវនឹងនរ អ្នកស្រី Barbara Corcoran ជាសហគ្រិនស្រ្តី និងជាវិនិយោគិនរបស់សហរដ្ឋអាមេរិក បានប្រាប់ចំៗថា ក្រៅពីសន្សំនៅមានរឿងសំខាន់មួយទៀតដែលយើងត្រូវយកចិត្តទុកដាក់នោះគឺ «ពង្រឹងលំហូរសាច់ប្រាក់»។   ថ្លែងនៅក្នុងបទសម្ភាសន៍ជាមួយ CNBC អ្នកស្រី Corcoran បានលើកឡើងថា «លំហូរសាច់ប្រាក់គឺជារឿងសំខាន់បំផុតសម្រាប់ជីវិតមនុស្សគ្រប់រូប»។ អ្នកស្រីពន្យល់ថា ដើម្បីពង្រឹងលំហូរសាច់ប្រាក់ឱ្យល្អបាន គឺតម្រូវឱ្យអ្នកមានចំណូលបន្ថែមក្រៅពីប្រាក់ខែ។ ជាទូទៅវាគួរតែជាចំណូលអកម្ម ដែលបានមកពីការដាក់ជួលអចលនទ្រព្យ ឬការវិនិយោគផ្សេងៗ។   នៅអាមេរិកគេមានការពេញនិយមវិនិយោគទៅលើផ្សារហ៊ុន ដែលគេគ្រប់គ្នាអាចទិញភាគហ៊ុនក្រុមហ៊ុនធំៗ ហើយទុកលក់យកចំណេញ ឬទទួលបានភាគលាភ។ ចំណែកឯនៅក្នុងស្រុកខ្មែរយើងវិញក៏មានការវិនិយោគលើផ្សារភាគហ៊ុន ដែលមាននៅក្នុងផ្សាមូលបត្រកម្ពុជា ដែលលោកអ្នកអាចវិនិយោគដោយការទិញភាគហ៊ុនក្រុមហ៊ុនធំៗមួយចំនួន ដូចជាធនាគារអេស៊ីលីដា ឬរដ្ឋករទឹកជាដើម។ ហើយការវិនិយោគនៅស្រុកខ្មែរ យើងមិនចំណាយច្រើនឡើយ មានលុយតែ២ម៉ឺនលុយខ្មែរក៏អាចវិនិយោគបាន។   ក្រៅពីការវិនិយោគ លោកអ្នកក៏អាចបង្កើតលំហូរសាច់ប្រាក់បន្ថែមពីការ ប្រើប្រាស់ជំនាញដែលខ្លួនមាន យកទៅបង្កើតវគ្គសិក្សា ឬធ្វើការងារក្រៅម៉ោងផ្សេងៗក៏បាន។ ឧទាហរណ៍ថា អ្នកធ្វើការខាងទីផ្សារ អ្នកក៏អាចបង្កើតមេរៀនអំពីការធ្វើទីផ្សារ ហើយបើកវគ្គបង្រៀន មិនខ្វះទេអ្នកដែលចង់រៀន ឱ្យតែអ្នកចេះពិតប្រាកដ និងមានចិត្តចង់ចែករំលែក។   សូមជម្រាបផងដែរថា ខាងលើនេះគ្រាន់តែជាឧទាហរណ៍ត្រួសៗ ដែលអាចជួយលោកអ្នកឱ្យដឹងពីប្រភពនៃលំហូរសាច់ប្រាក់។ ដូច្នេះលោកអ្នកអាចបំបែកគំនិតបន្ថែម ដោយការស្វែងយល់ពីចំណេះជំនាញរបស់ខ្លួនឯង លៃយ៉ាងណាឱ្យអាចបង្កើតលុយបន្ថែមឱ្យកាន់តែច្រើន ដើម្បីទប់ទល់ជាមួយនឹងស្ថានភាពសេដ្ឋកិច្ចដែលអាចនឹងប្រែប្រួលគ្រប់ពេល៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T07:03:40.493Z", "category": "ហិរញ្ញវត្ថុ", "views": 373, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
សម្តេចធិបតី ហ៊ុន ម៉ាណែត ដាក់ចេញនូវអត្ថប្រយោជន៍៩ចំណុច ដល់សហគ្រាសធុនតូច និងមធ្យម	https://business-cambodia.com/articles/goverment-cambodia-and-sme-	យោងតាមការចុះផ្សាយរបស់ក្រសួងព័ត៌មាននៅថ្ងៃទី១០ ខែតុលា ឆ្នាំ២០២៣នេះ បានឱ្យដឹងថា សម្តេចមហាបរវធិបតី ហ៊ុន ម៉ាណែត បានដាក់ចេញនូវការអនុគ្រោះ ដែលជាអត្ថប្រយោជន៍ជាច្រើនដើម្បីផ្តល់នូវការលើកទឹកចិត្តដល់ប្រជាជនដែលប្រកបរបរមានលក្ខណៈតូច និងមធ្យមហើយស្ថិតក្រៅប្រព័ន្ធ។   រាជរដ្ឋាភិបាលកម្ពុជាបានដាក់ចេញនូវការអនុគ្រោះដែលជាអត្ថប្រយោជន៍ជាច្រើនជូនដល់សហគ្រាសធុនតូច និងមធ្យម ចំនួន៩ចំណុចរួមមាន៖   ១. ផ្តល់ការលើកលែងការផាកពិន័យ និងបំណុលទាំងអស់ក្នុងឆ្នាំ២០២៣-២០២៨ ចំពោះការមិនបានបំពេញអនុលោមភាពកន្លងមក ដើម្បីបើកផ្លូវឱ្យសហគ្រាសដែលស្ថិតនៅក្នុងសេដ្ឋកិច្ចក្រៅប្រព័ន្ធអាចធ្វើអន្តរកាល និងចាប់ផ្តើមអាជីវកម្មថ្មីនៅក្នុងសេដ្ឋកិច្ចក្នុងប្រព័ន្ធដោយមិនមានការព្រួយបារម្ភ។   ២. ផ្តល់ការលើកទឹកចិត្តផ្នែកពន្ធដារ សម្រាប់សហគ្រាសធុនមីក្រូ ចំពោះការចុះបញ្ជីដោយស្ម័គ្រចិត្តក្នុងឆ្នាំ២០២៣-២០២៨ ដោយលើកលែងកម្រៃសេវាចុះបញ្ជីពន្ធដារ និងកម្រៃសេវាធ្វើបច្ចុប្បន្នភាព។   ៣. ផ្តល់ការលើកទឹកចិត្តផ្នែកពន្ធដារ សម្រាប់សហគ្រាសធុនតូច ចំពោះការចុះបញ្ជីដោយស្ម័គ្រចិត្តក្នុងឆ្នាំ២០២៣-២០២៨ តាមរយៈការលើកលែងពិន័យទោសទណ្ឌ និងបំណុលពន្ធ ចំពោះការមិនបានបំពេញ អនុលោមភាពកន្លងមកមុនការចុះបញ្ជី លើកលែងកម្រៃសេវាចុះបញ្ជីពន្ធដារ និងកម្រៃសេវាធ្វើបច្ចុប្បន្នភាពនៅពេលចុះបញ្ជី និងលើកលែងពន្ធលើប្រាក់ចំណូល ប្រាក់រំដោះពន្ធលើប្រាក់ចំណូល និងពន្ធអប្បបរមា សម្រាប់រយៈពេល២ឆ្នាំ ក្រោយការចុះបញ្ជី។   ៤. ផ្តល់ការលើកទឹកចិត្តផ្នែកពន្ធដារ សម្រាប់សហគ្រាសធុនមធ្យម ចំពោះការចុះបញ្ជីដោយស្ម័គ្រចិត្តក្នុងឆ្នាំ២០២៤-២០២៥ តាមរយៈការលើកលែងពិន័យទោសទណ្ឌ និងបំណុលពន្ធ ចំពោះការមិនបានបំពេញអនុលោមភាពកន្លងមកមុនការចុះបញ្ជី និងលើកលែងពន្ធលើប្រាក់ចំណូល ប្រាក់រំដោះពន្ធលើប្រាក់ចំណូល និងពន្ធអប្បបរមា សម្រាប់រយៈពេល ២ឆ្នាំ ក្រោយការចុះបញ្ជី។   ៥. ផ្តល់ការលើកទឹកចិត្តផ្នែកពន្ធដារ សម្រាប់សហគ្រាសធុនតូច និងមធ្យម ចំពោះការចុះបញ្ជីដោយស្ម័គ្រចិត្តក្នុងឆ្នាំ២០២៤ ឬឆ្នាំ២០២៥ តាមរយៈការលើកលែងការបង់ពន្ធប៉ាតង់សម្រាប់រយៈពេល ២ឆ្នាំ បន្ទាប់ពីទទួលបានការសម្រេចឱ្យចុះបញ្ជី។   ៦.កាត់បន្ថយថ្លៃសេវាសម្រាប់ការផ្តល់សេចក្តីប្រកាសជូនដំណឹងបើកសហគ្រាស និងការចុះបញ្ជិកាសៀវភៅ បញ្ជីប្រចាំគ្រឹះស្ថាន និងសៀវភៅបើកប្រាក់ខែ សម្រាប់សហគ្រាសដែលមានចំនួនកម្មករ និយោជិតតិចជាង ៨នាក់។   ៧. ពង្រឹងយន្តការស្វ័យត្រួតពិនិត្យ និងពង្រឹងការអនុវត្តយន្តការក្រុមអធិការកិច្ចអន្តរក្រសួង នៅថ្នាក់ជាតិ ដើម្បីធានាការចុះធ្វើអធិការកិច្ចរួមគ្នាក្នុងពេលតែមួយនិងមួយលើកក្នុងមួយឆ្នាំ។   ៨. រៀបចំការចុះត្រួតពិនិត្យ ឬធ្វើអធិការកិច្ចរួមគ្នាក្នុងពេលតែមួយនិងតែមួយលើកក្នុងមួយឆ្នាំ នៅថ្នាក់ក្រោមជាតិ សម្រាប់គ្រប់សហគ្រាសដែលបានឬមិនទាន់បានចុះបញ្ជី ឬស្នើសុំអាជ្ញាបណ្ណ ឬលិខិតអនុញ្ញាតផ្សេងៗ។   ៩. រៀបចំបង្កើតបទដ្ឋានគតិយុត្ត ក្របខ័ណ្ឌ និងយន្តការ ដែលផ្តល់ស្ថានភាពស្របច្បាប់(Legal Status) ជាសហគ្រាសធុនមីក្រូនិងតូច(MSEs) ដោយភ្ជាប់ជាមួយនឹងអត្ថប្រយោជន៍ផ្សេងៗ ដូចជាការលើកលែងការបង់ថ្លៃសេវារដ្ឋបាលនានា សម្រាប់រយៈពេល ៥ឆ្នាំ ជាដើម។   ក្នុងនោះសម្តេចមហាបរវធិបតី ហ៊ុន ម៉ាណែត ក៏បានថ្លែងពាក់ព័ន្ធទៅនឹងសេដ្ឋកិច្ចក្រៅប្រព័ន្ធថា "ទាំងសេដ្ឋកិច្ចក្រៅប្រព័ន្ធ និងក្នុងប្រព័ន្ធ សុទ្ធតែផ្តល់អត្ថប្រយោជន៍ដល់ប្រជាពលរដ្ឋកម្ពុជា និងជាគោលដៅអាទិភាពរបស់រាជរដ្ឋាភិបាលទាំងក្នុងអាណត្តិកន្លងទៅ និងអាណត្តិទី៧នេះ"។   ដូច្នេះ រាជរដ្ឋាភិបាលខិតខំយកអស់កម្លាំងកាយចិត្តក្នុងការយកចិត្តទុកដាក់ គិតគូរធ្វើយ៉ាងណាបង្កើនប្រសិទ្ធភាព ស័ក្តិសិទ្ធិភាព និងលទ្ធភាពជួយដល់សេដ្ឋកិច្ចក្រៅប្រព័ន្ធឱ្យបានទាន់ពេលវេលា ស្របតាមគោលដៅអនុវត្តមុនដំណាច់ឆ្នាំ ២០២៣៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T06:52:13.982Z", "category": "ភាពជាអ្នកដឹកនាំ", "views": 269, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អភិបាលខេត្ដកំពង់ចាម បញ្ជាក់ពេលវេលាបើកការដ្ឋានសង់កំណាត់ផ្លូវជាតិលេខ៧ ស្គន់-ក្រុងកំពង់ចាម	https://business-cambodia.com/articles/national-road-seven-updated	ឯកឧត្ដម អ៊ុន ចាន់ដា អភិបាល នៃគណៈអភិបាលខេត្ដកំពង់ចាម នាពេលថ្មីៗនេះ បានចេញបញ្ជាក់ពីពេលវេលាដែលនឹងត្រូវបើកការដ្ឋានសាងសង់កំណាត់ផ្លូវជាតិលេខ ៧ តភ្ជាប់ពីតំបន់ស្គន់ ទៅកាន់ក្រុងកំពង់ចាម ស្ថិតក្នុងភូមិសាស្ដ្រខេត្ដរបស់ខ្លួន។   ជាក់ស្ដែងនៅក្នុងជំនួបជាមួយ ឯកឧត្តម លឹម ស៊ីដេនីន រដ្ឋលេខាធិការក្រសួងសាធារណការ និងដឹកជញ្ជូន និងជាប្រធានគ្រប់គ្រងគម្រោងស្ថាបនាផ្លូវជាតិខាងលើ កាលពីថ្ងៃទី៩ ខែតុលា ឆ្នាំ២០២៣ ឯកឧត្តម អ៊ុន ចាន់ដា ឲ្យដឹងថា គម្រោងស្ថាបនាកំណាត់ផ្លូវជាតិលេខ៧ នេះនឹងចាប់ផ្ដើមបើកការដ្ឋានសាងសង់នៅចុងឆ្នាំ២០២៣នេះហើយ។   សូមជម្រាបថា គម្រោងពង្រីក និងលើកកម្រិតគុណភាពកំណាត់ផ្លូវជាតិលេខ៧នេះ មានប្រវែងសរុបជាង ៤៥គីឡូម៉ែត្រ ចាប់ពីរង្វង់មូលស្គន់ ទីរួមស្រុកជើងព្រៃ ទៅដល់រង្វង់មូលគល់ស្ពានគីហ្សូណា ក្រុងកំពង់ចាម នឹងត្រូវស្ថាបនាជាប្រភេទផ្លូវ ក្រាលបេតុងកៅស៊ូ (AC) កម្រាស់ ៩សង់ទីម៉ែត្រ និងពង្រីកទទឹងតួផ្លូវពី ២គន្លង ទៅ ៤គន្លង ដោយគន្លងនីមួយៗមានប្រវែង ៣.៧៥ម៉ែត្រ និងសួនពុះទ្រូងផ្លូវ ១.៥ម៉ែត្រ។   គម្រោងនេះ នឹងរួមបញ្ចូលការ សាងសង់ស្ពានថ្មី ចំនួន ១កន្លែង ប្រវែង ៤០ម៉ែត្រ មានទទឹង ២៤ម៉ែត្រ ស្ពានថ្មីចំនួន ៦កន្លែងផ្សេងទៀត ប្រវែងសរុប ១០៦ម៉ែត្រ មានទទឹង ១២ម៉ែត្រ និងពង្រីកបន្ថែមស្ពានចាស់ ដែលមានស្រាប់ចំនួន ១កន្លែង ទទឹង ១០.៥ម៉ែត្រដាក់លូគ្រប់ប្រភេទចំនួន ៣៣០កន្លែង បំពាក់កាមេរ៉ា ត្រួតពិនិត្យ ល្បឿនរថយន្ត ២កន្លែង បំពាក់ស្ថានីយជញ្ជីងថ្លឹងរថយន្ត ដឹកជញ្ជូនលើសទម្ងន់កម្រិតកំណត់វៃឆ្លាត និងត្រួតពិនិត្យដោយស្វ័យ ប្រវត្តិ (AI and Weigh-in-Motion) ចំនួន ២កន្លែង និងបំពាក់ស្លាក សញ្ញាចរាចរណ៍ គំនូសចរាចរណ៍ បង្គោលគីឡូម៉ែត្រ និងបង្គោល សុវត្ថិភាពទៅតាមបទដ្ឋានបច្ចេកទេសផ្លូវថ្នល់។   ការពង្រីកកំណាត់ផ្លូវជាតិលេខ ៧ នេះនឹងត្រូវអនុវត្ដការសាងសង់ដោយក្រុមហ៊ុនសាជីវកម្មស្ពាន និងថ្នល់ចិន(CRBC) និងត្រួតពិនិត្យបច្ចេកទេសដោយក្រុមហ៊ុនទីប្រឹក្សា បច្ចេកទេសក្វាងចូវវ៉ានអាន ប្រើប្រាស់រយៈពេលសាងសង់ចំនួន ៤០ខែ នឹងបញ្ចប់នៅក្នុងឆ្នាំ២០២៦ គ្រោងចំណាយថវិកាសរុបជាង ១១៧លានដុល្លារអាមេរិក ដែលជាឥណទានសម្បទានពីរដ្ឋាភិបាលចិន រួមជាមួយនឹងថវិកាបដិភាគរបស់រាជរដ្ឋាភិបាលកម្ពុជា សម្រាប់ការដោះស្រាយផលប៉ះពាល់ ការបោសសម្អាតគ្រាប់មីន យុទ្ធភ័ណ្ឌមិនទាន់ផ្ទុះ និងពន្ធអាករផ្សេងៗ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T05:21:34.341Z", "category": "អចលនទ្រព្យ", "views": 311, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បើស្ងាត់ កុំស្ងៀម! អ្នកជំនាញបង្ហើបគន្លឹះលក់៣ក្បាច់ ជួយឱ្យអ្នកលក់អាចចាប់ភ្ញៀវបាន ក្នុងគ្រាលំបាក	https://business-cambodia.com/articles/sale-in-reflex-ion-time	ក្នុងស្ថានភាពលំបាក មនុស្សមិនសូវចាយលុយ អ្នកលក់មិនសូវរកបាន ចំណាយកក៏ច្រើន តែចំណូលតិច តើធ្វើយ៉ាងណាទើបធ្វើឱ្យអាជីវកម្មអាចរីកធំធាត់បាននឹងគេ ណាមួយត្រូវទប់ទល់ថ្លៃចំណាយ ហើយបើអត់ចំណូលមានតែស្លា.ប់ ពិតណាស់ទោះចង់ឬមិនចង់មានតែបង្ខំចិត្តបិទទ្វា។ ទក់ទងជាមួយបញ្ហានេះ ម្ចាស់សៀវភៅ អាត់បី លោក នេន សុធី បង្ហើបគន្លឹះសំខាន់៣ក្បាច់ ជួយឱ្យអ្នកលក់អាចចាប់បានភ្ញៀវបានក្នុងគ្រាលំបាក។ ដោយក្នុងនោះមានដូចជា៖ ១. គិតវិជ្ជមាន៖  មានមនុស្សជាច្រើនរអ៊ូរថាលក់មិនដាច់ទេ ស្ងាត់ណាស់ ប៉ុន្តែដល់ក្រឡេកមកមើលសកម្មភាពវិញគ្មានធ្វើអ្វីសោះ ចេះតែស្រែកពិបាកណាស់ៗ គិតតែរឿងមិនអាចទៅរួច ផ្តេកផ្តួលតាមវិបាត់។ ដូច្នេះជំនួសដោយពាក្យត្អូញត្អែរទាំងនេះ ប្តូរមកគិតបែបវិជ្ជមានថា វិបិត្តមកហើយ ទោះយើងស្រែកយ៉ាងណាក៏គ្មានអ្វីផ្លាស់ប្តូរបានដែរ ដោយប្តូរពីការគិតវិជ្ជមានទាំងនោះ មកខំប្រឹងវិញ ដោយការធ្វើសកម្មភពឱ្យច្រើនជាងមុន រៀនក្បួនលក់ថ្មីៗ បង្កើតទំនាក់ទំនងល្អៗ និងរកវិធីយ៉ាងណាយកចិត្តអតិថិជនឱ្យបាន។ ២. មើលផលិតផលអតិថិភាពមុន៖ ក្នុងអំឡុងពេលនៃអតិផរណាខ្ពស់ ក្រុមហ៊ុនចំណាយកាន់តែច្រើនសម្រាប់សម្ភារៈបញ្ចូល ការដឹកជញ្ជូន និងធនធានផ្សេងទៀត ដោយសារការចំណាយសរុបកើនឡើង។ ម៉ាកយីហោអាចត្រូវបានបង្ខំឱ្យបង្កើនតម្លៃក្នុងអំឡុងពេលអតិផរណា ដើម្បីការពារប្រាក់ចំណេញ និងបន្តការវិនិយោគលើមនុស្ស សេវាកម្ម ទីផ្សារ និងការច្នៃប្រឌិតផលិតផលរបស់ពួកគេ។  ដូច្នេះដើម្បីអាចឱ្យអ្នកអាចទប់ទល់និងវិបត្តិបាន អ្នកគួរតែកាត់បន្ថយបរិមាណក្នុងមួយកញ្ចប់ ពោលវាជួយបន្ថយថ្លៃដើមនៃគ្រឿងផ្សំយើងបាន ហើយអ្នកប្រើប្រាស់ប្រហែលជាមិនកត់សំគាល់ការផ្លាស់ប្តូរនេះថែមទៀត។ ៣. ចេះបិទការលក់ (ឱ្យជម្រើសអតិថិជន) ៖ ជាទូទៅនៅពេលដែលអ្នកទិញសួរ How Much អ្នកលក់ភាគច្រើនតែប្រាប់តម្លៃភ្លាមៗ ដោយការធ្វើបែបនេះ ទោះអ្នកចំណាយប្រាក់ដើម្បីប៊ូសច្រើនប៉ុណ្ណាក៏ជ្រៀសមិនផុតពីភ្ញៀវចូលមើលហើយ មិនតបដែរ។ ដូច្នេះដើម្បីអាចឱ្យភ្ញៀវទិញបាន អ្នកកុំទាន់ប្រាប់តម្លៃភ្ញៀវ ដោយសួរភ្ញៀវពីស្ថានភាពស្បែករបស់គាត់ (ស្រួលណែនាំឡេដែលត្រូវនឹងគាត់) ហើយពីមុនមកបងធ្លាប់ប្រើផលិតផលនេះដែរឬទេ? បើភ្ញៀវថានៅទេ យើងគួរតែណែនាំគាត់ឱ្យប្រើខ្លងតូចសិន អាចជួយសន្សំប្រាក់គាត់ហើយ បានសាកល្បងប្រើទៀត ដោយការធ្វើបែបនេះ ភ្ញៀវនឹងមានអារម្មណ៍ថា យើងលក់មិនមែនចង់តែបានលុយភ្ញៀវតែមួយមុខនោះទេ ពោលគឺលក់ដើម្បីចង់ជួយអតិថិជនទៅវិញទេ។	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T04:36:11.255Z", "category": "កំពូលអ្នកលក់", "views": 372, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ស្ងាត់ៗ ក្រុមហ៊ុនដឹកជញ្ជូនឆ្លងដែន១ របស់ថៃ គ្រោងមកពង្រីកអាជីវកម្មនៅទីផ្សារប្រទេសកម្ពុជា	https://business-cambodia.com/articles/euroasia-total-logistics	កាលពីថ្មីៗនេះ យោងតាមការចុះផ្សាយដោយសារព័ត៌មាន THE NATION THILAND បានឱ្យដឹង ក្រុមហ៊ុនដឹកជញ្ជូនឆ្លងដែន១ របស់ថៃ គឺក្រុមហ៊ុន Euroasia Total Logistics (ETL) គ្រោងមកពង្រីកអាជីវកម្មនៅប្រទេសកម្ពុជានិងប្រទេសវៀតណាមផងដែរ។ ប្រភពដដែលបានបន្តឱ្យដឹងទៀតថា នៅក្នុងគម្រោងពង្រីកអាជីវកម្មបន្ថែមនេះ ក្រុមហ៊ុន ETL ក៏នឹងធ្វើការបោះផ្សាយមូលបត្រជាសាធារណៈលើកដំបូង IPO របស់ខ្លួនក្នុងតម្លៃ ១៨៧ រៀលក្នុងមួយភាគហ៊ុន។ លោក Darren Lee Yik Chieh ដែលជានាយកប្រតិបត្តិក្រុមហ៊ុន ELT បាននិយាយថា “យើងត្រូវការយានជំនិះបន្ថែមទៀត ដើម្បីបម្រើតម្រូវការដែលកំពុងកើនឡើង ដើម្បីពង្រីកអាជីវកម្មរបស់យើងទៅកាន់ទីផ្សារថ្មី មិនថាតាមរយៈការរួមបញ្ចូលគ្នា និងការទិញយក ឬភាពជាដៃគូក៏ដោយ។ ទន្ទឹមនឹងនោះ យើងរំពឹងថានឹងមានការកើនឡើងនៃការដឹកជញ្ជូនផលិតផលកសិកម្មឆ្លងដែន។ លោក Lee បាននិយាយបន្តថា ចំពោះផែនការសម្រាប់គម្រោងបណ្តាក់ទុនរួមគ្នានៅក្នុងប្រទេសវៀតណាម និងកម្ពុជា គឺដើម្បីពង្រឹងទៅដល់បណ្តាញ ក៏ដូចជាចង់បង្កើនទ្រព្យសម្បត្តិបន្ថែមនិងបង្កើនចំនួនអតិថិជនផងដែរ។ ហើយនៅក្នុងនោះ ក្រុមហ៊ុនក៏បានប្តេជ្ញាចិត្តក្នុងការស្វែងរកឱកាសអាជីវកម្មថ្មីៗក្នុងការដឹកជញ្ជូនតាមផ្លូវគោកក្នុងប្រទេសទាំង២នេះផងដែរ។ ជាមួយគ្នានោះដែរ លោកស្រី Krishavan Chuecharoenchai ដែលជានាយកគ្រប់គ្រង ETL បានបញ្ជាក់ថា ក្រុមហ៊ុននឹងចាប់ផ្តើមការផ្តល់ជូន IPO ជាពីរដំណាក់កាល៖ ទីមួយត្រូវបានបម្រុងទុកសម្រាប់ម្ចាស់ភាគហ៊ុនរបស់ក្រុមហ៊ុន WICE Logistics Public Company Limited (អតីត ETL) ដែលគ្រោងនឹងធ្វើឡើងនៅថ្ងៃទី ១១-១២ និង ១៦-១៨ ខែតុលា និងទីពីរសម្រាប់អ្នកវិនិយោគទូទៅនៅថ្ងៃទី ថ្ងៃទី ២៤-២៦ ខែតុលានេះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T04:35:40.656Z", "category": "ចាប់ផ្តើមអាជីវកម្ម", "views": 535, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្តីប្រឹងប្រពន្ធខំ! អ្នកស្រី ស៊ឹម សេរីរ័ត្ន និងស្វាមី ចាប់ដៃគ្នាធ្វើត្រីងៀតលក់ មួយខែលក់ដាច់ជាង ៣ពាន់គីឡូ	https://business-cambodia.com/articles/home-taste-food	ប្តីប្រឹងរកប្រពន្ធខំទុកមិនយូរមិនឆាប់ជីវិតនឹងធូរធា ជាក់ស្តែងដូចជីវិតប្តីប្រពន្ធរបស់អ្នកស្រី ស៊ឹម សេរីរ័ត្ន និងស្វាមី ខំចាប់ដៃគ្នារកស៊ីតាំងពីមានផ្សារកសិករលក់ផលិតផលធម្មជាតិមួយរហូតសល់ទុនពង្រីកដល់សហគ្រាសធ្វើត្រីងៀតលក់ដាច់មួយខែៗរាប់ពាន់គីឡូ។     បើតាមការឱ្យដឹងរបស់អ្នកស្រី ស៊ឹម សេរីរ័ត្ន បច្ចុប្បន្នជាម្ចាស់ផ្សារកសិករ (PSK) និងជាម្ចាស់សហគ្រាសច្នៃត្រីងៀតឈ្មោះ Home Taste Food បានប្រាប់ឱ្យដឹងថា អ្នកស្រីនិងស្វាមី បានចាប់ដៃគ្នារកស៊ីតាំងតែពីឆ្នាំ ២០១៧ មកម្ល៉េះ ដោយកាលនោះអ្នកស្រីបានបើកកន្លែងលក់ផលិតធម្មជាតិ និងម្ហូបអាហារមួយឈ្មោះថា “ផ្សារកសិករ” ។ លុះក្រោយមកទៀត ដោយមានការបញ្ជាទិញពីទីផ្សារដែលមានតម្លៃខ្ពស់ទាំងក្នុងខេត្តសៀមរាប ភ្នំពេញ និងតាមបណ្តាខេត្តផ្សេងទៀត អ្នកស្រី ក៏បានបង្កើតសហគ្រាសថ្មីមួយទៀតផ្តោតលើការធ្វើត្រីងៀតលក់នៅក្នុងឆ្នាំ ២០១៨ ឈ្មោះ “Home Taste Food” ។     អ្នកស្រី សេរីរ័ត្ន បានលើកឡើងទៀតថា មកដល់សព្វថ្ងៃនេះ Home Taste Food មានផលិតផលសំខាន់ៗចំនួន ៣ រួមមាន ងៀតត្រីឌៀប ត្រីប្រាហើម និង ងៀតត្រីរ៉ស់ ហើយជាមធ្យមក្នុងមួយខែ សិប្បកម្មរបស់អ្នកស្រីអាចលក់ត្រីងៀតបាន ៣,២៣២ គីឡូក្រាម ក្នុងតម្លៃចន្លោះពី ៩-១៣,៧៥ ដុល្លារក្នុងមួយគីឡូក្រាម។ បន្ថែមពីនេះអ្នកស្រីក៏បានប្តេជ្ញាថា នៅពេលខាងមុខអ្នកស្រីនឹងបង្កើនការផលិតផលរបស់ខ្លួនពី ៣,២៣២ គីឡូក្នុងមួយខែឱ្យកើនដល់ ៩,០០០គីឡូក្នុងមួយខែ ដើម្បីផ្គត់ផ្គង់ឱ្យទាន់ទៅតាមតម្រូវការនៅលើទីផ្សារ។     គួរបញ្ជាក់ផងដែរថា ទន្ទឹមនឹងភាពរីកចម្រើនរបស់សិប្បកម្មធ្វើត្រីងៀតរបស់អ្នកស្រី សេរីរ័ត្ន នេះក៏មានការចូលរួមមួយផ្នែកពី គម្រោង CAPFish ទៅលើចំនួយបច្ចេកទេស និងវិញ្ញាបនប័ត្រ CQS រួមទាំងការប្រឹក្សាយោបល់លើការគ្រប់គ្រងអាជីវកម្មផ្សេងៗទៀត ដើម្បីជម្រុញឱ្យការលក់មានការកើនឡើងផងដែរ។ ជាមួយគ្នានេះដែរ សម្រាប់បងប្អូនមានបំណងចង់ជាវត្រីងៀតពីសិប្បកម្ម Home Taste Food របស់អ្នកស្រី សេរីរ័ត្ន អាចធ្វើការទំនាក់ទំនងទៅកាន់ហ្វេសប៊ុកផេក Home Taste Food ឬតាមរយៈលេខទំនាក់ទំនង 085 669 166 ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T04:31:06.728Z", "category": "ចាប់ផ្តើមអាជីវកម្ម", "views": 873, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ត្រូវជឿលើខ្លួនឯង! អ្នកជំនាញលើកឡើងរឿង ៣ ដែលមិនគួរធ្វើតាមគេពេលទិញផ្ទះក្នុងបុរី	https://business-cambodia.com/articles/three-things-that-should-not-be-followed-when-buying-a-house-in-borey	បច្ចុប្បន្ននេះមានគម្រោងសាងសង់បុរី ផ្ទះល្វែង វីឡា ជាច្រើនកំពុងប្រកាសលក់ជាហូរហែ ដែលធ្វើឲ្យបងប្អូនពិកបាកសម្រេចចិត្តថាតើគួរទិញបែបណាទើល្អបើមើលទៅគម្រោងនីមួយៗសុទ្ធតែទំនង ។  មែនទែនទៅទិញផ្ទះគឺជាចំណាយដ៏ធំមួយ ក្នុងជីវិត ដូច្នេះទាមទារឲ្យបងប្អូនត្រូវយកចិត្តទុកដាក់លើគម្រោងនីមួយៗ ដែលបងប្អូនគ្រោងទិញ បើទិញត្រូវហើយរស់នៅបានសុខសប្បាយចាត់ទុកថាបងប្អូនពូកែរដែលអាចរើសផ្ទះដែលសាកសមនិងខ្លួនឯង តែបើទិញខុសវិញគឺស្មើនិងបោះលុយចោល។   ទិញផ្ទះកុំទិញតាមអារម្មណ៍កុំទិញតាមចិត្តចង់ ហើយក៏កុំជឿតាមគេដែរ  ព្រោះអ្នកផ្ទះដែលបងប្អូនទិញគឺសម្រាប់នៅខ្លួនឯង ដូច្នេះកុំជឿតាមគេទិញបុរី នេះល្អ ទិញបុរីនោះល្អ ។ ពិតណាស់គ្មានអ្នកណាចង់ឲ្យបងប្អូនទិញផ្ទះខុសនោះទេ តែបងប្អូនត្រូវដឹងថា ការគិតរបស់មនុស្សម្នាក់ៗគឺមុនដូចគ្នាទាំងស្រុងនោះទេ អ៊ីចឹងបងប្អូនគួរជឿលើខ្លួនក៏កុំជ្រួលជ្រើមតាមគេថា។   ទាក់ទងបញ្ហានេះដែរ នាពេលថ្មីៗនេះអ្នកអភិវឌ្ឍន៍គម្រោងបុរីដ៏ធំ ១ នៅកម្ពុជា ក៏បានលើកឡើងពីកត្តាចំនួន ៣ សំខាន់ៗដែលលោកអ្នកគួរពិនិត្យមើលមុនដកលុយទៅទិញផ្ទះនៅបុរី។   ថ្លែងប្រាប់ Business Cambodia អ្នកស្រី គង់ ស្រីលក្ខណ៍ ដែលជាCEO  បុរីឡាគង់ អេមើរ៉ិល រេស៊ីដេន បានបង្ហើពីកត្តាខ្លះៗដើម្បីឱ្យបងប្អូនទៅពិនិត្យមុនទិញផ្ទះនៅក្នុងបុរី៖   ១. ឃើញគេបង់រំលស់ស្រួលចង់បង់ដែរ   បច្ចុប្បន្នតាមរយៈការផ្សព្វផ្សាយក៏ដូចជាយុទ្ធសាស្រ្តគម្រោងបង់រំលស់នីមួយៗ គេមិនបង្ហាញអំពីផលពិបាកក្នុងការបង់រំលស់នោះទេ។ ដោយយើងគិតថាការបង់រំលស់ប្រាកដជាមានភាពងាយស្រួលទៅតាមអ្វីដែលគេបានបង្ហាញ ព្រោះគេមានជម្រើសជាច្រើនក្នុងការបង់រំលស់។ ក៏ប៉ុន្តែតាមអ្វីដែលយើងបានឃើញថាស្រួលនោះគឺមិនបានស្រួលដូចក្នុងការគិតនោះទេ ពីព្រោះថាផ្ទះមួយតម្លៃ រាប់ម៉ឺនរាប់សែនដុល្លារឯណ្ណោះ អ៊ីចឹងបានន័យថាវាមិនស្រួលពេកទេ ហើយវាក៏ត្រូវការលក្ខខណ្ឌជាច្រើនក៏ដូចជាពាក់ពាន្ធទៅនិងផ្នែកច្បាប់ក្នុងការបង់រំលស់ផ្ទះនីមួយៗ។ ចំពោះការបង់ផ្ទះជាមួយម្ចាស់គម្រោងដែលគាត់បោះទុនអភិវឌ្ឍន៍សុទ្ធ វាអាចមានភាពងាយស្រួល ព្រោះបើសិនយើងបានសិក្សាអំពីលំហូរសាច់ប្រាក់រាល់ខែដែលយើងមាន ហើយអាចមានលទ្ធភាពបង់បានគ្រប់គ្រាន់ទៅតាមអ្វីដែលម្ចាស់គម្រោងគេចង់បាន។    ២. កុំទិញផ្ទះតាមគេ   បើសិនជាយើងជឿគេពេកស្តាប់គេពេក នោះអ្នកប្រាកដជាមិនដឹងថាអ្វីដែលអ្នកចង់បាននោះគឺជាអ្វី ព្រោះថាអ្នកលក់នីមួយៗតែងតែប្រាប់ដល់អតិតថិជនថារបស់គេល្អហើយ ជាហេតុពេលខ្លះយើងភ្លេចគិតថាអ្វីទៅជាអីដែលយើងចង់បានជាក់ស្តែង ចឹងហើយបើទោះបីគេអ្នកណែនាំមកយើងអ្វីក៏ដោយយើងគ្រាន់តែស្តាប់ហើយយកមកគិតថាគេនិយាយមកត្រូវនិងតម្រូវការដែលយើងចង់បានរឺអត់។   ៣. ទិញលឿនពេក   ផ្ទះនីមួយៗតែងតែមានចំណុចល្អផ្សេងៗគ្នា ចឹងហើយយើងត្រូវចាប់យកគម្រោងផ្ទះ ៣ឬ៤ យកមកប្រៀបធៀបគ្នាថាផ្ទះមួយណាដែលជាចំណង់ចំណូលចិត្តរបស់អ្នក។ បន្ថែមពីនេះបច្ចុប្បន្នយើងមានភាពងាយស្រួលក្នុងការដើរមើលណាស់ពីព្រោះថាសព្វថ្ងៃនេះគ្រប់ក្រុមហ៊ុនលក់អចលនទ្រព្យជាច្រើនគឺតែងតែមានភ្នាក់ងារផ្តល់ពត័មានចាំផ្តល់ជូននូវអ្វីដែរក្រុមហ៊ុនពួកគេមានទៅឲ្យអ្នកបានដឹង និងអាចពិភាក្សាអំពីអ្វីដែលអ្នកចង់បាន។ ម្យ៉ាងទៀតនោះបើយើងចង់ឲ្យកាន់តែមានភាពច្បាស់លាស់នោះ អ្នកអាចទៅមើលគម្រោងផ្ទះដោយផ្ទាល់តែម្តងក៏បានដោយមើលទៅតាមតំបន់ក៏ដូចជាទីតាំងភូមិសាស្រ្តដែលអាចជាតំបន់អភិវឌ្ឍន៍ ហេតុផលទាំងនេះអាចនឹងឱ្យអ្នកទទួលបានផងល្អ និងមិនស្តាយក្រោយក្នុងការទិញផ្ទះ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T04:17:17.237Z", "category": "អចលនទ្រព្យ", "views": 359, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មេធំ Uber ប្រាប់កំហុសធំ១ ធ្វើឲ្យមនុស្ស GenZ លោតមិនផុតប្រា.ក់ខែទាប និងឆាប់ចា.ញ់បោ.កគេ	https://business-cambodia.com/articles/dara-khosrowshahi-tell-biggest-mistake	ខណៈយុវជនព្យាយាមហក់លោតលេងផ្លូវកាត់ ចិញ្ច្រាំគោលដៅលឿនឆាប់ បង្កើតផ្លូវដើរត្រង់ធ្លូឆ្ពោះទៅអាជីពចុងក្រោយរបស់ខ្លួន នាយកប្រតិបត្តិ Uber លោក Dara Khosrowshahi មានប្រសាសន៍ថា ការធ្វើផែនការហួសហេតុពុំមែនគ្រាន់តែគ្មានប្រសិទ្ធភាពនោះទេ វាធ្វើឲ្យអ្នកបាត់បង់ឱកាសនិងឆាប់ចាញ់បោកគេ។   លោក Khosrowshahi បានប្រាប់នាយកប្រតិបត្តិ LinkedIn លោក Ryan Roslansky ក្នុងបទសម្ភាសន៍ថ្មីមួយដែលបានចេញផ្សាយកាលពីថ្ងៃព្រហស្បតិ៍នេះយ៉ាងដូច្នេះថា៖ «កុំរៀបចំផែនការអាជីពរបស់អ្នកច្រើនពេកអី ខ្ញុំឃើញមនុស្សវ័យក្មេងធ្វើកំហុសនេះគ្រប់ពេលវេលា។ ពួកគេនឹងនិយាយថា 'ខ្ញុំចង់ក្លាយជា YY នៅពេលនេះ' ឬ 'ខ្ញុំចង់រកលុយឲ្យបាន XXXXXXX'»។   មេធំ Uber រូបនេះបានបន្ថែមថា៖ «ការមានគំនិតថាអ្នកចង់ទៅណា វាមិនខុសទាស់អ្វីទេ។ ប៉ុន្តែអ្នកត្រូវបើកចំហសម្រាប់ឱកាសផ្សេងៗផងដែរ អ្នកត្រូវចេះទាញប្រយោជន៍ពីវា។ ខ្ញុំមិនដែលប្រញាប់ប្រញាល់ក្នុងអាជីពរបស់ខ្ញុំទេ ព្រោះឱកាសទាំងនោះអាចជួយខ្ញុំក្នុងការបណ្តុះនូវអាជីពដ៏រីករាយ និងជោគជ័យបន្ថែមទៀត»។   ជាក់ស្តែងលោក Khosrowshahi បានបម្រើការជានាយកប្រតិបត្តិរបស់ Expedia អស់រយៈពេល ១២ឆ្នាំ មុនពេលចូលកាន់តំណែងនៅ Uber ក្នុងឆ្នាំ២០១៧។ មុនពេលចូលរួមជាមួយ Expedia លោក Khosrowshahi បានធ្វើការជា CFO នៃ IAC (InerActiveCorp) ដែលជាក្រុមហ៊ុនប្រព័ន្ធផ្សព្វផ្សាយដែលមានមូលដ្ឋាននៅទីក្រុងញូវយ៉ក។   ក្នុងអំឡុងពេលកាន់តំណែងដ៏យូររបស់គាត់នៅ Expedia លោក Khosrowshahi បាននិយាយថាគាត់បានរៀនជំនាញភាពជាអ្នកដឹកនាំដ៏មានតម្លៃ រួមទាំងភាពបត់បែនយ៉ាងសំខាន់ ការទំនាក់ទំនង និងជាអ្នកស្តាប់ដែលមានប្រសិទ្ធភាពជាងមុន ដែលបានជួយគាត់ក្នុងការផ្លាស់ប្តូរខ្លួនយ៉ាងខ្លាំងរហូតអាចឈរលើកំពូលក្រុមហ៊ុន Uber។   នាយកប្រតិបត្តិវ័យ ៥៣ឆ្នាំរូបនេះ បានលើកឡើងថា៖ «អ្នកមើលទៅ Steve Jobs, Jeff Bezos, Jamie Dimon, Jack Welch ... ភាពអស្ចារ្យត្រូវការពេលវេលា»។ ចូរកុំរត់ហេកហកទាំងទទឹងទិស បោះជំហានមួយៗតែច្បាស់លាស់ ធ្វើខ្លួនជាមេដែកស្រូបឱកាសតាមដងផ្លូវឆ្ពោះទៅសម្រេចគោលដៅរបស់អ្នក នោះវេទមន្តនឹងកើតឡើង៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T04:10:33.003Z", "category": "ភាពជាអ្នកដឹកនាំ", "views": 732, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនអន់ទេ! ការងារចំណូលខ្ពស់៥ប្រភេទ ក្រុមមនុស្ស មានអត្តចរិត Extrovert អាចធ្វើបានល្អបំផុត	https://business-cambodia.com/articles/test-keyword	បុគ្គលដែលមានអត្តចរិត Extrovert ជាមនុស្សដែលចូលចិត្តការធ្វើទំនាក់ទំនង ជួបមនុស្សថ្មីៗជាច្រើនក្នុងសង្គម តែងរួសរាយរាក់ទាក់ និងអាចចំណាយពេលបានយូរនៅកន្លែងអ៊ូអរ។ យ៉ាងណាមិញបើតាមប្រភពពី Crystalknows បានឱ្យដឹងថាប្រភេទមនុស្ស Extrovert មានចរិតលក្ខណៈ អាចធ្វើការងារជាក្រុមបានល្អបំផុត ខណៈអាជីពចំណូលខ្ពស់៥ប្រភេទនេះ ពួកគេអាចធ្វើបានល្អបំផុត។ ១.ផ្នែកលក់៖ សម្រាប់ផ្នែកលក់គឺជាជំនាញចំណូលខ្ពស់មួយប្រភេទ ដែលក្រុមមនុស្ស Extrovert អាចធ្វើបានល្អ ពីព្រោះពួកគេជាមនុស្សពូកែចរចារ ធ្វើទំនាក់ទំនង និងសម្របខ្លួនក្នុងសង្គមបានលឿន។ ក្នុងនោះពួកគេភាគច្រើនអាចធ្វើការងារលើផ្នែកលក់អចលនទ្រព្យ អ្នកលក់ចលនវត្ថុ អ្នកគ្រប់គ្រងផ្នែកលក់ ឬលក់សេវាកម្មព្រមទាំងផលិតផលផ្សេងៗ។ ២.ផ្នែកទីផ្សារ៖ សម្រាប់ផ្នែកទីផ្សារក្រុមមនុស្ស Extrovert អាចនឹងធ្វើបានល្អផងដែរ ខណៈពួកគេភាគច្រើនមានគំនិតច្នៃប្រឌិត លឿនរហ័ស ពូកែបញ្ចុះបញ្ចូល តាមទាន់និន្នាការសង្គម។ ក្នុងនោះពួកគេភាគច្រើនអាចប្រកបរបរជាអ្នកធ្វើទីផ្សារលើអនឡាញ អ្នកគ្រប់គ្រងយុទ្ធសាស្រ្តទីផ្សារ អ្នកវិភាគនិន្នាការទីផ្សារ ឬជាអ្នកបង្កើតទីផ្សារជាដើម។	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T03:39:00.000Z", "category": "ចាប់ផ្តើមអាជីវកម្ម", "views": 20, "author": { "first_name": "Admin", "last_name": "User", "email": "techcambodiateam@gmail.com" }, "quality_warning": [ "tiny", "noisy" ] }
លោក សំ កុសល បង្ហាញចំណុចរសើបចំនួន ៤ ដែលអ្នកត្រូវដឹងមុនចង់ទិញផ្ទះដោយបង់រំសល់	https://business-cambodia.com/articles/sam-kosal-and-house	ការទិញផ្ទះគឺជារឿងសំខាន់បំផុតមួយនៅក្នុងជីវិតមនុស្សម្នាក់ៗ ដោយសារតែត្រូវចំណាយលុយច្រើន។ ហើយបច្ចុប្បន្នការទិញផ្ទះគឺមានច្រើនបែប ពិសេសការទិញផ្ទះដោយការបង់រំលស់ឃើញមានភាពពេញនិយមច្រើននៅប៉ុន្មានឆ្នាំចុងក្រោយនេះ ដោយសារវាមានភាពងាយស្រួល ព្រោះមិនចាំមានលុយគ្រប់ក៏អាចទិញបានតាមរយៈការបង់ប្រាក់ប្រចាំខែ។ យ៉ាងណានៅក្នុងភាពងាយស្រួលនេះ អ្នកទិញក៏អាចនឹងជួបបញ្ហាផងដែរ ប្រសិនបើពុំបានសិក្សាឲ្យបានល្អិតល្អន់ទេនោះ។    ជាក់ស្ដែងលោក សំ កុសល ដែលជាអ្នកជំនាញមួយរូបបានលើកឡើងចំណុចរសើបចំនួន ៤ ដែលអ្នកចង់ទិញផ្ទះដោយការបង់រំលស់ត្រូវដឹង និងគណនាឲ្យបានច្បាស់សិនដើម្បីចៀសវាងហានិភ័យនាពេលខាងមុខ។ ដោយចំណុចរសើបទាំង ៤ នោះរួមមាន៖   ១. ប្លង់   ប្លង់គឺសំខាន់មែនទែនសម្រាប់អ្នកទិញអចលនទ្រព្យ ប្រសិនបើយើងទិញផ្ទះដែលគ្មានប្លង់ត្រឹមត្រូវគឺដូចយកលុយទៅកប់ចោលអ៊ីចឹង ព្រោះយើងអាចនឹងមានបញ្ហាផ្នែកច្បាប់ទៅថ្ងៃខាងមុខបាន។ ត្រង់ចំណុចនេះដែរ លោក សំ កុសល បានលើកទឹកចិត្ដថា មុននឹងចេញទិញផ្ទះបុគ្គលម្នាក់ៗត្រូវប្រាកដថានឹងទទួលបានប្លង់ត្រឹមត្រូវពីម្ចាស់គម្រោង។   ដើម្បីដឹងព័ត៌មាននេះបាន យើងគប្បីត្រូវមើល ឬសាកសួរអ្នកដែលគេទិញផ្ទះមុនយើង ថាគាត់ទិញហើយបានប្លង់ឬក៏អត់? និងមួយទៀតត្រូវស្រាវជ្រាវប្រវត្ដិម្ចាស់គម្រោងដែលត្រូវទិញនេះឲ្យច្បាស់លាស់សិនផងដែរ។     ២ ការប្រាក់   ការប្រាក់គឺជារឿងសំខាន់មួយសម្រាប់អ្នកចង់បង់រំលស់ត្រូវសិក្សាឲ្យបានច្បាស់ ថាមានអត្រាខ្ពស់ឬក៏អត់? ផ្ទះខ្លះតម្លៃមើលទៅទាបទេ ប៉ុន្ដែអត្រាការប្រាក់បង់រំលស់ប្រចាំខែគឺខ្ពស់ខ្លាំង។ ដូច្នេះបើសិនការប្រាក់ខ្ពស់ លោក សំ កុសល បានលើកទឹកចិត្ដឲ្យ រំលស់ជាមួយធនាគារ ព្រោះរំលស់ជាមួយធនគារគឺយើងនឹងទទួលបានកម្ចីមួយដែលមានអត្រាការប្រាក់ទាប។ ជាមួយគ្នានេះដើម្បីទទួលបានអត្រាការប្រាក់ទាប យើងត្រូវកសាង Credit ឲ្យបានល្អជាមួយធនាគារផងដែរ។   ៣. ចំណូល   ចំណូលគឺជាចំណុចស្លាប់រស់ របស់អ្នកបង់រំលស់ ដែលត្រូវសិក្សឲ្យបានច្បាស់លាស់។ ចំណុចនេះដែរលោកបានសង្កត់ធ្ងន់ថា អ្នកដែលមានចំណូលតែ ១ ប្រភព គឺមានគ្រោះថ្នាក់បំផុតសម្រាប់ការបង់រំលស់។ ឧទាហរណ៍៖ បើចំណូល១ប្រភពនេះបាត់បង់ ឬមានបញ្ហា គឺការរំលស់របស់យើងនឹងជាប់គាំងតែម្ដង។   ដើម្បីការពារបញ្ហា លោកបានលើកទឹកចិត្ដដល់អ្នកបង់រំលស់ ត្រូវមានចំណូលច្រើនប្រភព បើសិនមានបញ្ហាមួយប្រភព គឺយើងនៅសល់មួយឬច្រើនប្រភពទៀតដើម្បីទប់។ ព្រោះការបង់រំលស់មិនមែន ១ ឆ្នាំ ឬ ២ ឆ្នាំរួចទេ ពោលគឺ ១០ ទៅ ២០ ឆ្នាំ ដូច្នេះនៅក្នុងដំណាក់កាលនៃការបង់រំសល់នេះ បើមានបញ្ហាអ្វីមួយកើតឡើងធ្វើឲ្យប៉ះពាល់ចំណូលរបស់យើងច្បាស់ជាយ៉ាប់មិនខាន ជាក់ស្ដែងដូចវិបត្ដិកូវីដ-១៩ ជាដើម។   ៤. ហេតុផលនៃការទិញ   មុនទិញផ្ទះដាច់ខាតត្រូវសួរខ្លួនឯងសិនថា ទិញមកដើម្បីវិនិយោគ ឬក៏រស់នៅ? បើសិនយើងរំលស់ផ្ទះ ហើយចំណូលនៅតិច យើងគួរយកផ្ទះហ្នឹងទៅជួលវិញទើបល្អ ព្រោះដើម្បីបានចំណូលបន្ថែមដើម្បីសម្រួលដល់ការបង់ប្រាក់បាន។ ហើយលោកបានលើកទឹកម្ចាស់ផ្ទះ គួរនៅផ្ទះជួលមួយរយៈសិន នៅពេលយើងបង់បានច្រើន ឬមានចំណូលកើនឡើងរឹងមាំហើយ ចាំចូលរស់នៅវិញក៏បាន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T03:20:04.320Z", "category": "អចលនទ្រព្យ", "views": 325, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
តាមដានមាសផង! តើហាងឆេមាសប្រែប្រួលដល់ណាហើយ បន្ទាប់ពីមានបញ្ហាជម្លោះរវាងអ៊ីស្រាអែលនិងប៉ាឡេស្ទីន?	https://business-cambodia.com/articles/gold-price-during-conflict-between-israel-and-hamas	នៅប៉ុន្មានសប្ដាហ៍ចុងក្រោយនេះ ហាងឆេងមាសលើទីផ្សារអន្តរជាតិនិងក្នុងស្រុកមានការប្រែប្រួលខ្លាំងពោលគឺធ្លាក់ចុះយ៉ាងខ្លាំងដោយសារតែដំណឹងនៃការដំឡើងការប្រាក់ដុល្លាររបស់សហរដ្ឋអាមេរិកបានដាក់សម្ពាធមកលើហាងឆេងមាស។   យ៉ាងណាមិញអំឡុងសប្ដាហ៍នេះ ហាងឆេងមាសបានចាប់ផ្ដើមងើបឡើងវិញក្រោយពីមានបញ្ហាជម្លោះរវាងប្រទេសអ៊ីស្រាអែលនិងក្រុមហាម៉ាសរបស់ប៉ាឡេស្ទីន។ ជាក់ស្ដែងគិតត្រឹមព្រឹកនេះ ហាងឆេងមាសលើទីផ្សារអន្តរជាតិបន្តហក់ឡើងចំនួន១៦ដុល្លារបន្ថែមទៀតពោលគឺឡើងដល់ ១,៨៦៤ដុល្លារក្នុងមួយអោន(ស្មើនឹង២,២៤៥ដុល្លារក្នុងមួយតម្លឹង)។ ចំណែកហាងឆេងមាសនៅក្នុងស្រុកយើងបន្តឡើងមួយលេខទៀតហើយគឺឡើង២២៣ដុល្លារក្នុងមួយជី។   មាសតែងតែត្រូវបានគេចាប់អារម្មណ៍វិនិយោគនៅពេលដែលមានវិបត្តិដូចជាសង្រ្គាមនិងវិបត្តិសេដ្ឋកិច្ចជាដើម ព្រោះមាសត្រូវបានគេចាត់ទុកជាទ្រព្យសុវត្ថិភាពដូច្នេះពេលស្រុកទេសមានបញ្ហាមនុស្សនាំគ្នាទិញមាសដើម្បីទុកជាទ្រព្យសុវត្ថិភាពក្នុងការដោះដូរធ្វើជំនួញដូរផ្សេងៗ។    នៅក្នុងបរិបទប្រទេសកម្ពុជាយើងផ្លូវក្នុងការវិនិយោគលើមាសមាន២ផ្លូវគឺទីមួយវិនិយោគទិញមាសពិតប្រាកដអាចមើលឃើញអាចប៉ះបាន។ ជាក់ស្ដែងនៅក្នុងសង្គមខ្មែរយើង អ៊ំ ពូមី យាយតា តែងតែទិញមាសនៅតាមបណ្ដាហាងលក់មាសដែលយើងតែងតែហៅថាទិញមាសទុក។    ផ្លូវក្នុងការវិនិយោគមាសទីមួយនេះមិនពិបាកនោះទេពោលគឺឲ្យបងប្អូនចេះជ្រើរើសហាងមាសឲ្យបានត្រឹមត្រូវដោយជ្រើសរើសហាងលក់មាសដែលម្ចាស់ហាងរកស៊ីស្មោះត្រង់មិនបន្លំមិនកោរនោះបងប្អូនអាចទិញមាសបានដោយមានទំនុកចិត្តហើយ។   ចំណែកផ្លូវក្នុងការវិនិយោគលើមាសទី២គឺវិនិយោគលើហាងឆេងមាសទីផ្សារអន្តរជាតិដោយវិនិយោគលើគម្លាត់ថ្លៃមាសធៀបនឹងប្រាក់ដុល្លារអាមេរិក។  ផ្លូវវិនិយោគមាសទី២នេះ អ្នកត្រូវសិក្សាស្វែងយល់ច្រើន ជាពិសេសត្រូវតាមដានពីស្ថានភាពសេដ្ឋកិច្ចពិភពលោកបើចង់វិនិយោគបានផលជាផ្លែផ្កា។ ចង់វិនិយោគលើហាងឆេងមាសអន្តរជាតិ បងប្អូនត្រូវបើកគណនីជួញដូរជាមួយក្រុមហ៊ុនឈ្មួញជើងសារឧបករណ៍និស្សន្ទ ហើយក្រុមហ៊ុនឈ្មួញជើងសារឧបករណ៍និស្សន្ទក៏មានបុគ្គលិកចាំប្រឹក្សាពីការវិនិយោគហាងឆេងមាសជូនបងប្អូនផងដែរ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T03:19:04.479Z", "category": "ហិរញ្ញវត្ថុ", "views": 4639, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ភ្ញាក់ផ្អើល! លោកតាវ័យ៨៤ឆ្នាំ តំណាងកម្ពុជា ចូលប្រកួតកីឡា Asian Games នៅចិន ពោលពាក្យចាក់ដោតបែបនេះ	https://business-cambodia.com/articles/theng-sok	លោកតា ថេង សុខ មានវ័យរហូតដល់៨៤ឆ្នាំ គឺជាអ្នកលេងអុក xiangqi (អុកចិន) តំណាងឱ្យកម្ពុជា ក្នុងព្រឹត្តិការណ៍ Asian Games លើកទី១៩ នៅសាធារណៈរដ្ឋប្រជាមានិតចិន។ នេះបើយោងតាមការឲ្យដឹងពីគេហទំព័រ olympics.com។     ក្នុងនាមជាអត្តពលិកចំណាស់ជាងគេបំផុត លោកតាបានលើកឡើងយ៉ាងដូច្នេះថា៖ «មិនថាខ្ញុំមានអាយុប៉ុន្មានទេ ខ្ញុំនៅទីនេះ ព្រោះខ្ញុំស្រលាញ់ហ្គេម»។ ពាក្យមួយឃ្លានេះ រួមទាំងចំណង់ចំណូលចិត្ត និងស្មារតីរបស់គាត់នឹងបន្តជំរុញទឹកចិត្តកីឡាករវ័យក្មេងឱ្យហ៊ានដេញតាមក្តីសុបិនរបស់ខ្លួន។   ក្នុងនោះ លោកតាបានបន្តទៀតថា៖ «ខ្ញុំនឹងក្លាយជាគ្រូបង្វឹក xiangqi នៅសហព័ន្ធរបស់យើង។ ខ្ញុំនឹងប្រឹងប្រែងបន្ថែមទៀតដើម្បីលើកស្ទួយវិស័យកីឡានៅក្នុងប្រទេសកម្ពុជា និងបណ្តុះបណ្តាលយុវជនជំនាន់ក្រោយឱ្យមានការអភិវឌ្ឍយ៉ាងឆាប់រហ័ស ដើម្បីយើងអាចចូលរួមការប្រកួតនៅប្រទេសចិនបានកាន់តែច្រើន»។     គួរជម្រាបផងដែរថា លោកតា ថេង សុខ កើតក្នុងឆ្នាំ១៩៣៩ នាខេត្ត Guangdong ភាគខាងត្បូងប្រទេសចិន និងបានផ្លាស់មករស់នៅប្រទេសកម្ពុជាជាមួយក្រុមគ្រួសារនៅឆ្នាំ១៩៤៨។ លោកតា ហាក់មាននិស្ស័យជាមួយការលេងអុកចិន xiangqi តាំងពីកុមារភាពមកម្ល៉េះ និងមានបទពិសោធន៍ធ្លាប់ចូលប្រកួតក្នុងព្រឹត្តិការណ៍ធំៗជាច្រើនផងដែរនាពេលកន្លងមក៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T02:16:25.723Z", "category": "ភាពជាអ្នកដឹកនាំ", "views": 202, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ត្រៀមអាវភ្លៀង! ចាប់ពីថ្ងៃនេះ ភ្នំពេញនិងបណ្តាខេត្តមួយចំនួន នឹងមានភ្លៀងលាយឡំខ្យល់កន្រ្តាក់	https://business-cambodia.com/articles/weath-in-october-cambodia-news-	យោងតាមសេចក្ដីជូនដំណឹងស្ដីពីស្ថានភាពអាកាសធាតុ របស់ក្រសួងធនធានទឹក និងឧតុនិយមបានឱ្យដឹងថា កម្ពុជាអាចនឹងមានភ្លៀងធ្លាក់ចាប់ពីនៅថ្ងៃទី១០ ដល់ថ្ងៃទី១២ ខែតុលានេះ នៅរាជធានីភ្នំពេញ និងបណ្តាខេត្តមួយចំនួន ពីកម្រិតខ្សោយទៅមធ្យម និងមានផ្នែកខ្លះមានភ្លៀងបង្គួរ លាយឡំផ្គររន្ទះ និងខ្យល់កន្ត្រាក់ ជាមួយនឹងទំហំទឹកភ្លៀងធ្លាក់គ្របដណ្តប់លើផ្ទៃដីពី ៤០-៦០%។   ដោយប្រព័ន្ធសម្ពាធទាប (ITCZ) អូសបន្លាយលើកម្ពុជា ជាមួយនឹងខ្យល់មូសុងនិរតីបក់ខ្សោយ។ ស្ថានភាពបែបនេះនឹងធ្វើឱ្យ បណ្តាខេត្តនៅភាគពាយ័ព្យជាប់នឹងប្រទេសថៃ អាចមានភ្លៀងធ្លាក់នៅក្នុងកម្រិតពីមធ្យម ទៅបង្គួរ លាយឡំផ្គររន្ទះ និងខ្យល់កន្ត្រាក់ ជាមួយនឹងទំហំទឹកភ្លៀងធ្លាក់គ្របដណ្តប់លើ ផ្ទៃដីពី៧០-៨០% ចាប់ពីនៅថ្ងៃទី១០ ដល់ថ្ងៃទី១២ ខែតុលា។   ចំណែកឯរាជធានីភ្នំពេញ និងបណ្តាខេត្តដទៃទៀត អាចមានភ្លៀងធ្លាក់នៅក្នុងកម្រិតពី ខ្សោយទៅមធ្យម និងមានផ្នែកខ្លះមានភ្លៀងបង្គួរ លាយឡំផ្គររន្ទះ និងខ្យល់កន្ត្រាក់ ជាមួយ នឹងទំហំទឹកភ្លៀងធ្លាក់គ្របដណ្តប់លើផ្ទៃដីពី ៤០-៦០% ។   អាស្រ័យដូចបានជម្រាបជូនខាងលើ សូមសាធារណជនទទួលជ្រាបជាព័ត៌មាន និងមានការប្រុងប្រយ័ត្ន ចំពោះសុខភាព ក៏ដូចជាការធ្វើដំណើរទីជិតឆ្ងាយ និងគួរតែមានភ្លៀវធ្លាក់ឬឆត្រដាក់តាមខ្លួនផងដែរ ដើម្បីការពារខ្លួនពីជំងឺផ្តាសាយផ្សេងៗ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-10T01:58:52.025Z", "category": "ព័ត៌មានថ្មីៗ", "views": 263, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំកំណាញ់ពេក! ចង់លក់ដាច់ មានភ្ញៀវច្រើន អ្នកលក់ត្រូវហ៊ានចំណាយលើ៣ក្បាច់នេះ	https://business-cambodia.com/articles/dun-be-sel-fish	ជាទូទៅពេលនិយាយដល់ការលក់ដូរ ពិតណាស់ម្ចាស់អាជីវកម្មគ្រប់រូបតែងរំពឹងចង់បាននៅប្រាក់ចំណេញច្រើនៗ ប៉ុន្តែនៅពេលណាយើងរំពៃខ្លាំងពេក ឬចង់តែបានពេក អាចធ្វើឱ្យយើងដាច់ចំណងក៏ថាបាន។ ទាក់ទងជាបញ្ហានេះ ថ្ងៃនេះ អេដមីនសូមលើកយក៣ ចំណុចធំៗ អ្នកលក់ផ្តល់ឱ្យអតិថិជនកាន់តែច្រើន កាន់តែចំណេញ កាន់មានភ្ញៀវ។ ដោយក្នុងនោះរួមមានដូចជា៖ ១. ហ្វ្រីរឿងតូចៗ៖ មានអ្នកលក់មួយចំនួនធំ បានមើលរំលងចំណុចតូចៗដែលគាត់ថាវាមិនមានអ្វីផ្តល់ផលចំណេញដល់គាត់ ផ្ទុយទៅវិញ មានតែការដកលុយពីហោប៉ៅរបស់គាត់ទៅវិញ ប៉ុន្តែគាត់មិនបានដឹងទេថា រឿងតូចៗទាំងនោះ នាំឱ្យគាត់ចំណេញច្រើនទៅវិញទេ។ ឧទាហរណ៍ជាក់ស្តែងអតិថជនត្រូវចំណាយអស់ ១០១០០០៛ បើអ្នកសុខចិត្តចិត្ត ចោល១០០០រៀលកន្ទុយដល់គាត់ នោះគាត់នឹងមានអារម្មណ៍ល្អចំពោះយើង គិតថាយើងមិនលក់ ដោយយកលុយដាក់មុខនោះទេ ហើយពេលក្រោយៗទៀត អតិថិជននោះនឹងមករកយើងទៀត។ ២. ឱ្យបន្ថែម (ឱ្យអតិថិជនទិញ) ជាការពិតណាស់នៅពេលអតិថិជនស្គាល់ផលិតយើងហើយ ដើម្បីធ្វើឱ្យពួកគាត់ទិញបានលុះត្រាតែ យើងត្រូវចេះក្បួន “ឱ្យ” បន្ថែមពីលើទៀត ដើម្បីជាការបន្ថែមទំនុកចិត្ត ជួនកាលរបស់បន្តិចបន្ទួចក៏អាចទាក់ចិត្តពួកគាត់បានដែរ ។ ឧទាហរណ៏ថា អ្នកទិញសុំបញ្ចុះទើបពួកគាត់ព្រមទិញ ដូច្នេះហើយជាអ្នកលក់ត្រូវឆ្លើយថា “បងយើងខ្ញុំមិនអាចបញ្ចុះតម្លៃបានទេ (បញ្ចុះញឹកពេក អ្នកទិញគិតថាផលិតផលរបស់យើងប្រញាប់ធ្វើមិចលក់ចេញឱ្យអស់ៗ គ្មានគុណភាព ) តែបើបងយកពីរនេះខ្ញុំនឹងថែមឱ្យបងមួយ ពេលនោះភ្ញៀវនឹងគិតថាចំណេញហើយនឹងទិញតែម្តង ជាក់ស្តែងវាគឺចំណេញ ពិតមែន មានន័យថាចំណេញទាំងអ្នកលក់និងអ្នកទិញ ។ ត្រង់ចំណុចនេះសូមបញ្ជាក់បងប្អូនអ្នកលក់ទាំង ឡាយថា នៅក្នុងការរកស៊ីចង់ចំណេញមិនមែនជារឿងខុសនោះទេ តែបើការចំណេញរបស់យើងធ្វើឱ្យគេឈឺចាប់ កុំចង់ចំណេញអី កុំលក់បោកភ្ញៀវ កុំលក់ភូតភ្ញៀវ ដែលអ្នកលក់ត្រូវតែប្រកាន់ភ្ជាប់ជានិច្ច ។ ៣. ឱ្យលើសពីការរំពឹងទុក (ឱ្យអតិថិជន មកទិញម្តងទៀត) បងប្អូនទាំងអស់គ្នាដែលកំពុងតែអានអត្ថបទមួយនេះ ប្រហែលជាធ្លាប់បានជួបអារម្មណ៍មួយនៅពេលដែលដើរផ្សារ ទិញរបស់ដែលយើងស្រឡាញ់ ហើយប៉ះអ្នកលក់គួរឱ្យស្រឡាញ់ទៀត មានន័យថាអ្នកលក់និយាយត្រូវគ្នាឬចុះសម្រុងគ្នា គាត់ពូកែក្នុងការទាក់ចិត្តយ៉ាងខ្លាំងមែន យើងស្រសាញ់ម៉ូតអាវតែអត់ស្រលាញពណ៌ ទោះបីកន្លែងគាត់អត់មាន ក៏គាត់យកពីកន្លែងផ្សេងមកហើយយើងឱ្យទាល់តែបានដែរ ពោលគាត់ព្យាយយាមធ្វើឱ្យយើងមិនទាស់ចិត្តនៅរបៀបដែលគាត់លក់ឡើយ ។ ដូច្នេះហើយ ទាំងអស់គ្នាសាកគិតមើល តើយើងអាចចូលហាងរបស់គាត់ជាលើកជាទី២ និងទី៣ទៀតទេ ? ចម្លើយគឺប្រាកដជាចូលទៀត ព្រោះគាត់បានយកបេះដូងអ្នកទិញហើយ ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T09:57:26.352Z", "category": "កំពូលអ្នកលក់", "views": 1565, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
គម្រោងស្ពាន និងផ្លូវដែក ចំនួន ២ នឹងរះឡើងដើម្បីសម្រួលការធ្វើដំណើរនៅភាគខាងត្បូងភ្នំពេញ	https://business-cambodia.com/articles/train-and-bridge-projects	បច្ចុប្បន្ននៅរាជធានីភ្នំពេញបានគម្រោងធំៗជាច្រើនបានកំពុងដំណើរការសាងសង់ ខណៈគម្រោងខ្លះទៀតបានកំពុងសិក្សាជាបន្ដបន្ទាប់ផងដែរ។ ជាមួយគ្នានេះដែរយើងឃើញថា នៅភាគខាងត្បូងរាជធានីភ្នំពេញ គឺមានគម្រោងធំ ២ គឺស្ពានឆ្លងកាត់ទន្លេបាសាក់ ១ និងផ្លូវរថភ្លើង ១ ត្រៀមលេចរូបរាងឡើងនាពេលខាងមុខផងដែរ។   ១. ផ្លូវរថភ្លើង   បច្ចុប្បន្នេះ ក្រុមហ៊ុនចិន China Metro បានកំពុងសិក្សាគម្រោងសាងសង់ផ្លូវរថភ្លើងធុនស្រាលថ្មីមួយ ដែលតភ្ជាប់ពីព្រលានយន្ដហោះតាខ្មៅ (ព្រលានយន្ដហោះអន្ដរជាតិតេជោក្រុងតាខ្មៅ ឬភ្នំពេញថ្មី) មកកាន់រាធានីភ្នំពេញ។ គម្រោងសាងសង់ផ្លូវរថភ្លើងថ្មីនេះ គឺដើម្បីសម្រួលដល់ការធ្វើដំណើររបស់ភ្ញៀវទេសចរជាតិ និងអន្ដរជាតិ ដែលធ្វើដំណើរដំណើរមកព្រលានខាងលើនៅពេលបើកដំណើរការនៅដើមឆ្នាំ២០២៥ ខាងមុខ។     ២. ស្ពានឆ្លងកាត់ទន្លេបាសាក់   ដើម្បីសម្រួលដល់ការកកស្ទះចរាចរនៅតំបន់ច្បារអំពៅ និងក្បាលថ្នល់  កាលពីពេលកន្លងទៅរាជរដ្ឋាភិបាលបានធ្វើការសិក្សាគម្រោងសាងសង់ស្ពានថ្មី១ទៀតតភ្ជាប់ពីតំបន់ព្រែកប្រា មកកាន់ចាក់អង្រែក្រោមដោយកាត់ទន្លេបាសាក់។ ខណៈកាលពីខែកញ្ញា កន្លងទៅនេះ រាជរដ្ឋាភិបាលកម្ពុជា និងរដ្ឋាភិបាលចិនបានធ្វើការចុះកិច្ចព្រមព្រៀងលើឥណទានសម្បទាន សម្រាប់ គម្រោងសាងសង់ស្ពាននេះរួចរាល់ផងដែរ។   បើយោងតាមប្រសាសន៍របស់សម្ដេចតេជោ ហ៊ុន សែន ប្រធានឧត្ដមក្រុមប្រឹក្សាព្រះមហាក្សត្រ និងជាអតីតនាយករដ្ឋមន្ដ្រីនៃព្រះរាជាណាចក្រកម្ពុជាកាលពីពេលកន្លងទៅបានឲ្យដឹងថា គម្រោងស្ពាននេះត្រូវបានសិក្សារួចរាល់ហើយ ដោយនឹងត្រូវសាងសង់ជាស្ពានថ្មថ្មី មានប្រវែង ៨៤៥ម៉ែត្រ បែងចែកដល់ទៅ៤គន្លង (២ទៅ-២មក) ដើម្បីកុំឱ្យស្ទះចរាចរណ៍លើស្ពាន។ ហើយគម្រោងស្ពានឆ្លងទន្លេបាសាក់នេះ គ្រោងនឹងចំណាយថវិកាប្រមាណ៦០លានដុល្លារអាមេរិក៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T09:46:26.099Z", "category": "អចលនទ្រព្យ", "views": 2253, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រៅពីព្រលានយន្ដហោះសៀមរាបអង្គរ កម្ពុជានៅសល់ព្រលានថ្មី ២ ទៀតកំពុងធ្វើនឹងត្រៀមបើកនាពេលខាងមុខ	https://business-cambodia.com/articles/three-internationl-airport-	កាលពីពេលថ្មីៗកន្លងទៅនេះព្រលានយន្តហោះអន្តរជាតិសៀមរាប-អង្គរ ត្រូវបានស្ថាបនារួចរាល់ហើយ ដោយត្រៀមបើកទទួលជើងហោះហើរដឹកអ្នកដំណើរ ចាប់ពីថ្ងៃទី១៦ ខែតុលា ឆ្នាំ២០២៣នេះតទៅ។ ដោយឡែកក្រៅពីព្រលានយន្តហោះអន្តរជាតិមួយនេះ កម្ពុជានៅសល់ព្រលានយន្តហោះអន្តរជាតិចំនួនពីរទៀតដែលកំពុងសាងសង់។     ១. អាកាសយានដ្ឋានអន្ដរជាតិភ្នំពេញថ្មី   ព្រលានយន្តហោះអន្តរជាតិភ្នំពេញថ្មីឬ ព្រលានយន្ដហោះអន្ដរជាតិតេជោក្រុងតាខ្មៅ គិតមកដល់បច្ចុប្បន្ន សម្រេចសម្ថតផលបានប្រមាណ៥១ ភាគរយហើយ ខណៈព្រលានយន្ដហោះអន្តរជាតិតេជោក្រុងតាខ្មៅនេះ ត្រូវបានសាងសង់ឡើងលើផ្ទៃដីទំហំប្រមាណ ២,៦០០ហិកតា ស្ថិតនៅក្នុងក្រុងតាខ្មៅ និងស្រុកកណ្តាលស្ទឹង ខេត្តកណ្តាល និងដីខ្លះស្ថិតនៅក្នុងស្រុកបាទី ខេត្តតាកែវ ។ អាកាសយានដ្ឋានអន្តរជាតិនេះ ជាគម្រោងដ៏ធំនៅក្នុងប្រទេសកម្ពុជា ដែលវិនិយោគសាងសង់រវាងក្រុមហ៊ុនសាជីវកម្មវិនិយោគក្រៅប្រទេសកម្ពុជា (OCIC) របស់អ្នកឧកញ៉ា ពុង ឃាវសែ និងក្រុមហ៊ុននៃប្រទេសចិន។   ក្នុងនោះ សម្រាប់ការសាងសង់វិញត្រូវបានបែងចែកជា ៣ ដំណាក់កាល ដោយដំណាក់កាលទី១ អាចនឹងបញ្ចប់នៅឆ្នាំ២០២៥ និងចំណាយទឹកប្រាក់ ១.៥ ពាន់លានដុល្លារ (មិនគិតតម្លៃដី) អាចទទួលបានភ្ញៀវទេសចរបាន ១៣ លាននាក់ក្នុង១ឆ្នាំ ។ ចំណែកដំណាក់កាលទី២ នឹងបញ្ចប់នៅឆ្នាំ២០៣០ អាចទទួលភ្ញៀវទេសចរ៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរ ៥០លាននាក់ក្នុង១ឆ្នាំ។     ២. អាកាសយានដ្ឋានអន្តរជាតិតារាសាគរ   ព្រលានយន្ដហោះអន្ដរជាតិតារាសាគរ ត្រូវបានបើកការដ្ឋានសាងសង់កាលពីឆ្នាំ២០២០ គិតមកដល់ពេលនេះ គម្រោងព្រលាននេះបានសាងសង់ជិតរួចរាល់ហើយ។ បើតាមការគ្រោងទុក គម្រោងនេះក៏ត្រៀមនឹងដាក់ឲ្យសាកល្បងនៅក្នុងខែមិថុនា ឆ្នាំ២០២៣ កន្លងទៅផងដែរ ប៉ុន្ដែដោយសារ វិបត្តិសេដ្ឋកិច្ចសកល និងវិធានការនៃការធ្វើដំណើរដោយសារកូវីដ ១៩ ធ្វើឲ្យការសាកល្បងត្រូវបានពន្យាពេល។នេះបើតាមការលើកឡើងរបស់ឯកឧត្តម ស៊ីន ចាន់សិរីវុត្ថា អនុរដ្ឋលេខាធិការនិងជាអ្នក នាំពាក្យអាកាសចរស៊ីវិលកាលពីពេលកន្លងទៅ។   សូមជម្រាបថា ព្រលានយន្ដហោះខាងលើនេះ មានទីតាំងស្ថិតក្នុងស្រុកបុទុមសាគរ ខេត្តកោះកុង ត្រូវបានវិនិយោគការសាងសង់ដោយក្រុមហ៊ុនចិន Union Development Group។  សម្រាប់ការសាងសង់ត្រូវបានចែកចេញជា ៣ ដំណាក់កាល ដោយនៅដំណាក់កាលទី១ គឺសាងសង់លើផ្ទៃដីជាង២១៨ហិកតា ចំណាយអស់ថវិកាប្រមាណ ៣៥០លានដុល្លារ។ ដោយឡែកក្នុងដំណាក់កាលទី២និងទី៣ គឺត្រូវរង់ចាំមើលកំណើនពី១០ទៅ១៥ឆ្នាំបន្ថែមទៀតថាតើមានតម្រូវការប៉ុណ្ណា បើសិនមានតម្រូវការបន្ថែមក្រុមហ៊ុននឹងពង្រីកបន្ថែមទៀត។ អ្វីដែលពិសេសគឺព្រលាននេះមានសមត្ថភាព អាចផ្ទុកយន្តហោះធុន Boeing 777 និងAirbus A34០ ដែលជាប្រភេទ យន្តហោះ ខ្នាតធំបាន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T09:39:58.364Z", "category": "អចលនទ្រព្យ", "views": 781, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ប្រា.ក់ខែខ្ពស់កប់! ជំនាញកំពូលទាំង១០ រៀនចប់៥ឆ្នាំ ត្រូវប៉ាន់ខ្លាំង ទីផ្សារដណ្តើមគ្នាយក	https://business-cambodia.com/articles/10-skills-high-paid	ជំនាញជាប្រភពចំណូល ចាប់ត្រូវដូចរើសបានមាសប៉ុនដូងទុំ ត្បិតជំនាញមួយអាចចិញ្ចឹមយើងនិងត្រូវចំណាយពេលរស់នៅជាមួយវាពេញមួយជីវិត។ អាស្រ័យហេតុនេះ ទើបយុវជនជំនាន់ក្រោយគប្បីត្រូវមានភាពឆ្លាតវៃក្នុងការជ្រើសរើសជំនាញ សម្រាប់រៀបចំអនាគតរបស់ខ្លួនឱ្យបានល្អបំផុត ជាពិសេសក្នុងយុគសម័យ ភ្នែកទិព្វត្រចៀកទិព្វ (5G)។   ឆ្លើយតបនឹងការជ្រើសរើសជំនាញនេះ យោងតាមការសិក្សាថ្មីមួយក្នុងឆ្នាំ២០២៣ របស់ New York Federal Reserve បានបង្ហាញជំនាញទីផ្សារត្រូវការខ្លាំងបំផុត១០ ប្រាក់ខែខ្ពស់កប់ ពេលរៀនចប់៥ឆ្នាំ៖   ១/. វិស្វកម្មគីមី៖ ប្រាក់ខែប្រមាណ ៧៥,០០០ដុល្លារ/១ឆ្នាំ ២/. វិស្វកម្មកុំព្យូទ័រ៖ ប្រាក់ខែប្រមាណ ៧៤,០០០ដុល្លារ/១ឆ្នាំ ៣/. វិទ្យាសាស្ត្រកុំព្យូទ័រ៖ ប្រាក់ខែប្រមាណ ៧៣,០០០ដុល្លារ/១ឆ្នាំ ៤/. វិស្វកម្មអវកាស៖ ប្រាក់ខែប្រមាណ ៧២,០០០ដុល្លារ/១ឆ្នាំ ៥/. វិស្វកម្មអគ្គិសនី៖ ប្រាក់ខែប្រមាណ ៧០,០០០ដុល្លារ/១ឆ្នាំ ៦/. វិស្វកម្មឧស្សាហកម្ម៖ ប្រាក់ខែប្រមាណ ៧០,០០០ដុល្លារ/១ឆ្នាំ ៧/. វិស្វកម្មមេកានិក៖ ប្រាក់ខែប្រមាណ ៧០,០០០ដុល្លារ/១ឆ្នាំ ៨/. វិស្វកម្មផ្សេងៗ៖ ប្រាក់ខែប្រមាណ ៦៨,០០០ដុល្លារ/១ឆ្នាំ ៩/. ការវិភាគអាជីវកម្ម៖ ប្រាក់ខែប្រមាណ ៦៦,០០០ដុល្លារ/១ឆ្នាំ ១០/. វិស្វកម្មសំណង់ស៊ីវិល៖ ប្រាក់ខែប្រមាណ ៦៥,០០០ដុល្លារ/១ឆ្នាំ។   យ៉ាងណាមិញ វិស្វកម្មគឺជាវិជ្ជាជីវៈបច្ចេកទេសខ្ពស់ដែលត្រូវការនៅក្នុងគ្រប់ប្រភេទនៃឧស្សាហកម្មធំៗ រួមទាំងបច្ចេកវិទ្យាកុំព្យូទ័រ ការទាញយកធនធាន ការផលិត និងសំណង់។ ក្នុងនោះការងារ STEM ត្រូវបានគេរំពឹងថានឹងកើនឡើងពីរដងលឿនជាងការងារមិនមែន STEM រហូតដល់ឆ្នាំ ២០៣១។ មុខជំនាញក្នុងវង្វង់វិស្វកម្មអាចរកបានជាមធ្យម ១០០,០០០ដុល្លារ ឬច្រើនជាងនេះសម្រាប់ឆ្នាំ២០២៣ បើយោងតាម New York Federal Reserve។   ស្រដៀងគ្នានេះនៅកម្ពុជាយើង បើតាមការអះអាងពីក្រសួងប្រៃសណីនិងទូរគមនាគមន៍កម្ពុជាបញ្ជាក់ថា និស្សិតដែលបញ្ចប់ការសិក្សាថ្នាក់ឧត្តមសិក្សាជំនាញ ICT មានចំនួនតិចតួចមិនអាចផ្គត់ផ្គង់តម្រូវការទីផ្សារកម្ពុជាបាននៅឡើយទេ។ ក្នុងនោះ កូដជាជំនាញមួយស្ថិតក្នុងផ្នែក STEM (វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា) ដែលរដ្ឋាភិបាល ក៏ដូចជាស្ថានទូតអាមេរិកនៅកម្ពុជាកំពុងលើកទឹកចិត្តខ្លាំង៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T09:06:38.758Z", "category": "ភាពជាអ្នកដឹកនាំ", "views": 4331, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រយ័ត្ន! រដ្ឋបាលរាជធានីភ្នំពេញ ប្រកាសឱ្យខណ្ឌទាំង១៤ នៅភ្នំពេញ ត្រៀមខ្លួនទប់ទល់ទឹកជំនន់	https://business-cambodia.com/articles/phnom-penh-news-about-prevent-floating-	រដ្ឋបាលរាជធានីភ្នំពេញ នៅថ្ងៃទី០៩ ខែតុលា ឆ្នាំ២០២៣នេះ ចេញសេចក្ដីណែនាំ ស្តីពីការត្រៀមវិធានការទប់ទល់នឹងគ្រោះទឹកជំនន់ ចំនួន១០ចំណុច ក្នុងភូមិសាស្ត្ររាជធានីភ្នំពេញដល់ខណ្ឌទាំង១៤  ដើម្បីចូលរួមបង្ការ និងត្រៀមជួយសង្គ្រោះប្រជាពលរដ្ឋដែលងាយរងគ្រោះ និងមានហានិភ័យខ្ពស់ដោយគ្រោះទឹកជំនន់នៃទន្លេ ស្ទឹង និងទឹកជំនន់ដោយទឹកភ្លៀង។   យោងតាមប្រភពពីរដ្ឋបាលរាជធានីភ្នំពេញបានឱ្យដឹងថា រដ្ឋបាលខណ្ឌទាំង១៤ក្នុងតំបន់ភូមិសាស្រ្តរាជធានីភ្នំពេញត្រូវត្រៀមវិធានការទប់ទល់នឹងគ្រោះទឹកជំនន់ដូចខាងក្រោម៖   ១. រដ្ឋបាលខណ្ឌទាំង ១៤ ជាពិសេស រដ្ឋបាលខណ្ឌដង្កោ ខណ្ឌកំបូល ខណ្ឌព្រែកព្នៅ ខណ្ឌឫស្សីកែវ ខណ្ឌជ្រោយចង្វារ ខណ្ឌច្បារអំពៅ ត្រូវ៖    - កំណត់ទីទួលសុវត្ថិភាព ដើម្បីត្រៀម៍ជម្លៀសប្រជាពលរដ្ឋ រៀបចំបង្គន់អនាម័យ ទឹកស្អាត និង អគ្គិសនី ដោយធ្វើការសហការជាមួយមន្ទីរ-អង្គភាពជំនាញពាក់ព័ន្ធ សម្រាប់ជូនប្រជាពលរដ្ឋ ប្រើប្រាស់ជាបណ្តោះអាសន្ន ។   - ណែនាំផ្សព្វផ្សាយជូនប្រជាពលរដ្ឋឱ្យបានជ្រាបនូវទីតាំងទួលសុវត្ថិភាព ដែលរដ្ឋបាលខណ្ឌ បានកំណត់ និងត្រូវរៀបចំកម្លាំងការពារសន្តិសុខ សុវត្ថិភាព និងរបៀបរៀបរយនៅទីទួល សុវត្ថិភាពនោះ។   - ត្រៀមមធ្យោបាយដឹកជញ្ជូន រថយន្ត សម្ភារៈ ចប បង្គី បាវខ្សាច់ និងស្បៀង ដើម្បីជួយសង្គ្រោះ ប្រជាពលរដ្ឋដែលរងគ្រោះដោយទឹកជំនន់ - ត្រៀមធ្វើស្ថិតិប្រជាពលរដ្ឋរងគ្រោះដោយទឹកជំនន់ ដើម្បីងាយស្រួលគាំពារផ្នែកជីវភាព និង ជំនួយសង្គមផ្សេងៗ។    - ផ្សព្វផ្សាយតាមគ្រប់មធ្យោបាយជូនប្រជាពលរដ្ឋក្នុងតំបន់ងាយរងគ្រោះ ឱ្យត្រៀមលក្ខណៈបង្ការ និងការពារសុវត្ថិភាពនៅពេលមានទឹកជំនន់កើតឡើង។    - ធ្វើការកៀរគររកសប្បុរសជន និងវិស័យឯកជន ដើម្បីចូលរួមឧបត្ថម្ភគាំទ្រថវិកា សម្ភារៈ និងគ្រឿងឧបភោគបរិភោគ ដើម្បីជួយប្រជាពលរដ្ឋរងគ្រោះដោយទឹកជំនន់។    - រៀបចំក្រុមវេនយាមប្រចាំការនៅតាមអង្គភាពរបស់ខ្លួន ដើម្បីក្តាប់ព័ត៌មាន ត្រៀមអន្តរាគមន៍ និងចាត់វិធានការដោះស្រាយរាល់បញ្ហាដែលបានកើតឡើង ឱ្យបានទាន់ពេលវេលា។   ២. ស្នងការដ្ឋាននគរបាលរាជធានីភ្នំពេញ បញ្ជាការដ្ឋានកងរាជអាវុធហត្ថរាជធានីភ្នំពេញ និង បញ្ជាការដ្ឋានយោធភូមិភាគពិសេស ត្រូវត្រៀមកម្លាំង មធ្យោបាយដឹកជញ្ជូន រថយន្ត ទូក កាណូត អូប័រ និងសម្ភារៈផ្សេងៗ ដើម្បីជួយអន្តរាគមន៍សង្គ្រោះប្រជាពលរដ្ឋរងគ្រោះដោយទឹកជំនន់។    ៣.មន្ទីរធនធានទឹក និងឧតុនិយមរាជធានីភ្នំពេញ ត្រូវតាមដានព្យាករណ៍ឧតុនិយមជាប្រចាំ ដើម្បីធ្វើការជូនដំណឹងដល់ប្រជាពលរដ្ឋ រដ្ឋបាលខណ្ឌ័ រដ្ឋបាលសង្កាត់ និងមន្ទីរជំនាញពាក់ព័ន្ធ ព្រមទាំងសម្របសម្រួលការងារបច្ចេកទេសផ្សេងៗ។   ៤. មន្ទីរសុខាភិបាល នៃរដ្ឋបាលរាជធានីភ្នំពេញ ត្រូវត្រៀមរៀបចំផែនការការពារសុខភាព និងមន្រ្តី សុខាភិបាល រថយន្តគិលានសង្គ្រោះ ឧបករណ៍-សម្ភារៈសុខាភិបាល និងថ្នាំសង្កូវផ្សេងៗ ដើម្បី ផ្តល់សេវាសុខាភិបាលផ្សេងៗជូនប្រជាពលរដ្ឋនៅតាមទីទួលសុវត្ថិភាព ។   ៥. មន្ទីរសាធារណការ និងដឹកជញ្ជូនរាជធានីភ្នំពេញ ត្រូវត្រៀមគ្រឿងចក្រ កាណូត និងសម្ភារៈផ្សេងៗ ត្រៀមអន្តរាគមន៍នៅតំបន់រងំគ្រោះដោយទឹកជំនន់ និងសយ័ការជាមួយរដ្ឋបាលខណ្ឌពាក់ព័ន្ធ រៀបចំបង្គន់អនាម័យចល័តនៅទីទួលមានសុវត្ថិភាព ព្រមទាំងត្រៀមស្ការហេដ្ឋារចនាសម្ព័ន្ធ សាធារណៈនានាឡើងវិញ។   ៦. មន្ទីរព័ត៌មានរាជធានីភ្នំពេញ ត្រូវចូលរួមធ្វើការផ្សព្វផ្សាយឱ្យបានទូលំទូលាយដល់ប្រជាពលរដ្ឋ អំពីការត្រៀមបង្ការ និងការការពារសុវត្ថិភាព នៅពេលគ្រោះទឹកជំនន់កើតឡើង។   ៧. មន្ទីរអប់រំ យុវជន និងកីឡារាជធានីភ្នំពេញ និងមន្ទីរធម្មការ និងសាសនារាជធានីភ្នំពេញ ត្រូវណែនាំដល់គ្រប់គ្រឹះស្ថានសិក្សា និងវត្តអារាម ដែលនៅក្នុងតំបន់ងាយរងគ្រោះឱ្យមាន កាំរប្រុងប្រយ័ត្នខ្ពស់។ ដោយឡែក មន្ទីរអប់រំ យុវជន និងកីឡារាជធានីភ្នំពេញ ត្រូវសុំ គោលការណ៍អនុញ្ញាតពីក្រសួងអប់រំ យុវជន និងកីឡា ដើម្បីត្រៀមផ្អាកដំណើរការ គ្រឹះស្ថាន សិក្សាជាបណ្ដោះអាសន្ន សម្រាប់គ្រឹះស្ថានសិក្សាដែលត្រូវរងគ្រោះដោយទឹកជំនន់ និងធ្វើការ ផ្ទេរសិស្សានុសិស្សទៅរៀននៅគ្រឹះស្ថានសិក្សាផ្សេងជាបណ្តោះអាសន្ន ដើម្បីធានាសុវត្ថិភាព និងនិរន្តរភាពនៃការសិក្សា។   ៨. មន្ទីរសង្គមកិច្ច អតីតយុទ្ធជន និងយុវនីតិសម្បទារាជធានីភ្នំពេញ និងមន្ទីរកសិកម្ម រុក្ខាប្រមាញ់ និងនេសាទរាជធានីភ្នំពេញ ត្រូវត្រៀមសហការអនុវត្តកម្មវិធីជំនួយសង្គមផ្សេងៗ សម្រាប់ជួយ ប្រជាពលរដ្ឋដែលរងគ្រោះស្របតាមគោលការណ៍ណែនាំរបស់រាជរដ្ឋាភិបាល ។   ៩. រដ្ឋបាលខណ្ឌទាំង១៤ និងមន្ទីរ-អង្គភាពជំនាញជុំវិញរដ្ឋបាលរាជធានីភ្នំពេញ ត្រូវត្រៀមសហការ និងធ្វើការសម្របសម្រួលការងារពាក់ព័ន្ធទៅតាមជំនាញសមត្ថកិច្ចរៀងខ្លួន ដើម្បីជួយសង្គ្រោះ ប្រជាពលរដ្ឋដែលរងគ្រោះ។   ១០. ប្រជាពលរដ្ឋដែលមានលំនៅឋាននៅតាមបណ្តោយដងទន្លេមេគង្គ និងដងស្ទឹងព្រែកត្នោត ត្រូវ បង្កើនការប្រុងប្រយ័ត្នខ្ពស់ តាមដានព័ត៌មានជាប្រចាំអំពីកម្ពស់ទឹក និងត្រូវត្រៀមលក្ខណៈទុក ជាមុន ដូចជាទ្រព្យសម្បត្តិ សម្ភារៈចាំបាច់ និងសត្វពាហនៈឱ្យបានរៀបរយដើម្បីជម្លៀសទៅ ទីទួលសុវត្ថិភាព។   ទទួលបានសេចក្ដីណែនាំនេះ ស្នងការដ្ឋាននគរបាលរាជធានីភ្នំពេញ បញ្ជាការដ្ឋានកងរាចអាវុធហត្ថ រាជធានីភ្នំពេញ បញ្ជាការដ្ឋានយោធភូមិភាគពិសេស រដ្ឋបាលខណ្ឌទាំង១៤ មន្ទីរ-អង្គភាពជំនាញជុំវិញ រដ្ឋបាលរាជធានីភ្នំពេញ និងគ្រប់ភាគីពាក់ព័ន្ធ ត្រូវចាត់ចែងផ្សព្វផ្សាយ និងអនុវត្តឱ្យមានប្រសិទ្ធភាព និង ប្រកបដោយស្មារតីទទួលខុសត្រូវខ្ពស់៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T09:03:01.081Z", "category": "ព័ត៌មានថ្មីៗ", "views": 1281, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
លុ.យពិបាករក ចំណូលធ្លាក់ចុះ! រៀនជំនាញសំខាន់៣នេះជាបន្ទាន់ ទើបអាចបង្កើនចំណូល ពេលសេដ្ឋកិច្ចកំពុងពិបាក	https://business-cambodia.com/articles/3-skills-we-sould-learn	សេដ្ឋកិច្ចមិនសូវនឹងនរ មនុស្សភាគច្រើនសុទ្ធតែមានការព្រួយបារម្ភ ជាពិសេសគឺបារម្ភរឿងលុយកាក់។ ការដែលចេះបារម្ភគឺជារឿងល្អហើយ ប៉ុន្តែវានៅមិនទាន់គ្រប់គ្រាន់នៅឡើយទេ លោកអ្នកក៏ត្រូវតែចេះពីរបៀបត្រៀមខ្លួនទុកមុនផងដែរ។ បើពេលនេះអ្នកកំពុងបារម្ភរឿងលុយកាក់ Business Cambodia សូមណែនាំ ឱ្យអ្នកដកឃ្លាពីការអង្គុយបារម្ភ ហើយយកពេលមកអភិវឌ្ឍន៍ខ្លួនទុកតតាំងជាមួយនឹងបញ្ហា ដោយការចាប់យកនូវជំនាញសំខាន់ទាំង៣ដូចខាងក្រោម៖   ១. រៀនជំនាញធ្វើវីដេអូ៖ សម័យនេះជាសម័យបច្ចេកវិទ្យា ហើយមនុស្សរាប់លាននាក់សុទ្ធតែនិយមប្រើប្រាស់បណ្ដាញសង្គម ជាពិសេសគឺចូលចិត្តមើលវីដេអូនៅលើ TikTok, Facebook, YouTube ឬ Instagram ជាដើម។ ក្រៅពីការកំសាន្ត បណ្ដាញសង្គមទាំងអស់នោះ សុទ្ធតែអាចបង្កើតចំណូលឱ្យអ្នកបាន ចេញពីការផលិតវីដេអូ ឬចែករំលែកពីអ្វីដែលជាជំនាញរបស់អ្នក សព្វថ្ងៃនេះចង់លក់អ្វីមួយដាច់មិនមែនអង្គុយហៅភ្ញៀវទៀតទេ គឺគេផុសវីដេអូឱ្យភ្ញៀវមើលសិន។   ២០២៣ហើយ អ្នកគួរតែចាប់ឱកាសទាញយកប្រយោជន៍ពីកម្មវិធីបណ្ដាញសង្គមទាំងអស់នោះឱ្យបាន កុំគិតថាខ្លួនចាស់ឬមិនចេះប្រើប្រាស់ មិនចេះកាត់វីដេអូ ឬមិនចេះថតឱ្យសោះ ព្រោះគ្រប់យ៉ាងចេះពីការរៀនសូត្រទាំងអស់ហ្នឹង។ ដូច្នេះហើយចូរស្វែងរកអ្វីដែលអ្នកកំពុងពូកែ ហើយទៅរៀនពីរបៀបបង្កើតវីដេអូ មិនបាច់ក្លាយជាអ្នកជំនាញទេ រៀនតែមួយចេះកាត់មើលកើតទៅបានហើយ។   ២. រៀនជំនាញចរចា៖ អ្នកលក់ដាច់មិនមែនគ្រាន់តែពូកែលក់នោះតែ ប៉ុន្តែពួកគេភាគច្រើនជាមនុស្សពូកែចរចាថែមទៀត។ ជំនាញចរចាជាជំនាញទំនាក់ទំនងដ៏សំខាន់មួយ មិនថាអ្នកធ្វើការអ្វី ឬរកស៊ីរបរអ្វីឡើយ បើអ្នកខ្សោយការទំនាក់ទំនង អ្នកពិបាករីកចម្រើនណាស់។   បើក្រឡេកមកមើលស្ថានភាពសេដ្ឋកិច្ចពេលនេះវិញ មនុស្សជាច្រើនសុទ្ធតែត្រូវការជំនាញចរចា ជាពិសេសគឺអ្នកដែលជំពាក់បំណុលគេរកលុយសងមិនទាន់។ ការចេះចរចាអាចជួយឱ្យអ្នកកើនចំណូល ហើយក៏អាចជួយឱ្យអ្នករួចផុតពីចំណងបញ្ហាមួយចំនួនដែរ។ ដូច្នេះហើយបើដឹងថាខ្លួនឯងមិនសូវពូកែថ្វីមាត់ កុំនៅស្ងៀម កុំបណ្ដោយឱ្យខ្លួនឯងមិនចេះទៀត ឆាប់ទៅរៀនទៅ បើបន្តនៅស្ងៀមៗអ្នកមុខជាគ្មានថ្ងៃចេះឡើយ។   ៣. រៀនជំនាញគ្រប់គ្រងលុយ៖ លុយកំពុងពិបាករក បើមិនចេះទុកដាក់ចាត់ចែងទេ ច្បាស់ជាវេទនាខ្លួនមិនខានឡើយ។ ស្ថិតក្នុងស្ថានភាពសេដ្ឋកិច្ចមិនសូវនឹងនរ កុំបណ្ដោយខ្លួនឱ្យខ្វះចំណេះដឹងផ្នែកហិរញ្ញវត្ថុ កុំបណ្ដោយខ្លួនឱ្យចាយតាមចំណង់ ហើយរឹតតែកុំច្រឡំរត់ទៅបង្កើតបំណុលថែមទៀត។ បើដឹងថាខ្លួនឯងមិនពូកែគ្រប់គ្រងលុយ ត្រូវរៀនពីរបៀបគ្រប់គ្រង រៀនតាមណា? រៀនតាមរយៈការសួរនាំអ្នកដទៃ រៀនពីអ្នកជំនាញ រៀនតាមរយៈការអាន មិនខ្វះទេអ្នកចែករំលែកពីចំណេះដឹងហិរញ្ញវត្ថុ វីដេអូក៏មាន អត្ថបទក៏មាន មើលទៅ អានទៅមិនអស់លុយទេ តែចំណេញបានចំណេះថែមទៀត។   សូមជម្រាបផងដែរថា ការដែលចេះគិតគូរ បារម្ភ យកចិត្តទុកដាក់ ចំពោះបញ្ហានាថ្ងៃអនាគតគឺល្អហើយ ប៉ុន្តែកុំបណ្ដោយខ្លួនឱ្យលង់ក្នុងបញ្ហា គួរណាតែយកពេលមកពង្រឹងសមត្ថភាពសម្រាប់តតាំង និងដោះស្រាយបញ្ហាដែលនឹងកើតមានវិញទើបជាការប្រសើរ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T09:02:18.561Z", "category": "ហិរញ្ញវត្ថុ", "views": 2357, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អ៊ីស្រាអែលបង្ខំចិត្តលក់ទុនបម្រុងអន្តរជាតិ៣០ពាន់លាន$ ដើម្បីទប់តម្លៃលុយខ្លួនដែលកំពុងធ្លាក់ថ្លៃយ៉ាងគំហុក	https://business-cambodia.com/articles/israeli-currency-fell-sharply-this-week	លុយអ៊ីស្រាអែលធ្លាក់ថ្លៃយ៉ាងគំហុក! ធនាគារកណ្ដាលអ៊ីស្រាអែលបង្ខំចិត្តលក់ទុនបម្រុងអន្តរជាតិ៣០ពាន់លាន$ ដើម្បីរក្សាតម្លៃលុយខ្លួន   ក្រោយពីក្រុមហាម៉ាសរបស់ប៉ាឡេស្ទីនបានបើកការវាយប្រហារតាមរយៈគ្រាប់Rocket បានធ្វើឲ្យប្រទេសអ៊ីស្រាងអែលរងផលប៉ះពាល់ខ្លាំងដោយក្នុងនោះពលរដ្ឋអ៊ីស្រាអែលប្រមាណ៧០០នាក់បានស្លាប់ ចំណែក ផ្សារភាគហ៊ុន មូលបត្របំណុលធ្លាក់ចុះយ៉ាងខ្លាំង ហើយអាជីវកម្មជាច្រើនត្រូវបិទទ្វាររកស៊ីលែងបានអំឡុងពេលវាយប្រហារ។    អ្វីដែលជាបញ្ហានោះគឺលុយShekel ដែលជារូបិយប័ណ្ណជាតិរបស់អ៊ីស្រាអែលបានធ្លាក់ថ្លៃយ៉ាងគំហុកពោលគឺធ្លាក់ថ្លៃទាបបំផុតក្នុងរយៈពេល៧ឆ្នាំចុងក្រោយនេះក្រោយពីក្រុមហាម៉ាសបើកការវាយប្រហារប៉ុន្មានថ្ងៃជាប់ៗគ្នានេះ។   បើយោងតាមការចុះផ្សាយរបស់ CNBC បានឲ្យដឹងថានៅព្រឹកថ្ងៃច័ន្ទនេះ ធនាគារកណ្ដាលរបស់អ៊ីស្រាអែលបានសម្រេចលក់ទុនបម្រុងអន្តរជាតិ(Foreign Reserves) របស់ខ្លួនចំនួន៣០ពាន់លានដុល្លារដើម្បីយកទៅទប់តម្លៃលុយជាតិរបស់ខ្លួនដែលកំពុងធ្លាក់ថ្លៃយ៉ាងខ្លាំងបើធៀបនឹងប្រាក់ដុល្លារ។   បើតាមសេចក្ដីប្រកាសធនាគារកណ្ដាលរបស់អ៊ីស្រាអែលបានឲ្យដឹងថា ធនាគារកណ្ដាលនឹងប្រតិបត្តិការនៅក្នុងទីផ្សារដើម្បីរក្សាអត្រាប្ដូរប្រាក់Shekel ដែលកំពុងមានការប្រែប្រួលខ្លាំង ជាពិសេសដើម្បីផ្ដល់នូវសន្ទីយភាពដើម្បីឲ្យអត្រាប្ដូរប្រាក់ដំណើរការរលូននៅលើទីផ្សារ។    លុយShekel របស់អ៊ីស្រាអែលបានធ្លាក់ថ្លៃប្រមាណជា២%ធៀបនឹងប្រាក់ដុល្លារអាមេរិក ដោយត្រូវបានគេជួញដូរា៣.៩០ក្នុងមួយដុល្លារដែលជាចំណុចធ្លាក់ថ្លៃទាបបំផុតក្នុងរយៈពេល៧ឆ្នាំចុងក្រោយនេះ។   ធនាគារកណ្ដាលអ៊ីស្រាអែលនឹងធ្វើការត្រួតពិនិត្យ និងតាមដានទីផ្សារយ៉ាងយកចិត្តទុកដាក់បំផុតដើម្បីធ្វើអន្តរាគមន៍ទៅលើតម្លៃលុយជាតិដែលកំពុងធ្លាក់ថ្លៃ។ លោក Zvi Eckstein អតីតទេសាភិបាលធនាគារកណ្ដាលរបស់អ៊ីស្រាអែលបានឲ្យដឹងថាប្រសិនពីគ្មានការវាយប្រហារពីប្រទេសផ្សេងៗទៀតមកលើអ៊ីស្រាអែលទេនោះ សេដ្ឋកិច្ចរបស់អ៊ីស្រាអែលនឹងត្រលប់មកធម្មតាវិញត្រឹមតែរយៈពេល១សប្ដាហ៍ប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T08:42:25.984Z", "category": "ហិរញ្ញវត្ថុ", "views": 422, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចាប់អារម្មណ៍ដាក់ពាក្យបាន! ក្រុមហ៊ុនមួយនៅខេត្តកណ្តាល កំពុងត្រូវការកម្មករ កម្មការិនីជាច្រើននាក់	https://business-cambodia.com/articles/work-in-factory	ជាឱកាសសម្រាប់បងប្អូនប្រជាពលរដ្ឋនៅក្នុងខេត្តកណ្តាលដែលកំពុងតែស្វែងរកការងារធ្វើ ពេលនេះមានក្រុមហ៊ុនមួយឈ្មោះ ជេនេរល អេនធឺប្រាយ ហ្គាម៉ិន (ខេមបូឌា) ឯ.ក កំពុងត្រូវការជ្រើសរើសកម្មករ កម្មការិនី ចំនួន ២,០០០ នាក់ ដើម្បីចូលបម្រើការងារនៅ រោងចក្រ ជេនេរល អេនធឺប្រាយ ហ្គាម៉ិន (ខេមបូឌា) ដែលមានទីតាំងនៅ ភូមិត្រពាំងបារគូ ឃុំត្រពាំងវែង ស្រុកកណ្តាលស្ទឹង ខេត្តកណ្តាល។ នេះបើយោងតាមការចុះផ្សាយរបស់ ទីភ្នាក់ជាតិមុខរបរនិងការងារ ។   ចំពោះអត្ថប្រយោជន៍ដែលទទួលបានរួមមាន ៖ ប្រាក់ឈ្នួលខ្ពស់ ប្រាក់តង្វាន់ធ្វើការទៀងទាត់ ប្រាក់សោហ៊ុយធ្វើដំណើរ និងស្នាក់នៅ ប្រាក់មុខដំណែង ប្រាក់រង្វាន់ប្រចាំថ្ងៃ ប្រាក់ភាគរយប្រចាំខែ ប្រាក់ឧបត្ថម្ភថ្លៃបាយថែមម៉ោង ប្រាក់អតីតភាពការងារ ប្រាក់បំណាច់ឆ្នាំ   អាស្រ័យដូចបានបញ្ជាក់ជូនខាងលើ សម្រាប់បងប្អូនដែលកំពុងរកការងារធ្វើអាចដាក់ពាក្យធ្វើការនៅក្រុមហ៊ុន ជេនេរល អេនធឺប្រាយ ហ្គាម៉ិន (ខេមបូឌា) ឯ.ក ដែលបងប្អូនអាចធ្វើការដាក់ពាក្យឬធ្វើការសាកសួរព័ត៌មានបន្ថែមតាមរយៈលេខទំនាក់ទំនង ០១៦ ៧៨៦ ៦៥៥ / ០៧៧ ២៣២ ៣៧៨ ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T08:41:28.586Z", "category": "ព័ត៌មានថ្មីៗ", "views": 296, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រុមហ៊ុនមកពីបរទេស ចង់មកដាំដំណាំកសិកម្ម ២ប្រភេទនៅកម្ពុជា ដើម្បីនាំចេញទៅកាន់ប្រទេសជប៉ុន	https://business-cambodia.com/articles/two-foreign-companies	ថ្មីៗនេះ ក្រុមហ៊ុន ២មកពីបរទេស ចាប់អារម្មណ៍ចង់មកដាំដំណាំកសិកម្ម ២ប្រភេទនៅកម្ពុជា ដើម្បីដាំដុះនៅចេញទៅប្រទេសជប៉ុនផងដែរ។ ជាក់ស្តែង កាលពីកន្លងទៅកឧត្តម ឌិត ទីណា រដ្ឋមន្ត្រី ក្រសួងកសិកម្ម រុក្ខាប្រមាញ់និងនេសាទ និងថ្នាក់ដឹកនាំបានទទួលជួបពិភាក្សាការងារជាមួយតំណាងក្រុមហ៊ុនកសិកម្មនៃធនាគារជប៉ុន នៅទីស្តីការក្រសួងកសិកម្ម រុក្ខាប្រមាញ់ និងនេសាទ មានក្រុមហ៊ុនជប៉ុនធំៗកំពុងចាប់អារម្មណ៍ចង់មកវិនិយោគនៅប្រទេសកម្ពុជាក្នុងវិស័យកសិកម្ម។ ដោយនៅក្នុងនោះ មានក្រុមហ៊ុន  Maru Co.,LTD ក្រុមហ៊ុន CJCG Co.,LTD និងធនាគារ AFP Bank Subsidiary បានបង្ហាញនូវចំណាប់អារម្មណ៍ចង់មកវិនិយោគលើវិស័យកសិកម្មនៅកម្ពុជាក្នុងការដាំជីបន្លាក្នុងផ្ទះសំណាញ់តាមស្តង់ដាររបស់ជប៉ុន ដើម្បីត្រៀមនាំចេញទៅកាន់ប្រទេសជប៉ុន។ ជាការឆ្លើយតប ឯកឧត្តមរដ្ឋមន្ត្រី ឌិត ឌីណា បានបង្ហាញនូវការគាំទ្រយ៉ាងខ្លាំងចំពោះគម្រោងវិនិយោគរបស់ក្រុមហ៊ុន ក្នុងការដាំជីបន្លាក្នុងផ្ទះសំណាញ់តាមស្តង់ដាររបស់ជប៉ុន សម្រាប់នាំចេញទៅកាន់ប្រទេសជប៉ុន។ ជាមួយគ្នានោះដែរ ក៏មានក្រុមហ៊ុន Nishida Barley Processing Co., Ltd បានបង្ហើបពីគោលបំណងជំរុញការដាំដុះ “ដំណាំស្គួយ-Barley” នៅកម្ពុជា ដើម្បីធ្វើការកែច្នៃនាំចេញទៅប្រទេសជប៉ុនផងដែរ។  ឯកឧត្តមរដ្ឋមន្ដ្រីបានមានប្រសាសន៍ថា បើចង់ជំរុញឱ្យកសិករដាំដុះដំណាំប្រភេទថ្មី ចាប់យកទីផ្សារថ្មី បង្កើតច្រវាក់ផលិតកម្មថ្មី លុះត្រាតែក្រុមហ៊ុនអាចធានាឱ្យបាននូវនិរន្តរភាពនៃទីផ្សារធំទូលំទូលាយ និងអាចផ្តល់ប្រាក់ចំណេញយូរអង្វែង ទើបមានការចូលរួមពីកសិករ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T07:00:09.735Z", "category": "ចាប់ផ្តើមអាជីវកម្ម", "views": 445, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
៣ចំណុចគួរដឹងពី លោក Benjamin អ្នកដឹកនាំប្រទេសអ៊ីស្រាអែល ដែលជាបុគ្គលកាន់តំណែងយូរបំផុត	https://business-cambodia.com/articles/3-fact-about-israel-prime-minister-	នាយករដ្ឋមន្រ្តីអ៊ីស្រាអែលលោក Benjamin Netanyahu គឺជាបុគ្គលដែលបានកាន់តំណែងយូរបំផុតនិងវ័យក្មេងជាងគេក្នុងប្រវត្តិសាស្រ្តអ៊ីស្រាអែលក្រោយបម្រើការងារអស់រយៈពេល១៦ឆ្នាំ និងកា្លយជាអ្នកដឹកនាំប្រទេសចំនួន៣លើក ដោយលើកទី១កាន់តំណែងពីឆ្នាំ ១៩៩៦ ដល់ឆ្នាំ ១៩៩៩ និងម្តងទៀតពីឆ្នាំ២០០៩ ដល់ឆ្នាំ២០២១ និងឆ្នាំ២០២២រហូតដល់បច្ចុប្បន្ន។   ជានាយករដ្ឋមន្ត្រីដំបូងគេដែលបានកើតនៅក្នុងប្រទេសអ៊ីស្រាអែល នៅឆ្នាំ១៩៤៩ បន្ទាប់ពីការប្រកាសឯករាជ្យនៃរដ្ឋអ៊ីស្រាអែលបាន១ឆ្នាំ ដោយមានឪពុកម្តាយជាជនជាតិជីហ្វ លោកក៏ត្រូវបានចិញ្ចឹមបីបាច់ ធំធាត់និងឱ្យរៀនសូត្រនៅសហរដ្ឋអាមេរិក។   លោកបានបញ្ចប់ការសិក្សាពីវិទ្យាស្ថានបច្ចេកវិទ្យា Massachusetts និងបានក្លាយជាទីប្រឹក្សាសេដ្ឋកិច្ចសម្រាប់ Boston Consulting Group។ រហូតដល់ឆ្នាំ១៩៦៧ លោកក៏បានត្រឡប់ទៅអ៊ីស្រាអែលវិញដើម្បីបម្រើមាតុភូមិជាកងទ័ពពិសេស។   ក្រៅពីការងារជាអ្នកដឹកនាំរដ្ឋាភិបាល លោកក៏ធ្លាប់ជារដ្ឋមន្រ្តីការបរទេសរបស់អ៊ីស្រាអែល និងជាអ្នកជំនួញផងដែរ។ លោក Benjamin មានទ្រព្យសម្បត្តិ១៣លានដុល្លារ យោងតាមការចេញផ្សាយរបស់ Forbes នៅថ្ងៃទី០៩ ខែតុលា ឆ្នាំ២០២៣ ។ ក្នុងនោះបុរសវ័យ៧៣ឆ្នាំ ដែលមានឈ្មោះក្រៅហៅថា bibi រូបនេះមានចំណុច៣ដែលគួរដឹងគឺ៖   ទី១. លោកពូកែធ្វើទំនាក់ទំនងការទូត លោកមានសម្ព័ន្ធមិត្តល្អជាមួយមេដឹកនាំប្រទេសមហាអំណាចជាច្រើន ដូចជារុស្ស៊ីជាដើម ជាពិសេសទំនាក់ទំនងឯកជន លោកគឺជាមិត្តជិតស្និទ្នរបស់លោកដូណាល់ត្រាំ អតីតប្រធានាធិបតីអាមេរិក។ លោកជាមនុស្សដំបូងដែលសាកល្បងជិះឡាន Cyber Truck មិនទាន់ចេញលក់ បើកដោយមហាសេដ្ឋី Elon Musk អំឡុងពេលទស្សនៈកិច្ចទៅអាមេរិកកាលពីប៉ុន្មានសប្តាហ៍មុន។   ទី២. លោកបានជាប់ឆ្នោតជានាយករដ្ឋមន្ត្រីដំបូងរបស់អ៊ីស្រាអែលនៅថ្ងៃទី ២៩ ខែឧសភា ឆ្នាំ ១៩៩៦ ដោយយកប្រៀប១%ប៉ុណ្ណោះលើគូប្រកួតគឺ លោក Shimon Peres ។ លោក Netanyahu បានក្លាយជាបុរសវ័យក្មេងបំផុតមិនធ្លាប់មានក្នុងតំណែងជានាយករដ្ឋមន្ត្រីរបស់អ៊ីស្រាអែលនៅពេលដែលលោកបានបង្កើតរដ្ឋាភិបាលនៅថ្ងៃទី ១៨ ខែមិថុនា ឆ្នាំ ១៩៩៦។   ទី៣. ជាមេដឹកនាំដែលកាន់តំណែងយូរបំផុតក្នុងប្រវត្តិសាស្ត្ររបស់ប្រទេស និងជាមេដឹកនាំទី១ដែលកើតនៅក្នុងប្រទេសអ៊ីស្រាអែលបន្ទាប់ពីការប្រកាសឯករាជ្យពេញលេញបាន១ឆ្នាំ ពោលគឺការប្រកាសឯករាជ្យរបស់អ៊ីស្រាអែលនៅឆ្នាំ១៩៤៨ លោកនាយករដ្ឋមន្រ្តីកើតនៅឆ្នាំ១៩៤៩។ គួរជម្រាបផងដែរថា អ៊ីស្រាអែលជារដ្ឋមួយដែលមានសមត្ថភាពខ្លាំងមួយលើវិស័យបច្ចេកវិទ្យា ការធ្វើកសិកម្មដ៏ទំនើបលើវាលខ្សាច់ ការនិយោគ អាជីវកម្ម និងការអប់រំ អ៊ីស្រាអែល គឺជាប្រទេសតូចមួយស្ថិតនៅតំបន់អាស៊ីខាងលិច ដែលមានទំហំសេដ្ឋកិច្ចធំបំផុត ប្រទេសនេះមានភាពល្បីល្បាញ ថាមានមហាសេដ្ឋីច្រើនជាងគេនៅមជ្ឈិមបូព៌ាដែលជាប់ចំណាត់ថ្នាក់ទី១៨ នៅលើពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T06:53:09.579Z", "category": "ភាពជាអ្នកដឹកនាំ", "views": 289, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ដំបូងគេនៅខ្មែរ! ម្ចាស់ហាង ភូមិខេក បើកឱ្យភ្ញៀវអាច ដេគ័រ នំខ្លួនឯងបាន ព្រោះចង់បន្សល់ការចងចាំល្អៗ	https://business-cambodia.com/articles/phum-cake	ទិញនំខេក ថែមបទពិសោធន៍ដេគ័រនំ ដោយឥតគិតថ្លៃ! នេះគឺជាគំនិតច្នៃប្រឌិតថ្មីដំបូងគេនៅកម្ពុជាដែលបង្កើតឡើងដោយ ម្ចាស់ហាង PhumCAKE - ភូមិខេក បើកឲ្យភ្ញៀវគ្រប់រូបអាចច្នៃនំខេកតាមចិត្តប្រាថ្នាចង់បាន ជាមួយមនុស្សដែលខ្លួនស្រលាញ់ ដើម្បីបន្សល់ទុកការចងចាំល្អៗ។     ក្នុងបទសម្ភាសន៍ជាមួយ Business Cambodia លោក ឈុយ សុងហួរ ដែលជាស្ថាបនិក PhumCAKE - ភូមិខេក បានលើកឡើងយ៉ាងដូច្នេះថា៖ «យើងជាហាងទីមួយដែលអនុញ្ញាតឲ្យភ្ញៀវមកដេគ័រនំដោយខ្លួនឯង។ ចំណុចខុសប្លែកគេនេះ អាចទាញចិត្តអតិថិជនគ្រប់វ័យឲ្យអញ្ជើញមកគាំទ្រដល់ហាងផ្ទាល់តែម្តង និងជាកម្លាំងជំរុញជួយឲ្យ PhumCAKE - ភូមិខេក អាចឈរជើងលើទីផ្សាររហូតដល់បច្ចុប្បន្ន»។     ក្នុងនោះលោកក៏បានបន្ថែមទៀតថា៖ «មនុស្សកើតជារៀងរាល់ថ្ងៃ ពីមួយឆ្នាំទៅមួយឆ្នាំគាត់អាចមកភ្លក់បទពិសោធន៍ពិសេសនេះម្តង ទុកជាអនុស្សាវរីយ៍ និងជាការចងចាំដ៏ល្អ។ លុះពេលបានភ្លក់រួច គាត់នឹងចែករំលែកវាបន្តទៅកាន់មនុស្សជុំវិញខ្លួន តាមរយៈការថតរូបពីសកម្មភាពផ្សេងៗពេលកំពុងធ្វើនំជាមួយអារម្មណ៍រំភើបរីករាយ ទៅកាន់មិត្តក្នុងបណ្តាញសង្គម។ ការផ្សព្វផ្សាយពីអតិថិជនចាស់ ទៅកាន់អតិថិជនថ្មីនេះហើយ ប្រៀបដូចជាការធ្វើទីផ្សារ 0$ យ៉ាងដូច្នេះដែរ»។       គួរជម្រាបផងដែរថា លើសពីបទពិសោធន៍ដេគ័រនំដោយខ្លួនឯង គ្រប់អតិថិជន PhumCAKE - ភូមិខេក អាចទទួលបានចំណេះដឹងថ្មីៗដូចជា ការបៀកនំ របៀបបាញ់ផ្កាជាដើម ក្នុងតម្លៃធូរថ្លៃបំផុតត្រឹម ២០ដុល្លារប៉ុណ្ណោះ ទាំងនំខេក និងការដេគ័រ រួមទាំងអាចធ្វើបានគ្នាចំនួន២នាក់ថែមទៀតផង។     ប្រសិនបើបងប្អូនចង់សាកបទពិសោធន៍ថ្មី ឬចង់ដេគ័រនំសម្រាប់មនុស្សជាទីស្រលាញ់ក្នុងថ្ងៃពិសេសដោយខ្លួនឯង ឬចង់កម្មង់នំខេកដែលមានឱជារសឈ្ងុយឆ្ងាញ់ក្នុងតម្លៃសមរម្យ អាចធ្វើការទំនាក់ទំនងបានតាមរយៈលេខទូរស័ព្ទ 015 23 66 83 ឬទំព័រ Facebook Page PhumCAKE - ភូមិខេក ជារៀងរាល់ថ្ងៃចាប់ពីម៉ោង ៨:០០ព្រឹក ដល់ម៉ោង ៧:៣០នាទីយប់៕     អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ៖ ច្រវាក់ប្រាក់ខែ ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T04:52:45.846Z", "category": "ភាពជាអ្នកដឹកនាំ", "views": 974, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ករត្នោតខ្មែរអស្ចារ្យ! ក្រុមហ៊ុនមួយនៅខ្មែរច្នៃស្ករត្នោត ក្លាយទៅជាផលិតផលសម្រេចអាចនាំចេញបាន៥ប្រទេស	https://business-cambodia.com/articles/sovannak-palm-sugar	ប្រែក្លាយពីស្ករត្នោតធម្មតា ក្រុមហ៊ុនមួយនៅខ្មែរឈ្មោះ HESED ច្នៃស្ករតោ្នតខ្មែរក្លាយទៅជាផលិតផលសម្រេចរហូតអាចនាំចេញដល់ក្រៅប្រទេស។ ជាក់ស្តែង ក្នុងកិច្ចសម្ភាសន៍ជាមួយ លោក សេង សំបូរ អ្នកគ្រប់គ្រងផ្នែកទីផ្សារនៃក្រុមហ៊ុន HESED បានឱ្យដឹងថា សហគមន៍ផលិតស្ករត្នោតមួយនេះបានចាប់កំណើតឡើងដោយអង្គការបារាំងមួយតាំងតែពីឆ្នាំ ២០០៩ មកម្ល៉េះ ដោយមានសមាជិកខ្មែរជាអ្នកមើលការខុសត្រូវ លុះក្រោយមកនៅក្នុងឆ្នាំ ២០១៧ ក៏មានអ្នកវិនិយោគមកពីប្រទេសកូរ៉េបានទិញសិទ្ធិយកទៅមើលការខុសត្រូវបន្តនិងបានបង្កើតជាក្រុមហ៊ុនមកដល់បច្ចុប្បន្ននេះ។     លោក សំបូរ បានបញ្ជាក់បន្ថែមទៀតថា ចាប់តាំងពីកូរ៉េចូលខ្លួនទទួលខុសត្រូវសហគមន៍ស្ករត្នោតនេះមក កូរ៉េក៏បានរៀបចំបច្ចេកទេសផលិតស្ករថ្មី បង្កើតឱកាសទីផ្សារថ្មី និងចាប់ផ្តើមធ្វើការយ៉ាងជិតស្និតជាមួយប្រជាកសិករដែលជាអ្នកឡើងត្នោតដើម្បីប្រមូលទិញទឹកត្នោតយកមកចម្រាញ់ក្នុងរោងចក្ររហូតក្លាយជាផលិតផលស្ករត្នោតប្រភេទម្សៅ “ស្ករត្នោតសុវណ្ណៈ” និងអាចយកស្ករត្នោតនេះលក់នៅប្រទេសធំៗចំនួន ៥ប្រទេសរួមមាន ៖ប្រទេស កូរ៉េ ជប៉ុន ចិន ញូហ្សឺលែន និង សហរដ្ឋអាមេរិក ។     ក្នុងចំណោមទីផ្សារនាំចេញធំទាំង ៥ ដែលក្រុមហ៊ុនបាននាំចេញ ប្រទេសកូរ៉េជាទីផ្សារនាំចេញធំបំផុតខណៈក្នុងមួយឆ្នាំក្រុមហ៊ុនអាចនាំស្ករត្នោតសុវណ្ណៈ ទៅក្រៅប្រទេសសរុបចន្លោះពី ៦០ ទៅ ៧០ តោន ។ ចំណែកឯការផលិតវិញជាមធ្យមក្នុងមួយឆ្នាំក្រុមហ៊ុន Hesed អាចផលិតស្ករត្នោតបានប្រមាណជា ១២០តោន ជាមួយនឹងដៃគូសហការដែលជាប្រជាកសិករប្រមាណជា ៥៤ គ្រួសារ ។     គួរបញ្ជាក់ផងដែរថា បច្ចុប្បន្នក្រុមហ៊ុនផលិតស្ករត្នោតសុវណ្ណៈ មានរោងចក្រផលិតនិងវេចខ្ចប់ចំនួន ២ទីតាំងធំៗ គឺស្ថិតនៅខេត្តកំពង់ឆ្នាំង និងមួយទៀតស្ថិតនៅខេត្តកំពង់ស្ពឺ។ ហើយសម្រាប់បងប្អូនដែលចង់ជាវនូវផលិតផលខ្មែរ ផលិតត្រឹមត្រូវតាមស្តង់ដារ មានគុណភាពនិងអនាម័យខ្ពស់ បងប្អូនស្វែងរកស្ករត្នោតខ្មែរ សុវណ្ណៈបាននៅគ្រប់ផ្សារទំនើបធំៗដូចជា ផ្សារទំនើបម៉ាក្រូ ជីបម៉ុង អេអន ផ្សារទំនើបឡាក់គី និងផ្សារទំនើបធំៗដទៃផ្សេងទៀត ឬអាចធ្វើការទំនាក់ទំនងទិញដុំនិងរាយតាមរយៈហ្វេសប៊ុកផេក Sovannak Palm Sugar ស្ករត្នោត សុវណ្ណ: ឬតាមលេខទំនាក់ទំនង 085 894 949 ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T04:46:27.526Z", "category": "ចាប់ផ្តើមអាជីវកម្ម", "views": 616, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឡូយកប់! ស្ងាត់ៗ Isuzu បញ្ចេញរថយន្តស៊េរីថ្មីឆ្នាំ២០២៤ ម៉ាស៊ីនស្ទុះខ្លាំង ស៊ីប្រេងតិច តម្លៃជាង១ម៉ឺន$ឡើងនៅថៃ	https://business-cambodia.com/articles/is-uzu-d-max-2024	ជាដំណឹងដ៏រីករាយសម្រាប់ប្រិយមិត្តដែលតែងគាំទ្ររថយន្ត Isuzu និងអ្នកដែលតែងតែស្រលាញ់ចូលចិត្តការធ្វើដំណើរផ្សងព្រេង ចុះទឹកឡើងភ្នំ និងជិះតាមចំការជាដើម ពេលនេះក្រុមហ៊ុន Isuzu បានបញ្ចេញនៅម៉ូឌែលថ្មីរបស់ខ្លួនថ្មីមួយទៀតគឺ Isuzu D-Max 2024 ខណៈរថយន្តម៉ូឌែលនេះ មានម៉ាស៊ីនស្ទុះខ្លាំង និងស៊ីប្រេងតិចថែមទៀត សន្សំសំចៃច្រើនដល់ការធ្វើដំណើរប្រចាំថ្ងៃ។ យោងតាមការចុះផ្សាយលើគេហទំព័រ AUTO CAR កាលពីពេលថ្មីនេះបានឱ្យដឹងថា កំណែអាប់ដេតថ្មីរបស់រថយន្ត Isuzu D-Max ត្រូវបានបង្ហាញនៅក្នុងទឹកដីប្រទេសថៃ ដែលនឹងមកដល់កន្លែងតាំងបង្ហាញនៅថ្ងៃទី ១២ ខែតុលា នាពេលឆាប់ៗនេះហើយ។ ដោយរថយន្តនេះបានតម្លៃចាប់ពី ៥៤០,០០០បាត ដល់ ១២៦,៤០០០ បាត (១៤០០០ដុល្លារ ដល់ទៅ ៣៤០០០ដុល្លារ) នៅប្រទេសថៃ។ ជាមួយគ្នានេះដែរ D-Max ស៊េរីឆ្នាំ ២០២៤ មានពីរជម្រើស ដោយទីមួយម៉ាស៊ីនម៉ាស៊ូតចំណុះ ១.៩ លីត្រ V5 turbo ៤ស៊ីឡាំង មានកម្លាំង ១៥០សេះ និងកម្លាំងបង្វិល ៣៥០Nm ប្រើប្រអប់លេខ៦វគ្គ ប្រើប៉ុង១។ ចំពោះជម្រើសពី២វិញ មានម៉ាស៊ីនម៉ាស៊ូតចំណុះ ៣.០ លីត្រ VGS turbo ទំហំ៤ស៊ីឡាំង មានកម្លាំង ១៩០សេះ និងកម្លាំងបបង្វល់ ៤៥០Nm ដំណើរការដោយប្រអប់លេខ៦វគ្គ ប្រើប៉ុង២។ គួរជម្រាបផងដែរថា រថយន្ត Isuzu បានជាប់ឈ្មោះជារថយន្តលក់ដាច់បំផុតនៅក្នុងប្រទេសថៃ នេះបើផ្អែកលើទិន្នន័យលក់របស់ប្រទេសថៃ រថយន្ត ភីកអាប់ សរុបចំនួន ៣៨៨,២៩៦ គ្រឿងត្រូវបានលក់ក្នុងឆ្នាំ ២០២២ ខណៈទិន្នន័យនៃការលក់ចេញនៅរថយន្តភីកអាប់ Isuzu មានរហូតដល់ទៅ ៤៥.៧% បើធៀបទៅនឹងប្រេនរថយន្តទាំងអស់នៅក្នុងប្រទេសថៃ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T04:44:05.696Z", "category": "កំពូលអ្នកលក់", "views": 1391, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឡើងថ្លៃជាងមុន! តិចនិក ៣ កែច្នៃដីធម្មតា ឬដីទុកចោល ឲ្យក្លាយជាដីមានតម្លៃ	https://business-cambodia.com/articles/three-techniques-to-improve-land-prices	ការទុកដីឲ្យទំនេរចោលមិនមែនជារឿងល្អនោះទេ ព្រោះវាមិនបានជួយដល់ម្ចាស់ដី និងសេដ្ឋកិច្ចជាតិនោះឡើយ។ ប៉ុន្ដែប្រសិនបើចេះកែច្នៃ នោះដីនឹងកាន់តែមានតម្លៃ ហើយអ្នកវិនិយោគក៏នឹងទទួលបានប្រាក់ចំណេញកើនឡើងជាលំដាប់ផងដែរ។ ពេលនេះដែរយើងនឹងនាំលោកអ្នកមកដឹកពីតិចនិកចំនួន ៣ ដែលអ្នកវិនិយោគនៅស្រុកខ្មែរតែធ្វើ ដើម្បីកែច្នៃដីរបស់ពួកគេឲ្យកាន់តែមានតម្លៃជាងមុន។ ដោយតិចនិកកែច្នៃដីទាំង ៣ នោះរួមមាន៖   ១. អភិវឌ្ឍន៍ជាលំនៅឋាន ឬតំបន់សក្ដានុពល   អ្នកវិនិយោគមិនតិចនោះទេនៅស្រុកខ្មែរ ដែលទិញដីហើយទុកចោល រង់ចាំដីឡើងថ្លៃដើម្បីលក់យកចំណេញរួចយើងលុយដែលលក់បាននេះទៅវិនិយោគនៅកន្លែងថ្មីទៀត។ ប៉ុន្ដែក៏ឃើញមានអ្នកវិនិយោគខ្លះ ក៏បានអភិវឌ្ឍន៍ដីធម្មតាទៅជាដីដែលមានសក្ដានុពលសម្រាប់សាងសង់លំនៅឋាន តាមរយៈការអភិវឌ្ឍផ្សារ ប្រព័ន្ធទឹកភ្លើង ផ្លូវ និងកន្លែងកម្សាន្ដផ្សេងៗ ជាហេតុធ្វើឲ្យដីរបស់ពួកគេកាន់តែមានតម្លៃ និងទាក់ទាញជាងមុន។ ឯកអ្នកខ្លះទៀតដែលមានលទ្ធផលខ្លាំង បានកែច្នៃដីដែលខ្លួនបានទិញនោះទៅជាដីលំនៅឋានសម្រាប់សាងសង់ផ្ទះល្វែង បុរី ឬខុនដូជាដើម។    ជាក់ស្ដែងដូចលោកជំទាវ គង់ សំណាង ម្ចាស់បុរី ខេអេស រ៉េស៊ីដេន KS Residence ដែលមានទីតាំងស្ថិតនៅតំបន់កៀនស្វាយ។ ដំបូងឡើយដីនៅបុរីនេះ គឺគាត់ទិញទុកដើម្បីធ្វើជាកន្លែងលំហែរកាយប៉ុណ្ណោះ ប៉ុន្ដែដោយមើលឃើញសា្ថនភាពអំណោយផល គាត់ក៏មានអភិវឌ្ឍន៍ដីនោះទៅជាផ្ទះបុរី ធ្វើឲ្យតម្លៃដីកាន់តែមានតម្លៃជាងមុនថែមមួយកម្រិតទៀត។   ២. អភិវឌ្ឍន៍ជាកន្លែងកម្សាន្ដ    ក្រៅពីអភិវឌ្ឍន៍ជាលំនៅឋាន ការអភិវឌ្ឍន៍ជាកន្លែងកម្សាន្ដក៏ធ្វើឲ្យតម្លៃដីមានការកើនឡើងមួយកម្រិតទៀតផងដែរដោយសារតែមានចរន្ដមនុស្សមកកម្សាន្ដច្រើន។ ជាក់ស្ដែងដូចជា ការកែច្នៃរមណីយដ្ឋានភូមិ ផ្កាត្រកួន របស់លោក ឌិន សុមេធារិទ្ធ ជាដើម។ ចំណុចសំខាន់២របស់រមណីយដ្ឋានភូមិផ្កាត្រកួនគឺ៖ ទី១ជាសួនកម្សាន្ដបែបធម្មជាតិដ៏ធំដោយមានបឹងធម្មជាតិ ទី២ ជាលំនៅដ្ឋានលំហែកាយ បែបបុរាណប្រកបដោយផាសុកភាព ដែលទាញមនុស្សមនាគ្រប់ទិញទីទៅលេងកម្សាន្ដ។   មែនទែនទៅ ដីនៅភូមិផ្កាត្រកួន ពីមុនហាក់ស្ងាត់ និងមានតម្លៃទាប ក៏ប៉ុន្ដែដោយសារតែការកែច្នៃដី បានធ្វើឱ្យតម្លៃដីនៅទីនោះហាក់លោតខ្ពស់ជាងមុន តាមការខិតខំប្រឹងរបស់លោក ហើយក៏មានលក់ដីឡូតិ៍ជូនអ្នកដែលមានវ័យចំណាស់ ដើម្បីត្រូវការកន្លែងធ្វើផ្ទះលំហែរ ធ្វើឱ្យមានការចាប់អារម្មណ៍ទ្វេដង។   ៣. ដាំដុះដំណាំយកផល   ប្រសិនបើដីមិនស្ថិតនៅតំបន់អភិឌ្ឍន៍ ម្ចាស់ណាស់ដីនឹងមិនងាយឡើងថ្លៃ និងលក់បានថ្លៃនោះទេ។ ប៉ុន្ដែដើម្បីកុំឲ្យដីនៅទំនេរចោល យើងអាចកែច្នៃដីនោះទៅជាកន្លែងដាំដុះដំណាំសក្ដានុពលដើម្បីប្រមូលផលបាន។ ព្រោះវិធីសាស្ដ្រនេះក៏អាចជួយយើងឲ្យរកចំណូលបានបន្ថែមពីលើតម្លៃដី និងអាចធ្វើឲ្យដីមានអ្នកចាប់អារម្មណ៍ជាមុនផងដែរ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T04:34:52.176Z", "category": "អចលនទ្រព្យ", "views": 1385, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អាជីវកម្មបិទទ្វារលែងបានរកស៊ី ខណៈធនាគារធំៗ រងការខាតបង់ជិត ៦០០លា.ន$ ក្រោយក្រុមហាម៉ាស់វាយប្រ.ហារអ៊ីស្រាអែល	https://business-cambodia.com/articles/business-and-banks-in-israel	តម្លៃភាគហ៊ុន និងមូលបត្របំណុលរបស់អ៊ីសា្រអែលបានធ្លាក់ចុះ ទន្ទឹមនឹងនោះអាជីវកម្មជាច្រើន ក៏ត្រូវបានបិទទ្វារលែងបានរកស៊ី នៅរយៈពេលមួយថ្ងៃបន្ទាប់ពីខ្មាន់កាំភ្លើងក្រុមហាម៉ាស់របស់ប៉ាឡេស្ទីន បានបើកការវាយប្រហារទៅលើប្រទេសអ៊ីស្រាអែល កាលពីថ្ងៃទី៧ ខែតុលា ឆ្នាំ២០២៣។   ប្រភពពី Reuter បានឱ្យដឹងថា ភាគហ៊ុនរបស់ធនាគារធំៗ៥ (TELBANKS5) នៅទីក្រុង Tel Aviv បានធ្លាក់ចុះ ៩% ភ្លាមៗ និងបង្កការខាតបង់ជាទឹកប្រាក់សរុបជាង ៥៧៣លានដុល្លារ ក្រោយជម្លោះដ៏ធំរវាងអ៊ីស្រាអែល នឹងក្រុមហាម៉ាស់បានកើតឡើង។   បន្ថែមពីនោះ រដ្ឋាភិបាលរបស់អ៊ីស្រាអែល ក៏បានប្រកាសបិទទីផ្សារប្ដូរប្រាក់ផងដែរ។ លោក Jonathan Katz ប្រធានសេដ្ឋវិទូនៅ Leader Capital Market បានលើកឡើងថា «វិវាទរវាងក្រុមហាម៉ាស់នឹងអ៊ីស្រាអែល លើកនេះអាចនឹងអូសបន្លាយពេលយូរ និងបង្ករផលប៉ះពាល់ធ្ងន់ធ្ងរជាងលើកមុនៗ ហើយក៏ជះឥទ្ធិពលអវិជ្ជមានបន្ថែមទៀតទៅលើសេដ្ឋកិច្ចជាតិ និងថវិកាសារពើពន្ធ»។   ការវាយប្រហារលើកនេះត្រូវបានគេចាត់ទុកថាជា សកម្មភាពបង្ហូរឈាមដ៏ធ្ងន់ធ្ងរបំផុតនៅក្នុងប្រវត្តិជម្លោះរវាង អ៊ីស្រាអែលនឹងក្រុមហាម៉ាស់។ ក្រុមសកម្មជននៅតំបន់ហ្គាហ្សាបានបាញ់រុក្កែតរាប់ពាន់គ្រាប់ចូលទៅក្នុងប្រទេសអ៊ីស្រាអែល ហើយធ្លាក់ដល់ទីក្រុង Tel Aviv បន្ថែមទៀត ជាហេតុធ្វើឱ្យក្រុមហ៊ុនអាកាសចរណ៍បានផ្អាករាល់ជើងហោះហើរ ទាំងចូលនិងចេញពីអ៊ីស្រាអែល។   សូមជម្រាបផងដែរថា ខ្មាន់កាំភ្លើង មកពីក្រុមហាម៉ាស់ប៉ាឡេស្ទីនបានវាយលុកពេញទីប្រជុំជនអ៊ីស្រាអែលកាលពីថ្ងៃសៅរ៍ដោយបានសម្លាប់ជនជាតិអ៊ីស្រាអែលយ៉ាងហោចណាស់ ៤០០នាក់ មុនពេលចាប់ពង្រត់ចំណាប់ខ្មាំងរាប់សិបនាក់ ហើយត្រឡប់ទៅតំបន់ហ្គាហ្សាវិញ។ នៅក្នុងហេតុការណ៍ដ៏សោកសង្រេងមួយនោះក៏បានឆក់យកជីវិតនិស្សិតខ្មែរមួយរូប ដែលកំពុងបន្តការសិក្សានៅក្នុងទឹកដីអ៊ីស្រាអែលផងដែរ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T03:39:34.737Z", "category": "ហិរញ្ញវត្ថុ", "views": 591, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រៅពីរោងចក្រដំឡើងរថយន្ត ពេលនេះកម្ពុជាទទួលបានរោងចក្រផ្គុំដំឡើងគ្រឿងបន្លាស់រថយន្តមួយទៀត តម្លៃជាង២លាន$	https://business-cambodia.com/articles/another-car-assembly-plant-worth-more-than-2-million	កាលពីថ្មីៗកន្លងទៅ កម្ពុជាទទួលស្វាគម៍រោងចក្រជាច្រើន ដែលមានទាំងរោងចក្រជាកាត់ដេរសម្លៀកបំពាក់ រោងចក្រដំឡើងគ្រឿងបច្ចេកវិទ្យានានាជាដើម។ ហើយ ក្នុងចំណោមរោងចក្រទាំងនោះ ក្នុងក៏មានដំឡើងរថយន្តនិងដំឡើងគ្រឿងបន្លាស់រថយន្តផងដែរ។   ជាក់ស្ដែងយោងតាមការចុះផ្សាយរបស់ ក្រុមប្រឹក្សាអភិវឌ្ឍន៍កម្ពុជា ឬហៅកាត់ថា CDC មុននេះបន្តិច CDC បានអនុម័តគម្រោងរោងចក្រដំឡើងគ្រឿនបន្លាស់រថយន្តមួយកន្លែងមានឈ្មោះ ក្រុមហ៊ុនTECHNO PARK POI PET PVT CO., LTD.មានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស សានកូ ប៉ោយប៉ែត ខេត្តបន្ទាយមានជ័យ ក្នុងទុនវិនិយោគប្រមាណ ២,៦លានដុល្លារអាម៉េរិក និងអាចបង្កើតការងារបានចំនួន ៧៩៣កន្លែង។   សួមជម្រាបផងដែរថា ក្រៅពីរោងចក្រដំឡើងគ្រឿងបន្លាស់រថយន្តថ្មីនេះ កាលពីពេលកន្លងទៅកម្ពុជាទើបនឹងបើកឲ្យដំណើរការ រោងចក្រដំឡើងរថយន្តយីហោល្បីៗមួយចំនួនដូចជា រោងកច្រដំឡើងរថយន្ដ Ford នៅខេត្ដពោធិ៍សាត់ រោងចក្រដំឡើងរថយន្ដISUZU នៅខេត្ដកំពង់ស្ពឺ និងរោងចក្រដំឡើងរថយន្ដ Toyota នៅតំបន់សេដ្ឋកិច្ចភ្នំពេញត្រៀមនឹងបើកដំណើរការក្នុងពេលឆាប់ៗ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T03:23:47.551Z", "category": "អចលនទ្រព្យ", "views": 860, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ប្រេងនិងមាស ចាប់ផ្ដើមហក់ឡើង ក្រោយមានបញ្ហាជម្លោះរវាងអ៊ីស្រាអែលនិងក្រុមហាម៉ាស់របស់ប៉ាឡេស្ទីន	https://business-cambodia.com/articles/gold-and-oil-market-jump-after-israel-conflict	ក្រោយពីក្រុមហាម៉ាស់របស់ប៉ាឡេស្ទីនបើកការវាយប្រហារមកលើប្រទេសអ៊ីស្រាអែលប្រមាណ៣ថ្ងៃជាប់ៗគ្នាបានធ្វើឲ្យមានការប្រែប្រួលទៅទីផ្សារមួយចំនួនជាពិសេសគឺទីផ្សារប្រេងសំាងនិងហាងឆេងមាសមានការប្រែប្រួលគួរឲ្យគិតសម្គាល់។   គិតត្រឹមថ្ងៃនេះ ក្រោយពីបញ្ហាជម្លោះរវាងក្រុមហាម៉ាស់និងអ៊ីស្រាអែលបានកើតឡើងយើងសង្កេតឃើញថាតម្លៃប្រេងលើទីផ្សារអន្តិរជាតិបានចាប់ផ្ដើមហក់ឡើងយ៉ាងគំហុក។ បើយោងតាមការចុះផ្សាយរបស់ CNBC បានឲ្យដឹងថាប្រេងលើទីផ្សារអន្តរជាតិបានឡើងថ្លៃចំនួន៤.០៧%ដោយឡើងមក៨៨.០២ដុល្លារក្នុងមួយបារ៉ែល។    លោក Vivek Dhar  ប្រធានគ្រប់គ្រង Commonwealth Banks  ផ្នែកស្រាវជ្រាវលើរ៉ែនិងថាមពលបានឲ្យដឹងថាជម្លោះរវាងអ៊ីស្រាអែលនិងប៉ាឡេស្ទីននឹងងជៈឥទ្ធិពលខ្លាំងមកលើទីផ្សារប្រេងជាពិសេសនិងធ្វើឲ្យមានកាត់បន្ថយការផ្គត់ផ្ទង់ប្រេងក្នុងរយៈពេលវែងទៀតផង។ ចំណែកទីផ្សារហាងឆេងមាសវិញយើងឃើញថាគិតត្រឹមព្រឹកនេះហាងឆេងមាសលើទីផ្សារអន្តរជាតិបានចាប់ផ្ដើមហក់ឡើងចំនួន១៨ដុល្លារ ឡើងដល់១,៨៥១ដុល្លារក្នុងមួយអោន( ស្មើនឹង២,២៣០ដុល្លារក្នុងមួយតម្លឹង)។   ហាងឆេងមាសបានចាប់ផ្ដើមងើបឡើងវិញក្រោយពីបញ្ហាជម្លោះរវាងអ៊ីស្រាអែលនិងក្រុមហាម៉ាសបានផ្ទុះឡើង។ ជាធម្មតាពេលមានបញ្ហាដូចជាបញ្ហាជម្លោះឬសង្រ្គាមមាសតែងតែឡើងថ្លៃព្រោះមាសត្រូវបានគេចាត់ទុកជាទ្រព្យសុវត្ថិភាពដូច្នេះពេលស្រុកទេសមានបញ្ហាមនុស្សនាំគ្នាទិញមាសដើម្បីទុកជាទ្រព្យសុវត្ថិភាពក្នុងការដោះដូរធ្វើជំនួញដូរផ្សេងៗ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T03:16:25.532Z", "category": "ហិរញ្ញវត្ថុ", "views": 920, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អបអរសាទរ! ក្រុមហ៊ុន Xiaomi Cambodia បង្ហាញទូរស័ព្ទម៉ូឌែថ្មី និងប្រកាសលក់ជាផ្លូវការនៅកម្ពុជា	https://business-cambodia.com/articles/xiaomi-13-t-series	(ភ្នំពេញ)៖ ក្រុមហ៊ុន Xiaomi Cambodia បង្ហាញស្មាតហ្វូនស៊េរីថ្មី Xiaomi 13T Series ត្រូវបានរចនា សម្រាប់អតិថិជនទូទាំងពិភពលោក ដើម្បីត្រៀមខ្លួនរួចជាស្រេច បញ្ចេញនូវភាពច្នៃប្រឌិត ជាមួយបច្ចេកវិទ្យា Leica។ Xiaomi 13T Series ធានានូវបទពិសោធន៍ស្មាតហ្វូនដ៏អស្ចារ្យមិនថា ថតរូប, មើលវីដេអូ ឬក្នុងការប្រើប្រាស់ប្រចាំថ្ងៃ។     ដោយបានបង្កើតស្នាដៃរបស់អ្នក ជាមួយនឹងសមត្ថភាពថតរូបរបស់ Leica កម្រិត Pro ឆ្លើយតបទៅនឹងចំណង់ចំណូលចិត្ត របស់អ្នកប្រើប្រាស់ស្មាតហ្វូនជំនាន់ថ្មី។ Xiaomi 13T Series នឹងនាំមកនូវការថតរូបប្រកបដោយជំនាញ និងភាពស្រស់ស្អាត។    Xiaomi 13T Pro និង Xiaomi 13T មានកាមេរ៉ាបីគ្រាប់បំពាក់ដោយកញ្ចក់ Summicron សហវិស្វកម្មជាមួយ Leica រួមទាំងកាមេរ៉ាមុំធំទូលាយ 50MP ជាមួយនឹងប្រវែងប្រសព្វសមមូល 24mm និង 7P aspherical lens រចនាឡើង ដើម្បីចាប់យកពន្លឺបន្ថែមទៀត ជួយក្នុងការថតនៅចម្ងាយឆ្ងាយៗ និង 50MP telephoto lens មានប្រវែងប្រសព្វ 50mm។   កាមេរ៉ា Ultra-wide-angle 12MP មានប្រវែងប្រសព្វ15mm ល្អសម្រាប់ការថតរូបបែប Panoramic និងចាប់យកទេសភាពដ៏អស្ចារ្យ។ ដំណើរការដោយ 100% DCI-P3 ទាំងកាមេរ៉ា Xiaomi 13T Pro និង Xiaomi 13T មានជម្រើសច្រើនសម្រាប់ពណ៌រូបភាព ដែលជួយចាប់យករូបភាពដ៏ទាក់ទាញជាមួយនឹងគុណភាពរបស់ Leica។     Xiaomi 13T Series ផ្តល់នូវស្ទីលដើមសម្រាប់ថតរូប Leica ចំនួនពីរ Leica Authentic Look និង Leica Vibrant Look ដែលផ្តល់នូវលទ្ធភាពនៃរូបភាពដ៏ទាក់ទាញ ជាមួយនឹងការបង្កើតពណ៌ធម្មជាតិ កម្រិតពណ៌ខ្លាំង និងស្រមោល រួមជាមួយនឹងសោភ័ណភាពរូបភាព Leica។   Xiaomi 13T Series មានមុខងារស្ទីលថតរូបផ្ទាល់ខ្លួន ក្រោមមុខងារ Pro mode ដែលដំបូងឡើយបានអនុវត្តនៅលើ Xiaomi 13 Ultra បានអនុញ្ញាតឱ្យអ្នកប្រើប្រាស់កែតម្រូវ Tone, Tonality និង Texture នៅដំណាក់កាលដែលបានកំណត់ជាមុន ដោយរក្សានូវភាពលម្អិត និងពណ៌សម្រាប់ដំណើរការបន្ទាប់របស់អ្នក។ Pre-sets ដែលពេញចិត្តក៏អាច រក្សាទុកសម្រាប់រចនាប័ទ្មរូបថតផ្ទាល់ខ្លួនផងដែរ។     ជាមួយនឹងបច្ចេកវិទ្យាពិសេស Xiaomi ProFocus, Xiaomi 13T Series អនុញ្ញាតឱ្យអ្នកថតរូបចាប់យកសកម្មភាព មិនអាចបំភ្លេចបានជាមួយនឹងភាពលម្អិតដ៏មិនគួរឱ្យជឿ ការថតរូបភាពជិតៗនឹងធ្វើឲ្យអ្នកភ្ញាក់ផ្អើលនៃមានចលនាលឿនដូចជា សត្វសុនខ និងសត្វស្លាប ព្រមទាំងរូបភាពគួរឱ្យចាប់អារម្មណ៍របស់មនុស្ស និងទីកន្លែងផងដែរ។   បន្ថែមពីលើនេះ Xiaomi 13 Pro នាំមកនូវសមត្ថភាពថតវីដេអូកម្រិត 8K ដើម្បីធានាបាននូវគ្រប់ទិដ្ឋភាព រាល់ភាពខុសប្លែករាល់ភាពលម្អិតនៃ ការថតវីដេអូដែលមានគុណភាពបែបភាពយន្ត នឹងនៅជាមួយអ្នករហូត។ កាមេរ៉ាមុំធំទូលាយ 50MP គាំទ្រទាំង OIS និង EIS ដែលធានាថាវីដេអូរបស់អ្នក នឹងនៅថេរទោះបីជា ស្ថិតក្នុងសកម្មភាពបែបណាក៏ដោយ។   កាមេរ៉ាខាងក្រោយរបស់ Xiaomi 13T គាំទ្រការថតវីដេអូ 4K នៅគ្រប់ប្រវែងប្រសព្វ រួមជាមួយនឹងការកែសម្រួលលឿន និងមានប្រសិទ្ធភាព បញ្ចូលមុខងារ Pro នៃមុខងារកម្មវិធីកែវីដេអូក្នុងកម្មវិធី Xiaomi Gallery អនុញ្ញាតឲ្យពាក្យពេចន៍ និងបទភ្លេងបន្ថែមត្រូវបានកែសម្រួលយ៉ាងងាយស្រួល ដាច់ដោយឡែកពីគ្នាល្អសម្រាប់បង្កើតវីដេអូខ្លីៗ សម្រាប់វេទិកាប្រព័ន្ធផ្សព្វផ្សាយសង្គម ឬ vlog ផ្ទាល់ខ្លួន។     ក្រៅពីនោះបានផ្ដល់នូវកម្រិតថ្មីនៃភាពច្បាស់ និងពណ៌រស់រវើក Xiaomi 13T Pro និង Xiaomi 13T បង្កើនបទពិសោធន៍នៃការមើល ជាមួយនឹងអេក្រង់ 6.67 CrystalRes Display ដែលគាំទ្រដល់ទៅ 144Hz refresh rate 1 និង 1.5K ( 2712 x 1220)។   Xiaomi 13T Series ប្រើប្រាស់ថាមពល 1200nits សម្រាប់ការបង្ហាញកម្រិតពន្លឺ និងមានកម្រិតពន្លឺខ្ពស់បំផុតរហូតដល់ 2600nits មិនតែប៉ុណ្ណោះថែមទាំងបានផ្តល់នូវការគ្របដណ្តប់ 100% DCI-P3 ជាមួយនឹងការគាំទ្រសម្រាប់៦៨ពាន់លានពណ៌ ដែលផ្តល់នូវសមត្ថភាព end-to-end HDR10+។ សម្រាប់ការមើលវីដេអូ ឬភាពយន្តលើប្រព័ន្ធផ្សព្វផ្សាយសង្គម Xiaomi 13T Series គាំទ្រទៅលើ Dolby Atmos® ជាមួយនឹងឧបករណ៍បំពងសំឡេងពីរ ភ្ជាប់មកជាមួយនឹងធ្វើឲ្យកាន់តែជក់អារម្មណ៍ជាមួយនឹងមាតិកាដែលអ្នកចូលចិត្ត។     Xiaomi 13T Pro និង Xiaomi 13T មានមុខងារពង្រឹងប្រសិទ្ធភាពថាមពលដ៏ធំទូលាយ និងថាមពលថ្មយូរអង្វែង ដែលអនុញ្ញាតឱ្យអ្នកប្រើប្រាស់រីករាយជាមួយបទពិសោធន៍ ស្មាតហ្វូនលឿន និងងាយស្រួលជាងមុន។ Xiaomi 13T Pro ដំណើរការដោយបន្ទះឈីប MediaTek Dimensity 9200+ ជាមួយនឹង CPU Octa-core ដែលមានល្បឿនលឿន ផ្តល់ល្បឿនដល់ទៅ 3.35GHz ។ វាក៏មាន GPU Arm Immortalis-G715 ដែលភ្ជាប់មកជាមួយដែលធ្វើអោយដំណើរការរូបភាពកាន់តែប្រសើរឡើង ដូច្នេះបទពិសោធន៍នៃការលេងហ្គេម ក៏កាន់តែមានភាពរលូន និងលែងបារម្ភពីទំហំថ្មទៀត។     Xiaomi 13T ត្រូវបានបំពាក់ដោយ MediaTek Dimensity 8200-Ultra ដែលបង្កើតឡើងសម្រាប់ប្រសិទ្ធភាពថាមពល ដ៏អស្ចារ្យដោយប្រើដំណើរការ TSMC 4nm ចុងក្រោយបង្អស់ដែលអនុញ្ញាតឱ្យមានការកែលម្អទាំងដំណើរការ CPU និង GPU។ ការសាយភាយកម្ដៅនៅលើ Xiaomi 13T Series ត្រូវបានកែលម្អជាមួយនឹងបន្ទះស្អំដែកអ៊ីណុកទំហំ 5000mm2 VC ដែលធានាថាទូរស័ព្ទនៅតែត្រជាក់ជានិច្ច។   ការបង្ហាញភាសារចនារបស់ Xiaomi 13 Series, Xiaomi 13T Pro និង Xiaomi 13T មានជម្រើសបីពណ៌គឺ Alpine Blue, Meadow Green និង Black។ បន្ទះខាងក្រោយនៃម៉ូឌែល Alpine Blue មានលក្ខណៈជាប្រភេទស្បែក Xiaomi BioComfort vegan ដ៏ពិសេសដែលមានសភាពទន់ និងងាយស្រួលកាន់។   ចំពោះតម្លៃ Xiaomi 13T Pro និង Xiaomi 13T មានបីពណ៌សម្រាប់ជ្រើសរើសគឺ Alpine Blue, Meadow Green និង Black ។   Xiaomi 13T Pro ភ្ជាប់មកជាមួយជម្រើសអង្គផ្ទុកទិន្នន័យចំនួន 2 ប្រភេទគឺ 12GB+512GB និង 16GB+1TB តម្លៃ៦៤៩ដុល្លារ និង៧៤៩ដុល្លារ។ Xiaomi 13T ភ្ជាប់មកជាមួយជម្រើសអង្គផ្ទុកទិន្នន័យ១ទំហំគឺ 12GB+256GB តម្លៃ៤៩៩ដុល្លារ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-09T01:40:31.092Z", "category": "PR", "views": 227, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រសួងសុខាភិបាលរកឃើញអ្នកស្លាប់ដោយសារជំងឺផ្ដាសាយបក្សីម្នាក់ ខណៈបច្ចុប្បន្នកំពុងរកករណីសង្ស័យ និងអ្នកប៉ះពាល់	https://business-cambodia.com/articles/h5n1	កាលពីថ្ងៃទី៧ ខែតុលា ឆ្នាំ២០២៣ បុរសអាយុ ៥០ ឆ្នាំម្នាក់ ដែលមានទីលំនៅក្នុងភូមិ ម្រាក់ទាប ឃុំត្រស់ ស្រុករមាសហែក ខេត្ដស្វាយរៀង បានស្លាប់ដោយសារវិជ្ជមានវីរុសផ្ដាសាយបក្សី ប្រភេទ ហាស់៥ អ៊ិន១ (H5N1)។ នេះបើយោងតាមការសេចក្ដីប្រកាសព័ត៌មានរបស់ក្រសួងសុខាភិបាលនៅថ្ងៃទី៨ ខែតុលានេះ។   តាមការសាកសួរបង្ហាញថា អ្នកជិតខាងបុរសខាងលើ បានទិញមាន់មកស្ដុកទុកលក់ បន្ទាប់មកក៏ឃើញមានមាននៅផ្ទះរបស់គាត់ និងផ្ទះអ្នកក្បែរខាងចាប់ផ្ដើមងាប់ ប្រមាណជាង ៥០ ក្បាល ហើយមាន់ងាប់នេះក៏បានចែកចាយឲ្យបងប្អូនយកទៅបរិភោគដែរ។   ក្រុមឆ្លើយតបបន្ទាប់ក្រសួងសុខាភិបាល ថ្នាក់ជាតិ និងថ្នាក់ក្រោមជាតិ បាននិងកំពុងអង្កេតស្រាវជ្រាវការកើតឡើងនូវជំងឺផ្ដាសាយបក្សីប្រភេទនេះ និងធ្វើការឆ្លើយតបទៅតាមវិធីសាស្ដ្រ និងពិធីសាររបស់ជាតិ បានសហការគ្នារវាងក្រុមឆ្លើយតបបន្ទាប់ទាំងផ្នែកសុខាភិបាល និងបសុពេទ្រ ស្វែងរកប្រភពចម្លងទាំងលើសត្វ និងមនុស្ស និងបន្ដស្វែងរកករណីសង្ស័យ និងអ្នកប៉ះពាលដើម្បីទប់ស្កាត់ការឆ្លងបន្ដទៅអ្នកដទៃទៀត ក្នុងសហគមន៍ និងធ្វើយុទ្ធនាការអប់រំសុខភិបាប្រជាពលរដ្ឋនៅក្នុងភូមិដែលកើតហេតុខាងលើ។   ជាមួយគ្នានេះក្រសួង ក៏បានកើនរំលឹកដល់ប្រជាពលរដ្ឋទាំងអស់ យកចិត្ដទុកដាក់ប្រុងប្រយ័ត្នលើជំងឺផ្ដាសាយបក្សីជានិច្ច ព្រោះជំងឺនេះផ្ដាសាយបក្ស H5N1 នេះនៅតែបន្ដគំរាមកំហែងដល់សុខភាពប្រជាពលរដ្ឋ ពិសេសកុមារដែលជាក្រុមមានហានិភ័យ និងមានភាពងាយរងគ្រោះផងដែរ។ ហើយករណីដែលបានស្លាប់នេះ គឺជាករណីផ្ដសាយបក្សីទី៥៨ (ស្លាប់ ៣៩នាក់) ដែលកើតមានលើមនុស្សចាប់តាំងពីឆ្នាំ ២០៥ ហើយនេះជាករណីទី២ ដែលបានកើតឡើងនៅក្នុងឆ្នាំ២០២៣៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T13:53:07.313Z", "category": "ព័ត៌មានថ្មីៗ", "views": 239, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កក្រើក! ផ្សារទំនើប ជីប ម៉ុង ២៧១ មេហ្គា ម៉ល រៀបចំសន្និសិទសារព័ត៌មានស្តីពីគំរប់ខួប១ឆ្នាំ និងមានកម្មវិធីប្រកាសរង្វាន់ជាច្រើនដល់អតិថិជន	https://business-cambodia.com/articles/chip-mong-mega-malll-anniversary-1-year	(ភ្នំពេញ ០៧ តុលា ឆ្នាំ២០២៣)៖ នៅថ្ងៃទី០៧ ខែតុលា ឆ្នាំ២០២៣ ផ្សារទំនើប ជីប ម៉ុង ២៧១ មេហ្គា ម៉ល បានរៀបចំធ្វើសន្និសិទសារព័ត៌មានស្តីពី «ខួប១ឆ្នាំរបស់ផ្សារទំនើប ជីប ម៉ុង ២៧១ មេហ្គា ម៉ល» ក្រោមវត្តមាន លោកជំទាវ អ្នកឧកញ៉ា ភាព ហៀក ស្ថាបនិកនៃក្រុមហ៊ុន ជីប ម៉ុង, អ្នកឧកញ៉ា លាង ម៉េង សហស្ថាបនិក និងជាប្រធានក្រុមអគ្គនាយកក្រុមហ៊ុន ជីប ម៉ុង, លោកជំទាវ តែ សុវណ្ណី សហស្ថាបនិក និងជាអគ្គនាយិការពហុពាណិជ្ជកម្ម ក្រុមហ៊ុន ជីប ម៉ុង, លោកជំទាវ លី សុខឆេង សហស្ថាបនិក និងជាអគ្គនាយិកា ក្រុមហ៊ុន ជីប ម៉ុង រីថៃល ព្រមទាំងថ្នាក់ដឹកនាំ និងបុគ្គលិករបស់ក្រុមហ៊ុន ជីប ម៉ុងរីថែល ភ្ញៀវកិត្តិយស និងអ្នកសារព័ត៌មានជាច្រើនរូប។ កម្មវិធីសន្និសីទកាសែតស្តីពីខួបគំរប់១ឆ្នាំដ៏អស្ចារ្យនៃផ្សារទំនើប ជីប ម៉ុង ២៧១ មេហ្គា ម៉ល ក្នុងថ្ងៃនេះដែរលោកជំទាវ លី សុខឆេង អគ្គនាយិការនៃក្រុមហ៊ុន ជីប ម៉ុង រីថែល បានថ្លែងថា ផ្សារទំនើប ជីប ម៉ុង ២៧១ មេហ្គា ម៉ល វិនិយោគទុនរហូតដល់ជាង ៣០០លាន ដុល្លារ មិនត្រឹមតែជាផ្សារទំនើបទេតែជាសិល្បៈដ៏អស្ចារ្យមួយដែលយើងបានបង្ហាញពិភពលោកអោយបានឃើញ និងស្គាល់ពីប្រទេសកម្ពុជា ព្រមជាមួយនឹងការរចនាស្ថាបត្យកម្មយ៉ាងប្រណិត និងបច្ចេកវិទ្យាចុង ក្រោយបង្អស់ ត្រឹមរយៈពេលត្រឹមតែ១ឆ្នាំយើងក៏បាននាំមកនូវម៉ាកយីហោល្បីៗលំដាប់ពិភពលោក ជាច្រើនដូចជា៖ Zara, H&M, Paul Smith, Jaspal, Karl Lagerfeld -ល- ព្រមទាំងភោជនីយដ្ឋានល្បីៗរួមមាន Paradise Dynasty, Jumbo Seafood, Yuzu Suki, Nice to Meat You, Mastercraft និងហាងជាច្រើនទៀត ជាពិសេសនោះគឺកន្លែងកំសាន្តទំនើប និង ដំបូងគេបង្អស់នៅអាស៊ីអាគ្នេយ៍ Neo Go-Kart និង កន្លែងកំសាន្តជាច្រើនទៀតសម្រាប់មនុស្សគ្រប់ វ័យដូចជា Legend Cinema By IZE, Supper Doozii និង Neo Game Oasis។ ក្នុងនាមជាថ្នាក់ដឹកនាំ នាងខ្ញុំសង្ឃឹមយ៉ាងមោះមុត ផ្សារទំនើប ជីប ម៉ុង ២៧១ មេហ្គា ម៉ល នឹងបន្តការគាំទ្រ និងទុកចិត្តពីអតិថិជនជាតិ និងអន្តរជាតិក្នុងប្រទេសកម្ពុជា និងបន្តខិតខំនាំយកបទពិសោធន៍ នៃការទិញទំនិញ ការទទួលទានអាហារ និងការកំសាន្តកម្រិតអន្តរជាតិ មិនអោយចាញ់បរទេសឡើយហើយគ្រប់អាជីវកម្មរបស់យើងគឺធ្វើចេញអស់ពីបេះដូង ធ្វើក្នុងនាមជាកូនខ្មែរ ដើម្បីមោទនភាពជាតិខ្មែរ ហើយជឿជាក់ថាខ្មែរអាចធ្វើបាន។ នៅក្នុងសន្និសិទកាសែតនេះដែរ លោកជំទាវ លី សុខឆេង, កញ្ញា Tashinee Somboonterdtana, Deputy Managing Director, លោក Mai Trung, COO Digibox វៀតណាម និង កម្ពុជា, លោក Kerr Thomson  ព្រមទាំង កញ្ញា ស៊ីន យូប៊ីន បានឡើងលើវេទិកាបង្ហាញពីចំណាប់អារម្មណ៍ មូលហេតុនៃការធ្វើជាដៃគូសហការជាមួយផ្សារទំនើប ជីប ម៉ុង ២៧១ មេហ្គា ម៉ល ក៏ដូចជាភាពជោគជ័យរបស់ផ្សារ ទំនើបតាំងពីបើកដំណើរការរហូតមកដល់បច្ចុប្បន្នផងដែរ។ អ្វីដែលអស្ចារ្យនោះ ក្នុងកម្មវិធីក៏បានប្រកាសពីរង្វាន់ធំ MEGA 1 Year ដោយមហាជនបានឃើញនូវការបើកប្រអប់កាដូដ៏ធំពីសំណាក់ថ្នាក់ដឹកនាំ នៅខាងក្នុងផ្សារទំនើបតែម្តងដែលគឺជារថយន្តម៉ាកទំនើប Mitsubishi Xpander ដ៏ថ្មីស្រឡាង១គ្រឿង មិនធ្លាប់មានផ្សារទំនើបណាមានមកពីមុន។ នុងនោះក៏មានការសម្តែងពីសំណាក់ជ័យលាភី The Voice Cambodia កញ្ញា ពេជ្រ សោភា, កញ្ញា អ៊ី វ៉ា ព្រមទាំងមានការបង្ហាញម៉ូតសម្លៀកបំពាក់ ពីហាងសម្លៀកបំពាក់ប្រេនអន្តរជាតិនានាក្នុងផ្សារទំនើប ជីប ម៉ុង ២៧១ មេហ្គា ម៉ល ទៀតផង។ គួរបញ្ជាក់ផងដែរថាក្នុងខួបគំរប់១ឆ្នាំនៃផ្សារទំនើប ជីប ម៉ុង ២៧១ មេហ្គា ម៉ល អតិថិជននឹងមានឱកាសឈ្នះរង្វាន់ដ៏ធំគឺរថយន្តសេរីថ្មីម៉ាក Mitsubishi ដ៏ថ្មីស្រឡាង១គ្រឿងដែលមិន ធ្លាប់មានផ្សារទំនើបណាហ៊ានផ្ដល់ជូនពីមុនមក គឺមានតែនៅផ្សារទំនើបជីប ម៉ុង ២៧១ មេហ្គា ម៉ល តែប៉ុណ្ណោះ។ រួមជាមួយប្រូម៉ូសិនរហូតដល់ ៧០% ពីហាងប្រេនល្បីៗជាច្រើន។ មិនត្រឹមតែប៉ុណ្ណឹងទេរាល់វិក្ក័យប័ត្រដែលបានចំណាយនៅផ្សារទំនើប ជីប ម៉ុង ២៧១ មេហ្គា ម៉ល របស់អតិថិជនបូកបញ្ចូលគ្នា ចាប់ពី៥០ដុល្លារឡើងទៅក្នុងថ្ងៃតែមួយលោកអ្នកនឹងទទួលបានកាតកោសផ្សងសំណាងមួយភ្លាមៗដែលរង្វាន់មានដូចជា៖ មួកការពារ, កាតាប, ធុងទឹកកក, ភួយ និងរង្វាន់ជាច្រើនទៀត ជាពិសេសទៅទៀតនោះចំណេញគុណនឹង៣រាល់ចុងសន្លឹកកាតកោស ផ្សងសំណាងដែលបានបំពេញឈ្មោះនឹងពត៌មាននោះក៏មានជាការចាប់ឆ្នោតផ្សងសំណាង ដែលរង្វាន់មានដូចជា៖ រថយន្ត Mitsubishi,ទូរស័ព្ទទំនើប iPhone 15 Pro Max, ទូទឹកកក, Air pod សេរីថ្មី, ម៉ាស៊ីអាំងស្ងួត, ប៉ាស JBL, ប័ណ្ណទឹកប្រាក់ និងរង្វាន់ពិសេសជាច្រើនផ្សេងទៀតថែមទៀត។ ឃើញអត់ថាចំណេញខ្លាំងប៉ុណ្ណា? ដូចនេះបង ប្អូនកុំភ្លេចមកចូលរួមអបអរ ក៏ដូចមកហ្សបភីងឈ្នះ រង្វាន់ជាមួយខួបគំរប់១ឆ្នាំដ៏អស្ចារ្យចាប់ ពីថ្ងៃនេះតទៅ។	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T10:59:42.415Z", "category": "PR", "views": 261, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
គិតមុនគូរ! មុនរៀបការគួរសួរ ៥សំណួរអំពីលុយ ទៅកាន់ដៃគូ ដើម្បីធានាសុវត្ថិភាពហិរញ្ញវត្ថុ ជួយកសាងជីវភាពធូធារ	https://business-cambodia.com/articles/5-money-questions-ask-partner-before-marry	ដើម្បីឱ្យទំនាក់ទំនងស្នេហាមួយរីកចម្រើនទៅមុខបាន គឺតម្រូវឱ្យមានការចំណាយពេលវេលាស្វែងយល់ពីគ្នាឱ្យបានច្រើន។ ក្នុងនោះដែរការស្វែងយល់ពីបញ្ហាហិរញ្ញវត្ថុ ក៏ជារឿងមួយដែលចាំបាច់ខ្លាំង និងអាចជួយរក្សាចំណងស្នេហាឱ្យរឹងមាំ សម្រាប់ថ្ងៃអនាគតបានដែរ។   ថ្ងៃនេះដែរ Business Cambodia សូមលើកយកនូវសំណួរទាក់ទងនឹងលុយចំនួន៥ ដកស្រង់ចេញពីគេហទំព័រ Well and Good ដែលអាចជួយដៃគូក្នុងការរក្សាចំណងស្នេហាឱ្យរឹងមាំ និងសាងអនាគតដ៏ធូរធារជាមួយគ្នាបាន។ សំណួរអំពីលុយទាំង៥នោះរួមមាន៖   ១. តើស្ថានភាពហិរញ្ញវត្ថុរបស់អ្នកយ៉ាងម៉េចដែរ?   ចាប់ផ្ដើមពីការសួរនាំពី ស្ថានភាពហិរញ្ញវត្ថុ របៀបដែលគេតែងតែចាត់ចែងនិងចាយលុយ។ អ្នកត្រូវដឹងដែរថា ឥរិយាបថ នៃការចាត់ចែងហិរញ្ញវត្ថុផ្ទាល់ខ្លួន អាចបង្ហាញពីសមត្ថភាពនៃការដោះស្រាយបញ្ហាលុយកាក់។ ដូច្នេះហើយ បើមនុស្សម្នាក់មានទម្លាប់ចាត់ចែងលុយល្អ និងហ្មត់ចត់ បានន័យថាគេក៏ពូកែដោះស្រាយបញ្ហាលុយកាក់ដែរ។   ហេតុនេះ ពេលពេញវ័យអ្នកក៏គួរតែចេះចាត់ចែងលុយកាក់ឱ្យបានល្អ មិនមែនប្រាថ្នាចង់បានដៃគូរល្អតែខ្លួនឯងបែរជាមិនអើពើយកចិត្តទុកដាក់លើទម្លាប់របស់ខ្លួនឯងនោះទេ។ ចង់បានដៃគូ ពូកែចាត់ចែងលុយ អ្នកត្រូវចាប់ផ្ដើមពីខ្លួនអ្នកពូកែចាត់ចែងលុយដូចគ្នា។   ២. តើអ្នកមានបំណុលដែរឬទេ?   បំណុលគឺជាចំណុចក្ដៅមួយ ដែលអ្នកគួរតែសួរកុំរំលងឱ្យសោះ ព្រោះបំណុលមានច្រើនប្រភេទ អាចជាបំណុលល្អឬមិនល្អ។ ដូច្នេះហើយដើម្បីចៀសផុតពីការលាក់បាំងដែលមានទម្រង់ជា ភាពមិនស្មោះត្រង់ផ្នែកហិរញ្ញវត្ថុ អ្នកត្រូវតែដឹងពីប្រវត្តិនៃការជាប់បំណុលរបស់ដៃគូឱ្យច្បាស់សិន។   ប្រភេទនៃបំណុលដែលដៃគូរបស់អ្នកមាន អាចបញ្ជាក់ឱ្យឃើញពីទំនោរ នៃបំណុលគ្រួសារដែលអាចមាននៅក្រោយពេលរៀបការ។ ឧទាហណ៍ជាក់ស្ដែងមួយ ពីរនាក់ប្ដីប្រពន្ធក្រោយរៀបការ ក៏បានរកឃើញថា ប្ដីរបស់ខ្លួនជាប់បំណុលព្រោះតែការលេងល្បែងតាំងពីមិនទាន់ការ ហើយប្ដីនោះក៏បានយកលុយគ្រួសារទៅចំណាយលើបំណុលល្បែងរបស់ខ្លួន និងបន្តបង្កើតបំណុលរហូតប្រពន្ធចាប់បាន។   ករណីប្ដីប្រពន្ធនេះ បង្ហាញឱ្យឃើញថាប្ដី បង្កភាពមិនស្មោះត្រង់ផ្នែកហិរញ្ញវត្ថុ ចុងក្រោយគ្រួសារក៏មានទំនាស់រហូតដល់លែងលះ។ ដូច្នេះហើយទើបការសួរនាំគ្នាមុនរៀបការគឺជារឿងសំខាន់ ដែលអ្នកមិនគួររំលងឡើយ មិនថាអ្នកជាមនុស្សស្រី ឬជាបុរសនោះទេ។   ៣. តើយើងនឹងរៀបផែនការហិរញ្ញវត្ថុរួមគ្នារបៀបម៉េចដែរ?   សំណួរបន្ទាប់មកទៀត គឺជាការចោទសួរអំពីគម្រោងអនាគត ដូចជា ពេលការរួចយើងនឹងចាត់ចែងចំណូលដែលរកបានមកដោយរបៀបណា? អ្នកណាអ្នកកាន់លុយ? តើលុយសម្រាប់ចំណាយលើការរស់នៅទាំងស្រុង យើងនឹងសហការគ្នាដោយរបៀបណាជាដើម។   ៤. តើថ្ងៃមុខអ្នកចង់បែងចែកកញ្ចប់ចំណាយរបៀបម៉េចដែរ?   ជជែកពីការបង្កើតគណនីធនាគាររួមគ្នា និងលក្ខខណ្ឌបែបណាខ្លះដែលអាចដកលុយរួមយកមកចំណាយបាន។ ជជែកពីតម្លៃទំនិញដែលភាគីទាំងសងខាងចង់ទិញ ដោយកំណត់គ្នាថា តើតម្លៃចាប់ពីប៉ុន្មាននឹងត្រូវពិភាក្សាគ្នាមុនសម្រេចចិត្តទិញ។ ឧទាហរណ៍ដូចជា បើចង់ទិញរបស់តម្លៃចាប់ពី ១០០ដុល្លារឡើងទៅ ដៃគូគួរតែសួរយោបល់គ្នាមុននឹងទិញជាដើម។   ៥. តើអ្នកមានគោលដៅហិរញ្ញវត្ថុ ឬមានក្ដីស្រមៃបែបណាដែរ?   សួរនាំគ្នាពីគោលដៅហិរញ្ញវត្ថុ ដែលគេចង់បានសម្រាប់ថ្ងៃអនាគត ដូចជាផែនការយកកូន ឬផែនការចូលនិវត្តន៍ជាដើម។ ផែនការទាំងអស់នោះសុទ្ធតែត្រូវការការសហការណ៍ ជួយគ្នាសន្សំ ឬជាប្រភេទការចំណាយធំៗខ្លាំងប្រចាំជីវិតជាដើម។   សូមជម្រាបផងដែរថា កុំគិតថាមិនទំនងដែលត្រូវទៅសួរដៃគូនូវសំណួរដែលបានរៀបរាប់ខាងលើនេះ។ ផ្ទុយទៅវិញអ្នកត្រូវដឹងថា ប្រសិនបើអ្នកទាំង២ ពិតជាច្បាស់លាស់ និងមានគម្រោងចង់រៀបការជាមួយគ្នាឆាប់ៗនេះពិតមែន ការនិយាយពីបញ្ហាហិរញ្ញវត្ថុគឺជារឿងចាំបាច់បំផុត។ ចម្លើយដែលភាគីទាំង២ទទួលបាន អាចបញ្ជាក់ពីភាពច្បាស់លាស់នៃទំនាក់ទំនង ហើយក៏សំខាន់ខ្លាំងសម្រាប់ជីវិតក្រោយរៀបការផងដែរ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T10:21:29.438Z", "category": "ហិរញ្ញវត្ថុ", "views": 1081, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សហគ្រិនជំនាន់ថ្មីគួរមាន ជំនាញធំៗ៣នេះ ដើម្បីគ្រប់គ្រងអាជីវកម្មមួយឲ្យរឹងមាំក្នុងសម័យឌីជីថល	https://business-cambodia.com/articles/3-entrepreneur-skills	ការប្រកួតប្រជែងសម័យថ្មីឈរលើទីផ្សារសេរីទាមទារឲ្យម្ចាស់អារជីវកម្មស្ទើរគ្រប់ប្រភេទត្រូវផ្តោតការយកចិត្តទុកដាក់ទៅលើការអភិវឌ្ឍគំនិតអាជីវកម្មជាប្រចាំ ប្រសិនបើដើរមិនទាន់សម័យកាលទេនោះ អាជីវកម្មនឹងប្រឈមជាមួយហានិភ័យបរាជ័យខ្ពស់ជាក់ជាមិនខាន។ ជាពិសេសក្នុងរបតនៃយុគ្គសម័យឌីជីថលនេះ តម្រូវឲ្យសហគ្រិនជំនាន់ថ្មីត្រូវមានចំណេះជំនាញលើបច្ចេកវិទ្យា ទើបអាចដឹកនាំអាជីវកម្មឈរជើងបានយូរ និងទទួលបានភាពជោគជ័យ។   ខាងក្រោមនេះគឺជាជំនាញធំៗ ៣ ដែលអ្នកជំនួញសម័យថ្មីត្រូវមាន ដើម្បីគ្រប់គ្រងអាជីវកម្មមួយឲ្យរឹងមាំក្នុងសម័យឌីជីថល៖   ១/. ប្រតិបត្តិការក្នុងក្រុមហ៊ុន៖ បច្ចេករិទ្យាដើរតួយ៉ាងសំខាន់ក្នុងការសម្រួល និងសម្រាលប្រព័ន្ធគ្រប់គ្រងបែបស្មុគស្មាញផ្សេងៗនៅក្នុងក្រុមហ៊ុន។ វាមិនត្រឹមតែមានលក្ខណងាយស្រួលប៉ុណ្ណោះទេ ថែមទាំងចំណេញពេលវេលា និងកាត់បន្ថយការចំណាយថែមទៀតផង។ ចំពោះសហគ្រិនវៃឆ្លាតនឹងដឹងច្បាស់ពីសារៈសំខាន់ក្នុងការទាញយកប្រយោជន៍ពីការប្រើប្រាស់បច្ចេកវិទ្យាថ្មីៗនេះ។   ២/. បណ្ដាញសង្គម៖ បណ្តាញសង្គមផ្តល់ផលប្រយោជន៍យ៉ាងច្រើនលើសលប់ ប្រសិនបើអ្នកចេះប្រើប្រាស់វាឲ្យបានត្រឹមត្រូវ ព្រោះនិន្នាការបច្ចុប្បន្នមនុស្សចូលចិត្តចំណាយពេល និងស្វែងរកព័ត៌មានតាមរយៈបណ្តាញសង្គមដូចជា Tik Tok, Facebook, Youtube, Instagram និង Twitter ជាដើម។ ហើយវាក៏ជាមធ្យោបាយដ៏ល្អមួយក្នុងការជួយផ្សព្វផ្សាយម៉ាក់យីហោរបស់ក្រុមហ៊ុនបានយ៉ាងមានប្រសិទ្ធភាពទៀតផង។   ៣/. គេហទំព័រ៖ Website គឺជាឧបករណ៍ធ្វើទីផ្សារនាំមុខមួយក្នុងអាជីវកម្មសម័យឌីជីថល ដើម្បីផ្សព្វផ្សាយព័ត៌មានថ្មីៗអំពីផលិតផល ជួយជំរុញការលក់ និងបង្កើនទំនាក់ទំនងជាមួយអតិថិជនផងដែរ៕   អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ៖ ច្រវាក់ប្រាក់ខែ ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T10:20:15.316Z", "category": "ភាពជាអ្នកដឹកនាំ", "views": 301, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
គ្រាន់តែញ៉ាំកាហ្វេសោះក៏អាចរកលុ.យបាន! ស្រ្តីវ័យ២៤ឆ្នាំ ប្រាប់ពីប្រភពចំណូលធំៗ៣ ដែលអាចរកបានពីកាហ្វេ	https://business-cambodia.com/articles/3-coffee-earning	ដោយសារតែចូលចិត្តកាហ្វេតាំងពីអាយុ១៦ឆ្នាំ ទើបធ្វើឱ្យ កញ្ញា Morgan Eckroth សម្រេចចិត្តធ្វើជាអ្នកឆុងកាហ្វេ និងខិតខំបណ្ដុះជំនាញឱ្យក្លាយទៅជាអ្នកឆុងកាហ្វេអាជីព។ រហូតដល់អាយុ២៤ឆ្នាំ គាត់ក៏អាចរកផ្លូវបង្កើតចំណូលបានដល់ទៅជាង ១៤ម៉ឺនដុល្លារក្នុងមួយឆ្នាំ។   យោងតាមការចុះផ្សាយរបស់សារព័ត៌មាន CNBC បានឱ្យដឹងថា មូលហេតុដែលនាំឱ្យកញ្ញា Morgan អាចរកចំណូលបានដល់ទៅជាង ១៤ម៉ឺនដុល្លារពីកាហ្វេ គឺដោយាសារតែគាត់ប្រើជំនាញឆុងកាហ្វេដែលគាត់មាន ធ្វើការក៏ដូចជាប្រកបមុខរបរផ្ទាល់ខ្លួន៣គឺ៖     ១. អ្នកឆុងកាហ្វេ៖ Morgan មិនមែនជាអ្នកឆុងកាហ្វេធម្មតាម្នាក់ឡើយ ដោយសារតែការស្រលាញ់ចូលចិត្តការងារជាអ្នកឆុងកាហ្វេ គាត់បានសិក្សាស្វែងយល់យ៉ាងលម្អិត ដើម្បីក្លាយខ្លួនជាអ្នកជំនាញមួយរូប។ គាត់បានឈ្នះពានរង្វាន់ពីការប្រកួតឆុងកាហ្វេជាច្រើន ហើយក៏ក្លាយជាអ្នកឆុងអាជីព ដែលទទួលបានចំណូលតាមរយៈការជួលពីហាងល្បីៗ ឬការអញ្ជើញឱ្យទៅឆុងនៅក្នុងកម្មវិធីធំៗ។   ២. អ្នកទីផ្សារ៖ ក្រៅពីធ្វើជាអ្នកឆុងកាហ្វេ Morgan ក៏បានឆ្លៀតប្រើចំណេះដឹងទាក់ទងនឹងកាហ្វេ ដើម្បីធ្វើជាអ្នកទីផ្សារ ឬអ្នករៀបយុទ្ធសាស្រ្តទីផ្សារ សម្រាប់អ្នកចង់បើកហាងកាហ្វេថែមទៀតផង។ ការងារមួយនេះជាការងារដែលស៊ីម៉ោងរបស់គាត់ជាងគេ ព្រោះក្នុងមួយសប្តាហ៍គាត់ត្រូវចំណាយពេលដល់ទៅ ៣០ម៉ោង សម្រាប់ការរៀបចំយុទ្ធសាស្រ្តទីផ្សារឱ្យអតិថិជនជាដៃគូ។   ៣. អ្នកបង្កើតមាតិកា៖ កញ្ញា Morgan បានចំណាយពេលតែ ៨ម៉ោងប៉ុណ្ណោះក្នុងមួយសប្តាហ៍ សម្រាប់ធ្វើវីដេអូបង្ហោះនៅលើ TikTok ដែលមានគណនីឈ្មោះថា MorganDrinksCoffee។ ប៉ុន្តែការចំណាយពេលដ៏តិចនេះបែរជាអាចរកចំណូលឱ្យគាត់ដល់ទៅជាង ៩៦,០០០ដុល្លារក្នុងមួយឆ្នាំ ពីការផ្សាយពាណិជ្ជកម្ម កិច្ចព្រមព្រៀងផ្សាយផលិតផល និងការលក់ទំនិញផ្សេងៗ។   ប្រភេទវីដេអូដែលកញ្ញា Morgan ផលិតឡើងគឺ ជាការចែករំលែកពីបទពិសោធន៍នៃការភ្លក្សកាហ្វេ តិចនិចឆុងកាហ្វេខ្លួនឯងឱ្យឆ្ញាញ់ ឬ Tips ល្អៗផ្សេងៗទៀតដែលទាក់ទងនឹងកាហ្វេ។   សរុបមកវិញតាមសាច់រឿងរបស់កញ្ញា Morgan បានបង្ហាញឱ្យឃើញថា មិនថាយើងធ្វើការងារអ្វីនោះទេ ឱ្យតែយើងស្រលាញ់និងចាប់វាជាជំនាញឱ្យច្បាស់ វាពិតជាអាចបង្កើតចំណូលបន្ថែមឱ្យយើងបាន។ ហើយមួយវិញទៀតសម័យនេះជាសម័យបច្ចេកវិទ្យា យើងក៏អាចឆ្លៀតរកចំណូលពីបណ្ដាញសង្គមបានដែរ៕     អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T10:12:28.241Z", "category": "ហិរញ្ញវត្ថុ", "views": 613, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ទីក្រុងរណបចំនួន ២ កំពុងកែប្រែមុខមាត់រាជធានីភ្នំពេញភាគខាងកើត និងភាគខាងត្បូងតាមរយៈគម្រោងទាំងនេះ	https://business-cambodia.com/articles/satellite-city-in-phnom-penh	នៅប៉ុន្មានឆ្នាំចុងក្រោយនេះទីក្រុងរណបជាច្រើនបានលេចរូងរាងឡើងនៅក្នុងរាជធានីភ្នំពេញ។ ដោយគិតមកដល់បច្ចុប្បន្នគឺមានចំនួនមិនក្រោម ១០ នោះទេ ប៉ុន្ដែអ្វីដែលចាប់អារម្មណ៍គឺមានក្រុងរណបថ្មីចំនួន ២ កំពុងមានការអភិវឌ្ឍយ៉ាងខ្លាំងគួរឲ្យគាត់សម្គាល់ និងបានកំពុងកែប្រែមុខមាត់រាជធានីភ្នំពេញភាគកើត និងភាគខាងត្បូងផងដែរ។ ដោយក្រុងរណបថ្មីទាំង ២ នោះរួមមាន៖   ១. ទីក្រុងរណប ING City   ING City គឺជាទីក្រុងរណបដំបូងគេនៅភាគត្បូងរាជធានីភ្នំពេញ ដែលគម្រោងទីក្រុងនេះត្រូវបានអភិវឌ្ឍន៍ដោយអ្នកឧកញ៉ា អ៊ឹង ប៊ុនហ៊ូវ ប្រធានក្រុមប្រឹក្សាភិបាលនៃក្រុមហ៊ុន ING HOLDINGS។ ក្រុងរណបថ្មីនេះ ត្រូវបានអភិវឌ្ឍន៍លើផ្ទៃដី ២៥៧២ហិកតា ស្ថិតនៅក្នុងខណ្ឌមានជ័យ ខណ្ឌដង្កោ ក្រោមទុនវិនិយោគ ២ពាន់លានដុល្លារ។   បច្ចុប្បន្នទីក្រុងរណប ING City កំពុងមានការរីកចម្រើនយ៉ាងខ្លាំង ដោយបច្ចុប្បន្នមានការអភិវឌ្ឍលំនៅឋាន ផ្សារទំនើប និងផ្លូវធំៗជាច្រើន ដោយក្នុងនោះរួមមាន៖ បុរី ប៉េង ហួត ដឹស្តា ដាយមិន, បុរីជីប ម៉ុង លែន, បុរីមានជ័យ រ៉េស៊ីដិនស៍, ផ្សារទំនើប AEON Mall3, ផ្សារទំនើបជីប ម៉ុង, និងផ្សារ មានជ័យ អាវឺន្យូជាដើម។ បើងាកមកមើលផ្លូវវិញបច្ចុប្បន្នតំបន់នេះគឺមានមហាវិថីធំៗដូចជា មហាវិថីសម្ដេច ហ៊ុន សែន (៦០ម៉ែត្រ) មហាវិថីសម្តេចហ៊ុន នាង និងមហាវិថី ឈុន គង់ ដែលទើបបើកការដ្ឋានសាងសង់គាលពីពេលថ្មីៗកន្លងទៅនេះ។ ក្រៅពីនោះក៏មានសាលាអន្ដរជាតិល្បីៗ សំណង់អគារខុនដូខ្ពស់ៗជាច្រើនទៀតផងដែរ។   ២. ទីក្រុងរណបកោះនរា   កោះនរា ជាទីក្រុងថ្មីមួយស្ថិតនៅភាគខាងកើតរាជធានីភ្នំពេញតាមបណ្ដោយដងទន្លេមេគង្គ ត្រូវបានអភិវឌ្ឍន៍ដោយក្រុមហ៊ុន OCIC។ បច្ចុប្បន្នទីក្រុងនេះ បានចាប់ផ្ដើមលេចរូងរាងជាបណ្ដើរៗហើយ ដោយក្នុងនោះហេដ្ឋានរចនាសម្ព័ន្ធសំខាន់ៗដូចជាស្ពានភ្ជាប់កោះពេជ្រ-កោះនរា ត្រូវបានសាងសង់ជិតរួចរាល់ហើយ ដោយគ្រោងបើកសម្ពោធចុងឆ្នាំនេះ។ ជាមួយនឹងការអភិវឌ្ឍន៍ហេដ្ឋារចនាសម្ព័ន្ធរួមមានស្ពាន មហាវិថី និងផ្លូវថ្នល់ថ្មីៗ ក្រុមហ៊ុន OCIC ក៏បានរៀបចំផ្លូវថ្មើរជើងតាមដងទន្លេមេគង្គ អមជាមួយនឹងសួនផ្កាយ៉ាងស្រស់បំព្រង និងទេសភាពទន្លេមេគង្គ និងទីក្រុងយ៉ាងត្រជាក់ភ្នែកគួរជាទីមនោរម្យ។ ផ្លូវថ្មើរជើងតាមដងទន្លេមេគង្គត្រូវបានដាក់ឈ្មោះថា នរាផាវ៉េ (Norea Parkway)។ រចនាបថទាំងមូលត្រូវបានគិតគូរយ៉ាងល្អិតល្អន់និងហ្មត់ចត់ ដោយរៀបចំកែច្នៃនូវទីតាំងធម្មជាតិដ៏ស្រស់ត្រកាលមួយទៅជាទីតាំងសម្រាប់ប្រកបអាជីវកម្ម ផ្សារភ្ជាប់ជាមួយការរស់នៅ និងការលម្ហែកម្សាន្តយ៉ាងល្អឥតខ្ចោះ ស័ក្តិសមសម្រាប់អ្នកដែលចូលចិត្តរស់នៅបែបទីក្រុងផង និងមានធម្មជាតិអមជាមួយផង។   ក្រៅពីនរាផាកវ៉េ (Norea Parkway) ដែលជាតួឯកនៃទីក្រុងនរា ក្រុមហ៊ុន OCIC ក៏បាននឹងកំពុងអភិវឌ្ឍលើគម្រោងអចលទ្រព្យជាច្រើនផងដែរដូចជាគម្រោង Norea Square ដែលមានទីតាំងស្ថិតលើមហាវិថីនរា អគារពាណិជ្ជកម្មប្រណីតៗ និងគម្រោងអចលទ្រព្យជាច្រើនផងដែរផងដែរ៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T09:50:44.916Z", "category": "អចលនទ្រព្យ", "views": 2876, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ការលក់ជាចំណុចស្លា.ប់រស់របស់អាជីវកម្ម! អ្នកជំនាញ បង្ហើបពីក្បួនលក់៣ ដែលប្រើបានផលច្រើន	https://business-cambodia.com/articles/thr-ee-tip-in-sale	មែនទែនទៅ ជីវកម្មមួយអាចមានដង្ហើមដកឬក៏អត់គឺគេមើលពីរបៀបនៃការលក់របស់អាជីវកម្មនោះ ព្រោះបើការលក់ល្អនឹងនាំមកនូវម៉ូយ តែបើលក់អន់វិញមិនយូរទេអាជីវកម្មនោះនឹងស្លា.ប់។ ទាក់ទងទៅនឹងបញ្ហានេះ លោក សំ កុសល បានបង្ហើបគន្លឹះក៏ដូចជាក្បួនលក់៣ ដែលប្រើបានផលច្រើន។ ដោយក្នុងនោះរួមមាន៖ ក្បួនមេអំបៅ៖ ត្រង់ចំណុចនេះលោកបានលើកឡើងថា “នៅពេលណាដែលសួនយើងមានផ្កាច្រើន មានទឹកច្រើន មានលម្អងច្រើន នៅពេលនោះមេអំបៅនឹងស្គាល់សួនរបស់យើងកាន់តែច្រើន”។ លោកបានបន្តទៀតថា ក្នុងអាជីវកម្មដូចគ្នា ដើម្បីថែសួនបានល្អ យើងត្រូវមានយីហោមួយដ៏ទាក់ទាញ ជាជីហោដែលមានសាច់រឿងនៅក្នុងហ្នឹង ហើយចេះបញ្ចូលអារម្មណ៍នៅក្នុងហ្នឹងផងដែរ។ ហើយចំណុចមួយទៀតដែលលោកបានបន្ថែមនោះគឺ ផលិតផលឬសេវាកម្មរបស់យើងត្រូវតែមានចំណុចពិសេស ពោលខុសពីគេ ឡូយជាងគេ ហើយល្អជាងគេ ហើយភ្ញៀវត្រូវការ ពេលនោះមេអំបៅពិតជាហោះមកហើយ។ ក្បួនរ្តមេដែក៖ យុទ្ធសាស្រ្តនេះខុសត្រង់ទីមួយត្រង់ថា ទី១ ផ្តោតសំខាន់ទៅលើផលិតផល តែយុទ្ធសាស្រ្តមេដែកគឺផ្តោតសំខាន់លើខ្លួនឯង ពោលជាអ្នកមានមានគំនិត ជាអ្នកគិត ធ្វើយ៉ាងណាឱ្យអាជីវកម្មទាន់សម័យការ មានគំនិតអាប់ឌែតថ្មីជាប្រចាំ។ មួយវិញទៀតអ្នកត្រូវធ្វើខ្លួនជាកំពូលអ្នកលក់ កុំធ្វើអ្នកលក់ធម្មតា បើកំពុងលក់កាហ្វេ ត្រូវបណ្តុះជំនាញឱ្យខ្លាំង បើជាអ្នកឡេត្រូវធ្វើជាកំពូលអ្នលក់ឡេ បើអ្នកធ្វើធម្មតា កុំសង្ឃឹមថាអាចលក់ដាច់ខ្លាំងឱ្យសោះ ហើយពេលយើងដល់កំពូលហើយនោះយើងនឹងក្លាយជាមេដែកស្របភ្ញៀវហើយ។ ដូច្នេះអ្នកត្រូវជួបភ្ញៀវឱ្យខ្លាំងជាងមុន ជំនាញនិយាយឱ្យពូកែរជាងមុន ពោលគ្រប់ជំនាញទាំងអស់ត្រូវតែខ្លាំងជាងមុន។ ក្បួនជប់សាច់រឿងរបស់យីហោ ៖ ត្រង់ចំណុចនេះលោក សំ កុសល ក៏ធ្លាប់បានលើឡើងដែរនៅក្នុងវីដេអូ យូធ្យូ ប្រមាណជា ៣នាទី ទាក់ទងទៅនឹងការបង្កើតសាច់រឿងឱ្យយីហោខ្លួនឯង មានន័យថាចង់ធ្វើជាអ្នកលក់ពូកែ និងលក់ដាច់ជាងមុន ទាំងអស់គ្នាត្រូវតែស្គាល់ខ្លួនឯង និងយីហោខ្លួនឯងឱ្យច្បាស់ជាងភ្ញៀវ ជាពិសេសនោះគឺសាច់រឿងរបស់យីហោផ្ទាល់ទាញភ្ញៀវឱ្យស្គាល់ពីយីហោ និងដើរចូលហាងកាន់តែច្រើនឡើង ។ ឧទាហរណ៍ជាក់ស្តែងដូចជា យីហោម៉ាត Walmart  មូលហេតុដែលយីហោមួយនេះលក់ដាច់ ហើយមានប្រជាជនអាមេរិកស្ទើរតែ៩៥ភាគរយស្គាល់នោះ គឺដោយសារតែយីហោមួយនេះ មានសាច់រឿងច្រើន សាច់រឿងទីមួយនោះគឺ ទំនិញទាំងអស់នៅក្នុងហាងលក់ក្នុងតម្លៃធូរថ្លៃ សាច់រឿងទីពីរនោះជាយីហោម៉ាតដែលឈរជើងលើទីផ្សារបានយូរ សាច់រឿងទីបីទិញទំនិញបោះដុំ និងប្រើបច្ចេកវិទ្យាក្នុងការគ្រប់គ្រង ទាំងនេះសុទ្ធសឹងតែជាសាច់រឿងរបស់យីហោ ដែលអ្នករកស៊ី គួរតែមាននៅក្នុងដៃឱ្យបានច្រើន ទើបអាចជម្រុញការលក់បានកាន់តែច្រើន និងមានអ្នកស្គាល់ជាងមុន៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T09:48:33.136Z", "category": "កំពូលអ្នកលក់", "views": 69, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ហ៊ានប្រើកុងរួមគ្នាអត់? នេះជាហេតុផលល្អដែលគូស្វាមីភរិយា គួរមានកុងធនាគាររួមគ្នាតែមួយ	https://business-cambodia.com/articles/why-couples-should-use-joint-account	ការបង្កើត គណនីធនាគាររួមគ្នា( joint bank account) រវាគូស្វាមីភរិយា នៅកម្ពុជាបច្ចុប្បន្ននេះមានអ្នកប្រើប្រាស់ តែការប្រើប្រាស់គណនីប្រភេទនេះ មិនទាន់មានអ្នកប្រើប្រាស់ច្រើនណាស់ណានោះទេ។   ហេតុអ្វីបានជា គូស្វាមីភរិយា គួរតែបង្កើតនូវ គណនីធនាគាររួមគ្នាតែមួយ ហើយគណនីធនាការរួមគ្នាមនេះ វាមានសារៈសំខាន់ និងផ្ដល់អត្ថប្រយោជន៍អ្វីខ្លះដល់ពួកគេ?   ជាធម្មតាបើគូស្វាមី មានគណនីធនាគារួមគ្នា នោះពួកគេ មានសិទ្ធិដកលុយតាមកម្រិតណាមួយនៃប្រភេទគណនីរបស់គេ។ តាមរយៈប្រើប្រាស់គណនីរួមគ្នានេះ ពេលមានប្រតិបត្តិការនៃការ ដាក់លុយឬ ដក់លុយពីគណនីនោះ វានឹងឲ្យពួកគេទាំង២ ដឹងពីចំនួនទឹកប្រាក់មានដែលមាននៅក្នុងគណនី ទឹកប្រាក់ បានដកចេញ នឹងទឹកប្រាក់ដែលបន្ថែម។ លើសពីនេះ ប្ដីប្រពន្ធអាចដកប្រាក់ ដាក់ប្រាក់ពេលពួកគេត្រូវការក្នុងពេលណាមួយ។    ជាការពិតណាស់ គណនីធនាគាររួមគឺ ជាប្រភេទគណនីមួយដែល គូស្វាមីភរិយា គួរប្រើប្រាស់ ព្រោះកាលណាពួកគេមានគណនីធនាគាររួមគ្នាតែមួយ វាបង្ហាញពីភាពជឿទុកចិត្តគ្នាទៅវិញទៅមកនិងការមានទំនុករវាងគ្នា ពោលគឺពួកគេមានផែនការរួមនិងគោលដៅរួមគ្នាតែមួយលើផ្នែកហិរញវត្ថុ។    លើសពីនេះ ការប្រើប្រាស់គណនីរួមប្ដីប្រពន្ធនេះ មានន័យថាអ្នកទាំង២អាចធ្វើការតាមានដាននៃស្ថានភាពហិរញ្ញវត្ថុគ្រួសារថាតើ មួយខែៗបានចំណាយប៉ុន្មានលើការរស់នៅ។ លើសពីនេះទៅទៀតវាជួយដាស់តឿនគ្នាទៅវិញទៅមកពីស្ថានភាពហិរញ្ញវត្ថុខណៈពួកគេបានដឹងពីទឹកប្រាក់ក្នុងគណនីរបស់ពួកគេ។   បន្ថែមលើនេះទៅទៀត កាលណាប្ដីប្រពន្ធ កាន់គណនីរួមគ្នាតែមួយ នោះពួកគេអាចបង្កើនការប្រាក់បានកាន់តែច្រើនចំណេញពេលវេលា ជាពិសេសគឺ អាចឲ្យពួកគេរួមគ្នាសន្សំសំចៃចំណូលប្រចាំខែ ហើយបើមានផែនការអ្វីមួយដែលចាំបាច់នោះពួកគេអាចដក់ប្រាក់យកមកប្រើប្រាស់បានភ្លាមៗតែម្ដង។   គួរជម្រាបផងដែរថា ការប្រើប្រាស់គណនីធនាគារ មិនមែនប្រើប្រាស់ សម្រាប់តែគូស្វាមីភរិយានោះ ពោល ជាប្រើប្រាស់បានជាមួយសមាជិកគ្រួសារផងដែរដូច បងប្អូន មីង ពូ ក្មួយជាដើម៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T09:17:15.686Z", "category": "ហិរញ្ញវត្ថុ", "views": 1194, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កុំគិតតែពីទ្រព្យសម្បត្តិនិងកិត្តិយស! នេះជាទ្រព្យសំខាន់៤អ្នកគួរមាន បើមិនចង់ស្ដាយក្រោយ	https://business-cambodia.com/articles/build-these-important-asesets-in-life	ពេលនិយាយពីទ្រព្យ មនុស្សមួយចំនួនធំប្រហែលគិតដល់លុយ អចលនទ្រព្យឬទ្រព្យក្នុងក្រុមហ៊ុនដែលពួកគាត់មាន។ យ៉ាងណាមិញក្រៅពីលុយគឺមានទ្រព្យផ្សេងៗដើម្បីឲ្យជីវិតរបស់អ្នកមានក្ដីសុខ។ ខាងក្រោមនេះគឺជាទ្រព្យ៤ប្រភេទ អ្នកត្រូវមានដើម្បីចៀសវាងវិប្បដិសារីដែលគ្មានថ្ងៃត្រឡប់ក្រោយ។ ១. ហិរញ្ញវត្ថុ ទ្រព្យហិរញ្ញវត្ថុនេះគឺសំដៅដល់លុយកាក់ ហើយលុយកាក់នេះទៀតសោត មនុស្សគ្រប់គ្នា មួយថ្ងៃទៅមួយថ្ងៃប្រឹប្រែងធ្វើការនិងរកស៊ីឬវិនិយោគដើម្បីបានវា។ អ្នកត្រូវចាំថា ការកសាងទ្រព្យហិរញ្ញវត្ថុគឺត្រូវការពេលវេលា អ៊ីចឹងសូមកុំធ្លាក់ខ្លួនក្លាយជាជនរងគ្រោះចំពោះគម្រោងវិនិយោគឬរកស៊ីដែលឆាប់មានពេក ព្រោះការចង់មាន ចង់បានលឿនពេកអាចមានហានិភ័យខ្ពស់។ ជំហានដំបូងក្នុងការកសាងទ្រព្យហិរញ្ញវត្ថុគឺត្រូវមានចំណេះដឹងផ្នែកហិរញ្ញវត្ថុ( financial literacy)។ វាពិតជាសំខាន់ណាស់ដែលអ្នកត្រូវរៀនគ្រប់គ្រងលុយរបស់អ្នក ហើយដើម្បីចាប់ផ្ដើមរៀនគ្រប់គ្រងលុយ អ្នកអាចរៀនសៀវភៅហិរញ្ញវត្ថុផ្ទាល់ខ្លួន។ លើសពីនេះបើអ្នកពិតជាចង់កសាងភាពមានបានមែននោះត្រូវយកពេលដើម្បីរៀនគ្រប់គ្រងលុយរបស់អ្នកឲ្យបានត្រឹមត្រូវ។ ២. ទំនាក់ទំនងល្អក្នុងសង្គម  យើងអាចនិយាយបានថាទំនាក់ទំនងគឺជាលុយ។ កាលណាអ្នកមានទំនាក់ទំនងល្អនិងជិតស្និទ្ធជាមួយអ្នកដទៃ អ្នកអាចនឹងទទួលបានឱកាសល្អ ហើយឱកាសមានច្រើនដូចឱកាសរកលុយ ឱកាសរកស៊ីនិងវិនិយោគនិងឱកាសផ្សេងៗទៀត។ បើអ្នកចង់បង្កើនទំនាក់ទំនងល្អក្នុងសង្គមដែលប្រភេទទ្រព្យមួយដែរនោះ អ្នកត្រូវរាប់អានមនុស្សល្អៗ ស្មោះត្រង់ ជាពិសេសត្រូវរក្សាទំនាក់ទំនងឲ្យបានល្អជាមួយមនុស្សពូកែ មានសមត្ថភាពហើយព្យាយាមកាត់បន្ថយទំនាក់ទំនងជាមួយមនុស្សអវិជ្ជមាន។ អ្នកត្រូវមានទំនាក់ទំនងល្អជាមួយមិត្តភក្ដិ គ្រួសារនិងមនុស្សនៅក្នុងសង្គម ព្រោះកាលណាអ្នកមានទំនាក់ទំនងល្អ ពេលមានបញ្ហាអ្វី ពួកគាត់អាចជួយដោះស្រាយនិងផ្គត់ផ្គង់អ្នកបាន។ ៣. ពេលវេលា ពេលវេលាក៏ជាប្រភេទទ្រព្យមួយផងដែរ។ មនុស្សមួយចំនួនរវល់ក្នុងការកសាងទ្រព្យហិរញ្ញវត្ថុ រហូតដល់គ្មានពេលវេលាសម្រាប់គ្រួសារនិងមិត្តភ្តិឬមនុស្សក្នុងសង្គម។ វាមិនមែនជារឿងល្អនោះទេ បើអ្នកមានការងារច្រើន ប៉ុន្ដែបែរជាគ្មានពេលវេលាសម្រាប់ខ្លួនឯងក្រុមគ្រួសារនិងមិត្តភក្ដិ។ អ្នកខ្លះរវល់រកលុយរហូតគ្មានពេលគ្រប់គ្រងលុយរបស់ខ្លួនឬធ្វើអ្វីដែលក្ដីស្រមៃរបស់ខ្លួន។ ដូច្នេះដើម្បីកុំឲ្យខ្លួនឯងរវល់រហូតគ្មានពេលសម្រាប់ខ្លួនឯងនិងមនុស្សជុំវិញខ្លួន អ្នកត្រូវកសាងប្រភពចំណូលអកម្ម( passive income)នោះ ទោះជាអ្នកកំពុងដេកក៏លុយហូរចូលហោប៉ៅដែរ។ ៤. សុខភាពរាងកាយរឹងមាំ ដូចឃ្លាមួយពោលថា” សុខភាពជាទ្រព្យដ៏មានតម្លៃ”។ អ៊ីចឹងអ្នកមិនគួរប្រឹងរកលុយរហូតដល់ភ្លេចមើលថែទាំសុខភាពខ្លួនឯងនោះទេព្រោះបើអ្នកធ្លាក់ខ្លួនឈឺនោះឱកាសរកលុយរបស់អ្នកទាំងប៉ុន្មានក៏គ្មានដែរ។ ដូច្នេះដើម្បីមានសុខភាពហើយមានពេលដើម្បីកសាទ្រព្យ អ្នកត្រូវហាត់ប្រាណជាប្រចាំ ញ៉ាំឲ្យបានគ្រប់គ្រាន់និងគេងឲ្យគ្រប់គ្រាន់។ សរុបមក ទ្រព្យទាំង៤ដែលបានរៀបរាប់ខាងលើគឺសុទ្ធតែសំខាន់ទាំង។ លោក ង៉ែត ជូ អ្នកជំនាញហិរញ្ញវត្ថុនិងវិនិយោគបានលើកឡើងថា” ការចំណាយពេលវេលាច្រើនហួសដើម្បីតែលុយកាក់ សម្ភារ និងសក្តិយស (តំណែង) ក្នុងសង្គមដោយមិនមានពេលវេលាផ្ទាល់ខ្លួន និងថែទាំសុខភាពរាង្គកាយអោយបានល្អនឹងក្លាយវិប្បដិសារីដែលគ្មានថ្ងៃត្រឡប់ក្រោយបាន”៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T08:42:02.103Z", "category": "ហិរញ្ញវត្ថុ", "views": 376, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ៊ីស្រាអែលជាប្រទេស មានប្រជាជនខ្លាំង! នេះជារឿងធំ៣ ដែលជនជាតិនេះ តែងផ្តាំកូនចៅ	https://business-cambodia.com/articles/jewish-idea-and-living-	ត្បិតតែអ៊ីស្រាអែលជារដ្ឋមួយដែលមានប្រវត្តិនៃការបែងចែកទឹកដី និងមានជម្លោះរ៉ុំារៃរាប់ពាន់ឆ្នាំមកហើយក្តី ប៉ុន្តែជាតិសាសន៍មួយនេះដែលជាជនជាតិជ្វីហ្វគឺជាជាតិសាសន៍ខ្លាំងបំផុតមួយលើវិស័យបច្ចេកវិទ្យា អាជីវកម្ម កសិកម្មដ៏ទំនើបលើវាលខ្សច់ ការនិយោគ និងរបៀបក្នុងការអប់រំកូនចៅជាដើម។ យ៉ាងណាមិញខាងក្រោមនេះគឺជារឿងធំៗទាំង៣ ដែលជីហ្វ តែងតែផ្តាំកូនចៅជំនាន់ក្រោយ ក្នុងការរស់នៅ៖   ១.សៀវភៅគឺជាទ្រព្យសម្បត្តិមានតម្លៃ   ជីហ្វជាជនជាតិដែលពិភពលោកទទួលស្គាល់ថាមានភាពវៃឆ្លាតបំផុត ពួកគេចូលចិត្តការអានហើយក៏អានក៏ជាទម្លាប់មួយដ៏ចាំបាច់ជាខ្លាំង។ យោងតាមការស្រាវជ្រាវបានបង្ហាញថាទម្លាប់អាននៅអ៊ីស្រាអែលមានចំនួន 40.1% នៃមនុស្សដែលមានអាយុពី 16-65 ឆ្នាំអានសៀវភៅយ៉ាងហោចណាស់ម្តងក្នុងមួយសប្តាហ៍នៅអ៊ីស្រាអែល ស្ត្រីអានច្រើនជាងបុរស។ 47% នៃស្ត្រីអានសៀវភៅយ៉ាងហោចណាស់មួយដងក្នុងមួយសប្តាហ៍ បើប្រៀបធៀបទៅនឹងបុរសតែ 34% ប៉ុណ្ណោះដែលធ្វើដូចគ្នា។   ២.កុំធ្វើអ្វីៗតាមអារម្មណ៍   បើនិយាយទៅដល់ជាតិសាសន៍ដែលពូកែធ្វើជំនួញបំផុតនៅក្នុងពិភពលោកនេះ គេមុខជាមិនភ្លេចពីវត្តមានជនជាតិ ជី្វហ្វ និងចិន ឡើយ។ជាក់ស្តែង យើងបានស្គាល់ពីCEO ក្រុមហ៊ុន META លោក Mark Zuckerberg មានខ្សែស្រឡាយជាជនជាតិជី្វហ្វ ហើយបើយើងក្រឡេកទៅមើលពីការតស៊ូ ក៏ដូចជាវិវត្តន៍ខ្លួនអស់រយៈពេលជាច្រើនឆ្នាំរបស់ស្ថាបនិករូបនេះ បានឱ្យដឹងថា Mark Zuckerberg គិតនិងផ្តោតលើការងារដែលខ្លួនធ្វើខ្លាំង មិនបណ្តែតបណ្តាយតាមអារម្មណ៍នោះទេពោលគឺធ្វើមួយ ធ្វើឱ្យសម្រេចតែម្តង។   ៣. បង្រៀនក្មេងឱ្យយល់ពីតម្លៃនៃការប្រើលុយ   ឱពុកម្តាយជនជាតិជីហ្វតែងតែបង្រៀនកូនៗពួកគេពីការវិនិយោគលុយកាក់បន្តិចបន្តួចដែលពួកគេមានជាប់ខ្លួន និងបណ្តុះផ្នត់គំនិតឱ្យស្រឡាញ់សៀវភៅនិងលុយជាពិសេសឱ្យស្រឡាញ់ការរកស៊ី។ ឪពុកម្តាយជនជាតិជីហ្វតែងប្រាប់កូនអំពីរបៀបទុកដាក់លុយ របៀបចាយលុយ របៀបរកលុយ និងរបៀបវិនិយោគដល់កូនតាំងពីពួកគេដឹងក្តីតែម្តង។   គួរបញ្ជាក់ថាប្រទេសអ៊ីស្រាអែល គឺជាប្រទេសតូចមួយស្ថិតនៅតំបន់អាស៊ីខាងលិច ដែលមានទំហំសេដ្ឋកិច្ចធំបំផុត ប្រទេសនេះមានភាពល្បីល្បាញនិងខ្លាំងពូកែខាងកសិកម្មនិងបច្ចេកវិទ្យា ហើយមានមហាសេដ្ឋីច្រើនជាងគេនៅមជ្ឈិមបូព៌ាដែលជាប់ចំណាត់ថ្នាក់ទី១៨ នៅលើពិភពលោក៕   អត្ថបទដោយ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T08:03:03.456Z", "category": "ភាពជាអ្នកដឹកនាំ", "views": 1851, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងអប់រំ នឹងធ្វើកំណែទម្រង់ ធនធានមនុស្សក្នុងវិស័យអប់រំ ចំនួន៧ចំណុចនេះ ដើម្បីពង្រឹងគុណភាព	https://business-cambodia.com/articles/moeys-news-education-sector-increase	ឯកឧត្តមបណ្ឌិតសភាចារ្យ ហង់ជួន ណារ៉ុន ឧបនាយករដ្ឋមន្ត្រី រដ្ឋមន្ត្រីក្រសួងអប់រំ យុវជន និងកីឡា បានដឹកនាំកិច្ចប្រជុំ ស្តីពីកំណែទម្រង់ធនធានមនុស្សក្នុងវិស័យអប់រំ យុវជន និងកីឡាកាលពីថ្ងៃទី០៦ ខែតុលា ឆ្នាំ២០២៣ នៅទីស្តីការក្រសួងអប់រំ យុវជន និងកីឡា។   ឆ្លើយតបនឹងប្រសាសន៍របស់ សម្តេចធិបតី នាយករដ្ឋមន្ត្រី ក្នុងពិធីអបអរទិវាគ្រូបង្រៀនកាលពីថ្ងៃទី០៥ ខែតុលា ឆ្នាំ២០២៣ដែលបានណែនាំឱ្យ ក្រសួងបន្តយកចិត្តទុកដាក់ ពង្រឹងស្ថាប័ន មើលតួនាទីរចនាសម្ព័ន្ធ ហើយពិនិត្យមើលពីការខ្វះ ឬលើសក្របខណ្ឌ មុននឹងស្នើសុំជ្រើសរើសមន្ត្រីរាជការបន្ថែម សន្សំថវិកា ជាជាងរើសមន្ត្រីថ្មី ដោយយកថវិកានេះបង្កើនលើកទឹកចិត្តមន្ត្រីដែលមានស្រាប់។   ក្នុងនោះជាការឆ្លើយតបទៅនឹងអនុសាសន៍របស់ សម្តេចនាយករដ្ឋមន្រ្តី ឯកឧត្តមបណ្ឌិតសភាចារ្យ ឧបនាយករដ្ឋមន្ត្រី ហង់ជួន ណារ៉ុង បានលើកឡើងអំពី៧ចំណុចដូចជា៖   -បង្កើត និងពង្រឹងប្រព័ន្ធបច្ចេកវិទ្យាគ្រប់គ្រងសាលារៀន   -សិក្សាជាប្រចាំ ពីចំនួនគ្រូលើស ឬខ្វះ ដោយត្រូវចុះទៅមើលតាមសាលាដោយផ្ទាល់   -រៀបចំគោលការណ៍បែងចែកគ្រូបង្រៀនឡើងវិញ និងលើកទឹកចិត្តគ្រូបង្រៀន   -រៀបចំសេចក្តីណែនាំលម្អិតពីភារកិច្ចគ្រូ និងលើកកម្ពស់គុណភាពបង្រៀន   -រៀបចំធ្វើតេស្តស្តង់ដារួមតាមសាលា ដើម្បីវាយតម្លៃ និងផ្ដល់មតិយោបល់ដល់ការបង្រៀន   -ពិនិត្យមើលឡើងវិញពីការគ្រប់គ្រងធនធានមនុស្ស និងនិយាមរបស់គ្រូ   -ពង្រឹងគុណភាពនាយកសាលា ដែលជាអ្នកដឹកនាំ និងបុគ្គលគំរូក្នុងសាលា។   គួរបញ្ជាក់ដែរថា សម្ដេចធិបតី នាយករដ្ឋមន្ត្រី បានមានប្រសាសន៍ថា សម្ដេច បានផ្ដល់គោលការណ៍ឱ្យក្រសួងមុខងារសាធារណៈរួចហើយ ពាក់ព័ន្ធនឹងការជ្រើសរើសមន្ត្រីរាជការ នៅតាមក្រសួង-ស្ថាប័ននានា ដោយវាយតម្លៃឡើងវិញ។ ក្នុងនោះ មិនត្រូវជ្រើសរើសមន្ត្រីរាជការ ដោយផ្អែកលើឆ្នាំចាស់ឡើយ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T07:37:21.870Z", "category": "ភាពជាអ្នកដឹកនាំ", "views": 254, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អភិបាលខេត្តកំពង់ស្ពឺ ប្រាប់ពលរដ្ឋអាចដាំដំណាំពោតក្រហម ខណៈក្រុមហ៊ុន១ប្រមូលទិញ ៥០ម៉ឺនតោន/ឆ្នាំ	https://business-cambodia.com/articles/red-corn-kom-pong-speu	ថ្មីនេះៗ ឯកឧត្តម វ៉ី សំណាង ដែលជាអភិបាលខេត្តកំពង់ស្ពឺ បានប្រាប់ពលរដ្ឋឱ្យនាំគ្នាដាំដំណាំពោតក្រហម ខណៈក្រុមហ៊ុនផលិតចំណីសត្វស៊ីភី (CPF) ប្រមូលទិញប្រមាណ៥០ម៉ឺនតោន ក្នុងមួយឆ្នាំ។ នេះបើយោងតាមការចុះផ្សាយដោយក្រសួងព័ត៌មាន។ ឯកឧត្តម វ៉ី សំណាង បានមានប្រសាសន៍ថា ពលរដ្ឋទាំងអស់មិនគួរទុកដីឱ្យទំនេរចោលទេ គួរនាំគ្នាដាំដុះដំណាំគ្រប់ប្រភេទ ដើម្បីទាញយកប្រាក់ចំណូលបន្ថែមផ្គត់ផ្គង់គ្រួសារ ។ មួយវិញទៀតដំណាំពោតក្រហម កំពុងមានទីផ្សារល្អ គឺក្នុងមួយតោន អាចលក់បានតម្លៃជាមធ្យម ៨០ម៉ឺនរៀល ឬអាចលើសពីនេះ។ អ្វីដែលធ្វើឱ្យកសិករ អ្នកផលិតកាន់តែមានទំនុកចិត្តនោះ គឺមានក្រុមហ៊ុននៅចាំទទួលទិញ ដោយមិនឱ្យអ្នកផលិតធ្វើបានគ្មានទីផ្សារនោះទេ ។ លើសពីនេះទៅទៀត  អភិបាលខេត្តកំពង់ស្ពឺ ក៏បានប្រាប់ក្រុមហ៊ុនស៊ីភី ដែលទទួលទិញកសិផលពីកសិករ សូមរក្សាតម្លៃ កុំទម្លាក់ថ្លៃ នៅពេលពួកគាត់ធ្វើបាន។ ប្រការនេះគឺដើម្បីជួយលើកទឹកចិត្តដល់អ្នកដាំ អ្នកផលិតឱ្យពួកគាត់ខិតខំបន្ត និយាយរួមអាចផលិតផ្គត់ផ្គង់តម្រូវការក្រុមហ៊ុន ។ ក្នុងនោះក្រុមហ៊ុនត្រូវងាកទៅប្រើប្រាស់ដ្រូនកសិកម្មវិញ ដើម្បីបាញ់ថ្នាំសម្លាប់សត្វល្អិតចង្រៃ ជំនួសការប្រើមនុស្សដែលនាំឱ្យប៉ះពាល់ដល់សុខភាព។ លោក កៅ តុលា ដែលជាប្រធានបច្ចេកទេសដាំរបស់ក្រុមហ៊ុនស៊ីភី (CPF) បានបញ្ជាក់ថា ក្រុមហ៊ុនបានធ្វើការដាំសាកល្បងលើផ្ទៃដី៣០០ហិកតា លើការគ្រោងទុក៣ ០០០ហិកតា ដោយដាំពោតក្រហមប្រភេទ៥០១ ។ នៅក្នុងគម្រោងសាកល្បងនេះ ក្នុងមួយហិកតាទទួលផលបានពី ៨តោន ទៅជិត ១០តោន គិតជាប្រាក់បានប្រមាណជិត ៧លានរៀល៕	{ "spider_name": "businesscambodia", "scrape_at": "2025-06-14_19:40:16", "date_created": "2023-10-08T06:20:13.824Z", "category": "ចាប់ផ្តើមអាជីវកម្ម", "views": 1180, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.